Joe Abercrombie s-a născut în în Lancaster, Marea Britanie, şi a urmat Universitatea din Manchester, unde a studiat psihologia A activat apoi în domeniul producţiei TV, înainte de a deveni editor de film liber-profesionist În a început să scrie Tăişul sabiei (Nemira, ) Cartea a fost publicată în în treisprezece ţări şi a fost urmată de alte două volume, Fără îndurare (Nemira, ) şi Puterea armelor (Nemira, ), care au încheiat trilogia în A mai publicat volumele Best Served Cold ( ), The Heroes ( ) şi Red Country ( ) Cea mai recentă serie a autorului este trilogia Marea Sfărâmată, al cărei prim volum a apărut în Joe Abercrombie Jumătate de lume Pentru Eve Vitele pier, Rudele pier, Orice om e muritor Însă ştiu un lucru: Că niciodată nu piere Gloria faptelor măreţe Din „Hávamál“, Discursul Celui Prea Înalt I Proscrişi Cei vrednici El ezită doar o clipă, de ajuns însă ca Thorn să-l lovească în testicule cu rama scutului Chiar şi peste vacarmul iscat de ceilalţi băieţi, care strigau la ea că va pierde, îl auzi pe Brand gemând Tatăl lui Thorn îi spunea mereu că momentul în care te vei opri va fi momentul în care vei muri, iar ea îşi trăise viaţa, fiindu-i bine, dar şi rău, de cele mai multe ori ascultând de acel sfat Aşa că strânse din dinţi şi scoase un mârâit războinic – expresia ei favorită, la urma urmei – şi se repezi la Brand mai hotărâtă ca oricând Îl izbi cu umărul, iar scuturile se ciocniră şi se frecară unul de celălalt, în timp ce el se dădu înapoi împleticindu-se pe plajă, aruncând nisip în toate părţile cu călcâiele şi schimonosindu-se de durere Încercă să o lovească, dar ea se lăsă în jos şi-şi roti sabia din lemn izbindu-l chiar în pulpă, sub marginea cămăşii din zale fluturânde Spre lauda lui, Brand nu căzu, nici măcar nu ţipă, ci doar sări în spate şi se strâmbă Thorn scutură din umeri, aşteptând să vadă dacă Maestrul Hunnan va striga victorie pentru ea, însă el stătea tăcut precum statuile din Sala Zeilor Unii instructori se purtau de parcă săbiile de antrenament chiar erau reale, strigându-le să se oprească doar atunci când, în mod normal, o sabie din oţel ar fi urmat să dea o lovitură decisivă Însă lui Hunnan îi plăcea să-şi vadă elevii puşi la pământ şi răniţi, pentru a le servi ca învăţătură de minte Doar zeii ştiau, Thorn învăţase pe propria piele destule lecţii în careul de antrenament al lui Hunnan Era şi ea bucuroasă să predea câteva Aşa că îi aruncă lui Brand un zâmbet zeflemitor – a doua ei expresie favorită, de fapt – şi strigă la el: — Hai, laşule! Brand era puternic ca un taur şi ştia să se lupte foarte bine, însă se clătina, era obosit, iar Thorn se asigurase că panta plajei era de partea ei Îl ţintui cu privirea, evită o lovitură, apoi alta, după care alunecă pe sub sabia ce-i trecu pe deasupra capului cu o mişcare moale, lăsându-i lui Brand o parte a trupului expusă Cel mai bun loc în care să-ţi înfigi sabia este în spatele inamicului tău, îi spunea întotdeauna tatăl său, însă partea laterală a corpului era la fel de bună Sabia ei din lemn se izbi de coastele lui Brand cu o bufnitură de buştean care crapă, făcându-l să se clatine neajutorat, iar pe ea, să rânjească mai larg ca niciodată Nu există plăcere mai mare pe lumea asta decât să loveşti pe cineva aşa cum trebuie Îşi sprijini talpa cizmei pe dosul lui, împingându-l în genunchi în apa ultimului val, împrăştiind stropi în toate părţile, iar marea care se retrăgea îi luă cu ea sabia şi i-o aruncă apoi pe plajă, lăsând-o împotmolită în buruieni Thorn veni mai aproape şi Brand se chirci, uitându-se în sus la ea, cu părul ud lipit de faţă şi cu dinţii însângeraţi de la lovitura cu capul în figură pe care o primise mai devreme Poate c-ar fi trebuit să-i pară rău pentru el Însă trecuse mult timp de când Thorn nu îşi mai permitea să aibă păreri de rău În schimb, îi apăsă gâtul cu sabia ei din lemn crestată la vârf şi zise: — Ei bine? — În regulă, îi răspunse el dându-i sabia la o parte lipsit de putere, de-abia fiind în stare să-şi tragă sufletul ca să vorbească Sunt terminat — Ha! îi strigă ea în faţă — Ha! strigă ea şi la băieţii descurajaţi din jurul careului de antrenament — Ha! strigă ea chiar şi la Maestrul Hunnan şi-şi înălţă triumfătoare sabia şi scutul în aer, agitându-le către cerul din care cădea o ploaie măruntă şi deasă Urmară doar câteva aplauze anemice şi câteva murmure Aici mai fuseseră aplaudate victorii mult mai puţin importante cu mult mai mult entuziasm, însă Thorn nu se afla aici pentru aplauze Ea se afla acolo pentru a câştiga Câteodată o fată este atinsă de Mama Război, pusă între băieţi în careul de antrenament şi învăţată să lupte Printre copiii mai mici există întotdeauna câteva, însă cu fiecare an ce trece ele se transformă în lucruri mai potrivite, apoi se întorc împotriva acelor lucruri, după care se ţipă la ele, sunt bruscate, intimidate şi bătute, până când buruienile dezonorante sunt exterminate şi doar florile glorioase ale bărbăţiei mai rămân Dacă vanstermanii trec graniţa, dacă insularii debarcă în urma unui raid, dacă hoţii sosesc în miez de noapte, femeile Gettlandului găsesc imediat săbii şi luptă până-şi dau viaţa, ba chiar unele dintre ele o fac cu mare succes Întotdeauna a fost aşa Însă când o femeie a trecut ultima dată testele, a făcut jurămintele şi şi-a câştigat locul într-un raid? Existau poveşti Existau cântece Însă nici chiar Bătrâna Fen, care era cea mai în vârstă persoană din Thoriby şi, ziceau unii, din lume, nu mai văzuse vreodată asemenea lucru de-a lungul zilelor sale fără de număr Până acum Toată munca aia Tot dispreţul Toată durerea Însă Thorn trecuse peste ele Închise ochii, simţind cum vântul sărat dinspre Marea Mamă îi săruta chipul transpirat şi gândindu-se ce mândru ar fi fost tatăl ei — Am trecut, şopti ea — Încă nu Thorn nu-l văzuse niciodată pe Maestrul Hunnan zâmbind Însă nu-i mai văzuse nici încruntătura atât de sumbră — Eu hotărăsc testele pe care o să le dai Eu hotărăsc când o să le treci Se uită la băieţii de vârsta ei Băieţi de şaisprezece ani, unii deja mândri pentru că trecuseră testele cu bine — Rauk Tu eşti următorul care se va lupta cu Thorn Rauk înălţă dintr-o sprânceană, apoi o privi pe Thorn şi ridică din umeri — De ce nu? zise el şi păşi printre colegii lui în careul de antrenament, legându-şi scutul strâns şi înhăţând o sabie de antrenament Era un tip crud şi abil Nu la fel de puternic ca Brand, însă nici pe departe la fel de ezitant Totuşi, Thorn îl mai învinsese şi — Rauk, continuă Hunnan, aţintindu-şi degetul cu încheieturi groase şi plimbându-l de colo până colo, Sordaf şi Edwal Scânteia triumfului se scurse din Thorn precum picăturile de apă dintr-o cadă spartă Urmă un murmur general printre băieţi, în timp ce Sordaf – mare, încet şi cu puţină imaginaţie, dar oricând pregătit să calce în picioare pe cineva căzut la pământ – păşi cu greutate pe nisip, făcându-şi de lucru cu degetele-i groase prin cataramele cămăşii sale din zale Edwal – rapid, cu umeri înguşti şi cu plete maronii – nu se mişcă din loc Thorn crezuse întotdeauna despre el că se numără printre cei mai de treabă — Maestre Hunnan, noi suntem trei — Dacă vrei un loc în raidul Regelui, zise Hunnan, o să faci ceea ce trebuie Cu toţii îşi doreau un loc Şi ei îşi doreau un loc în raid, aproape la fel de mult ca Thorn Edwal privi încruntat în stânga şi-n dreapta, însă nimeni nu zise nimic Ieşi ezitant dintre ceilalţi şi ridică de jos o sabie din lemn — Nu e corect Thorn se obişnuise ca mereu să aibă pe chip o expresie de dârzenie, oricât i-ar fi fost sorţii de potrivnici, însă acum glasul îi sună ca un behăit disperat Ca al unui miel neajutorat, mânat spre cuţitul măcelarului Hunnan o ignoră pufnind — Careul ăsta e un câmp de luptă, fato, iar câmpul de luptă nu e corect Consideră asta ca pe ultima ta lecţie aici Urmară câteva chicote răzleţe Probabil dinspre cei pe care-i umilise când îi învinsese Brand privea de sub câteva şuviţe rebele de păr, mângâindu-şi cu o mână gura însângerată Alţii îşi ţineau privirile în pământ Cu toţii ştiau că nu este corect Nu le păsa Thorn îşi încleştă fălcile, îşi ridică mâna cu care ţinea de obicei scutul către săculeţul de la gât şi îl strânse cu putere Era ea singură împotriva lumii de mult timp, mai mult decât îşi aducea aminte Thorn era o luptătoare, şi nimic altceva Le va oferi o luptă pe care n-o vor uita prea curând Rauk smuci din cap înspre ceilalţi, iar ei începură să se împrăştie, căutând să o înconjoare Probabil că nu era cea mai proastă idee Poate că, dacă ar fi lovit suficient de repede, l-ar fi ales pe unul dintre ei şi şi-ar fi putut crea o urmă de şansă împotriva celorlalţi doi Îi privi în ochi, încercând să-şi dea seama ce vor face în continuare Edwal, indecis, stând mai retras Sordaf pregătit, cu scutul ridicat Rauk, legănându-şi sabia, parcă arătând-o mulţimii Să scape măcar de zâmbetul ăla al lui Să i-l transforme într-unul însângerat, iar atunci o să fie satisfăcută Zâmbetul îi păli atunci când ea scoase strigătul de luptă Rauk îi pară prima lovitură cu scutul, dându-se un pas în spate, apoi mai pară o lovitură, făcând să sară aşchii, după care Thorn îl păcăli cu o mişcare a ochilor, făcându-l să-şi înalţe scutul, lăsându-se în jos în ultimul moment şi dându-i o lovitură ca de coasă în şold El zbieră, răsucindu-se într-o parte şi lăsându-şi ceafa expusă Ea îşi ridica deja sabia Văzu o fulgerare cu coada ochiului şi auzi un trosnet greţos De-abia simţi când căzu la pământ Însă, deodată, nisipul îi veni cu repeziciune în întâmpinare, după care se trezi holbându-se prosteşte la cer Asta e problema când te repezi la unul singur şi-i ignori pe ceilalţi doi Pescăruşii ţipau în văzduh, rotindu-se Turnurile oraşului Thoriby se conturau negre pe cerul strălucitor Mai bine te-ai ridica de jos, îi zise tatăl ei N-o să câştigi nimic zăcând pe spate Thorn se rostogoli leneş, cu săculeţul alunecându-i de sub guler şi legănându-se la capătul şnurului, simţind cum faţa întreagă îi zvâcneşte Apa năvăli rece în sus pe plajă şi în jurul gleznelor ei Îl văzu pe Sordaf tropăind spre ea şi auzi o trosnitură ca de ramură ce se rupe Încercă apoi cu greutate să se ferească, dar cizma lui Rauk o izbi în coaste şi-o rostogoli, făcând-o să tuşească Valul se retrase departe de ea, în timp ce sângele îi gâdila buza superioară, scurgându-se, pic-pic, pe nisipul umed — Să ne oprim? spuse Edwal — Am zis eu să vă opriţi? se auzi glasul lui Hunnan, iar Thorn îşi încleştă pumnul în jurul mânerului sabiei, adunându-şi puterile pentru un ultim efort Îl văzu pe Rauk venind către ea şi-l apucă de picior când încercă să o lovească, strângându-i-l la piept Se ridică iute, mârâind la el, iar el pică pe spate, fluturând din mâini Se împletici către Edwal, mai mult prăbuşindu-se decât atacând, în timp ce Marea Mamă, Pământul Tată, chipul încruntat al lui Hunnan şi feţele iscoditoare ale băieţilor îi jucau în faţa ochilor El o prinse, mai degrabă susţinând-o în picioare decât încercând să o doboare Ea îl înhăţă de umăr, cu încheieturile mâinilor răsucite, cu sabia smulsă din mână, lăsându-se pe spate, căzând în genunchi şi ridicându-se, cu scutul lovindu-i-se de corp la capătul legăturii de care era ţinut Se răsuci, scuipând şi înjurând, după care încremeni Sordaf stătea drept, cu sabia atârnată legănându-i-se uşor, şi se holba Rauk zăcea proptit în coate pe nisipul umed, privind cu ochii căscaţi Brand stătea între ceilalţi băieţi, cu gura căscată, holbându-se cu toţii Edwal deschise gura, însă îi ieşi doar un bolborosit ciudat, ca un vânt Scăpă sabia de antrenament jos şi săltă cu greutate o mână, pentru a-şi pipăi gâtul Acolo se găsea mânerul sabiei lui Thorn Lama din lemn se rupsese când Sordaf călcase pe ea şi tot ce rămăsese era o aşchie lungă Aşchia era înfiptă în gâtul lui Edwal, din vârf prelingându-se picături roşii — Zei, şopti cineva Edwal căzu în genunchi şi scuipă o spumă însângerată pe nisip Maestrul Hunnan îl prinse când se prăbuşi pe o parte Brand şi încă vreo câţiva se adunară în jurul lor, strigând cu toţii în acelaşi timp Thorn de-abia le desluşea cuvintele peste bubuitul propriei inimi Rămase în picioare clătinându-se, cu faţa pulsându-i şi cu părul ciufulit fluturându-i în ochi din cauza vântului, întrebându-se dacă nu cumva totul era un coşmar Cu siguranţă asta era Închise ochii Se rugă să fie aşa Ca atunci când o conduseseră la trupul tatălui ei, palid şi rece sub cupola Sălii Zeilor Însă totul fusese real, ca şi acum Când deschise ochii, băieţii încă mai erau îngenuncheaţi în jurul lui Edwal, aşa că tot ce putu vedea erau cizmele lui, nemişcate Şiroaie negre se scurgeau în nisip, apoi Marea Mamă trimise un val şi le făcu roşii, apoi roz, apoi le mătură şi le făcu să dispară Pentru prima dată după mult timp, Thorn se simţi speriată cu adevărat Hunnan se ridică încet şi tot încet se răsuci El privea întotdeauna încruntat, mai ales pe ea Însă acum avea o lucire în ochi, aşa cum fata nu mai văzuse niciodată la el — Thorn Bathu! îşi îndreptă spre ea un deget înroşit Te numesc ucigaşă Între umbre — Fă ce se cuvine, i-a zis lui Brand mama sa în ziua în care a murit Stai în lumină Nu prea înţelesese ce înseamnă să faci ce se cuvine la vârsta de şase ani Nu era sigur că începuse să-şi dea seama nici acum, când avea şaisprezece ani La urma urmei, iată-l aici, irosind ceea ce-ar fi trebuit să fie cel mai mare motiv de mândrie pentru el în încercarea de a-şi da seama care e lucrul cel mai potrivit pe care să-l facă Era o mare onoare să fie de gardă lângă Jilţul Negru Să fie acceptat ca războinic al Gettlandului în faţa zeilor şi-a oamenilor Doar se străduise din greu, nu? îşi vărsase sângele pentru asta? îşi câştigase poziţia? îşi aducea aminte că, de când se ştia, visul lui fusese să stea echipat alături de fraţii săi pe pietrele sfinte ale Sălii Zeilor Dar nu se simţea ca şi cum ar fi stat în lumină — Mă îngrijorează raidul acesta asupra insularilor, zicea Părintele Yarvi, făcând un gest larg cu mâna pentru a-şi susţine argumentul, aşa cum se părea că o fac toţi Preoţii Marele Rege a interzis ca săbiile să fie scoase din teacă O să fie foarte nemulţumit — Marele Rege interzice orice, zise Regina Laithlin, cu o mână pe burta ei umflată, de gravidă, şi e nemulţumit de tot ce se întâmplă Alături de ea, Regele Uthil se aplecă în faţă în Jilţul Negru — Între timp, le porunceşte insularilor, vanstermanilor şi tuturor lingăilor pe care îi poate supune să-şi scoată săbiile din teacă împotriva noastră O furie intensă îi cuprinse pe bărbaţii şi femeile de vază ai Gettlandului adunaţi în faţa postamentului Cu o săptămână înainte, vocea lui Brand s-ar fi auzit cel mai tare dintre toate Însă acum nu se putea gândi decât la Edwal, cu sabia de lemn înfiptă în gâtul din care-i curgea un şuvoi roşu, în timp ce scotea zgomotul acela ca un guiţat de porc Ultimul pe care avea să-l mai scoată vreodată Şi la Thorn, clătinându-se pe nisip, cu părul lipit de faţa-i murdară de sânge şi cu falca atârnându-i, când Hunnan o numea ucigaşă — Două dintre corăbiile mele, luate! O negustoreasă, cu o cheie ca o bijuterie legănându-se la gât, îşi agita pumnul în direcţia postamentului: — Şi nu doar încărcătura pierdută, ci şi echipajul omorât! — Iar vanstermanii au trecut graniţa din nou! se auzi un răcnet puternic dinspre mulţimea de bărbaţi adunaţi în sală Şi ferme incendiate, plus oameni vrednici de-ai Gettlandului luaţi sclavi! — Grom-gil-Gorm a fost văzut acolo! strigă cineva, şi simpla menţionare a numelui umplu cupola Sălii Zeilor de murmure pline de blesteme Cel Care Frânge Săbiile însuşi! — Cu sânge trebuie să plătească insularii, mârâi un războinic cu un singur ochi, apoi vanstermanii şi Cel Care Frânge Săbiile la rândul lor — Normal că trebuie! strigă Yarvi la mulţimea ce bombănea, ridicându-şi mâna stângă schiloadă, asemănătoare cu un cleşte de crab, pentru a-i calma, însă întrebările sunt când şi cum Cei înţelepţi îşi aşteaptă rândul, iar noi nu suntem în niciun caz pregătiţi pentru un război cu Marele Rege — Trebuie să fim întotdeauna pregătiţi pentru război Uthil îşi răsuci cu blândeţe mânerul sabiei, făcând ca lama dezgolită să scânteieze în semiîntuneric: Sau niciodată Edwal fusese întotdeauna pregătit Un bărbat care îl sprijinea pe cel de lângă el, aşa cum orice războinic al Gettlandului se cuvenea s-o facă Sigur trebuia să moară pentru asta? Lui Thorn nu-i păsa de nimic ce-i trecea dincolo de lungul nasului, iar rama scutului ei în testiculele încă dureroase ale lui Brand nu-l făcuse pe acesta să simtă vreo afecţiune pentru ea Însă ea luptase până în ultima clipă, deşi fără sorţi de izbândă, aşa cum un războinic al Gettlandului trebuia s-o facă Sigur merita să fie numită ucigaşă pentru asta? Se foi, aruncând o privire vinovată la impunătoarele statui ale celor şase Zei Înalţi, ridicându-se şi parcă judecând deasupra Jilţului Negru Ridicându-se şi parcă judecându-l pe el Se foi de parcă el l-ar fi ucis pe Edwal şi-o numise pe Thorn ucigaşă Însă el doar privise Privise şi nu făcuse nimic — Marele Rege ar putea chema o jumătate de Lume să se lupte cu noi, zicea Părintele Yarvi, răbdător precum un instructor de arme ce le explică noţiunile de bază unor copii Vanstermanii şi throvenmanii i-au jurat credinţă, inglezii şi cei din Ţinuturile de Jos se închină Zeiţei lui Unice, Bunica Wexen leagă noi alianţe şi în Sud Suntem înconjuraţi de duşmani şi ne trebuie aliaţi pentru a — Oţelul este răspunsul Cu vocea sa tăioasă ca o lamă, Regele Uthil îl făcu pe Preot să amuţească — Oţelul trebuie să fie întotdeauna răspunsul Adună bărbaţii Gettlandului Le vom preda acelor insulari ce ciugulesc cadavre o lecţie pe care nu o vor uita prea curând În partea dreaptă a sălii, bărbaţii încruntaţi aprobau cu încântare bătându-se cu pumnii în piepturile acoperite cu zale, iar în partea stângă, femeile cu părul lucind de pomezi îşi murmurau furioase susţinerea Părintele Yarvi îşi plecă fruntea Sarcina sa era să vorbească în numele Tatălui Pace, însă chiar şi el rămăsese fără cuvinte Mama Război era la conducere astăzi — Oţelul este răspunsul Brand ar fi trebuit să jubileze Un raid de amploare, precum în cântece, iar el să ia parte la acesta ca războinic! Dar el încă se mai afla blocat pe o latură a careului de antrenament, încercând să-şi dea seama ce-ar fi putut face altfel Dacă n-ar fi ezitat Dacă ar fi lovit nemilos, aşa cum trebuia să lovească un războinic, ar fi învins-o pe Thorn şi acolo s-ar fi sfârşit totul Ori dacă ar fi vorbit cu Edwal atunci când Hunnan îi pusese pe toţi trei împotriva uneia singure, poate că ei toţi, împreună, l-ar fi făcut să se răzgândească Însă el nu rostise niciun cuvânt Pentru a înfrunta un duşman pe câmpul de luptă îţi trebuie curaj, însă îi ai alături pe prietenii tăi Să-ţi înfrunţi prietenii de unul singur, pentru asta ţi-ar trebui un alt soi de curaj Unul pe care Brand nici nu pretindea că-l are — Şi mai avem problema cu Hild Bathu, zise Părintele Yarvi, făcându-l pe Brand să tresară de parcă ar fi fost un hoţ prins cu mâna pe o pungă — Cine? întrebă regele — Fiica lui Storn Headiand, zise Regina Laithlin Îşi spune Thorn — A făcut mai mult decât să înţepe pe cineva în deget, zise Părintele Yarvi A ucis un băiat în careul de antrenament şi este numită ucigaşă — Cine i-a spus aşa? întrebă Uthil — Eu i-am spus Catarama din aur de la pelerina Maestrului Hunnan scânteie în timp ce păşea în raza de lumină de la marginea postamentului — Maestre Hunnan! Un zâmbet nu prea des văzut se ivi în colţul gurii regelui — Îmi amintesc cu claritate luptele noastre din careul de antrenament — Amintiri nepreţuite, regele meu, deşi unele dureroase pentru mine — Ha! Ai fost martor la această crimă? — Îmi testam elevii cei mai în vârstă pentru a stabili care sunt cei vrednici să ni se alăture în raid Thorn Bathu se afla printre ei — S-a făcut de râs, încercând să-i ia locul unui războinic! strigă o femeie — Ne-a făcut de râs pe toţi, zise alta — Locul unei femei nu e pe câmpul de luptă! veni o voce aspră dinspre bărbaţi şi câteva capete din ambele părţi ale sălii încuviinţară — Oare Mama Război nu e femeie ea însăşi? arătă cu degetul Regele înspre Zeii Înalţi ce vegheau deasupra lor Noi doar îi arătăm alternativele Mama Corbilor îi alege pe cei vrednici — Iar ea n-a ales-o pe Thorn Bathu, zise Hunnan Fata are un temperament înveninat „Foarte adevărat“, gândi Brand — A picat testul la care am supus-o „Parţial adevărat “ — S-a năpustit, în ciuda sfatului meu, pe Edwal şi l-a ucis Brand clipi „Nu chiar o minciună, însă departe de adevăr “ Barba argintie a lui Hunnan se mişca în timp ce scutura din cap — Şi aşa am pierdut doi învăţăcei — Neglijent din parte ta, zise Părintele Yarvi Instructorul îşi încleştă pumnii, însă Regina Laithlin vorbi înainte ca el să deschidă gura — Care ar fi pedeapsa pentru o astfel de crimă? — Să fie zdrobită cu pietre, regina mea Preotul rostise cuvintele cu calm, de parcă ar fi pomenit despre zdrobirea unui cărăbuş, nu a unei persoane, o persoană pe care Brand o cunoştea aproape de când se ştia Una pe care n-o plăcea tot cam de atâta timp, însă chiar şi aşa — Va vorbi cineva de aici în apărarea lui Thorn Bathu? întrebă cu glas tunător regele Ecourile vocii sale se pierdură, lăsând în urmă tăcerea ca de mormânt Acum era momentul să fie rostit adevărul Să facă ce se cuvine Să stea în lumină Brand privi de-a lungul Sălii Zeilor, cu vorbele gâdilându-i buzele Îl văzu pe Rauk unde stătea, zâmbind Şi pe Sordaf, cu faţa-i pufoasă, neclintită ca o mască Niciunul nu scoase nici cel mai mic sunet Şi nici Brand — E o povară să porunceşti moartea cuiva atât de tânăr Uthil se ridică din Jilţul Negru, iar zalele zăngăniră şi fustele foşniră, în timp ce toată lumea, cu excepţia reginei, îngenunche — Însă nu ne putem abate de la ce-i corect, doar pentru că aşa ceva cere eforturi Părintele Yarvi se înclină şi mai adânc — Voi face ca legea să fie respectată aşa cum se cuvine Uthil întinse mâna către Laithlin şi, împreună, coborâră treptele postamentului Cât despre soarta lui Thorn Bathu, zdrobirea cu pietre era ultima hotărâre Brand se holba nevenindu-i să creadă Fusese sigur că unul dintre băieţi va vorbi, pentru că erau cu toţii destul de cinstiţi Sau că Hunnan va mărturisi ce se întâmplase, pentru că era un instructor demn de respect Că regele sau regina vor căuta să afle adevărul, pentru că erau înţelepţi şi corecţi Zeii n-ar permite ca o astfel de nedreptate să se petreacă Cineva ar face ceva Probabil că, la fel ca el, cu toţii aşteptau ca altcineva să îndrepte lucrurile Regele păşea ţeapăn, ţinându-şi sabia scoasă în mâini şi cu privirea-i oţelită neabătându-se nici la dreapta, nici la stânga Cele mai mici gesturi de încuviinţare ale reginei erau primite ca nişte daruri şi cu un singur cuvânt dădea de înţeles că acea persoană sau alta se va putea bucura de favoarea de a fi invitată la reşedinţa ei administrativă pentru a discuta probleme foarte importante Veneau din ce în ce mai aproape, foarte aproape Brand îşi auzea inima bubuindu-i în urechi Deschise gura Regina îşi aţinti privirea-i de gheaţă asupra lui pentru o clipă, iar Brand, într-o tăcere ruşinată şi ruşinoasă, îi lăsă pe cei doi să treacă de el Sora lui îi spunea mereu că nu depinde de el să facă lumea mai dreaptă Însă, dacă nu de el, atunci, de cine? — Părinte Yarvi! se trezi spunând mult prea tare, apoi, când Preotul se întoarse către el, murmură mult prea încet: Trebuie să vorbesc ceva cu tine — Despre ce, Brand? Asta îi dădu o clipă de răgaz Nu-şi imaginase niciodată că Yarvi ar fi putut avea o idee cât de mică despre cine era el — Despre Thorn Bathu Tăcere lungă Poate că Preotul era doar cu câţiva ani mai mare decât Brand, palid şi cu părul spălăcit, de parcă toată culoarea s-ar fi scurs din el, atât de sfrijit, încât o briză ceva mai puternică l-ar fi măturat cu totul, şi cu mâna-i schiloadă lipită de corp, însă de aproape era ceva înfricoşător în privirea Preotului Ceva care-l făcu pe Brand să se piardă cu firea Însă acum nu mai putea da înapoi — Ea nu e o criminală, murmură el — Regele crede că este Pe zei, îşi simţea gâtul uscat, însă Brand se sforţă, aşa cum îi şade bine unui războinic — Regele n-a fost pe nisip Regele n-a văzut ce-am văzut eu — Ce ai văzut? — Ne luptam ca să câştigăm un loc în raid — Să nu-mi mai spui niciodată ceva ce deja cunosc Lucrurile nu prea evoluau chiar aşa cum spera Brand că o vor face Însă aşa rămâi cu speranţele — Thorn s-a luptat cu mine, iar eu am ezitat ea ar fi trebuit să-şi câştige locul Însă Maestrul Hunnan a pus alţi trei băieţi împotriva ei Yarvi aruncă o privire înspre mulţimea care ieşea cu încetineală din Sala Zeilor şi veni un pic mai aproape — Trei în acelaşi timp? — Edwal era unul dintre ei În niciun caz ea n-a avut intenţia să-l omoare — Cum s-a descurcat împotriva celor trei? Brand clipi, prins pe picior greşit — Ei bine le-a făcut o pagubă mai mare decât i-au făcut ei — Fără îndoială De curând am încercat să-i consolez pe părinţii lui Edwal şi le-am promis dreptate Ea are şaisprezece ierni, deci? — Thorn? Brand nu era sigur ce treabă avea asta cu sentinţa ei Cred că da — Şi a rezistat de una singură în careul de antrenament în tot acest timp împotriva băieţilor? îl măsură de sus până jos pe Brand Împotriva bărbaţilor? — De obicei face mai mult decât doar să reziste — Probabil că e foarte înverşunată Foarte hotărâtă Foarte încăpăţânată — Ceea ce pot eu să spun e că face numai ce vrea ea Brand îşi dădu seama că nu era de niciun ajutor şi murmură slab: Însă nu e o persoană rea — Nimeni nu este, pentru mama lui Părintele Yarvi scoase un oftat greu Ce vrei să fac eu? — Ce ce vreau eu? — Să eliberez această fată care aduce necazuri şi să fac duşmani din Hunnan şi din familia băiatului sau s-o zdrobesc cu pietre şi să le fac pe plac? Ce propui? Brand nu se aşteptase să i se ceară o propunere — Cred că ar trebui să urmezi litera legii? — Legea? Părintele Yarvi pufni Legea este mai degrabă asemănătoare cu Marea Mamă decât cu Tatăl Pământ, întotdeauna alunecoasă Legea este o marionetă de-a păpuşarului, Brand, ea spune ceea ce spun eu că trebuie să spună — Am crezut doar că ar trebui să spun cuiva cum să mă exprim adevărul? — De parcă adevărul ar fi ceva de preţ Pot găsi o mie de adevăruri sub fiecare frunză căzută toamna, Brand, fiecare îşi are propriul adevăr Însă tu nu te-ai gândit decât la cum să treci povara adevărului tău asupra mea, nu-i aşa? Mulţumesc din suflet, căci să previn ca Gettlandul să nu pornească la război împotriva întregii Mări Sfărâmate nu era de ajuns — Am crezut că asta se cuvenea să fac Dintr-odată, să facă ce se cuvine nu mai părea ceva atât de nobil, ca o lumină strălucitoare ce trebuia urmărită, la fel de strălucitoare ca Soarele Mamă, ci devenea o lucire înşelătoare în întunecimea Sălii Zeilor — Ce se cuvine pentru cine? Pentru mine? Pentru Edwal? Pentru tine? Aşa cum fiecare are propriul adevăr, fiecare are convingerea lui despre ce se cuvine şi ce nu Yarvi se apropie şi mai mult, vorbind ceva mai blând Dacă Maestrul Hunnan va ghici că tu ai împărţit adevărul cu mine, ce va urma? Te-ai gândit la consecinţe? Consecinţele începeau să-şi croiască loc în mintea lui Brand, reci precum zăpada proaspăt aşternută Ridică privirea şi văzu lucirea din ochii lui Rauk în umbrele din sala ce se golea — Un om care nu se gândeşte decât la cum să facă ce se cuvine, dar care nu se gândeşte deloc la consecinţe Părintele Yarvi îşi ridică mâna schiloadă şi-l împunse în piept pe Brand cu degetu-i îndoit Acela este un om periculos Şi Preotul se răsuci, cu capătul toiagului său făurit de elfi ciocănind pe pietrele lustruite ca sticla de trecerea anilor, lăsându-l pe Brand să se holbeze în semiîntuneric, mai îngrijorat ca niciodată Nu se mai simţea deloc de parcă ar fi stat în lumină Dreptate Thorn stătea pe podea şi se uita la degetele murdare de la picioare, palide în întuneric precum nişte viermi N-avea nici cea mai mică idee de ce-i luaseră cizmele Doar nu putea să scape, legată de glezna stângă cu un lanţ prins într-un perete ce mustea de apă şi cu încheietura de la mâna dreaptă legată cu un lanţ prins de un alt perete De-abia reuşea să atingă uşa celulei, aşa că nici vorbă s-o smulgă din balamale În afară de a-şi rupe cojile de sub nasul rupt până când îi dădea sângele, tot ce îi rămânea era să stea pe podea şi să se gândească Activităţile sale cel mai puţin plăcute Trase cu putere aer în piept furioasă Pe zei, ce duhnea locul ăsta! Paiele putrede şi rahatul de şobolan puţeau, găleata pe care nu se deranjau niciodată să o golească, la fel ca şi mucegaiul şi fierul ruginit, iar după două nopţi petrecute aici cel mai tare puţea ea În fiecare zi s-ar fi scăldat în golf, luptându-se cu Marea Mamă, sau s-ar fi căţărat pe stânci, luptându-se cu Pământul Tată, ori ar fi alergat, ar fi vâslit sau s-ar fi antrenat cu vechea sabie a tatălui său în curtea casei lor, luptându-se cu stâlpii ciuntiţi cu sabia şi închipuindu-şi, în timp ce aşchiile zburau, că erau duşmanii Gettlandului, Grom-gil-Gorm sau Styr cel din Insule ori poate chiar Marele Rege însuşi Dar astăzi nu va roti nicio sabie Începuse să creadă că îşi rotise deja sabia pentru ultima dată Se părea că totul era foarte departe de a fi corect Însă în final, aşa cum zicea Hunnan, un războinic nu se poate baza pe ce e corect — Ai un vizitator, zise temnicera, o matahală de femeie cu o duzină de lanţuri zăngănitoare în jurul gâtului şi cu o mutră ca un sac plin cu securi Însă trebuie să fie o vizită scurtă, şi deschise uşa ce scârţâi prelung — Hild! De astă dată Thorn nu-i mai zise mamei sale că renunţase la acest nume la vârsta de şase ani, când îşi înţepase tatăl cu propria lui sabie, iar el o numise ghimpe Avu nevoie de toată puterea care-i mai rămăsese să-şi depărteze picioarele şi să se ridice, copleşită de dureri şi obosită şi, dintr-odată, ruşinată de starea în care se afla, deşi nu avea niciun rost Chiar dacă ei nu-i păsa deloc de situaţia în care se afla, ştia că mamei sale îi păsa Când Thorn păşi cu dificultate în lumină, mama sa îşi apăsă gura cu o mână palidă — Pe zei, ce ţi-au făcut? Thorn schiţă un gest cu mâna către faţă, cu lanţurile zornăind — Asta s-a petrecut în careul de antrenament Mama ei veni mai aproape de gratii Avea ochii înroşiţi de plâns — Ei spun că ai omorât un băiat — N-a fost crimă — Totuşi, ai omorât un băiat? Thorn înghiţi cu dificultate, simţindu-şi gâtul uscat — Pe Edwal — Pe zei! şopti mama ei din nou, cu buza tremurândă O, zei, Hild, de ce n-ai putut — Să fiu altcineva? termină Thorn în locul ei Cineva uşor de acceptat, cineva normal O fată ce şi-ar dori să nu mânuiască ceva mai greu decât un ac, care să se îmbrace în mătase din Sud în loc de zale şi care să nu aibă alte visuri decât să poarte la gât cheia de la casa unui bărbat bogat — M-am aşteptat la asta, zise mama ei, cu amărăciune Încă de când ai păşit în careul de antrenament Încă de când l-am văzut pe tatăl tău mort, m-am aşteptat la asta Thorn îşi simţi obrajii mişcându-se fără voia ei — Atunci poţi fi mulţumită că ai avut atâta dreptate — Crezi că sunt mulţumită că s-a întâmplat asta? Se spune că îmi vor zdrobi cu pietre singurul copil Pe Thorn o trecură fiorii Îi trebui un mare efort să reuşească să înghită De parcă deja aşezau pietre grămadă, peste ea — Cine spune? — Toată lumea spune — Părintele Yarvi? Preotul era vocea legii Părintele ar fi cel care ar stabili sentinţa — Nu ştiu Nu cred Încă nu Încă nu, asta mai era singura ei speranţă Thorn se simţi atât de slăbită, încât de-abia mai fu în stare să se agaţe de gratii Era obişnuită să arate dârzenie, oricât de speriată ar fi fost Însă Moartea e o doamnă pe care cu greu o poţi înfrunta cu dârzenie Cel mai greu — Mai bine ai pleca Temnicera începu să o tragă pe mama lui Thorn cu blândeţe — O să mă rog, strigă ea, cu faţa brăzdată de lacrimi O să mă rog Tatălui Pace pentru tine! Thorn voia să zică: „Blestemat fie Tatăl Pace!“ însă nu reuşea nici să tragă aer în piept Renunţase la zei când îi lăsaseră tatăl să moară, în ciuda tuturor rugăciunilor ei, însă acum un miracol părea să fie cea mai bună şansă a ei — Îmi pare rău, zise temnicera, închizând uşa cu umărul — Nici pe departe atât de rău pe cât îmi pare mie, bănuiesc Thorn închise ochii şi se sprijini cu fruntea de gratii, strângând cu putere în mână săculeţul aflat sub cămaşa murdară Săculeţul în care ţinea oasele de la degetele tatălui său Nu avem mult timp, iar timpul în care ai păreri de rău pentru tine însăţi este un timp irosit Ţinea orice cuvânt rostit de el vreodată aproape de inima ei, însă, dacă existase vreun moment potrivit pentru păreri de rău faţă de ea însăşi, acum ar fi trebuit să fie Cu greu părea că există dreptate Cu greu părea că e corect Însă încearcă să-i spui lui Edwal ce este corect Oricum ai lua-o, ea îl omorâse Nu sângele lui i se usca acum pe mânecă? Ea îl ucisese pe Edwal Iar acum ei o s-o ucidă pe ea Auzi o discuţie, slab, dincolo de uşă Vocea mamei ei – implorând, linguşind, plângând Apoi vocea unui bărbat, rece şi liniştită Nu putu desluşi ce se vorbea, însă păreau a fi cuvinte grele Tresări când uşa se deschise, repezindu-se înapoi în întunericul celulei sale, iar Părintele Yarvi păşi peste prag Era un bărbat ciudat Un bărbat în rol de Preot era aproape la fel de rar ca o femeie în careul de antrenament Număra doar câţiva ani mai mult decât Thorn, însă avea o privire îmbătrânită O privire care văzuse multe lucruri Se depănau poveşti stranii despre el Că stătuse în Jilţul Negru, dar că renunţase la el Că făcuse un jurământ greu de răzbunare Că îşi ucisese Unchiul, pe Odem, cu sabia curbată pe care o purta mereu cu el Se spunea că e la fel de şiret ca Tatăl Lună, un om în care e greu să ai încredere şi pe care niciodată nu-l poţi păcăli Iar în mâinile sale – sau, cel puţin, în mâna lui sănătoasă, întrucât cealaltă era doar o grămăjoară contorsionată – stătea acum viaţa ei — Thorn Bathu, zise el Eşti numită criminală Reuşi doar să încuviinţeze, respirând cu repeziciune — Ai ceva de spus? Poate ar fi trebuit să-şi scuipe sfidarea Să râdă în faţa Morţii Se spunea că tatăl ei o făcuse, atunci când sângerase de moarte la picioarele lui Grom-gil-Gorm Însă tot ce-şi dorea era să trăiască — N-am vrut să-l omor, bolborosi ea Maestrul Hunnan a pus trei băieţi să se lupte cu mine N-a fost o crimă! — O diferenţă neimportantă pentru Edwal Destul de adevărat, ştia şi ea Clipea din ochii plini de lacrimi, ruşinată de propria-i laşitate, însă nu se putea abţine Cât de mult îşi dorea acum să nu se fi dus la careul de antrenament, ci să înveţe cum să zâmbească şi cum trebuie să numere monede, aşa cum îşi dorise mereu mama sa Însă nu poţi obţine nimic cu dorinţe — Te rog, Părinte Yarvi, dă-mi o şansă, spuse privind în ochii lui gri-albăstrui, calmi şi reci Voi accepta orice pedeapsă Mă voi căi Jur! El înălţă o sprânceană — Ar trebui să fii atentă ce jurăminte faci, Thorn Fiecare jurământ este un lanţ atârnat de gâtul tău Eu am jurat să mă răzbun pe ucigaşii tatălui meu, iar jurământul încă mai atârnă greu asupra mea Şi al tău s-ar putea să ajungă să atârne greu — Mai greu decât pietrele cu care o să mă zdrobească? Îşi deschise palmele şi le ridică atât cât îi permiteau lanţurile — Fac un jurământ de soare şi de lună Voi îndeplini orice serviciu vei crede tu de cuviinţă pentru mine Preotul îi privi încruntat mâinile jegoase care se tot apropiau, din ce în ce mai mult Se uită încruntat în ochii ei, din care izvorau lacrimi de disperare Îşi întoarse încet capul într-o parte, de parcă ar fi fost un negustor ce-i aprecia valoarea În final, scoase un oftat prelung — Of, foarte bine! Tăcere, în timp ce Thorn răsucea pe toate părţile spusele lui — N-o să mă zdrobiţi cu pietre? El flutură din mâna-i beteagă, al cărei singur deget se mişcă în sus şi-n jos — Mie mi-e greu să le ridic pe alea mari O tăcere şi mai lungă, destul de lungă încât uşurarea ei să se transforme în suspiciune — Deci care-i sentinţa? — O să mă gândesc eu la ceva Elibereaz-o! Temnicerul îşi supse dinţii, de parcă să desfacă un lacăt îi provoca o rană, însă făcu aşa cum i se poruncise Thorn îşi frecă urmele lăsate de cătuşa din oţel la încheietura mâinii, simţindu-se ciudat de uşoară fără greutatea ei Atât de uşoară, încât se întrebă dacă visează Închise ochii strâns, apoi gemu atunci când temnicera îi aruncă cizmele, lovind-o în burtă Nu era un vis, deci Nu se putu abţine să nu zâmbească în timp ce şi le trăgea în picioare — Nasul tău pare a fi rupt, zise Părintele Yarvi — Nu e pentru prima oară Dacă va scăpa din asta doar cu un nas rupt, s-ar simţi binecuvântată, chiar aşa — Lasă-mă s-arunc o privire Preotul era în primul rând un vindecător, aşa că Thorn nici nu tresări atunci când el veni mai aproape şi-i atinse oasele de sub ochi cu blândeţe, încruntându-se de concentrare — Au, murmură ea — Îmi pare rău, te-a durut? — Doar un pi El îi presa cu putere nara, împingându-şi fără milă degetul mare în şaua nasului ei Thorn gemu, căzând în genunchi, după care urmară un trosnet şi o durere fierbinte şi profundă, în timp ce lacrimile începură să-i curgă tot mai dese — Acum s-a rezolvat, zise el, ştergându-şi mâna pe cămaşa ei — Zei! scânci ea, pipăindu-şi faţa ce-i zvâcnea — Câteodată, puţină durere pe moment poate rezolva multe mai încolo Părintele Yarvi se îndrepta deja spre uşă, aşa încât Thorn se ridică în picioare, încă întrebându-se dacă nu era o păcăleală, şi se luă după el — Îţi mulţumesc pentru bunătate, murmură ea în timp ce trecu pe lângă temniceră Femeia îi aruncă o privire severă — Sper să nu mai ai nevoie de ea vreodată — Fără supărare, dar şi eu sper Apoi Thorn îl urmă pe Părintele Yarvi de-a lungul coridorului prost luminat şi în sus pe scări, clipind în lumină O fi avut el doar o mână, însă picioarele îi mergeau destul de bine, păstrându-şi ritmul rapid de-a lungul curţii citadelei, în timp ce briza făcea crengile bătrânului cedru să şoptească deasupra lor — Ar trebui să mă duc să vorbesc cu mama, zise ea, grăbind pasul ca să-l ajungă — Am vorbit eu deja I-am spus că te-am găsit nevinovată de crimă, însă ai făcut un jurământ să mă slujeşti pe mine — Dar cum ai ştiut că eu o să — Este treaba unui preot să ştie ce o să facă oamenii Părintele Yarvi pufni Deocamdată încă nu eşti o fântână prea greu de explorat, Thorn Bathu Trecură pe sub Poarta Urlătoare, ieşiră din citadelă, ajungând în oraş, coborând de-a lungul stâncii pe care era construită fortăreaţa, către Marea Mamă Merseră când pe trepte, când pe alei înguste, căci panta era abruptă printre casele înghesuite şi printre oamenii îngrămădiţi între ele — N-o să particip la raidul Regelui Uthil, nu-i aşa? O întrebare prostească, fără îndoială, însă acum, că ieşise din umbra Morţii, era lumină suficient de puternică pentru a jeli năruirea visurilor sale Părintele Yarvi nu părea să aibă chef să jelească — Fii mulţumită că nu te duci în pământ O luară în jos, pe Strada Nicovalelor, unde Thorn petrecuse multe ore privind cu jind la arme, precum un pui de cerşetor la brutărie Acolo pe unde trecuse stând pe umerii tatălui ei, umflându-se în pene de mândrie atunci când făurarii îl implorau să le bage în seamă rezultatul muncii Însă acum metalul strălucitor expus în faţa fierăriilor părea doar că-şi bate joc de ea — N-o să fiu niciodată un războinic al Gettlandului Vorbise încet şi cu părere de rău, însă auzul lui Yarvi era fin — Atât timp cât eşti în viaţă, ce-o să devii depinde doar de tine, în primul rând Preotul îşi frecă uşor câteva urme vagi ce-i rămăseseră pe gât Întotdeauna există o cale, obişnuia Regina Laithlin să-mi spună La simpla menţionare a numelui, Thorn se trezi că merge un pic mai semeţ N-o fi fost Laithlin o războinică, însă lui Thorn nu-i venea în minte nimeni pe care să-l admire mai mult — Regina de Aur este o femeie pe care niciun om nu îndrăzneşte să n-o ia în serios, spuse ea — Aşa e ea Yarvi îi aruncă o privire piezişă lui Thorn Învaţă să împaci încăpăţânarea cu simţul realităţii şi poate, într-o bună zi, o să devii şi tu la fel Ziua aceea părea a fi foarte departe Pe oriunde treceau, oamenii se ploconeau şi murmurau neauzit „Părinte Yarvi“, dându-se la o parte pentru a-i face loc Preotului Gettlandului, însă clătinau din cap furioşi când o vedeau pe Thorn furişându-se după el, jegoasă şi umilită Ieşiră apoi prin porţile oraşului, către docurile pline de agitaţie Se strecurară printre marinari şi comercianţi de toate naţiile din jurul Mării Sfărâmate, ba chiar şi de dincolo de ea Thorn se apleca pe sub plasele pescarilor din care picura apa şi ocolea cu grijă capturile lucitoare şi încă vii — Unde mergem? întrebă ea — La Skekenhouse Ea se opri brusc, cu gura căscată, fiind aproape dărâmată din picioare de o roabă ce trecea pe lângă ea În viaţa ei nu plecase la o distanţă mai mare de o jumătate de zi de mers de Thoriby — Sau ai putea să rămâi aici, îi aruncă Yarvi peste umăr Deja au pietrele pregătite Fata înghiţi în sec, apoi se repezi să-l ajungă din urmă — Vin şi eu — Eşti la fel de înţeleaptă pe cât eşti de frumoasă, Thorn Bathu Asta era ori un compliment dublu, ori o insultă dublă, iar ea suspecta mai mult că e varianta din urmă Scândurile vechi ale cheiului scârţâiau sub cizmele lor, iar apa sărată se lovea de pilonii acoperiţi cu verdeaţă de dedesubt O corabie se legăna lipită de chei, mică, dar elegantă, având pictaţi nişte porumbei albi la pupa-i înaltă şi la proră Judecând după scuturile strălucitoare aliniate de ambele părţi, era echipată şi gata de plecare — Acum plecăm? întrebă ea — Sunt chemat de către Marele Rege — Marele Rege? Ea aruncă o privire la veşmintele cu care era îmbrăcată, ţepene de la jegul din celula de sub pământ şi acoperite cu o crustă din sângele ei şi-al lui Edwal Pot cel puţin să mă schimb? — N-am vreme pentru mândria ta — Put — O să te târâm în spatele corabiei ca să-ţi îndepărtăm putoarea — Chiar? Preotul înălţă dintr-o sprânceană — N-ai pic de simţ al umorului, nu? — Să înfrunţi moartea te poate face să-ţi pierzi apetitul pentru glume, murmură ea — Acum e momentul în care ai cea mai mare nevoie de el Un bătrân bine clădit era preocupat să dezlege funia de la proră, pe care o aruncă la bord, în timp ce ei urcau pe navă Însă nu-ţi face griji Marea Mamă o să-ţi facă mai multă baie decât ai tu nevoie până să ajungem la Skekenhouse Bătrânul era luptător, Thorn îşi dădu seama de asta după atitudinea lui şi după faţa-i lată şi bătută de vreme şi de război — Zeii au crezut de cuviinţă să-mi ia mâna stângă, cea puternică Yarvi îşi ridică gheara răsucită şi flutură din singurul deget pe care-l mai avea Dar mi l-au dat pe Rulf în schimb Îl bătu pe bătrân cu palma pe umărul cărnos Cu toate că n-a fost deloc uşor, sunt destul de mulţumit cu ce-am obţinut Rulf îşi arcui o sprânceană stufoasă — Vrei să ştii părerea mea despre asta? — Nu, zise Yarvi, sărind la bordul corabiei Thorn nu putu decât să ridice din umeri către războinicul cu barbă argintie şi să sară şi ea la bord — Bine ai venit pe Vântul din Sud Îşi plimbă limba prin gură şi scuipă peste bord — Nu mă simt prea bine-venită Probabil vreo patruzeci de vâslaşi cu părul sur stăteau pe cuferele lor, privind-o nu prea amabil, iar ea îşi dădu imediat seama ce gândeau despre ea Ce caută fata asta aici? — Aceleaşi concepţii oriunde m-aş duce, murmură ea Părintele Yarvi încuviinţă din cap — Aşa e viaţa O greşeală o faci rareori o singură dată — Pot să pun o întrebare? — Am senzaţia că şi dacă aş spune nu, tu tot ai întreba — Recunosc, nu sunt o fântână prea greu de explorat — Atunci vorbeşte — Ce caut eu aici? — Ei, sfinţi şi femei extrem de înţelepte au tot pus această întrebare timp de o mie de ani şi tot n-au găsit vreun răspuns — Încearcă să vorbeşti cu Brinyolf, Cel Ce Alcătuieşte Rugile, despre acest subiect, mormăi Rulf, îndepărtând corabia de chei cu capătul unei suliţe O să te plictisească de moarte cu vorbăria lui despre motive şi ocazii — Cine ar putea să desluşească marele proiect al zeilor? murmură Yarvi, privind încruntat spre orizontul îndepărtat, de parcă ar fi putut găsi răspunsurile scrise în nori? La fel de bine ai putea întreba unde au plecat elfii Bătrânul rânji la Yarvi, şi Yarvi îi întoarse rânjetul Fără îndoială, replicile astea nu le schimbau între ei pentru prima dată — Foarte bine! zise Thorn Vreau să spun: de ce m-ai adus pe corabia asta? — Aha! Yarvi se întoarse către Rulf Tu de ce crezi că, în loc să o luăm pe calea mai simplă şi s-o las să fie zdrobită, ne-am pus în schimb vieţile în pericol şi am adus-o la bordul corabiei mele pe faimoasa criminală Thorn Bathu? Rulf se sprijini un moment în suliţă, scărpinându-se în barbă — Chiar n-am nicio idee Yarvi se uită la Thorn cu ochii holbaţi — Dacă nu-mi împărtăşesc gândurile nici măcar propriei mele mâini stângi, de ce le-aş împărtăşi uneia ca tine? Doar puţi Thorn se scărpină la tâmple — Trebuie să stau jos Rulf îşi aşeză o mână părintească pe umărul ei — Înţeleg O îmbrânci atât de puternic spre cel mai apropiat cufăr, încât ea căzu scheunând pe spate, în poala bărbatului aflat acolo — Asta e vâsla ta Familie — Ai întârziat Rin avea dreptate Tatăl Lună zâmbea larg, copiii lui, stelele, licăreau pe ţesătura cerului, iar cocioaba strâmtă era luminată doar de jarul rămas de la foc, în timp ce Brand se apleca pe sub intrarea joasă — Îmi pare rău, soră Se cocoşă pentru a se aşeza pe banca lui şi se lăsă cu greutate pe ea, gemând prelung, chinuindu-se să-şi scoată picioarele din cizme şi răşchirându-şi degetele de la picioare pentru a şi le încălzi la foc — Dar Harper a avut mai multă turbă de adunat, apoi Bătrâna Fen a avut nevoie să o ajut să care nişte buşteni înăuntru Doar nu era s-o las să-i taie ea singură, iar securea ei era neascuţită, aşa că a trebuit să i-o ascut, iar când ne întorceam, o osie de la căruţa lui Lem s-a rupt, aşa că vreo câţiva dintre noi a trebuit să-l ajutăm — Problema ta este că faci din problema oricui problema ta — Îi ajuţi pe oameni Poate când o să ai nevoie o să te ajute şi ei pe tine — Poate Rin făcu un gest cu capul înspre oala aşezată jos, lângă jăratic Ai cina acolo Doar zeii ştiu, nu mi-a fost uşor să-ţi opresc şi ţie ceva El o plesni peste genunchi când se aplecă să ia oala — Dar fii binecuvântată că mi-ai oprit şi mie, soră! Lui Brand îi era îngrozitor de foame, însă îşi aduse aminte să murmure o rugăciune către Tatăl Pământ pentru mâncare Ţinea minte cum era să nu aibă deloc — Este bună, zise el, înghiţind lacom — A fost mai bună imediat ce-am gătit-o — Încă mai e bună — Nu, nu mai e El ridică din umeri în timp ce curăţa cu grijă oala, dorindu-şi să mai fi avut — Lucrurile vor sta altfel de acum înainte, din moment ce-am trecut testele Oamenii se întorc bogaţi după ce iau parte la un raid ca ăsta — Oamenii vin la fierărie de fiecare dată înainte de un raid, spunându-ne cât de bogaţi se vor întoarce Câteodată nu se mai întorc deloc Brand rânji — N-o să scapi de mine aşa uşor — Nici nu-mi doresc asta Aşa prost cum eşti, tu eşti singurul membru al familiei care mi-a mai rămas Răscoli după ceva aflat în spatele ei şi-l scoase la lumină O piele de animal, pătată şi ruptă — Pentru mine? zise el, întinzându-se pe deasupra focului ce încă dogorea slab pentru a o apuca — Să-ţi ţină de urât în măreţele tale aventuri Să-ţi aducă aminte de casă Să-ţi aducă aminte de familie Ăsta e scopul ei — Tu eşti singura familie de care am nevoie Înfăşurat în pielea de animal se afla un cuţit, dintr-un oţel ce lucea Un pumnal de luptă cu lama lungă şi dreaptă, cu garda lucrată în forma unei perechi de şerpi încolăciţi unul în jurul celuilalt şi cu butonul în forma unui cap de dragon ce-şi arată colţii Rin se ridică în picioare, nerăbdătoare să vadă cum îi stă cu darul dat de ea — Într-o zi o să-ţi făuresc o sabie Deocamdată, asta e tot ce am putut să fac — Tu l-ai făcut? — Gaden m-a ajutat cu mânerul Însă oţelul e lucrat doar de mine — E o operă de artă, Rin Cu cât îl studia mai atent, cu atât mai mult îi plăcea, văzând toate detaliile, fiecare solz al şerpilor, un colţ al dragonului îndreptat spre el, oţelul strălucitor ca argintul, terminat într-un tăiş mortal De-abia îndrăznea să-l atingă Părea un obiect prea fin pentru mâinile lui murdare — Pe zei, este lucrătura unui maestru! Ea se aşeză la loc, de parcă ştia deja că aşa este — Cred că am găsit o metodă mai bună pentru a realiza turnarea O metodă mai fierbinte Într-un vas din argilă Os şi cărbune pentru a transforma fierul în oţel, nisip şi sticlă pentru a îndepărta mizeria şi a lăsa oţelul pur Însă totul depinde de căldură nu mă asculţi Brand ridică din umeri, cerându-şi scuze — Pot roti un ciocan aşa cum trebuie, însă nu pot să pricep magia din el Eşti un fierar de zece ori mai bun decât am fost eu vreodată — Gaden zice că am fost atinsă de Cea Care Izbeşte Nicovala — Probabil că e mai mult decât uşurată că am renunţat la fierărie şi că te-a luat pe tine ca ucenic — Eu am un dar — Darul modestiei — Modestia este pentru cei care nu au cu ce se mândri El cântări pumnalul în mână, simţindu-i greutatea şi ţinându-l în echilibru — Surioara mea, stăpâna fierăriei N-am avut niciodată un dar mai de preţ Nu că aş fi avut prea multe Mi-aş dori să am ceva să-ţi dau în schimb Ea se întinse la loc pe canapea şi-şi aşeză mai bine pătura zdrenţuită în jurul picioarelor — Tu mi-ai oferit tot ce am acum El tresări — Nu prea mult, este? — N-am de ce să mă plâng Ea îşi întinse pe deasupra focului mâna puternică, aspră şi cojită de la munca în fierărie, iar el i-o apucă şi i-o strânse Brand îşi drese glasul, uitându-se în jos, la podeaua din pământ bătătorit — O să fii în regulă cât timp sunt plecat în acest raid? — O să fiu ca o înotătoare care şi-a dat jos armura Ea îşi luă o expresie batjocoritoare, însă el putea să vadă ce se afla dincolo de aceasta Ea avea cincisprezece ani, n-avea altă familie în afară de el şi era speriată, ceea ce-l făcea şi pe el să fie speriat Speriat din cauza luptei Speriat să-şi lase în urmă casa Speriat s-o lase singură — O să mă întorc, Rin Înainte să-ţi dai seama — Încărcat de comori, fără îndoială El îi făcu cu ochiul — Cântece închinate faptelor mele de vitejie şi o duzină din cei mai buni sclavi insulari cărora o să le fiu stăpân — Unde o să doarmă? — În impunătoarea casă din piatră pe care o să ţi-o cumpăr sus, în apropierea citadelei — O să am o cameră pentru haine, zise ea mângâind peretele din nuiele cu vârfurile degetelor Casa pe care o aveau nu era mare lucru, însă doar zeii ştiau cât de recunoscători erau pentru ea Existaseră zile când tot ce avuseseră deasupra capului fusese doar cerul liber Brand se întinse pe laviţă, ţinându-şi genunchii îndoiţi, fiindcă picioarele îi atârnau mult dincolo de capătul laviţei în ultimul timp, şi începu să-şi tragă pe el peticul de pătură urât mirositor — Rin, se trezi el spunând, cred că am făcut ceva prostesc Nu era bun la ţinut secrete Mai ales faţă de ea — Ce mai e de data asta? El începu să-şi facă de lucru cu găurile din pătură — Am spus adevărul — Despre ce? — Thorn Bathu Rin îşi acoperi faţa cu palmele — Ce s-a petrecut între tine şi ea? — Ce vrei să spui? Nici măcar nu-mi place — Nimeni nu o place E o pacoste pentru toată lumea Însă pare că nu te poţi abţine de la a tot da peste ea — Văd că zeii par că s-au obişnuit să ne tot aducă unul aproape de celălalt — Ai încercat să te îndrepţi în direcţia opusă? Ea l-a ucis pe Edwal L-a ucis E mort, Brand — Ştiu Am fost acolo Însă n-a fost crimă Ce-ar fi trebuit să fac, spune-mi, din moment ce tu eşti cea deşteaptă Să-mi ţin gura-nchisă, ca toţi ceilalţi? Să-mi ţin gura închisă şi s-o las să fie zdrobită cu pietre? N-am putut suporta o asemenea povară! îşi dădu seama că era foarte aproape să ţipe, clocotind de furie, aşa că se sforţă să coboare vocea N-am putut Se lăsă tăcerea în timp ce se uitau unul la altul încruntaţi şi focul se stingea, trimiţând în sus un nor de scântei — De ce ajungi mereu să fii tu cel care îndreaptă lucrurile? — Bănuiesc că nimeni altcineva nu o face — Ai fost întotdeauna un băiat bun Rin se răsuci pe spate, uitându-se la gaura pentru fum din tavan şi la fâşia de cer plin de stele ce se vedea prin ea — Acum eşti un bărbat bun Asta e problema ta N-am mai văzut niciodată un bărbat mai bun care să facă fapte bune şi care să obţină rezultate mai proaste Cui i-ai spus povestea ta? El înghiţi în sec, găsind dintr-odată foarte interesantă gaura pentru fum — Părintelui Yarvi — Of, pentru numele zeilor, Brand! Nu-ţi plac jumătăţile de măsură, nu? — Nu le-am priceput niciodată rostul, murmură el Îndrăznesc să sper că o să funcţioneze, totuşi? o linguşi el, disperat ca ea să-i spună că da Ea stătea doar întinsă, uitându-se la tavan, aşa că el luă din nou pumnalul, privind cum strălucea oţelul lucios în care se reflectau flăcări de toate culorile — Chiar e o operă de artă, Rin — Culcă-te, Brand Îngenunchind — Dacă ai îndoieli, îngenunchează Locul în care Rulf ţinea cârma corabiei se afla pe platforma de la pupa Vântului din Sud, ţinând rama-cârmă înfiptă la subraţ — Îngenunchează mult şi îngenunchează des — Să îngenunchez, murmură Thorn Am înţeles Avea una dintre vâslele din spate, locul cu cel mai mult de muncă şi cel mai puţin onorant, chiar sub privirea lui mereu atentă Ea se răsucea întruna, sforţându-se să privească peste umăr pentru a vedea Skekenhouse-ul, însă de sus cădea o ploaie fină ca o ceaţă ce nu-i dădea voie să zărească decât fantome în întuneric Siluetele fantomatice ale vestitelor ziduri ale elfilor Şi spectrul abia vizibil al impunătorului Turn al Preoteselor — Ai putea doar să te foieşti de colo până colo în genunchi pe timpul călătoriei, zise Rulf Şi, pentru numele zeilor, să-ţi ţii gura închisă Pentru că, prin comparaţie cu a o supăra pe Bunica Wexen, zdrobirea cu pietre va părea floare la ureche Thorn văzu siluetele strânse pe chei în timp ce alunecau din ce în ce mai aproape Siluetele deveniră oameni Oamenii deveniră războinici O gardă de onoare, deşi arătau mai degrabă ca nişte gărzi pregătite să-i escorteze către închisoare, în timp ce Vântul din Sud era amarată, iar Părintele Yarvi şi echipajul său murat se străduiau să înainteze pe cheiul alunecos din cauza ploii La cele şaisprezece ierni ale sale, Thorn era mai înaltă decât cei mai mulţi bărbaţi, însă cel care păşi în faţă putea fi numit cu uşurinţă un gigant, cu cel puţin un cap mai înalt decât ea Părul lung şi barba aveau o nuanţă mai închisă, dată de ploaie, doldora de fire argintii, iar blana albă petrecută după umeri era plină de stropi de apă — Ca să vezi, Părintele Yarvi! Vocea sa cântată era mai mult decât ciudată, pentru că era ditai omul — Anotimpurile au trecut prea repede de când n-am mai schimbat vreo vorbă — De trei ani, zise Yarvi, înclinându-se Din acea zi în Sala Zeilor, regele meu Thorn clipi Auzise că Marele Rege era un bătrânel pricăjit, pe jumătate orb şi speriat de propria-i hrană Caracteristicile acelea păreau categoric o nedrepte Ea învăţase să judece forţa unui om în careul de antrenament şi se îndoia acum, că văzuse pe altcineva mai puternic Un războinic şi el, luându-se după cicatrice şi după nenumăratele săbii atârnate în tecile de la centura prinsă cu o cataramă din aur Iată un bărbat care chiar arăta ca un rege — Îmi amintesc prea bine, zise el Toată lumea a fost foarte, foarte nepoliticoasă cu mine Ospitalitatea gettlanderilor, nu, Mamă Scaer? O femeie rasă în cap ce stătea lângă umărul lui se uita la Yarvi şi la echipajul său de parcă erau nişte grămezi de bălegar — Şi asta cine e? întrebă el când ochii i se opriră la Thorn La iscat lupte era expertă, însă orice altă conduită îi era străină Când mama ei încercase să-i explice cum ar trebui să se comporte o fată, când să se încline, când să îngenuncheze şi când să deţină controlul, ea încuviinţase din cap şi se gândise doar la săbii Dar Rulf îi zisese să îngenuncheze, aşa că ea căzu în genunchi neîndemânatică pe pietrele ude ale cheiului, trecându-şi mâinile prin părul ud şi aproape împiedicându-se în propriile picioare — Regele meu Mare rege, este o Yarvi pufni — Ea e Thorn Bathu Noul meu bufon — Cum se descurcă? — Puţine râsete până acum Gigantul rânji — Eu nu sunt decât un rege umil, copilă Eu sunt micul rege al Vansterlandului şi numele meu este Grom-gil-Gorm Lui Thorn i se făcu rău de la stomac De ani de zile visase să-l întâlnească pe ucigaşul tatălui său Niciunul din visuri nu se desfăşurase aşa cum se petreceau lucrurile acum Îngenunchease la picioarele Celui Care Frânge Săbiile, al Celui Care Lasă Copiii Orfani, cel mai aprig duşman al Gettlandului, care chiar şi acum mai conducea atacuri peste graniţă Văzu lanţul petrecut în jurul gâtului gros de patru ori, de care atârnau mânerele smulse de la săbiile duşmanilor doborâţi Unul dintre ele, ştia sigur, luat de la sabia pe care o ţinea acasă Avuţia sa cea mai de preţ Se ridică încet în picioare, încercând să-şi adune bruma de demnitate destrămată N-avea niciun mâner de sabie pe care să-l apuce, însă îşi înălţă bărbia înspre el, de parcă ar fi fost lama unei săbii Regele Vansterlandului se uită în jos de parcă era un câine de vânătoare ce privea o pisicuţă zbârlită — Sunt destul de obişnuit cu dispreţul gettlanderilor, însă asta are o privire de gheaţă — De parcă ar avea ceva greu ce-o apasă, zise Mama Scaer Thorn strânse săculeţul de la gât — Tu mi-ai omorât tatăl — Aha, făcu Gorm ridicând din umeri Sunt o mulţime de copii care ar putea spune asta Cum se numea? — Storn Headiand Se aştepta la batjocuri, ameninţări, furie, însă faţa lui aspră se lumină — Aa, dar ăla a fost un duel de pomină! Îmi amintesc fiecare fandare şi fiecare lovitură Headiand a fost un războinic destoinic, un duşman demn de luat în seamă! În dimineţile reci ca asta încă mai simt rana pe care mi-a făcut-o la picior Însă Mama Război mi-a fost alături A suflat asupra mea pe când mă aflam în leagăn S-a prezis că niciun om n-o să mă poată omorî şi aşa a fost Se uită în jos la Thorn, răsucind alene de mai multe ori unul dintre mânerele de sabie în jurul lanţului, ţinându-l între degetul mare şi arătător: — Fiica lui Storn Headiand, crescută aşa înaltă! Anii trec repede, nu, Mamă Scaer? — Întotdeauna, zise Preoteasa, privind-o pe Thorn cu ochii mijiţi, de un albastru-intens — Însă nu ne putem baza mereu pe zilele de glorie de altădată Gorm făcu un gest larg şi pompos cu mâna, invitându-i să pornească — Marele Rege aşteaptă, Părinte Yarvi Grom-gil-Gorm îi conduse de-a lungul cheiului ud şi Thorn se luă greoi după ei, înfrigurată, udă, amărâtă şi neputincioasă, căci încântarea de a vedea cel mai impunător oraş al Mării Sfărâmate pierise cu totul Dacă ai putea ucide un om doar uitându-te urât la spatele lui, Cel Care Frânge Săbiile s-ar fi prăbuşit însângerat prin Ultima Poartă în acea zi, însă o încruntătură nu ţine loc de sabie, iar ura lui Thorn nu-i făcu rău decât ei Echipajul Vântului din Sud trecu printre două porţi falnice, intrând într-un culoar cu ziduri acoperite cu arme de la podeaua lustruită până la tavanul splendid Săbii străvechi, mâncate de rugină Suliţe cu cozi sfărâmate Scuturi lovite şi crăpate Armele care aparţinuseră munţilor de cadavre pe care Bail Constructorul se căţărase până la locul în care devenise întâiul Mare Rege Armele oştirilor măcelărite de urmaşii săi când cuceriseră cu forţa toate teritoriile dintre Yutmark şi Ţinuturile de Jos, până la Inglefold şi jumătate din Marea Sfărâmată Sute de ani victorioşi şi, chiar dacă săbiile, securile şi coifurile despicate n-au glas, împreună duc un mesaj mai elocvent decât orice şoaptă a unei Preotese, mai asurzitor decât orice răget al oricărui instructor Să i te opui Marelui Rege era o idee foarte proastă — Trebuie să spun că sunt surprins, zise Părintele Yarvi, să-l găsesc pe Cel Care Frânge Săbiile în rol de uşier al Marelui Rege Gorm îi aruncă o încruntătură piezişă — Cu toţii trebuie să îngenunchem în faţa cuiva — Totuşi, unii dintre noi îngenunchează mai uşor decât alţii Gorm se încruntă şi mai tare, însă cea care a vorbit prima a fost Mama Scaer — Bunica Wexen poate fi extrem de convingătoare — V-a convins să vă rugaţi şi Zeiţei Unice, deja? întrebă Yarvi Scaer scoase un pufnet atât de zgomotos, încât era o minune că nu-şi suflase mucii direct pe piept — Nimic nu mă va smulge din îmbrăţişarea însângerată a Mamei Război! răcni Gorm Asta este o promisiune Yarvi zâmbi de parcă stătea la taclale cu prietenii — Şi unchiul meu a rostit exact aceleaşi cuvinte Sunt atât de multe lucruri care unesc Gettlandul şi Vansterlandul Ne rugăm în acelaşi mod, vorbim la fel, ne luptăm la fel Doar un râu îngust ne desparte — Şi sute de ani de taţi morţi şi de fii morţi, murmură Thorn, de-abia auzită — Şşşşt! şuieră Rulf de lângă ea — Avem un trecut însângerat, zise Yarvi Însă conducătorii buni trebuie să lase trecutul în urmă şi să privească în viitor Cu cât mă gândesc mai mult, cu atât devin mai convins că strădaniile noastre doar ne slăbesc pe amândoi şi îi lasă pe alţii să profite — Deci, după atâtea bătălii, trebuie să ne unim forţele? Thorn văzu cum colţul gurii lui Gorm se destinde într-un zâmbet — Şi să dansăm deasupra morţilor noştri pentru a-ţi clădi tu un viitor glorios? Zâmbete şi dansuri, iar Thorn tot arunca priviri înspre armele de pe ziduri, întrebându-se dacă ar putea smulge o sabie din suporturi şi să i-o înfigă lui Gorm în căpăţână înainte ca Rulf s-o oprească Ar fi o realizare demnă de un războinic al Gettlandului Însă Thorn nu era un războinic al Gettlandului şi nici nu va mai fi vreodată — Ţeşi un vis frumos, Părinte Yarvi, zise Gorm oftând Însă ai mai ţesut odată nişte visuri frumoase pentru mine Trebuie să ne trezim cu toţii şi, de ne place să îngenunchem sau nu, zorile îi aparţin Marelui Rege — Şi Preotesei sale, zise Mama Scaer — Mai ales ei Cel Care Frânge Săbiile deschise larg uşile enorme din capătul culoarului Thorn îşi aminti singura ocazie când stătuse în Sala Zeilor din Gettland, uitându-se la cadavrul palid şi rece al tatălui ei, încercând să-i strângă suficient de tare mâna mamei ei, pentru a o face să înceteze cu suspinele Păruse cea mai încăpătoare cameră din lume, prea mare pentru ca mâinile oamenilor s-o poată construi Însă mâinile elfilor construiseră Camera Şoaptelor Cinci Săli ale Zeilor ar fi putut încăpea înăuntru, lăsând suficient spaţiu pentru însămânţarea unui lan de orz de dimensiuni respectabile Zidurile sale din piatră netedă şi sticlă prelucrate de elfi se ridicau mult, mult în sus, până se pierdeau în semiîntunericul ceţos de deasupra Şase statui impunătoare ale zeilor înalţi îi priveau încruntate de sus, însă Marele Rege nu li se mai închina lor, iar cioplitorii lui fuseseră tare ocupaţi Acum a şaptea statuie se ridica mai înaltă decât toate Zeiţa celor din Sud, Zeiţa Unică, nici bărbat, nici femeie, nici zâmbitoare, nici plină de lacrimi, cu braţele larg desfăcute într-o îmbrăţişare amplă, uitându-se în jos cu indiferenţă plictisită, contemplând faptele jalnice ale omenirii Oamenii erau adunaţi în capătul mai îndepărtat al sălii, într-un balcon făcut de elfi dintr-un metal argintiu, aflat la o înălţime cât zece staturi de om, iar, la încă pe-atât mai sus, într-un balcon similar, alţi oameni de-abia se vedeau Thorn văzu vanstermani cu părul lung, împletit în cozi, şi throvenmani cu inele din argint, ce ţineau loc de monede, prinse în partea de sus a braţelor Văzu insulari cu chipuri asprite de vreme, oameni masivi din Ţinuturile de Jos şi inglezi cu bărbi răvăşite Văzu femei suple, despre care-şi dădu seama că erau shende, şi negustori durdulii din Sagenmark Mai văzu emisari cu feţe întunecate din Catalia sau din Imperiul din Sud, ori chiar şi mai de departe, probabil Toţi oamenii din lume, se părea, adunaţi aici cu unicul scop de a-l linge în fund pe Marele Rege — Cel mai de seamă dintre oameni! zise Yarvi Cel care stă între zei şi regi! Mă târăsc la picioarele tale! Aproape că se trânti lipindu-se cu faţa de pământ, ecourile stârnite de vocea sa răspândindu-se în spaţiul larg de deasupra şi împrăştiindu-se în mii şi mii de şoapte care-i dăduseră sălii acest nume Cuvintele fuseseră mai mult decât măgulitoare la adresa celui mai de seamă dintre oameni Era o rămăşiţă veştejită pe tronul său supradimensionat, cu faţa-i uscată şi osoasă şi cu barba doar nişte laţe răzleţe Doar ochii săi ofereau o oarecare senzaţie de viaţă, strălucitori şi cruzi, în timp ce se uita cu o căutătură aspră la Preotul din Gettland — Acum cazi în genunchi, proasto! şuieră Rulf, apucând-o pe Thorn de centură şi trăgând-o în jos, lângă el Şi chiar la timp O bătrână deja străbătea spaţiul vast ce se întindea între ei şi ea Avea o faţă rotundă şi mămoasă, cu riduri adânci sub ochi, de la râs, părul alb, tuns scurt, o robă aspră, de culoare gri, pe care o târa pe podea călcând atât de apăsat, încât tivul i se transformase în fâşii murdare Avea la gât un lanţ fin, de care erau atârnate nişte hârtii mâzgălite cu rune — Am înţeles că Regina Laithlin a rămas grea Nu arăta deloc ca o eroină, dar, pentru numele zeilor, vorbea cu un glas de eroină O voce joasă, calmă, puternică, deşi nu depunea pic de efort O voce care cerea atenţie O voce care poruncea supunere Chiar şi în genunchi, Yarvi reuşi să se încline şi mai adânc — Zeii au binecuvântat-o, onorată Bunică Wexen — Un moştenitor pentru Jilţul Negru, poate? — Nu putem decât să sperăm că va fi — Transmite-i cele mai calde felicitări Regelui Uthil din partea noastră, zise Marele Rege cu un glas hârşâit, deşi nu se citea niciun semn de căldură sau de felicitare pe faţa-i sfrijită — Sunt onorat să i le transmit, iar ei să le primească Pot să mă ridic? Cea mai sus-pusă dintre Preotese îi zâmbi cu căldură şi ridică o palmă, pe care Thorn văzu tatuate cercuri în interiorul altor cercuri, alcătuite din scris mărunt — Îmi place cum stai acolo, zise ea — Am primit veşti îngrijorătoare dinspre nord, murmură Marele Rege, îndoindu-şi buza şi lingându-şi o gaură căscată în locul unui dinte din faţă Am auzit că Regele Uthil plănuieşte un atac de amploare împotriva insularilor — Un atac, regele meu? Yarvi părea nedumerit de ceea ce era deja ştiut de toată lumea în Thoriby Împotriva iubiţilor noştri vecini din Insulele Mării Sfărâmate? îşi scutură braţul, făcându-şi mâna schiloadă să fluture a nepăsare Regele Uthil are un temperament războinic şi vorbeşte adesea în Sala Zeilor despre atacuri acolo şi dincolo Nu se ajunge niciodată la vreun rezultat, credeţi-mă, eu îi sunt întotdeauna alături, netezind calea Tatălui Pace, aşa cum m-a învăţat Mama Gundring Bunica Wexen îşi dădu capul pe spate şi scoase un hohot de râs, bogat şi dulce ca melasa, ecoul făcând să pară că o întreagă armată de oameni chicotea — O, chiar eşti amuzant, Yarvi! Îl lovi cu rapiditatea unui şarpe Cu palma deschisă, dar suficient de tare încât să-l dărâme pe o parte Sunetul loviturii ricoşă de balcoanele de deasupra la fel de ascuţit ca şfichiuiturile scoase de un bici Thorn căscă ochii şi, fără să se gândească, ţâşni în picioare Sau pe jumătate, cel puţin Mâna lui Rulf se ridică şi ea şi o înşfăcă de cămaşa udă, trăgând-o înapoi în genunchi, făcându-i blestemele să se transforme într-un cârâit urât — Jos, mârâi el abia auzit Dintr-odată părea a fi un loc foarte singuratic centrul acelei podele imense şi goale, iar Thorn îşi dădu seama de numărul impresionant de oameni înarmaţi care erau strânşi acolo, ceea ce-i făcu gura să se usuce şi spatele să-i transpire Bunica Wexen se uită la ea, fără a fi speriată sau supărată Doar puţin curioasă, de parcă ar fi avut în faţă o specie de furnică necunoscută — Cine e această persoană? — O prostănacă lipsită de însemnătate, ce a jurat să mă slujească Yarvi se ridică din nou în genunchi, ţinându-şi mâna sănătoasă la gura însângerată Iartă-i imprudenţa, nu prea ştie pe ce lume se află, dar este foarte loială Bunica Wexen privi în jos cu la fel de multă căldură ca a Soarelui Mamă, însă răceala din vocea ei îi îngheţă lui Thorn sângele în vine — Loialitatea poate fi o mare binecuvântare sau un blestem greu, copilă Totul depinde de cel căruia îi eşti loial Există o anumită ordine a lucrurilor Trebuie să existe o ordine, însă voi, gettlanderii, uitaţi unde vă e locul în ea Marele Rege a interzis ca săbiile să fie scoase din teacă — Am interzis-o, veni ca un ecou vocea Marelui Rege, o voce ce se transformă într-un foşnet slab, care de-abia putu fi auzit în sala aceea imensă — Dacă le veţi declara război insularilor, le veţi declara război şi Marelui Rege şi Preoteselor sale, zise Bunica Wexen Le veţi declara război inglezilor, celor din Ţinuturile de Jos, throvenmanilor şi vanstermanilor, lui Grom-gil-Gorm, Cel Care Frânge Săbiile, cel despre care s-a prezis că niciun bărbat nu-l va putea ucide Arătă cu degetul înspre ucigaşul tatălui lui Thorn, aflat lângă uşă, ce nu părea deloc în largul lui cu un genunchi în podea Îi veţi declara război chiar şi Împărătesei din Sud, care în cele din urmă a stabilit şi ea o alianţă cu noi Bunica Wexen deschise braţele larg pentru a cuprinde lărgimea întregii săli, întreaga legiune de ocupanţi ai ei, iar acum Părintele Yarvi şi echipajul său zdrenţăros chiar păreau a fi o turmă amărâtă pierdută între ei Chiar veţi declara război la jumătate de lume, gettlanderilor? Părintele Yarvi rânji ca un neghiob — Din moment ce suntem servitorii credincioşi ai Marelui Rege, nenumăraţii şi puternicii lui aliaţi nu pot fi decât o asigurare în plus — Atunci, spune-i unchiului tău să nu-şi mai zornăie sabia Dacă ar scoate-o din teacă fără binecuvântarea Marelui Rege — Oţelul va fi răspunsul meu, croncăni Marele Rege, cu ochii-i lăcrimoşi ieşiţi din orbite Vocea Bunicii Wexen căpătă o intonaţie care lui Thorn îi făcu părul măciucă — Şi va urma o încleştare cum nu s-a mai văzut de la Distrugerea Lumii încoace Yarvi se înclină atât de adânc, încât aproape se lovi cu nasul de podea — O, preaînaltă şi preabinevoitoare bunică, cine şi-ar dori ca o asemenea urgie să se dezlănţuie? Acum pot să mă ridic? — Încă ceva, înainte de toate, veni o voce calmă din spatele lui O femeie tânără se îndrepta spre ei cu paşi rapizi, o femeie subţire, cu păr bălai şi zâmbet nervos — O cunoşti pe Sora Isriun, cred, zise Bunica Wexen Era prima dată când Thorn îl vedea pe Yarvi rămas fără cuvinte — Eu tu te-ai alăturat Preoteselor? — E un loc potrivit pentru distruşi şi deposedaţi Ar trebui să ştii Isriun scoase o cârpă şi-i şterse lui Yarvi sângele din colţul gurii O atingere blândă, însă expresia din ochii ei numai blândă nu era Acum suntem din nou o familie — A trecut testul acum trei luni, fără să răspundă greşit la nicio întrebare, zise Bunica Wexen Deja are o mulţime de cunoştinţe despre relicvele lăsate de elfi Yarvi înghiţi în sec — Mi-am dat seama — Cea mai de preţ însărcinare pentru Preotese este să le protejeze, spuse Isriun Şi să protejeze lumea de o a doua distrugere Îşi lipi mâinile subţiri una de alta: O cunoşti pe hoaţa şi criminala Skifr? Yarvi clipi, de parcă de-abia înţelegea întrebarea — Se poate să fi auzit numele — Este căutată de către Preotese Expresia de pe chipul lui Isriun deveni şi mai ucigătoare: A pătruns între ruinele elfilor din Strokom şi a sustras relicve de acolo, dinăuntru Un şuierat prelung se auzi de peste tot din sală, o şoaptă plină de teamă ce se răspândi până la balcoane Oamenii făceau gesturi evlavioase în dreptul pieptului, murmurau rugăciuni şi clătinau din cap îngroziţi — Ce timpuri am ajuns să trăim? şopti Părintele Yarvi Ai cuvântul meu, dacă aud cel mai mic zvon despre apariţia lui Skifr, porumbeii mei vă vor da de veste imediat — Ce uşurare! zise Isriun Pentru că, dacă cineva va cădea la o înţelegere cu ea, mă voi asigura că va fi ars de viu, adăugă şi îşi împleti degetele, strângându-le cu nervozitate atât de tare, încât încheieturile i se albiră Şi ştii şi tu cât de tare mi-ar displăcea să te văd arzând — Atunci, avem ceva în comun amândoi, zise Yarvi Pot să plec acum, oh, tu, cel mai iubit om dintre muritori? Marele Rege părea să-şi fi lăsat capul pe o parte, probabil adormit deja — O voi lua ca pe o aprobare Se ridică în picioare, odată cu Rulf şi cu echipajul său, urmaţi, în sfârşit, şi de Thorn Părea că întotdeauna rămâne în genunchi când ar trebui să stea în picioare şi rămânea în picioare când mai degrabă ar fi trebuit să cadă în genunchi — Încă nu e prea târziu să faci dintr-un pumn o palmă întinsă, Părinte Yarvi Bunica Wexen clătină cu tristeţe din cap Odată, am avut mari aşteptări de la tine — Ce păcat, aşa cum Sora Isriun îţi poate confirma, că de multe ori am fost o cruntă dezamăgire! În timp ce se întorcea, în glasul lui Yarvi se strecură o umbră fină de asprime În fiecare zi mă străduiesc să devin mai bun Afară ploaia cădea cu putere, ceea ce făcea ca Skekenhouse-ul să pară tot o siluetă fantomatică — Cine era femeia aia, Isriun? întrebă Thorn în timp ce se grăbea să-l ajungă din urmă — Cândva a fost verişoara mea Faţa lui Yarvi, atât cât o zărea Thorn, era teribil de încordată După care am fost logodiţi Apoi ea a jurat să mă vadă mort Thorn înălţă o sprânceană — Probabil că ai fost un iubit pe cinste — Nu putem avea cu toţii darul tău cel preţios El se uită pieziş la ea, încruntat Ar trebui ca data viitoare să te gândeşti înainte să sari în apărare mea — Momentul în care te vei opri va fi momentul în care vei muri, murmură ea — În momentul în care nu te-ai oprit aproape că ne-ai omorât pe toţi Ştia că el are dreptate, însă tot se simţea iritată — Poate nu s-ar fi ajuns la asta dacă le-ai fi zis că insularii ne-au atacat, la fel şi vanstermanii, şi că nu ne-au mai lăsat de ales decât să — Ştiau destul de bine asta Doar Bunica Wexen i-a asmuţit împotriva noastră — De unde — Ea a tunat şi-a fulgerat prin cuvinte pe care nu le-a rostit Intenţia ei este să ne zdrobească şi nu mai pot să fac nimic ca s-o împiedic Thorn îşi scărpină tâmplele Părea că Preoţii nu spun niciodată ceea ce pare că spun — Dacă ea e duşmanul nostru, de ce nu ne-a omorât chiar acolo, când eram în genunchi? — Pentru că Bunica Wexen nu vrea să-şi vadă copiii omorâţi Ea vrea să-i vadă supuşi Întâi îi trimite pe insulari să ne atace, apoi pe vanstermani Speră să ne momească să întreprindem o acţiune nesăbuită, iar Regele Uthil este gata să-i facă pe plac Îi va lua destul timp să-şi adune toate forţele, însă asta doar pentru că are atât de multe de adunat Cu timpul, va trimite jumătate de lume împotriva noastră Dacă vrem să-i rezistăm, ne vor trebui aliaţi — Unde găsim aliaţi? Părintele Yarvi zâmbi — Printre inamicii noştri, unde altundeva? Zalele cadavrului Băieţii se adunaseră Bărbaţii se adunaseră, îşi dădu seama Brand, căci, deşi încă nu le crescuse barba, dacă acum nu erau bărbaţi, după ce trecuseră testele şi erau gata să-şi facă jurămintele, când o să fie? Se adunaseră pentru ultima dată sub comanda Maestrului Hunnan, care-i învăţase, îi testase şi-i modelase cu forţa, aşa cum obişnuia Brand să modeleze fierul la fierăria lui Gaden Se adunaseră pe plaja pe care se antrenaseră atât de des, însă acum săbiile lor nu mai erau din lemn Erau adunaţi acolo şi îmbrăcaţi cu noul lor echipament de război, cu ochii strălucitori şi cu respiraţia tăiată la gândul că vor naviga pentru a participa la primul lor raid La gândul că-l vor lăsa în urmă pe Tatăl Pace şi că-şi vor vărsa intestinele şi-şi vor rupe tendoanele în gura roşiatică a soaţei lui, Mama Război Şi că vor dobândi faimă şi glorie, un loc la masa Regelui şi în cântecele compuse pentru războinici Şi, pe de-asupra, că se vor întoarce bogaţi Unii dintre ei erau deja gătiţi ca nişte eroi, binecuvântaţi cu familii care le cumpăraseră zale din cele mai fine, săbii puternice şi echipament ce strălucea orbitor Cu toate că recunoştea că era mai mult decât binecuvântat că o are şi că nu o merită, Brand nu o avea decât pe Rin, aşa că împrumutase cămaşa din zale de la Gaden în schimbul promisiunii că-i va ceda o zecime din prada pe care o va lua: o cămaşă de zale luată de la un cadavru, lipsită de strălucire de la atâta purtat, modificată din greu şi încă largă la subsuori Însă avea o secure de nădejde, bună şi cu lama ascuţită ca un brici, iar scutul pentru care economisise un an întreg era proaspăt pictat de către Rin cu un cap de dragon, aşa că arăta la fel de bine ca al oricui altcuiva — De ce un dragon? îl întrebase Rauk, cu o sprânceană arcuită a batjocură Brand râse — De ce nu un dragon? Ar fi fost nevoie de mai mult decât dispreţul unui prost ca să-i strice ziua primului său raid Şi nu era vorba despre orice raid Era cel mai mare raid din istoria recentă Mai mare chiar şi decât cel condus de Regele Uthrik asupra Sagenmarkului Brand mersese în vârful picioarelor pentru a-i vedea din nou pe bărbaţii strânşi mult mai jos pe ţărm, unde metalul sclipea în soare şi fumul de la focuri se ridica în rotocoale către cer Cinci mii, spusese Hunnan, iar Brand se holbase la degetele acestuia, încercând să cuprindă cu mintea faptul că fiecare deget însemna o mie de oameni Îl lua cu ameţeală, de parcă ar fi contemplat un hău Cinci mii Zei, ce mare trebuie să fie lumea! Erau acolo oameni bine echipaţi pe seama unor meseriaşi sau negustori, sau frăţii zdrenţăroase ce se revărsaseră în jos de pe munte Erau bărbaţi cu chipuri mândre şi mânere de săbii argintate şi bărbaţi cu chipuri murdare şi suliţe din cremene Erau bărbaţi cu cicatrice de o viaţă şi bărbaţi care nu mai vărsaseră sânge în viaţa lor Era o privelişte pe care n-o vedeai prea des şi jumătate din Thoriby se adunase pe coastele din afara zidurilor oraşului pentru a privi la ei Mame şi taţi, soţii şi copii, strânşi acolo ca să-şi vadă băieţii, soţii şi părinţii şi ca să se roage pentru siguranţa lor şi pentru întoarcerea lor încărcaţi cu bogăţii Familia lui Brand ar fi şi ea acolo, fără îndoială Adică doar Rin Îşi strânse pumnii, cu privirea în vânt O s-o facă să fie mândră Jură că o s-o facă mândră Senzaţia generală era că urma o petrecere de nuntă, nicidecum o pregătire pentru război, căci aerul era plin de fum şi de nerăbdare, peste tot răsunau cântece, glume şi discuţii aprinse Cei Care Alcătuiau Rugile îşi făceau loc prin metode proprii prin mulţime, dând binecuvântări contra cost, şi mai erau şi neguţători ce depănau minciuni despre cum toţi marii războinici plecau cu toate cele necesare la război Nu doar războinicii încercau să mai câştige un bănuţ în plus de pe urma raidului Regelui Uthil — Pentru un bănuţ de cupru îţi voi aduce noroc de arme bune, zise o cerşetoare ce vindea săruturi norocoase, iar pentru încă unul îţi voi aduce şi noroc de vreme bună Pentru un al treilea bănuţ — Tacă-ţi gura! o repezi Maestrul Hunnan, gonind-o de acolo Vorbeşte Regele Se auzi un zornăit de echipament când toţi oamenii se întoarseră cu faţa către vest Înspre mulţimea de tumuli ai înaintaşilor de mult dispăruţi, ce se înălţa deasupra plajei, întinzându-se în depărtări până ce se transformau în grămăjoare nivelate de vânt Regele Uthil stătea drept şi înalt în faţa lor pe dune, iarba înaltă mângâindu-i cizmele, strângându-şi drăgăstos sabia din oţel de culoare gri, de parcă ar fi strâns în braţe un copil bolnav Nu avea nevoie de alte elemente decorative, erau suficiente cicatricele de pe faţă rămase în urma nenumăratelor bătălii Nu avea nevoie de bijuterii, îi era suficientă strălucirea din ochi Iată un bărbat care nu ştie ce-i aia teamă sau îndurare Iată un rege pe care orice războinic ar fi mândru să-l urmeze până în pragul Ultimei Porţi şi dincolo de ea Regina Laithlin îi stătea alături, cu mâinile pe pântecele umflat, cu cheia din aur pe piept, cu păru-i auriu răsfirat de briză şi fluturând ca un drapel, arătând la fel de puţin teamă sau îndurare ca şi soţul ei Se spunea că aurul ei cumpărase jumătate din oamenii şi din corăbiile aflate acolo, şi ea nu era o femeie care să scape din ochi propria investiţie Regele făcu încet în faţă doi paşi, plin de emfază, lăsând tăcerea absolută să se prelungească şi entuziasmul să crească până când Brand reuşi să-şi audă propriul sânge bubuindu-i în urechi — Oare văd câţiva bărbaţi ai Gettlandului? răcni el Brand şi micul grup de proaspăt războinici erau norocoşi să se afle suficient de aproape de el ca să-l audă În depărtare, căpitanii fiecărei corăbii transmiseră cuvintele regelui către echipajele lor şi bătaia vântului le purtă mai departe, pe toată întinderea ţărmului O agitaţie puternică izbucni din rândul războinicilor adunaţi acolo şi armele fură ridicate în sus, înspre Soarele Mamă, alcătuind o pădure lucitoare Uniţi cu toţii, într-o singură mişcare Cu toţii pregătiţi să-şi dea vieţile pentru camaradul de alături O fi avut Brand o singură soră, însă atunci simţi că are alături de el, pe nisip, cinci mii de fraţi, un amestec dulceag de furie şi dragoste care-i umezi ochii şi-i încălzi inima, făcând ca în acea clipă să simtă că merită să moară pentru ei Regele Uthil ridică mâna pentru a se face linişte — Ce mult mă bucură să văd atâţia fraţi laolaltă! Războinici bătrâni şi înţelepţi testaţi de multe ori pe câmpul de luptă şi tineri războinici curajoşi, testaţi în ultimul timp în careul de antrenament Cu toţii adunaţi cu un scop nobil în faţa zeilor, în faţa strămoşilor mei Îşi deschise braţele larg, indicând totodată şi mormintele din spatele său: — Şi oare au semănat vreodată mai tare cu nişte gazde atotputernice? — Nu! strigă cineva, acompaniat de câteva râsete, iar alţii i se alăturară, strigând sălbatic: Nu! Uthil ridică din nou mâinile pentru a face linişte — Insularii au trimis corăbii împotriva noastră Au furat de la noi, ne-au transformat copiii în sclavi şi ne-au vărsat sângele pe pământul nostru fertil Izbucni un murmur de furie — Ei au fost cei care i-au întors spatele Tatălui Pace, ei au fost cei care au deschis uşa pentru Mama Război, ei au fost cei care au transformat-o în oaspetele nostru Murmurul crescu, se umflă, un mârâit animalic care-şi făcu loc şi în gâtul lui Brand — Însă Marele Rege spune că noi, cei din Gettland, nu trebuie să fim nişte gazde primitoare pentru Mama Corbilor! Marele Rege spune că săbiile noastre trebuie să rămână băgate în teci Regele Suprem spune că trebuie să înghiţim aceste insulte în tăcere! Spuneţi-mi, bărbaţi ai Gettlandului, care ar trebui să fie răspunsul nostru? Cuvântul izbucni dintr-o mie de guri ca un răcnet asurzitor, şi glasul lui Brand bubui şi el: — Oţelul! — Da! Uthil îşi strânse sabia şi mai tare, apăsându-i mânerul gros de obrazul său adânc ridat, de parcă ar fi fost chipul unei iubite — Oţelul trebuie să fie răspunsul! Haideţi să aducem o zi însângerată peste insulari, fraţilor O zi pe care o vor plânge când îşi vor aduce aminte de ea! După asta se îndreptă către Marea Mamă, cu căpitanii cei mai apropiaţi şi cu războinicii palatului său ţinându-se aproape, bărbaţi faimoşi cu nume vestite, bărbaţi despre care Brand visase că li se va alătura într-o zi Oameni ale căror nume încă nu ajunseseră pe buzele barzilor se înghesuiră în calea regelui pentru a-l întrezări măcar o dată, pentru a-i atinge măcar pelerina, pentru ca ochii lui cenuşii să se oprească un moment asupra lor Se auziră strigăte: „Regele de Fier!“ şi „Uthil!“, până când se transformară într-o scandare: „Uthil! Uthil!“, fiecare bătaie punctată de o izbire a oţelului armelor — E timpul să vă alegeţi viitorul, băieţi! Maestrul Hunnan scutură un sac din pânză groasă, în care se auzeau zornăind plăcuţe Băieţii îl înconjurară, împingându-se şi guiţând ca nişte porci la vremea hrănirii şi, luând câte una odată, Hunnan bâjbâi în interiorul sacului cu degetele-i strâmbe şi le dădu câte o plăcuţă la fiecare, pe care ei o înşfăcau cu mâini lacome Discuri din lemn, fiecare având gravat un semn ce se potrivea monştrilor de pe prorele nenumăratelor nave, spunându-i fiecărui băiat – sau fiecărui bărbat – cărui căpitan îi jurase credinţă, cu care echipaj va naviga, va vâsli şi alături de care va lupta Cei care îşi primiseră plăcuţele le ţineau ridicate cât mai sus şi chiuiau triumfători, unii se contraziceau care primise corabia mai bună sau căpitanul mai capabil, iar alţii râdeau şi se îmbrăţişau, aflând că Mama Război fusese de partea lor şi-i făcuse camarazi de vâsle Brand aşteptă, cu mâna întinsă şi cu inima bubuind Beat de nerăbdare datorită cuvintelor regelui, la gândul raidului ce se apropia, la gândul că nu mai era un băiat, nu mai era sărac şi nici singur Beat la gândul că va face ceea ce se cuvine, că va sta în lumină şi că va avea întotdeauna alături o familie de războinici Brand aşteptă în timp ce camarazilor săi li se repartizau locurile – băieţi pe care îi plăcea sau pe care nu-i plăcea, luptători buni sau nu chiar buni Aşteptă până când cei care mai aşteptau se împuţinară, la fel ca şi plăcuţele din sac, întrebându-se dacă era lăsat la urmă pentru că-şi câştigase un loc pe corabia regelui, cel mai râvnit loc dintre toate În timp ce Hunnan îl ignora, lui îi creşteau speranţele Îşi câştigase locul, nu? Muncise pentru el, îl merita? făcuse ceea ce trebuia să facă orice războinic al Gettlandului? Rauk era ultimul dintre ei, având un zâmbet forţat pe chipul înmărmurit când văzu că Hunnan scoate lemn din sac pentru el, nu argint Apoi mai rămase doar Brand Singura mână încă întinsă era a lui, cu degetele tremurând Băieţii deveniră tăcuţi Apoi Hunnan zâmbi Brand nu-l mai văzuse niciodată zâmbind până atunci, aşa că se trezi zâmbind şi el — Asta e pentru tine, zise instructorul în timp ce îşi scotea din sac încet-încet, mâna plină de cicatrice căpătate în lupte Îşi scoase mâna pentru a-i arăta Nimic Nicio lucire de la argintul regelui Nici lemn Doar sacul gol, întors pe dos pentru a-i arăta cusăturile destrămate — Credeai că n-o să aflu? zise Hunnan Brand îşi lăsă mâna să cadă Cu toţii îl priveau acum, o ştia Toţi ochii aţintiţi asupra lui, făcându-l să-şi simtă faţa arzând, de parcă ar fi fost pălmuit — Ce să afli? murmură el, deşi ştia prea bine ce — Că ai vorbit cu schilodul de Yarvi despre ce s-a petrecut în careul meu de antrenament Tăcere, în timp ce Brand se simţea de parcă intestinele îi vor ieşi prin fund — Thorn nu e o ucigaşă, reuşi să spună — Edwal e mort şi ea l-a ucis — Ai supus-o unui test pe care nu putea să-l treacă — Eu stabilesc testele, zise Hunnan De tine depinde dacă le treci Şi tu l-ai picat pe acesta — Am făcut ceea ce trebuia Sprâncenele lui Hunnan se înălţară Nu era supărat Era surprins — Continuă să-ţi spui asta, dacă te ajută Însă am dreptul să judec şi eu Ceea ce trebuie făcut pentru bărbaţii pe care îi învăţ cum să lupte În careul de antrenament vă asmuţim unul împotriva celuilalt, însă pe câmpul de luptă trebuie să vă fiţi alături, iar Thorn Bathu se luptă cu toată lumea Ar fi trebuit să moară bărbaţi ca să se poată juca ea cu săbiile Le e mai bine fără ea Şi le e mai bine şi fără tine — Mama Război alege cine luptă, zise Brand Hunnan doar ridică din umeri — Atunci, poate găseşte ea o navă pentru tine Eşti un luptător bun, Brand, însă nu şi un om bun Un om bun îi este alături camaradului său Un om bun ţine şirul strâns Poate că Brand ar fi trebuit să mârâie: „Nu e corect“, aşa cum o făcuse Thorn când Hunnan îi năruise speranţele Însă Brand nu era prea vorbăreţ şi chiar atunci nu mai avea ce spune Nu mai era urmă de mânie în el, când de fapt avea nevoie de ea Nu scoase nici măcar un chiţăit de şoricel în timp ce Hunnan îi întoarse spatele şi se îndepărtă de el Nici măcar nu-şi încleştă pumnii în timp ce băieţii îşi urmau instructorul în direcţia mării Băieţii cu care se antrenase timp de zece ani Unii se uitară la el cu dispreţ, alţii surprinşi Unii dintre ei îl bătură cu părere de rău pe umăr în timp ce trecură pe lângă el Însă cu toţii trecură pe lângă el Pe plajă în jos, către valurile înspumate, către locurile lor câştigate cu greu, pe corăbiile legănându-se pe apă Înspre jurămintele lor de credinţă, către raidul la care Brand visase toată viaţa Rauk plecă ultimul, cu o mână strânsă lejer în jurul mânerului noii lui săbii, rânjind peste umăr — Ne vedem după ce ne întoarcem, bănuiesc Brand rămase acolo singur pentru mult timp, nemişcat Singur, în zalele de împrumut, cu pescăruşii ţipând deasupra întinderii de nisip, pustie acum, văzând numai urmele lăsate de cizmele oamenilor pe care îi crezuse fraţii săi Singur, mult timp după ce ultima corabie se îndepărtase de ţărm şi ajunsese departe, pe mare, ducând cu ea şi speranţele lui Brand Aşa rămâi mereu, cu speranţe Otravă Cea Care Îngână Vântul stârnea un vânt al naibii de năprasnic pe drumul înapoi dinspre Skekenhouse, iar ei normal că deveniseră un grup de oameni uzi fleaşcă Vâsliră cu furie în timp ce Rulf îi ocărî cu vocea-i puternică până răguşi, vâslele li se încurcară una într-alta şi începură cu toţii să răsufle greu căscând gura ca peştii, leoarcă de stropii săraţi ai Mării Mamă Thorn era mai mult decât îngrozită, însă bineînţeles că pe faţă nu i se citea decât curaj Singura expresie era una de dârzenie, deşi chipul îi era verde, căci tangajul navei ce aducea cu un cal neîmblânzit o făcu repede să-i fie mai rău decât îi fusese vreodată în viaţă Părea că tot ce mâncase până acum îi venise înapoi pe gât şi i se împrăştiase pe vâslă, pe genunchi, jumătate ieşindu-i pe nas Iar pe Thorn o mai rodea ceva şi pe dinăuntru, mult mai tare Valul ameţitor de recunoştinţă că-i fusese redată viaţa trecuse destul de repede, lăsând-o să rumege însă amarul adevăr că dăduse la schimb un viitor de mândră războinică pentru unul ca servitoare a Preotului, pusă în jug de propriul jurământ prea grăbit, şi asta pentru raţiuni pe care Părintele Yarvi nu avea nicio intenţie să le destăinuie Pentru ca totul să devină şi mai greu, putea simţi cum se apropie acea perioadă din lună, prin abdomen îi treceau junghiuri, pieptul o durea, ceea ce-o făcea şi mai furioasă decât de obicei Râsul plin de batjocură al membrilor echipajului după ce vomase ar fi putut s-o facă să ucidă pe cineva dacă ar fi reuşit să-şi desfacă strânsoarea nemiloasă a degetelor de pe vâslă Aşa că sări cu picioare ezitante pe cheiul din Yaletoft, unde pietrele Throvenlandului erau pline de bălţile lăsate în urmă de furtuna de noaptea trecută, ce acum străluceau în soarele de dimineaţă Se strecură cu greutate prin mulţime, cu capul între umeri, simţind că fiecare strigăt ascuţit al vânzătorilor ambulanţi, fiecare ţipăt de pescăruş, fiecare zdrăngănit de căruţă sau bocănit de butoi era un cuţit înfipt în ea, iar bătăile prea entuziaste pe spate şi chicotele sarcastice ale bărbaţilor care ar fi trebuit să-i fie camarazi o răneau şi mai adânc Ştia ce gândeau Ce te aştepţi atunci când pui o fată în locul unui bărbat? Iar ea murmura blesteme şi jura să se răzbune crunt, însă nu îndrăznea să ridice capul de teamă să nu vomite din nou Ce mai răzbunare ar fi fost! — Să nu ţi se facă rău în faţa Regelui Fynn, zise Rulf, în timp ce se apropiau de sala cu tavan înalt, al cărei acoperiş impozant era susţinut de grinzi suflate cu aur şi minunat sculptate, însă Thorn n-avea dispoziţia necesară de a admira sculptura în lemn E cunoscut pentru temperamentul său necioplit Însă Preoteasa lui Fynn, Mama Kyre, fu cea care îi întâmpină în capul celor douăsprezece trepte, fiecare cioplită din marmură de culori diferite Era o femeie foarte frumoasă, înaltă şi suplă, cu un zâmbet amabil, care însă nu-i ajungea şi la ochi Îi aducea aminte lui Thorn de mama ei, ceea ce însemna o bilă neagră încă de la început Thorn avea încredere în foarte puţini oameni, însă doar câţiva aveau zâmbete amabile şi niciunul nu arăta ca mama ei — Salutări, Părinte Yarvi! zise frumoasa Preoteasă a Regelui Fynn Eşti întotdeauna bine-venit în Yaletoft, însă mă tem că regele nu poate să te vadă — Mă tem că tu l-ai sfătuit să nu mă vadă, răspunse Părintele Yarvi, punând o cizmă udă pe treapta cea mai de jos Mama Kyre nu negă Atunci, aş putea s-o întâlnesc pe Prinţesa Skara? Nu cred să fi avut mai mult de zece ani atunci când am văzut-o ultima dată Eram veri pe-atunci, înainte să dau proba pentru a deveni Preot — Însă ai luat testul, zise Mama Kyre, şi ai renunţat complet la familie, mai puţin la Preoţie, la fel cum am făcut şi eu În orice caz, Prinţesa este plecată — Mi-e teamă că tu ai trimis-o departe când ai auzit că vin Mama Kyre nu negă nici de data asta — Bunica Wexen mi-a trimis un şoim, aşa că ştiam de ce vii încoace Nu spun că nu simt o oarecare solidaritate — Solidaritatea ta e plăcută, Mamă Kyre, însă ajutorul din partea Regelui Fynn cu privire la necazurile care vor urma ar fi mult mai plăcut Ar putea preveni necazul cu totul Mama Kyre păru încurcată, aşa cum ar fi părut cineva care n-are nici cea mai mică intenţie să te ajute În acelaşi mod în care se comporta mama lui Thorn atunci când aceasta îi povestea despre năzuinţele sale de-a deveni o eroină — Ştii doar că stăpânul meu te iubeşte şi pe tine, şi pe nepoata lui, Regina Laithlin, zise ea Ştii doar că s-ar pune cu jumătate de lume pentru a-ţi sta alături Însă ştii şi că nu se poate împotrivi dorinţelor Marelui Rege O mare de cuvinte, femeia asta, însă ăsta era rolul Preoteselor, iar Părintele Yarvi era şi el departe de genul care spune lucrurile direct — Aşa că mă trimite pe mine, sfâşiată de regret, să-ţi interzic audienţa, dar să vă ofer cu umilinţă tuturor hrană, căldură şi adăpost sub acoperişul său Ceea ce, în afară de hrană, suna destul de bine pentru Thorn Sala Regelui Fynn era denumită Pădurea, fiind înţesată de coloane impunătoare, despre care se spunea că fuseseră aduse în josul Râului Divin de la Kalyiv, apoi sculptate spectaculos şi pictate cu scene din istoria Throvenlandului Cumva un pic mai puţin spectaculoase erau nenumăratele gărzi ce-i priveau cu atenţie pe membrii zdrenţărosului echipaj al Vântului din Sud în timp ce aceştia îşi târşâiau paşii prin faţa lor, Thorn fiind cea mai zdrenţăroasă, cu mâna apăsată pe pântecele care o durea — Primirea noastră la Skekenhouse n-a fost călduroasă Yarvi se aplecă aproape de Mama Kyre şi Thorn îi auzi şoapta: — Dacă n-aş fi ştiut mai bine, aş fi putut spune că sunt în pericol — Nu te pândeşte niciun pericol aici, Părinte Yarvi, te asigur Mama Kyre făcu un semn înspre două dintre cele mai ameninţătoare gărzi pe care le văzuse Thorn vreodată, care păzeau uşa unei încăperi ce mirosea a fum stătut — Aici aveţi apă, le arătă un butoi de parcă era cel mai preţios dar posibil Sclavii vă vor aduce mâncare şi bere O cameră pentru echipajul tău este deja pregătită Fără îndoială, vei dori să pleci odată cu prima rază de-a Soarelui Mamă, pentru a prinde refluxul şi a-i duce veştile Regelui Uthil Yarvi îşi frecă nefericit părul de culoare deschisă cu podul palmei sale schiloade — Pare că te-ai gândit la toate — O Preoteasă capabilă este întotdeauna pregătită Şi Mama Kyre îi lăsă acolo, închizând uşa în urma ei, şi doar răsucitul cheii în broască mai lipsi pentru a-i face să se simtă ca nişte prizonieri — O primire pe-atât de călduroasă pe cât te-ai aşteptat, mormăi Rulf — Fynn şi Preoteasa lui sunt la fel de previzibili ca Tatăl Lună Sunt precauţi Că doar trăiesc în umbra puterii Marelui Rege — O umbră tare lungă, zise Rulf — Şi care se tot lungeşte cu timpul Arăţi cam verde la faţă, Thorn Bathu — Sunt dezgustată de atâta dezamăgire că nu am găsit aliaţi în Throvenland, zise ea Părintele Yarvi afişă un zâmbet extrem de subţire — Vom vedea Thorn deschise ochii brusc în întuneric, agitată Era acoperită de transpiraţie rece, aşa că dădu pătura la o parte, simţi umezeala lipicioasă a sângelui între picioare şi şuieră o înjurătură Alături, Rulf scoase un sforăit deosebit de sonor şi se întoarse pe cealaltă parte Îi putea auzi pe ceilalţi membri ai echipajului respirând, foindu-se, mormăind în somn, băgându-se unul într-altul într-o amestecătură de membre, la fel de înghesuiţi ca peştii pe tarabă la piaţă Nu făcuseră niciun aranjament special pentru ea şi nici ea nu ceruse vreunul Nu voia niciunul În orice caz, nimic cu excepţia unei cârpe noi pe care să şi-o îndese în pantaloni Se poticni pe coridor, cu părul încâlcit şi cu un nod dureros în stomac, cu cureaua desfăcută, cu catarama lovind-o peste coapse şi cu o mână băgată în pantaloni pentru a vedea cât de rea e sângerarea Tot ce mai avea nevoie pentru a opri batjocura era o pată întinsă în jurul vintrelor, aşa că îl blestemă pe Cel Care Împrăştie Sămânţa pentru a-i fi adus asta pe cap, le blestemă pe proastele de femei care credeau că ăsta era un motiv de bucurie, şi cel mai tare pe mama sa, apoi mai blestemă În umbra anticamerei era un om Era îmbrăcat în negru şi stătea lângă butoiul cu apă Într-o mână ţinea capacul acestuia În cealaltă avea un vas De parcă tocmai ce turnase ceva înăuntru Locul nu era luminat decât de o lumânare cu ceara şiroind şi omul avea o privire tare strâmbă, însă lui Thorn i se păru că se uită drept la ea Încremeniseră amândoi, el cu vasul deasupra apei, ea cu mâna băgată în pantaloni, apoi bărbatul spuse: — Cine eşti? — Cine sunt? Cine eşti tu? Să ştii unde ţi-e cea mai apropiată armă, obişnuia tatăl ei să-i spună, aşa că ochii îi fulgerară către masa pe care încă zăceau împrăştiate resturile cinei, nu că ea ar fi făcut mai mult decât să ciugulească Un cuţit de tăiat friptura era înfipt în lemnul mesei, cu lama scurtă scânteind Nu chiar o sabie de erou, însă, când eşti surprins noaptea cu cureaua desfăcută, iei ce ai la îndemână Îşi scoase încet mâna din pantaloni şi tot uşor se apropie de masă şi de cuţit Bărbatul îndepărtă şi el încet vasul, cu ochii fixaţi asupra ei sau, cel puţin, în apropierea ei — N-ar trebui să fii aici, zise el — Eu n-ar trebui? Ce puneai în apa noastră? — Ce faci cu cuţitul ăla? Ea-l smulse din masă şi îl aţinti spre el, cu mâna tremurândă, după care rosti cu glas subţire: — E otravă acolo? Omul aruncă deoparte capacul butoiului şi păşi înspre ea — Să nu faci vreo prostie, fato Când se întoarse, ea văzu că are o sabie la centură şi că mâna dreaptă i se îndreaptă către mâner Atunci probabil că se panică Sau probabil gândi cu mai multă luciditate decât o făcuse vreodată Înainte să-şi dea seama, se repezi la el, îl apucă de încheietură cu o mână şi-i înfipse cuţitul în piept cu cealaltă Nu-i fu deloc greu s-o facă Ba chiar mult mai uşor decât s-ar fi gândit Bărbatul expiră cu o şuierătură puternică, cu sabia scoasă doar pe sfert din teacă, cu ochii privind mai cruciş ca niciodată, încercând s-o apuce de umăr — Tu Se prăbuşi pe spate, trăgând-o şi pe ea peste el Thorn îi dădu mâna la o parte şi se forţă să se ridice Hainele lui negre se închiseră şi mai mult la culoare pe măsură ce sângele se impregna în ele, căci cuţitul îi era înfipt în inimă până la mâner Închise ochii strâns, însă când îi deschise, el încă se mai afla acolo Nu era un vis — O, zei! murmură ea — Ei rareori ajută Părintele Yarvi stătea încruntat în uşă — Ce s-a întâmplat? — Avea otravă la el, murmură Thorn, indicând cu un deget tremurător vasul căzut pe jos Sau cred că avea Preotul se apropie de cadavru — Ai un obicei să omori oameni, Thorn Bathu — Ăsta e un lucru rău, zise ea cu o voce foarte slabă — Depinde mai degrabă de persoană Yarvi se ridică încet în picioare, se uită de jur împrejurul camerei, se apropie de ea şi o privi în ochi — Te-a lovit? — Ei bine nu — Ba da O lovi cu putere cu pumnul în gură şi ea se prăbuşi peste masă El deja deschisese uşa larg — Sânge vărsat în Sala Regelui Fynn! La arme! La arme! Primul sosi Rulf, care clipi, uitându-se în jos la cadavru, şi zise calm: — Arată bine Apoi sosiră gărzile, holbându-se la mort şi scoţând armele Apoi ajunseră şi marinarii, cu părul ciufulit, frecându-şi bărbile ţepoase şi murmurând rugăciuni Şi la sfârşit veni şi Regele Fynn Thorn chiar îşi făcuse loc printre cei puternici de când îl omorâse pe Edwal Cunoscuse cinci Preoţi şi trei Regi, dintre care unul Mare, şi singurul care o impresionase fusese cel care-i ucisese tatăl O fi fost Fynn renumit pentru furia lui, însă primul lucru care o izbi pe Thorn fu trupul diform al Regelui Throvenlandului Bărbia i se pierdea în gât, gâtul i se unea cu umerii, umerii cu burta, iar părul rar era o încâlceală fluturândă, aşa cum sărise din patul regal — Să cazi în genunchi nu este punctul tău forte, nu-i aşa? şuieră Rulf, trăgând-o pe Thorn în jos, cum stăteau şi ceilalţi Şi, pentru numele zeilor, leagă-ţi nenorocita aia de curea! — Ce s-a întâmplat aici? răcni regele, stropindu-şi cu scuipat gărzile ce tresăriră Thorn îşi ţinea ochii plecaţi în timp ce-şi făcea de lucru cu catarama Să fie zdrobită cu pietre părea un lucru inevitabil acum Era sigură de asta Probabil că şi restul echipajului Le văzuse expresiile de pe chipuri Asta se întâmplă dacă-i dai o sabie unei fete Chiar şi una mică Mama Kyre, impecabilă chiar şi în ţinuta de noapte, ridică vasul căzut între degetul mare şi arătător, îl adulmecă şi strâmbă din nas — Îh! Otravă, regele meu — Pe zei! Yarvi îşi lăsă mâna să cadă pe umărul lui Thorn Aceeaşi mână cu care doar ce-o pocnise — Dacă n-ar fi fost reacţia rapidă a acestei fete, eu şi echipajul meu am fi putut trece prin Ultima Poartă înainte de zorii zilei — Căutaţi în orice colţ al castelului! zbieră Regele Fynn Spuneţi-mi cum a intrat ticălosul ăsta înăuntru! Un luptător care îngenunchease lângă cadavru pentru a-i scotoci prin haine ridică o palmă în care sclipeau arginţii — Monede, regele meu Turnate în Skekenhouse — În ultimul timp sunt cam prea multe lucruri ce vin din Skekenhouse în castelul meu Fălcile tremurânde ale lui Fynn căpătară o tentă roşie — Monedele Bunicii Wexen, şoimii Bunicii Wexen şi, totodată, cererile Bunicii Wexen Cereri adresate mie, Regele Throvenlandului — Dar gândeşte-te la bunăstarea supuşilor voştri, regele meu, încercă să-l convingă Mama Kyre, cu zâmbetul încă prezent, însă acum de-abia îi atingea gura, iar ochii, nici atât Gândeşte-te la Tatăl Pace, la Tatăl Porumbeilor, cel care face din pumn — Am înghiţit destule insulte în numele Tatălui Pace Roşeaţa se întinsese şi în obrajii Regelui Fynn — Odată, Marele Rege era primul dintre fraţi Acum dă porunci ca un tată Cum ar trebui oamenii să lupte Cum ar trebui femeile să facă negoţ Cum ar trebui să ne rugăm cu toţii Temple înălţate Zeiţei Unice au răsărit în tot Throvenlandul precum ciupercile după ploaie, iar eu mi-am ţinut gura! — A fost înţelept să procedezi aşa, zise Mama Kyre, şi ar fi înţelept să — Acum Bunica Wexen trimite asasini pe pământul meu? — Regele meu, n-avem nicio dovadă Fynn ţipă, întrerupându-şi Preoteasa, cu faţa-i bucălată devenind din rozalie roşu-aprins: — În propria mea casă? Ca să-mi otrăvească oaspeţii? Împunse cu degetul ca un cârnat înspre cadavru — Sub propriul meu acoperiş, pe cei aflaţi sub protecţia mea? — Aş recomanda prudenţă — Aşa faci întotdeauna, Mamă Kyre, însă există o limită a răbdării, iar Marele Rege a trecut peste ea! Roşu tot la faţă, acum îl apucă pe Yarvi de mâna sănătoasă: — Spune-i iubitei mele nepoate, Regina Laithlin, şi onoratului ei soţ că au un prieten de nădejde în mine Un prieten, orice ar fi! Jur! Mama Kyre nu mai avea niciun zâmbet pregătit acum, însă Părintele Yarvi avea unul cu siguranţă — Prietenia ta este tot ce-ţi cer şi ei Şi-i ridică regelui mâna în sus Gărzile aclamară această alianţă neaşteptată dintre Throvenland şi Gettland cu o oarecare surprindere, în timp ce echipajul Vântului din Sud o primi cu o mare uşurare, iar Thorn Bathu trebui să o aplaude cel mai tare dintre toţi Uciderea accidentală a unui om făcuse din ea o răufăcătoare Uciderea unui alt om, dar cu intenţie făcuse din ea o eroină Însă tot ce putea face era să se uite încruntată la cadavru în timp ce era târât afară şi să aibă senzaţia că era ceva tare ciudat în toate acestea Pierdut şi regăsit Brand era beat-criţă Fusese deseori aşa în ultimul timp Să încarce marfă la docuri fusese cea mai bună slujbă pe care o găsise, iar o zi ca asta îl înseta, desigur Aşa că începuse să bea şi descoperise că are un adevărat dar pentru asta Se părea că moştenise ceva de la tatăl său, până la urmă Raidul se dovedise un succes răsunător Insularii se bizuiseră într-atât că bunăvoinţa Marelui Rege îi va ocroti, încât îi surprinseseră complet nepregătiţi, aşa că jumătate din corăbii fuseseră capturate, iar cealaltă jumătate, arsă Brand îi privise pe războinicii Gettlandului fălindu-se pe străzile sinuoase din Thoriby atunci când debarcaseră, încărcaţi cu prăzi, acoperiţi de glorie şi felicitaţi de la toate ferestrele Auzise că Rauk luase doi sclavi şi că Sordaf îşi însuşise o apărătoare pentru mână din argint Auzise că Uthil îl târâse pe bătrânul Rege Styr gol-goluţ din castelul lui, îl făcuse să îngenuncheze şi să depună un jurământ de soare şi unul de lună că nu va mai scoate niciodată sabia din teacă împotriva unui gettlander Doar veşti despre fapte eroice, ceva parcă desprins din cântece, şi nu există nimic pe lumea asta care să te facă să simţi că propriile eşecuri dor mai tare decât succesele altora Brand merse împleticindu-se ba pe o alee, ba pe alta, printre case, şi urlă la stele Mai urlă cineva Poate stelele, poate vreun om de la o fereastră Nu-i păsa Nu ştia nici încotro se îndreaptă Nici nu părea că mai contează Era pierdut — Îmi fac griji, spusese Rin — Ia încearcă să vezi cum e să ai toate visurile spulberate, o repezi el Ce i-ar mai fi putut spune şi ea? Încercase să-i dea pumnalul înapoi — Nu am nevoie de el şi nici nu-l merit — L-am făcut pentru tine, spusese ea Sunt mândră de tine, orice-ar fi Nimic n-o putea face să plângă, însă atunci avea lacrimi în ochi, iar lacrimile îl dureau mai mult decât îl duruseră toate bătăile pe care le încasase, şi fuseseră multe Aşa că-i ceru lui Fridlif să-i umple cana din nou Şi din nou Şi din nou Iar Fridlif clătină din capul ei cu păr cenuşiu, văzând o viaţă tânără irosită aşa, însă nu era prima dată, desigur Să umple căni era munca ei Cel puţin, când era beat, Brand putea să pretindă că ceilalţi trebuiau învinuiţi Hunnan, Thorn, Rauk, Părintele Yarvi, zeii, stelele de deasupra, pietrele de sub picioare Treaz, trebuia să se gândească la faptul că el provocase toate astea Se izbi de un zid în întuneric şi se învârti în loc, mânia izbucnindu-i năvalnic şi răcnind: „Am făcut ce se cuvenea!“ Dădu să izbească cu pumnul în zid şi rată, ceea ce era bine, şi căzu în şanţ, ceea ce nu era la fel de bine Apoi se trezi că se sprijină în mâini, simţindu-se rău — Tu eşti Brand? — Eram, zise el, ridicându-se pe genunchi şi văzând silueta unui om sau doi, cine ştie — Acelaşi Brand care s-a antrenat cu Thorn Bathu? El pufni când auzi, însă pufnetul îi făcu greaţă şi aproape vomită din nou — Din păcate — Atunci, asta este pentru tine Apa rece îl plesni peste faţă şi el scuipă, încercând să se ridice şi alunecând la loc în şanţ O căldare goală se rostogoli într-o parte pe pavaj Brand îşi dădu părul din ochi şi în raza unei lămpi văzu un chip plin de riduri, de încreţituri şi de cicatrice şi acoperit de barbă — Ar trebui să te pocnesc pentru asta, ticălos bătrân, zise el, însă nu prea merita efortul să se ridice iar — Însă apoi te-aş pocni şi eu, iar o faţă spartă nu ţi-ar rezolva problemele Cunosc Am încercat şi eu Bătrânul îşi aşeză mâinile pe genunchi şi se aplecă aproape de el: — Thorn a zis că ai fost cel mai bun dintre cei cu care s-a antrenat Nu-mi pari a fi cel mai bun la nimic, băiete — Timpul n-a fost darnic — Timpul nu este darnic niciodată Un luptător continuă să lupte, chiar şi aşa Am crezut că eşti şi tu un luptător? — Am fost, zise Brand Bătrânul înălţă o mână mare — Bun Mă numesc Rulf şi am o luptă pentru tine Făcuseră din depozitul luminat de torţe un careu de antrenament, cu funii întinse pe jos, pe scânduri, marcându-i marginile Nu mai erau la fel de mulţi spectatori cum fusese obişnuit Brand, însă cei care se aflau acolo îl făcură pe Brand să-şi dorească să se simtă rău din nou Pe unul dintre taburete, cu cheia de la trezoreria regatului lucindu-i la piept, stătea Laithlin, Regina de Aur a Gettlandului Alături de ea era omul care fusese odată fiul ei şi care acum era Preotul ei, Părintele Yarvi În spatele lor se aflau patru sclavi cu zgărzi din argint – doi inglezi uriaşi, cu securi imense atârnate la centuri şi cu încruntături aprige pe feţele lor dăltuite în piatră, şi două fete ca două jumătăţi ale unei nuci, ambele cu plete împletite, atât de lungi, încât le ţineau înfăşurate pe mâini Şi, sprijinindu-se de peretele mai îndepărtat, cu o cizmă aşezată pe zidul de piatră şi cu zâmbetul acela batjocoritor şi puţin cam strâmb pe buze, se afla ultimul adversar pe care l-ar fi preferat Brand: Thorn Bathu Şi, ce era cel mai ciudat, deşi petrecuse destule ore de beţie învinovăţind-o pentru toate necazurile lui, Brand se bucura să-i vadă chipul Mai bucuros decât fusese de mult timp încoace Nu pentru că o plăcea chiar atât de mult, ci pentru că imaginea ei îi reamintea de o perioadă în care el încă era mulţumit de sine Când putea să-şi imagineze viitorul şi când îi plăcea ce vedea Când se mândrea cu speranţele sale şi lumea părea plină de provocări — Am crezut că n-o să mai ajungi aici Ea îşi trase pe mână legăturile unui scut şi înşfăcă o sabie din lemn — Am crezut că te-au zdrobit cu pietre, zise Brand — Încă există o posibilitate destul de mare, zise Părintele Yarvi Rulf îl lovi pe Brand cu mâna între omoplaţi şi-l trimise împiedicându-se în careu — Haide, sari pe ea, băiete! Brand ştia că nu are cea mai rapidă gândire şi acum se afla şi mai departe de asta, însă pricepu ce trebuie să facă Parcurse distanţa până la armele de antrenament aproape în linie dreaptă şi alese o sabie şi un scut, conştient fiind că ochii reginei îi analizau fiecare mişcare Thorn deja analiza ce trebuie să facă — Eşti o privelişte vrednică de milă, zise ea Brand privi în jos la vestă, udă şi cam pătată de vomă, şi trebui să încuviinţeze — Aşa-i Cuta ce-i apăruse la gură deveni un adevărat rânjet — Nu mi-ai zis tu mereu că după primul atac o să fii un om bogat? Asta îl duru — Nu m-am dus — Nu mi te imaginam un laş Ceea ce-l duru şi mai tare Ştiuse întotdeauna cum să-l înţepe — N-am fost ales, zise el încruntat Thorn izbucni în râs, fără îndoială ca s-o impresioneze pe regină Nu obosea niciodată să peroreze despre cât de mult o admiră pe această femeie — Iată-mă plină de invidie, aşteptându-mă să te găsesc umflându-te în pene ca un erou şi tot ce găsesc este un băiat cerşetor? Brand simţi pe loc o furie rece, alungându-i beţia mai repede decât apa rece ca gheaţa Făcuse mai mult decât să cerşească, fără îndoială Însă adevărul doare cel mai tare Thorn încă mai chicotea la gândul că e foarte isteaţă — Ai fost întotdeauna un idiot Hunnan mi-a furat locul, tu cum i-ai dat cu piciorul la al tău? Lui Brand i-ar fi plăcut să-i spună cum şi-l pierduse pe al lui I-ar fi plăcut să-i arunce în faţă adevărul, însă nu putu să pronunţe cuvintele pentru că începuse să mârâie ca un animal, să mârâie din ce în ce mai tare, până când camera zumzăi de la mârâitul lui şi pieptul începu să-i vibreze, cu buzele trase înapoi şi cu fălcile încleştate atât de strâns, încât părea că dinţii i se vor fărâma, iar Thorn se uita încruntată la el peste marginea scutului, de parcă Brand înnebunise Poate chiar înnebunise — Începeţi! strigă Rulf, iar el sări la ea, lovindu-i sabia cu putere şi izbindu-i atât de tare scutul, încât săriră aşchii din el Ea se răsuci rapid, căci întotdeauna era mortal de rapidă, lăsându-şi suficient spaţiu pentru a lovi cu sabia, însă de data asta el nu mai ezită El primi lovitura în umăr, de-abia simţind-o, şi răcni în timp ce înaintă orbeşte, împingând-o înapoi şi dezechilibrând-o, cu ramele scuturilor frecându-se una de cealaltă, aproape ridicând-o de la pământ în timp ce ea se împiedică de funie şi se izbi de zid Ea încercă să-şi elibereze sabia, însă el i-o ţinea trecută peste umărul său, cu neputinţă de folosit, şi-i prinse scutul cu mâna stângă, trăgându-i-l în jos Prea apropiaţi pentru arme, el îşi aruncă sabia de antrenament într-o parte şi începu s-o lovească cu pumnul, punându-şi toată furia şi dezamăgirea în lovituri, de parcă ea ar fi fost Hunnan, şi Yarvi, şi toţi aşa-zişii lui prieteni, cei care nu făcuseră absolut nimic decât să-i fure locul, să-i fure viitorul O lovi într-o parte şi o auzi gemând, o lovi din nou şi ea se chirci, cu ochii bulbucaţi, o lovi din nou şi ea se prăbuşi greoi la pământ, tuşind şi vomitând la picioarele lui Probabil c-ar fi continuat s-o lovească şi cu picioarele dacă Rulf nu l-ar fi prins de gât cu un braţ gros şi nu l-ar fi tras înapoi — E suficient, cred — Aşa-i, murmură el, lăsându-se moale Mai mult decât suficient Îşi desfăcu scutul de pe braţ, şocat dintr-odată de ce făcuse şi nicidecum mândru de el, ştiind prea bine cum te simţi când eşti tu cel care încasează o bătaie ca asta Poate că moştenise ceva mai mult de la tatăl său Nu se simţea de parcă ar fi stat în lumină în acel moment Chiar deloc Regina Laithlin oftă prelung, în timp ce Thorn tuşea şi scuipa bale într-o parte, şi se răsuci pe taburet — Mă întrebam când o să ajungi Şi doar atunci remarcă Brand încă un privitor, ascuns în umbră, într-un colţ, sub o pelerină din zdrenţe de diferite nuanţe de gri — Întotdeauna când sunt cel mai puţin dorită şi aşteptată Un glas de femeie de sub glugă, cu un accent ciudat Sau când mi-e foame — Ai văzut-o? întrebă Yarvi — Am avut îndoielnicul privilegiu — Ce crezi? — Ea este un dezastru Este doar mândrie şi mânie Are prea multă încredere în ea şi totodată prea puţină Nu se cunoaşte pe sine însăşi Silueta îşi trase gluga în jos O femeie cu piele negricioasă, cu o faţă la fel de slabă ca foametea şi cu părul ras, de rămăseseră doar tuleie Se scobi în nas cu arătătoru-i lung şi examină rezultatele cu atenţie, apoi le aruncă pe jos — Fata e proastă ca o buturugă Mai rău Cele mai multe buturugi au demnitatea de-a putrezi fără să deranjeze pe nimeni — Sunt chiar aici, reuşi Thorn să şuiere stând în genunchi — Chiar unde te-a lăsat băiatul beat Femeia îi aruncă lui Brand un zâmbet ce părea să conţină prea mulţi dinţi — Pe el îl plac, totuşi, este frumos şi disperat Combinaţia mea favorită — Se poate face ceva cu ea? întrebă Yarvi — Întotdeauna se poate face ceva, dacă depui suficient efort Femeia se desprinse de lângă perete Avea cel mai ciudat mod de-a merge – şerpuind, smucindu-se, păşind ţanţoş – de parcă dansa după o muzică doar de ea auzită — Cât de mult efort eşti dispus să răsplăteşti ca să-mi pierd timpul cu carcasa ei fără valoare, aceasta-i întrebarea? Deja îmi eşti dator, la urma urmei Un braţ lung ţâşni de sub pelerină, ţinând ceva în palmă Era o cutie cât o mână de copil, probabil – închisă la culoare, pătrată, perfectă, cu un scris cu litere din aur săpat în capac Brand îşi simţi ochii atraşi de ea Îi trebui un efort să nu se tragă mai aproape, să o vadă mai bine Şi Thorn privea cu atenţie Şi Rulf Şi sclavii reginei Cu toţii fascinaţi şi înfricoşaţi în acelaşi timp, de parcă se uitau la o rană îngrozitoare Niciunul dintre ei nu putea să citească, desigur, însă nu trebuia să fii Preot ca să-ţi dai seama că pe cutie erau litere de-ale elfilor Litere scrise înainte de Sfărâmarea Zeiţei Părintele Yarvi înghiţi în sec şi, cu singurul deget de la mâna-i schiloadă, deschise cutia Orice ar fi fost înăuntru iradia o lumină slabă O lumină ce se lovea de adânciturile de pe faţa Preotului în timp ce acesta rămase cu gura căscată, reflectându-se în ochii ce începură să se caşte ai Reginei Laithlin, despre care cu o clipă înainte Brand crezuse că nimic n-ar putea s-o surprindă — Pe zei! şopti ea O ai Femeia făcu o reverenţă pretenţioasă, iar tivul pelerinei sale stârni un norişor de rumeguş de pe podeaua depozitului — Livrez ce am promis, cea mai de preţ regină a mea — Deci încă funcţionează? — Vrei s-o fac să meargă? — Nu, zise Părintele Yarvi Fă-o să meargă pentru Împărăteasa din Sud, nu înainte — Mai e chestiunea cu privire la Fără să-şi ia ochii de la cutie, Regina scoase o foaie de hârtie împăturită — Toate datoriile îţi sunt anulate — Singura chestiune pe care o aveam în minte Femeia cu piele neagră se încruntă când o luă între degete — Am fost numită vrăjitoare înainte, însă aici chiar e o vrăjitorie, să închizi o aşa cantitate de aur într-o bucăţică de hârtie — Vremurile se schimbă, murmură Părintele Yarvi, şi închise cutia, făcând lumina din ea să dispară Numai atunci îşi dădu seama Brand că-şi ţinuse respiraţia, aşa că expiră încet-încet — Găseşte un echipaj pentru noi, Rulf, ştii de care — Din cei duri, bănuiesc, zise bătrânul războinic — Vâslaşi şi luptători Proscrişi şi disperaţi Oameni care nu se înmoaie la vărsarea de sânge sau la vederea lui Călătoria este lungă şi aşteptările nu pot fi mai mari de-atât Vreau oameni care n-au nimic de pierdut — Genul meu de echipaj! Femeia cu pielea neagră se plesni cu palma peste pulpă: — Trece-mă prima pe listă! Se strecură printre taburete, păşi ţanţoş până lângă Brand şi, pentru o clipă, gluga zdrenţăroasă i se dădu la o parte şi Brand întrezări sclipirea oţelului — Pot să-ţi cumpăr o băutură, tinere? — Cred că băiatul a băut destul Ochii cenuşii ai Reginei Laithlin erau aţintiţi asupra lui, la fel ca şi ochii celor patru sclavi, aşa că Brand înghiţi în sec, simţindu-şi dintr-odată gura foarte uscată — Deşi primul meu soţ mi-a dăruit doi fii, pentru care voi fi întotdeauna recunoscătoare, el bea prea mult Ceea ce-l răpune pe un bărbat rău Pe unul bun îl distruge — Eu am decis să mă las, regina mea, bălmăji Brand Ştiu atunci că n-o să se mai întoarcă la ale sale La cana cu bere, la cerşit sau la încărcatul pe docuri Femeia cea neagră îşi dezumflă obrajii de dezamăgire în timp ce se îndrepta către uşă — Tinerii din ziua de azi nu mai au nicio ambiţie în ei Laithlin o ignoră — Felul în care lupţi îmi aminteşte de un vechi prieten — Mulţumesc — Nu-mi mulţumi A trebuit să îl ucid Regina Gettlandului îi întoarse spatele, cu sclavii urmând-o numaidecât — Am un echipaj de adunat Rulf îl luă pe Brand sub aripă — Şi, fără îndoială, şanţului i s-a făcut dor de tine — Se va descurca şi fără mine Rulf era puternic, însă Brand nu se mişca Îşi aduse aminte cum se simţise când se luptase, cum fusese când câştigase şi atunci fu sigur că ştie care e lucrul ce se cuvine să fie făcut, mai sigur decât fusese în toată viaţa lui — Norocul să fie cu tine, bătrâne, zise el Acum trebuie să strângi cu unul mai puţin Rulf pufni — Asta n-o să fie o plimbărică de două zile, băiete, nici măcar un raid asupra insularilor Ne îndreptăm către îndepărtatul Râu Divin şi apoi în jos, pe Râul Interzis, prin ţinuturile înalte şi dincolo de ele Mergem să vorbim cu Prinţul Kalyivului Să cerem o audienţă la Împărăteasa din Sud, în chiar inima Primului dintre Oraşe! Tot felul de pericole în această călătorie, chiar şi dacă nu urmăreşti să creezi alianţe împotriva celui mai puternic om din lume Vom fi plecaţi luni de zile Dacă o să ne mai întoarcem vreodată Brand înghiţi în sec Pericole, fără îndoială, dar şi ocazii prielnice Oamenii se umpleau de glorie pe Râul Divin Oamenii câştigau averi dincolo de el — Ai nevoie de vâslaşi? zise el Pot să trag de-o vâslă Ai nevoie să ridice cineva ceva greu? Pot să ridic o greutate Ai nevoie de luptători? Brand arătă cu capul înspre Thorn, care reuşise să se scoale în picioare, tresărind când îşi masă coastele rănite — Pot să lupt Ai nevoie de oameni care n-au nimic de pierdut? Nu căuta în altă parte Rulf deschise gura, însă Părintele Yarvi i-o luă înainte — Drumul poate fi dificil, însă trebuie să netezim calea pentru Tatăl Pace Mergem să găsim aliaţi Preotul încuviinţă uşor din cap către Brand — S-ar putea să avem nevoie la bord de un om ce se mai gândeşte din când în când să facă ce se cuvine Dă-i o plăcuţă, Rulf Bătrânul războinic se scărpină în barba cenuşie — Al tău o să fie cel mai prost loc, băiete Cel mai prost loc, pentru cele mai mici recompense Ultima vâslă Îşi smuci capul către Thorn — Faţă în faţă cu creatura aia Thorn îi aruncă o încruntătură aprigă lui Brand şi scuipă, însă pe el îl făcu doar să surâdă Îşi văzu iar viitorul deschizându-se şi-i plăcu ce văzu În comparaţie cu munca de hamal pe docuri, îi plăcea foarte mult ce vedea — Abia aştept Îi smulse din mână lui Rulf plăcuţa cu porumbelul Preoteselor săpat pe o parte şi strânse degetele dureros de tare în jurul ei Se părea că Mama Război găsise un echipaj pentru el în cele din urmă Sau poate Tatăl Pace îi găsise II Divin şi interzis Prima lecţie Vântul din Sud se clătina pe valuri, expunându-şi vâslele şi pânzele noi, de curând vopsită şi aprovizionată cu produse proaspete, puternică şi elegantă ca un câine de curse şi cu porumbeii Preoteselor scânteind alb, orbitor la prora înaltă şi la pupă Era, fără discuţie, o corabie mândră O corabie potrivită unor scopuri nobile, demne să li se închine cântece Din păcate, noul ei echipaj nu era deloc pe măsura ei — Par a fi Mama lui Thorn găsea întotdeauna un mod delicat de-a spune lucrurilor pe nume, însă chiar şi ea rămase blocată — Un grup pestriţ — Înfricoşător este cuvântul asupra căruia m-am oprit eu, mormăi Thorn La fel de bine s-ar fi putut opri pe drum asupra unor descrieri ca disperat, dezgustător sau din topor Toate trei păreau potrivite pentru adunătura ce se târa la bordul Vântului din Sud sau pe cheiul de lângă ea, ridicând saci şi butoaie, trăgând de funii, împingând, răcnind, râzând, ameninţând, totul sub privirea vigilentă a Părintelui Yarvi Luptători, fără-ndoială, însă arătând mai degrabă ca nişte bandiţi, decât ca nişte luptători Oameni cu multe cicatrice şi cu puţine scrupule Oameni cu bărbi desfăcute în două sau împletite în codiţe, raşi în feluri ciudate sau cu părul decolorat şi ciuntit şi ridicat în ţepi Oameni ale căror veşminte erau zdrenţuite, dar cu braţele musculoase, cu gâtul gros şi cu degete bătătorite scânteind de cercuri din aur şi argint, arătând lumii cât de preţioşi se credeau Thorn încerca să-şi imagineze muntele de cadavre pe care ceata asta ar fi putut să-l strângă laolaltă, însă nici ea nu era una uşor de intimidat Mai ales când nu mai avea încotro Îşi lăsă jos cufărul cu tot ce avea în el, cu sabia veche a tatălui ei înfăşurată într-o pânză uleiată aşezată deasupra Afişă cea mai dârză expresie, se duse la cel mai mătăhălos om pe care îl zări şi-l bătu pe umăr — Eu sunt Thorn Bathu — Eu sunt Dosduvoi Se trezi că se uită cu asprime la una dintre cele mai mari căpăţâni pe care le văzuse vreodată, cu trăsături mici adunate în centrul figurii bucălate, care se înălţa atât de mult deasupra, ei încât la început crezu că proprietarul ei stă cocoţat pe o cutie — Ce ghinion te aduce pe aici, fată? întrebă el, cu un dram de tristeţe în glas Thorn îşi dori să aibă un alt răspuns, însă se răsti: — Navighez cu tine Faţa lui se strânse parcă şi mai mult când se încruntă: — De-a lungul Râului Divin, spre Kalyiv şi dincolo de el? Ea-şi ridică bărbia în sus aşa cum făcea de obicei — Dacă nava va pluti cu aşa multă carne la bord — Înseamnă că va trebui să echilibrăm băncile cu unii ceva mai mici Vorbele veniră de la un bărbat ce era exact opusul lui Dosduvoi: mic şi dur, în timp ce Dosduvoi era mare şi moale Avea cel mai ascuţit smoc de păr şi cea mai nebunească privire pe care le văzuse Thorn vreodată, cu ochi de un albastru strălucitor, lucind umezi şi îngropaţi adânc în orbite — Numele meu este Odda, faimos în jurul Mării Sfărâmate — Faimos pentru ce? — Pentru tot felul de motive, răspunse el, arătându-le un zâmbet galben şi lupesc, iar ea văzu că avea dinţii din faţă piliţi anume ca nişte colţi şi cu striaţii care arătau ca e un ucigaş De-abia aştept să navighez alături de tine — Şi eu la fel, reuşi Thorn să croncăne, făcând un pas înapoi fără să vrea şi aproape împiedicându-se de cineva din spate Odda privi în sus în timp ce ea se întorcea, iar Thorn, cu expresia dârză sau nu, se dădu iar înapoi, făcându-se mică O cicatrice enormă începea de la coada ochiului, care era tras mult într-o parte, expunând pleoapa roz pe dinăuntru, se arcuia de-a lungul obrazului nebărbierit şi trecea prin centrul ambelor buze Ca să înrăutăţească şi mai mult lucrurile, ea îşi dădu seama, după părul lui, lung şi împletit în cozi trase în jurul feţei, că vor naviga alături de un vansterman El îi întâmpină spaima prost disimulată cu o privire goală şi strâmbă, mai îngrozitoare decât orice mârâit, şi-i spuse cu blândeţe: — Eu sunt Fror Thorn putea să se arate slabă sau să se umfle în pene şi înţelese că nu avea de ales, aşa că îşi umflă obrajii şi se răsti: — Cum ai căpătat cicatricea? — Cum ai căpătat tu cicatricea? Thorn se încruntă — Ce cicatrice? — Asta-i faţa pe care ţi-au dăruit-o zeii? Şi, cu un zâmbet subţire, vanstermanul se întoarse la încolăcitul funiei — Tatăl Pace să ne ocrotească, scheună mama lui Thorn în timp ce trecea de el Înfricoşători este un cuvânt potrivit pentru ei — Ei vor fi cei înfricoşaţi de mine în curând, zise Thorn, dorindu-şi, nu pentru prima dată, ca, dacă afirmi ceva suficient de încrezător, să se şi îndeplinească — Ăsta este un lucru bun? Mama ei se holba la un bărbat cu capul ras, ce avea tatuate pe faţă crimele comise, ce scotea un râs spart alături de un prieten osos cu braţe acoperite de bube ce se cojeau — Să le fie teamă de tine unor astfel de oameni? — Mai bine să se teamă ei de tine decât să fii tu cel care se teme Cuvintele tatălui său şi, ca de obicei, mama sa era pregătită pentru ele — Astea sunt singurele alegeri pe care le ai în viaţă? — Astea sunt cele două alegeri ale unui războinic Ori de câte ori Thorn schimba mai mult de zece cuvinte cu mama ei, ajungea să apere o poziţie imposibil de apărat Ştia ce va urma De ce să te lupţi atât de tare ca să devii un războinic, când tot ce poţi câştiga este teamă? Însă mama ei îşi ţinu gura, palidă şi speriată, făcând-o pe Thorn să se simtă din ce în ce mai vinovată, deşi furia îi era în creştere Ca întotdeauna — Poţi să te întorci în orice clipă acasă, se răsti Thorn — Vreau să-mi văd singurul copil cum pleacă Poţi să-mi oferi măcar asta? Părintele Yarvi spune că s-ar putea să fiţi plecaţi un an Vocea mamei sale căpătă o inflexiune enervantă Dacă o să te mai întorci vreodată — Porumbiţele mele, nu vă fie teamă! Thorn sări în sus când cineva îi cuprinse umerii un braţ Femeia ciudată care-o urmărise pe Thorn luptându-se cu Brand acum câteva zile îşi băgă căpăţâna cu tuleie cenuşii între ea şi mama sa: — În mod înţelept, Părintele Yarvi a încredinţat educaţia fiicei tale în mâinile mele iscusite Thorn nu-şi imaginase că moralul ei ar putea scădea şi mai mult, însă zeii găsiseră o cale — Educaţia? Femeia le îmbrăţişă şi mai strâns, mirosind ca un amestec de transpiraţie, mirodenii, ierburi aromate şi pişat — Aici eu o să predau, iar tu ai să înveţi — Şi cine Mama lui Thorn îi aruncă o privire nervoasă femeii zdrenţăroase: Sau ce eşti? — În ultima perioadă, o hoaţă Când asta transformă nervozitatea în alarmare, adăugă senină: dar şi o ucigaşă experimentată, de asemenea! Şi navigatoare, luptătoare în ring, astronomă, exploratoare, istoric, poetă, şantajistă, fabricant de bere Probabil c-am uitat vreo câteva Să nu mai pomenesc şi un profet amator desăvârşit! Bătrâna râcâi o pată de găinaţ proaspăt de pe un pilon, îi încercă textura cu degetul mare, îl mirosi îndeaproape, păru pe punctul de a-l gusta, apoi hotărî că mai bine nu şi şterse mizeria negru cu alb de mantia-i zdrenţuită — De rău augur, mormăi ea, uitându-se la pescăruşii ce se roteau Adăugaţi la toate astea experienţa mea de netăgăduit în — făcu o rotire sugestivă din şolduri – artele romantice şi puteţi să vă daţi seama, porumbiţele mele, că sunt puţine lucruri care s-o intereseze pe o tânără din ziua de azi pe care eu să nu fiu mai mult decât îndreptăţită să i le predau fiicei tale Pe Thorn ar fi trebuit să o bucure rara privelişte a mamei sale rămase fără cuvinte, însă amuţise, la rândul ei — Thorn Bathu! Rulf îşi făcu loc cu umerii prin înghesuială Ai întârziat! Mişcă-ţi fundul slăbănog de pe chei şi apucă-te să muţi sacii ăia, prietenul tău, Brand deja Înghiţi în sec: Nu ştiam că ai o soră Thorn plescăi din limbă cu acreală: — Mamă — Cu siguranţă nu! Rulf îşi netezi barba cu degetele, încercând zadarnic să îmblânzească încâlceala maro cu gri: — Dacă poţi suporta un compliment din partea unui luptător bătrân şi simplu, frumuseţea ta luminează aceste docuri ca o lampă în amurg Aruncă o privire la cheia de argint de la pieptul ei — Soţul tău trebuie să fie Mama lui Thorn putu să suporte complimentul Ba chiar se agăţă de el cu ambele mâini — Mort, zise ea repede Se împlinesc opt ani de când i-am ridicat un tumul — Îmi pare rău să aud asta, spuse el, deşi numai îndurerat nu părea Eu sunt Rulf, cârmaciul de pe Vântul din Sud O fi părând echipajul dur, însă am învăţat să nu mă încred niciodată într-unul slab Eu i-am ales pe aceşti oameni şi fiecare ştie să-şi vadă de treabă Thorn va vâsli chiar sub nasul meu şi o voi trata la fel de gingaş şi de grijuliu ca pe propria mea fiică Thorn îşi dădu ochii peste cap, însă era un efort zadarnic — Ai copii? întrebă mama ei — Doi fii, însă au trecut ani buni de când nu i-am mai văzut Soarta m-a despărţit de familia mea de prea mult timp — Ar fi vreo şansă să te separe şi de a mea? mormăi Thorn — Şşşt, şuieră mama ei, fără să-şi ia ochii de la Rulf şi, mai ales, de la lanţul gros de aur pe care îl purta Ar fi o mare uşurare să ştiu că un om de încredere va avea grijă de siguranţa fiicei mele Aşa arţăgoasă cum e ea, Hild este tot ce am Multe vânturi puternice şi, fără îndoială, o mare cantitate de bere tare îi rumeniseră obrajii lui Rulf, însă lui Thorn i se păru că îl vede roşind chiar şi aşa — Probabil că mulţi nu vor fi de acord cu încrederea ce mi se poate acorda, dar să am grijă de confortul fiicei tale va fi cea mai mare străduinţă a mea Mama lui Thorn afişă un zâmbet prostesc — Ce altceva am mai putea promite? — Zei, şuieră Thorn, întorcându-le spatele Singurul lucru care-i displăcea mai tare decât să fie cocoloşită era să fie ignorată Brinyolf, Cel Ce Alcătuia Rugile, sacrificase un animal nevinovat şi mânjise cu sânge monstrul de la prora Vântului din Sud, înroşindu-şi încheieturile şi cerând binecuvântarea de la Marea Mamă, de la Cea Care Găseşte Cursul şi de la Cel Care Ghidează Săgeata, precum şi de la alte douăsprezece zeităţi mai mici, de ale căror nume Thorn nici nu mai auzise înainte Ea nu fusese niciodată genul care să se roage şi se îndoia tare mult că vremea ar fi trebuit s-o intereseze şi ea prea tare — Cum ajunge o fată într-un echipaj de luptători? Se răsuci ca să vadă un băiat ce se uita la ea Thorn socoti că avea cam paisprezece ani Era slab, cu ochi strălucitori şi stăpânit de o agitaţie nervoasă, cu un ciuf de păr nisipiu şi cu primele tuleie de barbă pe maxilaru-i ascuţit Se încruntă la el — Vrei să spui că n-ar trebui să fiu aici? — Nu depinde de mine cine este ales, zise şi ridică din umeri, nici speriat, nici dispreţuitor Doar întreb cum ai ajuns aici — Las-o în pace! O femeie micuţă şi subţire îi dădu băiatului o palmă după ureche — Nu ţi-am spus să-ţi cauţi ceva de făcut? Câteva piese din bronz se legănau pe un şnur în jurul gâtului, în timp ce-l conducea către Vântul din Sud, ceea ce spunea despre ea că ori este o comerciantă, ori avea în grijă o magazie, deci o persoană în care se poate avea încredere — Eu sunt Safrit, zise ea, înfigându-şi mâinile în şolduri Băiatul cu întrebările este fiul meu, Koll Încă mai trebuie să-şi dea seama că începi să devii conştient de dimensiunea propriei ignoranţe cu cât înveţi mai mult Nu vrea să facă rău — Nici eu, zise Thorn, însă se pare că fac destul de mult chiar şi aşa Safrit rânji — Este un obicei pentru unii dintre noi Eu mă aflu aici ca să am grijă de provizii, să gătesc şi să păzesc încărcătura Jos labele, înţelegi? — Credeam că ţinta noastră este să câştigăm prieteni de partea Gettlandului? Ducem şi o încărcătură cu noi? — Blănuri, roua copacilor, fildeş de morsă, printre alte lucruri Safrit aruncă o privire încruntată înspre cufărul îmbrăcat în fier ce era legat cu un lanţ aproape de catarg — Misiunea noastră este în primul rând de a vorbi în numele Tatălui Pace, însă Regina Laithlin a finanţat această expediţie — Ha! Şi iată o femeie care în viaţa ei n-a ratat ocazia de-a obţine câştig! — De ce aş face-o? Thorn se întoarse din nou şi se pomeni uitându-se în ochii reginei, de la o distanţă nu mai mare de un pas Unii oameni sunt mai impresionanţi de la depărtare, însă Laithlin reprezenta exact opusul, strălucind ca Soarele Mamă şi aspră precum Mama Război, cu impresionanta cheie de la trezorerie lucindu-i pe piept, cu sclavii, cu gărzile şi cu servitorii strânşi dezaprobator în spatele ei — O, zei adică, iartă-mă, regina mea Thorn se fâstâci grăbindu-se să cadă într-un genunchi, deja îmbujorată, îşi pierdu echilibrul şi aproape se prăvăli peste fusta de mătase a lui Laithlin încercând să şi-l recapete Îmi pare rău, nu m-am priceput niciodată prea bine să îngenunchez — Poate ar trebui să exersezi Regina era pe-atât de diferită de mama lui Thorn pe cât era posibil pentru două femei de aceeaşi vârstă – nu exagerat de moale şi circumspectă, ci dură şi strălucitoare ca un diamant şlefuit şi directă ca un pumn în faţă — Este o onoare să navigăm sub protecţia ta, îndrugă Thorn Jur să-l slujesc pe fiul tău cât pot de bine pe Părintele Yarvi, adică, zise ea dându-şi seama că el nu mai era fiul ei, să-l servesc cât pot de bine pe Preotul tău — Tu eşti fata care a jurat să-l bată pe acel băiat chiar înainte ca el să te bată pe tine Regina de Aur ridică o sprânceană Proştii se laudă cu ce vor face Eroii o şi îndeplinesc Îl chemă aproape pe unul dintre servitori cu un pocnet din degete şi începu să murmure instrucţiuni în timp ce deja se îndepărta Probabil că Thorn nici nu s-ar mai fi ridicat din genunchi dacă Safrit nu ar fi apucat-o de subsuori şi n-ar fi ridicat-o în sus — Cred că te place — Cum îi tratează pe cei pe care nu îi place? — Roagă-te să nu afli niciodată Safrit se luă cu mâinile de cap când văzu că fiul ei se căţărase pe catarg cu agilitatea unei maimuţe şi că stătea cocoţat pe vergă mult deasupra lor, verificând nodurile ce ţineau pânza legată — Pentru numele zeilor, Koll, dă-te jos de-acolo! — Mi-ai spus să mă fac util! strigă şi el la ea, desprinzându-şi ambele mâini din jurul trinchetului pentru a ridica din umeri cu nonşalanţă — Şi cât de util te vei face când vei plonja spre nefiinţă, prostule? — Sunt aşa de bucuros că ai hotărât să ne însoţeşti Thorn se mai întoarse o dată, pentru a-l găsi pe Părintele Yarvi alături de ea şi pe bătrâna cheală lângă el — Am făcut un jurământ, nu-i aşa? murmură Thorn drept răspuns — Să îndeplineşti orice serviciu consider eu că ţi se potriveşte, dacă-mi amintesc bine Femeia neagră chicoti încet, doar pentru ea — O, dar ordinea asta a cuvintelor este groaznic de vagă — Nu-i aşa? zise Yarvi Mă bucur să văd că faci cunoştinţă cu echipajul Thorn aruncă o privire în jurul lor şi strâmbă când îşi văzu mama încă antrenată în conversaţia cu Rulf — Pare a fi o frăţie unită de scopuri nobile — Se pune prea mare preţ pe nobleţe Ai întâlnit-o pe Skifr, nu? — Tu eşti Skifr? Thorn o privi pe femeia cu piele neagră dintr-un alt unghi: — Hoaţa de relicve? Criminala? Cea atât de căutată de Bunica Wexen? Skifr îşi adulmecă degetele, încă mânjite cu ceva de culoare gri, şi se încruntă de parcă n-ar fi putut ghici cum au ajuns acolo rămăşiţele de găinaţ — Cât despre faptul că sunt numită o hoaţă, relicvele doar zăceau pe jos în Strokom Lăsaţi-i pe elfi să mă acuze! Despre acuzaţia că aş fi o criminală, ei bine, diferenţa dintre criminală şi eroină constă în cine sunt cei omorâţi Iar despre faptul că sunt căutată, ei bine, caracterul meu plăcut m-a făcut întotdeauna populară Părintele Yarvi m-a tocmit ca să fac anumite lucruri, însă, printre altele, pentru motive numai de el ştiute – şi-şi îndesă un deget arătător lung în pieptul lui Thorn –, să te învăţ să lupţi — Pot să lupt, mârâi Thorn, adoptând atitudinea cea mai războinică de care era în stare Skifr îşi dădu capul ras pe spate şi începu să râdă — Nu tropăitul ăla caraghios pe care l-am văzut eu Părintele Yarvi mă plăteşte să te fac mortală Şi, cu o viteză năucitoare, Skifr o plesni pe Thorn cu palma peste faţă, suficient de puternic încât s-o dărâme peste un butoi — Pentru ce-a fost asta? zise ea, cu o mână apăsată peste obrazul amorţit — Prima ta lecţie Să fii întotdeauna pregătită Dacă te pot lovi, meriţi să fii lovită — Presupun că acelaşi lucru este valabil şi pentru tine Skifr îi zâmbi larg — Desigur Thorn se repezi la ea, dar întâlni doar aerul Se împiedică, cu braţele răsucite la spate şi şipcile murdare ale cheiului o izbiră în faţă Strigătul ei de luptă se transformă într-un ţipăt şocat şi apoi, în timp ce degetul mic îi era răsucit cu brutalitate, într-un geamăt prelung de durere — Încă mai crezi că nu te pot învăţa nimic? — Nu! Nu! scânci Thorn, zbătându-se neajutorată în timp ce junghiuri arzătoare îi străbăteau toate încheieturile braţului Sunt dornică să învăţ! — Şi prima ta lecţie? — Dacă pot fi lovită, o merit! Degetul îi fu eliberat — Durerea este cel mai bun profesor, aşa cum o să descoperi în curând Thorn se ridică cu greu în genunchi, scuturându-şi mâna ce-i pulsa, pentru a-l găsi pe vechiul ei prieten, Brand, stând în picioare în faţa ei, cu un sac pe umeri şi cu un rânjet pe faţă Skifr îi răspunse tot cu un rânjet — Amuzant, nu? — Puţin, zise Brand Skifr îl plesni şi pe el cu palma peste obraz şi el se împletici în spate, lovindu-se de un stâlp, scăpându-şi sacul pe picior şi rămânând acolo, clipind prosteşte — Mă înveţi cum să lupt? — Nu Dar nu văd niciun motiv pentru care n-ar trebui să fii şi tu pregătit — Thorn? Mama ei îi întindea mâna ca să o ajute Ce s-a întâmplat? Thorn îi ignoră mâna dinadins — Bănuiesc că ai şti, dacă te-ai uita după fiica ta, în loc să-i faci ochi dulci cârmaciului nostru — Pe zei, Hild, tu chiar nu poţi să ierţi nimic, nu? — Tatăl meu îmi zicea Thorn, la naiba! — A tatăl tău, da, lui i-ai ierta orice — Poate doar pentru că este mort Ochii mamei lui Thorn erau deja plini de lacrimi, ca de obicei — Câteodată mă gândesc că ai fi mai fericită dacă aş fi murit şi eu cu el — Câteodată mă gândesc că aş fi! Şi Thorn îşi luă cufărul, în care se auzea sabia tatălui ei zdrăngănind, şi-l aşeză pe umeri şi plecă tropăind înspre corabie — Îmi place temperamentul ei dificil, o auzi pe Skifr spunând în urma sa În curând o să reuşim să-l canalizăm în direcţia care trebuie Urcară la bord unul câte unul şi îşi aşezară cuferele la locul lor Spre dezgustul lui Thorn, Brand se aşeză la vâsla din spatele ei, cei doi aproape căzând unul în poala celuilalt din cauza formei pe care o aveau pereţii navei — Să nu care cumva să-mi atingi nici măcar cotul! mârâi ea, într-o dispoziţie mai sumbră ca oricând Brand doar clătină obosit din cap — N-aş putea să mă arunc în mare, pur şi simplu? — Ai putea? Ar fi perfect — Pe zei! murmură Rulf, aşezat la locul lui, pe platforma de deasupra lor O să trebuiască să stau să vă ascult cum vă repeziţi unul la altul tot drumul până la Râul Divin, ca o pereche de pisici gata de împerechere? — Mai mult decât probabil, zise Părintele Yarvi, mijind ochii şi privind în sus Cerul era acoperit de nori groşi, iar Soarele Mamă de-abia era o pată după ei — Proastă vreme ca să pornim la drum! — Ghinion de vreme rea! bombăni Dosduvoi de la vâsla lui aşezată undeva în mijlocul navei Groaznic ghinion de vreme rea! Rulf expiră zgomotos, dezumflându-şi obrajii cu barbă cenuşie — Pe o vreme ca asta mi-aş fi dorit s-o fi avut pe Sumael cu noi — Pe o vreme ca asta şi pe orice fel de vreme, zise Părintele Yarvi, oftând din greu — Cine e Sumael? murmură Brand Thorn ridică din umeri — De unde dracu’ să ştiu eu? Mie nu-mi spune nimeni nimic Regina Laithlin îi privi ţinându-şi o palmă pe pântecele umflat de sarcină, apoi dădu scurt din cap către Părintele Yarvi şi se întoarse îndreptându-se către oraş, cu ceata de sclavi şi de servitori precipitându-se în urma ei Oamenii care alcătuiau echipajul erau genul nestatornic, aşa că doar o mulţime amărâtă şi puţin numeroasă rămăsese să-şi ia rămas-bun de la ei Mama lui Thorn era în această mulţime, cu lacrimile brăzdându-i obrajii şi cu mâna ridicată în semn de adio până când cheiul rămase o pată în depărtări, apoi Citadela din Thoriby rămase doar o crăpătură zdrenţuită, apoi Gettlandul se pierdu încet-încet, dispărând dincolo de linia cenuşie ce reprezenta locul unde Marea Mamă se unea cu cerul Ce trebuie să ştii despre vâslit este că stai cu spatele la direcţia de înaintare Privind întotdeauna înspre trecut, niciodată înspre viitor Întotdeauna văzând ce ai pierdut, niciodată ce ai de câştigat Thorn afişă expresia de dârzenie, ca întotdeauna, însă o expresie de dârzenie poate fi ceva trecător Rulf miji ochii în faţă, către orizont Brand continuă să tragă de vâslă Dacă vreunul dintre ei o văzu cum îşi şterge lacrimile cu mâneca nu avu nimic de zis A doua lecţie Roystock era o harababură împuţită de magazine din lemn, aşezate unele peste altele şi înghesuite pe o insulă putredă din gura Râului Divin Locul dădea pe dinafară de cerşetori zgomotoşi şi de piraţi plini de sine, de docheri cu mâini aspre şi de negustori cu limba mieroasă Cheiurile sale precare erau sufocate de corăbii bizare cu echipaje pestriţe şi cu încărcături şi mai bizare, care îşi făceau provizii de apă şi de mâncare şi care dădeau la schimb bunuri şi sclavi — La dracu’, am nevoie de o băutură! mârâi Odda, în timp ce Vântul din Sud se freca de cheiul de care era legată, iar Koll sărea pe mal pentru a o lega mai bine — M-aş putea lăsa convins să vin cu tine, zise Dosduvoi Atât timp cât nu este vorba şi despre zaruri N-am noroc la zaruri Brand ar fi putut jura că Vântul din Sud se mai ridicase câteva degete din apă după ce acesta sărise pe mal — Nu vii şi tu cu noi, băiete? îl întrebă uriaşul Era o tentaţie grozavă după infernul acela de muncă epuizantă şi de cuvinte grele, vreme proastă şi temperamente dificile prin care trecuseră de-a lungul drumului prin Marea Sfărâmată Speranţele lui Brand într-o călătorie minunată se dovediseră până acum mai minunate decât călătoria în sine, echipajul se dovedise a fi mai puţin prietenos şi mai puţin unit pentru îndeplinirea unui ţel comun decât un cuib de vipere, scuipând venin unul la altul ca şi cum călătoria lor era o întrecere ce n-ar fi putut avea decât un singur câştigător Odda scuipă dezgustat — Un singur pahar de băutură n-a făcut rău nimănui! — Unul singur n-a făcut, zise Rulf — Să mă opresc la unul singur este problema mea, zise Brand — De altfel, am ceva mai bun de făcut pentru el Skifr alunecă printre Brand şi Thorn, cu un braţ lung încolăcit în jurul gâturilor celor doi — Înhăţaţi nişte arme, mlădiţele mele Deja ar fi trebuit să începem lecţiile de mult! Brand gemu Ultimul lucru pe care şi-l dorea era să se bată Mai ales cu Thorn, care-i dăduse peste vâslă de fiecare dată când el trăgea de ea şi îl îngânase la fiecare cuvânt de când plecaseră din Thoriby, dornică, fără îndoială, să egaleze scorul Dacă echipajul era alcătuit din vipere, ea era cea mai veninoasă dintre toate — Vreau să vă întoarceţi cu toţii înainte de prânz! zbieră Yarvi, în timp ce majoritatea echipajului dispărea pe aleile Roystockului, după care mormăi în barbă către Rulf: Dacă rămânem peste noapte, nu reuşim să-i mai strângem ca să plecăm iar la drum Safrit, ai grijă să nu ucidă nimeni Şi, mai ales, să nu se omoare unul pe altul Safrit era preocupată să-şi prindă la centură un cuţit aproape cât o sabie, unul pe care categoric ştia să-l mânuiască — Un om înclinat spre autodistrugere va găsi o cale, mai devreme sau mai târziu — Atunci, ai grijă să fie mai târziu — Îmi imaginez că nu prea ştii cum aş putea să fac asta — Limba ţi-e suficient de ascuţită ca să faci un copac să o ia din loc Replica îl făcu pe Koll să se hlizească precum un nebun în timp ce înnoda parâma — Însă, dacă n-ai succes cu vorba, ştim amândoi că nu eşti chiar atât de timidă încât să nu-i înţepi cu pumnalul ăla al tău în loc de ea — Bine, dar nu fac niciun jurământ, zise Safrit şi dădu din cap înspre Brand Încearcă să-mi ţii fiul ce flirtează cu Moartea departe de catargul ăla, bine? Brand se uită la Koll, iar băiatul îi arătă un rânjet pe jumătate drăgăstos, pe jumătate poznaş — Cred că n-ai nicio idee cum să fac asta — Dacă aş avea pufni Safrit şi, oftând, porni înspre oraş, în timp ce Rulf îi punea pe cei care trăseseră paiele mai scurte să frece puntea Brand sări pe cheiul ale cărui scânduri solide îi părură nesigure după lunga perioadă petrecută pe apa în mişcare, gemând în timp ce-şi dezmorţea muşchii înţepeniţi de la vâslit şi-şi scutura hainele întărite de sare Skifr se uita încruntată la Thorn, cu mâinile în şolduri — Trebuie să-ţi prindem pieptul cu ceva? — Ce? — Pieptul îi poate crea probleme în luptă unei femei, sărind încolo şi-ncoace ca nişte saci de nisip Skifr întinse mâna şi, înainte ca Thorn să se poată feri, o strânse ca să aprecieze ce şi cum Nu contează N-o să fie o problemă pentru tine Thorn se uită urât la ea — Mulţumesc pentru asta — Nu-i nevoie să-mi mulţumeşti, sunt plătită ca să te învăţ! Bătrâna sări înapoi la bordul Vântului din Sud, lăsându-i pe Brand şi pe Thorn să se mai înfrunte o dată din priviri, cu armele din lemn în mână, el mai aproape de oraş, ea cu spatele la mare — Ei, copii? Aşteptaţi o invitaţie cu şoim cu tot? — Aici? Thorn privi încruntată la cei câţiva paşi de chei îngust dintre ei, sub care clipocea Marea Mamă, lovindu-se de pilonii ce-l susţineau — Unde în altă parte? Luptaţi! Cu un mârâit ameninţător, Thorn se puse pe treabă, însă cu atât de puţin spaţiu, tot ce reuşi fu să-l împungă puţin Lui Brand îi era uşor să-i pareze loviturile cu scutul, împingând-o înapoi cu un sfert de pas de fiecare dată — Nu-l gâdila! lătră Skifr Omoară-l! Privirea lui Thorn căuta o deschidere în apărarea lui Brand, însă acesta nu-i oferea niciun spaţiu, înaintând, îmboldind-o către capătul cheiului Ea-l ataca cu sălbăticia-i obişnuită, făcând scuturile să se lovească şi să se frece, însă el era pregătit, folosindu-şi greutatea ca s-o împingă implacabil în spate Ea mârâi şi scuipă, cu cizmele râcâind scândurile acoperite de muşchi, lovindu-l cu sabia, însă loviturile îi erau lipsite de forţă Era ceva inevitabil Cu un ţipăt disperat, Thorn se prăbuşi dincolo de marginea cheiului şi plescăi în braţele primitoare ale Mării Mamă Brand se repezi după ea, dându-şi seama deodată că asta n-o să facă mai suportabil anul de vâslit alături de ea Până la Kalyiv mai era cale lungă, iar acum acesta începea să arate mai îndepărtat ca oricând Echipajul începu să chicotească atunci când văzură rezultatul Koll, care, ca de obicei, se căţărase pe verga Vântului din Sud în ciuda avertismentelor mamei sale, strigă de-acolo Skifr îşi duse degetul mijlociu şi pe cel mare la tâmple şi începu să şi le frece uşor — De rău augur Thorn îşi aruncă scutul pe chei şi se căţără pe o scară acoperită cu cochilii de scoici, udă până la piele şi albă de furie — Pari abătută, zise Skifr Cumva testul nu este corect? Thorn scuipă printre dinţii încleştaţi: — Câmpul de luptă nu este corect — Aşa multă înţelepciune din partea cuiva atât de tânăr! Skifr îi oferi sabia de antrenament Încă o încercare? A doua oară ajunse în mare chiar mai repede A trei oară sfârşi cu spatele printre vâslele de pe Vântul din Sud, încurcându-se printre ele A patra oară izbi în scutul lui Brand atât de tare încât rupse capătul sabiei de antrenament Apoi el o făcu să plonjeze iar de pe chei Deja o mulţime gălăgioasă se strânsese pe chei pentru a privi Unii din echipajul lor, alţii de pe alte corăbii, câţiva locuitori ai oraşului veniţi să râdă de fata ce era aruncată în apa mării Erau şi nişte pariuri în desfăşurare cu privire la rezultat — Hai să ne oprim, o imploră Brand Te rog Singurele rezultate pe care el le întrevedea erau fie furia ei şi mai aprigă, fie căderea lui în mare, şi niciunul dintre ele nu-l atrăgea în mod special — La naiba cu rugăminţile tale! mârâi Thorn, pregătindu-se pentru încă o încercare Fără îndoială că ar fi continuat să plonjeze în mare până la apariţia Tatălui Lună dacă i s-ar mai fi oferit ocazii, însă Skifr îi apăsă blând, cu un deget, sabia ruptă în jos — Cred că i-ai distrat destul pe bunii cetăţeni ai Roystockului Eşti înaltă şi puternică Thorn îşi împinse maxilarul în faţă — Mai puternică decât cei mai mulţi dintre bărbaţi — Mai puternică decât majoritatea băieţilor din Careul de Antrenament, însă Skifr arătă înspre Brand cu o mână leneşă: Care este lecţia? Thorn scuipă pe scânduri, ştergându-şi un firicel de salivă de pe obraz, şi păstră o tăcere îmbufnată — Îţi place atât de mult gustul de apă sărată încât să-ţi doreşti să-l înfrunţi încă o dată? Skifr se duse până la Brand şi-l apucă de braţe: Uită-te la gâtul lui Uită-te la umerii lui Care este lecţia? — Că este mai puternic Fror stătea cu braţele atârnând peste bordul Vântului din Sud, cu cârpa şi cu piatra de curăţat în mâini Probabil că era pentru prima dată când Brand îl auzea vorbind — Chiar aşa! strigă Skifr Îndrăznesc să spun că vanstermanul ăsta foarte tăcut ştie multe despre lupte Cum ai căpătat cicatricea aia, porumbelule? — Mulgeam un ren şi a căzut peste mine, zise Fror I-a părut tare rău după aia, însă răul fusese deja făcut Brand se întrebă dacă acesta nu cumva făcuse un semn cu ochiul său cel strâmb — Un adevărat semn de erou, atunci, mormăi Thorn, strângând din buze Fror ridică din umeri — Cineva trebuie să facă rost de lapte — Şi cineva trebuie să-mi ţină haina Skifr îşi dădu jos pelerina zdrenţuită şi i-o aruncă în braţe Era suplă ca un bici, îngustă în talie ca o viespe, strânsă de jur împrejur cu cârpe rupte în fâşii, legată cu curele şi cu cordoane, burduşită cu cuţite şi cu cârlige, cu săculeţe şi cu instrumente ascuţite, cu beţişoare, tije, hârtii şi instrumente al căror rost Brand nici măcar nu-l putea ghici — N-aţi mai văzut niciodată o bunică fără pelerină pe ea? Şi scoase de la spate o secure cu mânerul subţire, dintr-un lemn întunecat la culoare, şi cu o lamă terminată cu un cârlig O armă minunată, cu şiruri şerpuitoare de litere ciudate săpate în oţelul strălucitor Îşi ridică în sus cealaltă mână, cu degetul mare îndoit în jos şi cu celelalte degete strânse peste el — Asta este sabia mea O lamă bună de amintit în cântece, nu? Aruncă-mă în mare, băiete, dacă poţi Skifr începu să se mişte Făcea mişcări derutante, ca un beţiv ce se clatină, moale ca o păpuşă, legănând securea în faţă şi în spate, lovind în scânduri şi aruncând aşchii din ele Brand privea la ea peste marginea scutului, încercând să găsească un tipar în mişcări, însă n-avea nicio idee unde ar fi putut pune următorul pas Aşa că aşteptă o mişcare mai largă a securii, apoi ţinti o lovitură precaută înspre ea Nici nu-i veni să creadă cât de repede se mişcă Sabia lui din lemn o rată la o distanţă cât un fir de păr, în timp ce ea se repezi în faţă, îi prinse marginea scutului cu securea aia cu cârlig şi i-l trase într-o parte, alunecă pe sub sabia lui şi-l lovi puternic în piept cu vârful degetelor, făcându-l să geamă şi să dea în spate, clătinându-se pe călcâie — Eşti mort, zise ea Securea fulgeră în jos şi Brand mişcă scutul ca s-o pareze Însă lovitura nu mai veni În schimb, tresări când degetele lui Skifr îl împunseră în testicule şi, uitându-se în jos, îi văzu faţa zâmbindu-i batjocoritor, privindu-l de sub rama de jos a scutului — Eşti mort a doua oară Încercă s-o împingă la o parte, însă la fel de bine ar fi putut împinge briza Cumva alunecă în jurul lui, degetele lovindu-l sub ureche şi făcându-i întreaga parte a corpului să pulseze — Mort Îl lovi în rinichi cu muchia palmei în timp ce încerca să se întoarcă — Mort El se întoarse către ea, cu dinţii dezgoliţi, repezind sabia înspre gâtul ei, însă ea dispăruse Ceva îl apucă de gleznă, strigătul războinic i se transformă într-un gâlgâit şocat şi continuă să se rotească, complet dezechilibrat, îndreptându-se înspre marginea cheiului Se opri, sufocându-se, simţind că ceva îl apucă de gât — Eşti cel mai mort băiat din Roystock Skifr avea un picior pe călcâiul lui şi lama cu cârlig a securii înfiptă în guler pentru a-l împiedica să cadă, aplecată mult pe spate pentru a-i contrabalansa greutatea Era ţinut pe loc, neajutorat, atârnând deasupra apei reci a mării Gloata ce privea la ei amuţise, aproape la fel de uimiţi de performanţa lui Skifr pe cât era şi Brand — N-o să învingi un bărbat puternic cu forţa ta, la fel cum n-o să pot eu să te înving pe tine cu tinereţea mea, şuieră Skifr către Thorn Trebuie să fii mai pregătită să loveşti şi mai rapidă când loveşti, trebuie să fii mai dură şi mai şireată, trebuie să cauţi întotdeauna să ataci şi trebuie să lupţi fără onoare, fără conştiinţă, fără milă Înţelegi? Thorn încuviinţă încet Dintre toţi cei din careul de antrenament, ea urâse cel mai mult să fie învăţată Însă se dovedise cea mai rapidă când fusese vorba să înveţe — Ce s-a întâmplat aici? Dosduvoi terminase cu hoinăreala şi rămăsese holbat la Brand, care atârna bolborosind deasupra valurilor înspumate — Se antrenează, strigă Koll, care-şi desfăcuse o mână de pe catarg pentru a plimba cu îndemânare o monedă de cupru de pe o articulaţie a degetelor pe alta De ce te-ai întors aşa de repede? — Am pierdut groaznic de mult la zaruri Se scărpină trist pe braţu-i gros, de unde dispăruseră o mulţime de inele de argint Groaznic noroc, ce mai Skifr scoase un şuierat dezgustat — Cei care au ghinion ar trebui să compenseze cu bun-simţ Îşi răsuci încheietura, lama securii sfâşie gulerul cămăşii lui Brand şi fu rândul lui să plonjeze bătând din mâini în apa rece Rândul lui să se urce pe scară Rândul lui să stea în picioare, cu apa picurând de pe el, sub privirea dispreţuitoare a mulţimii Îşi dădu seama că-i displăcea să fie rândul lui chiar mai mult decât îi displăcuse lui Thorn Vanstermanul îi aruncă lui Skifr mantia înapoi — O performanţă impresionantă — Ca un act magic! Koll aruncă moneda în sus, însă o rată când s-o prindă şi aceasta licări în jos, căzând în mare — Magie? Bătrâna întinse mâna rapid şi prinse moneda lui Koll în aer, între arătător şi degetul mare — Asta a fost antrenament, experienţă şi disciplină Poate că ar trebui să îţi arăt ceva magic în altă zi, însă să sperăm că nu va fi cazul, spuse ea şi aruncă moneda mult în sus şi Koll râse când o prinse în mână Magia are un preţ pe care nu ţi-ai dori să-l plăteşti Skifr se îmbrăcă la loc cu pelerina, scuturând-o un pic — Stilul ăsta de luptă pe care l-ai învăţat, îi zise ea lui Thorn, să stai în rând cu scutul, cu zalele şi cu sabia grea, nu ţi se potriveşte Nu e făcut pentru tine Skifr îi smulse scutul din mână lui Thorn şi-l aruncă zăngănind printre cuferele de pe Vântul din Sud — Vei lupta cu arme mai uşoare şi mai rapide Vei lupta cu o armură mai uşoară — Cum o să stau într-un rând de apărători fără scut? — Să stai? întrebă Skifr lărgind ochii cât două farfurioare Tu eşti o ucigaşă, fato! Tu eşti furtuna, tot timpul în mişcare! Tu te grăbeşti să-ţi întâmpini inamicul sau să-l păcăleşti să vină el să te întâmpine, pe terenul pe care tu ţi l-ai ales, în modul pe care tu ţi l-ai ales, ca să-l ucizi — Tatăl meu a fost un războinic faimos, şi el întotdeauna spunea — Unde e tatăl tău? Thorn se încruntă o clipă, cu gura deschisă pe jumătate, atingând blând cu o mână grămăjoara de sub cămaşa udă, apoi o închise — A murit — Deci cam atât despre experienţa lui Skifr aruncă înspre ea securea cu coadă lungă şi Thorn o prinse în aer, cântărind-o în mână şi rotind-o într-o parte şi-n alta — Ce înseamnă literele de pe lamă? — Spun în cinci limbi „pentru un luptător, orice trebuie să fie o armă“ Bun sfat, dacă eşti suficient de înţeleaptă să-l urmezi Thorn încuviinţă din cap, încruntată — Eu sunt furtuna — Deocamdată, mai mult o briză, spuse Skifr Dar suntem de-abia la început A treia lecţie Râul Divin Thorn îşi aducea aminte cum asculta fascinată poveştile tatălui ei despre călătorii în susul şi în josul surorii sale, Râul Interzis, cu ochii strălucitori în timp ce şoptea despre bătălii disperate, duse împotriva unor oameni ciudaţi, despre înfrăţiri măreţe ce fuseseră făcute în creuzetul pericolului şi despre depozite de aur ce aşteptau să fie capturate Dintotdeauna visase să facă propria ei călătorie, păstrând în minte ca pe o vrajă magică numele tuturor acelor locuri, ce debordau de putere şi de mister: ţinuturile înalte, Kalyiv, Primul dintre Oraşe Nu mai trebuie precizat că visurile ei nu includeau funduri şi mâini zgâriate de la vâslit, nici roiuri nesfârşite de musculiţe lacome, nici ceţuri atât de dese, încât tot ce puteai zări de pe uscat erau doar crâmpeie fugitive şi chiar şi atunci îţi dădeai seama că sunt de fapt doar mlaştini amărâte şi codri deşi, la vederea cărora nu se bucura nici măcar în Gettland — Mă aşteptam la mai multă distracţie, mormăi Thorn — Cu atât mai rămâi, cu speranţele, murmură Brand Mai era încă mult până să-l ierte pentru că o umilise de faţă cu Regina Laithlin sau pentru toate căderile în apa rece a golfului din Roystock, însă acum trebui să pufnească sumbru a aprobare — O să fie destulă distracţie înainte să facem cale-ntoarsă, zise Rulf, dându-i un ghiont ramei-cârmă Distracţie atât de multă, încât o să cerşiţi puţină plictiseală Dacă reuşiţi să supravieţuiţi Soarele Mamă se scufunda dincolo de coroanele zdrenţuite ale copacilor când Părintele Yarvi porunci ca Vântul din Sud să poposească peste noapte, aşa că Thorn putu în sfârşit să se oprească din vâslit, aruncându-şi vâsla cu putere peste genunchii lui Brand şi frecându-şi palmele pline de băşici Scoaseră corabia din apă, apucând-o de funia de la proră cu un efort comun şi stângaci, căci terenul era atât de mlăştinos, încât era greu de spus unde se termina râul şi unde începea uscatul — Adunaţi ceva lemne pentru foc, strigă Safrit — Lemn uscat? întrebă Koll, lovind cu piciorul resturile putrede aduse de râu şi strânse pe mal — De obicei ia foc ceva mai repede — Tu nu, Thorn Skifr se sprijinea de una dintre vâslele de rezervă de pe Vântul din Sud, a cărei lamă se afla mult deasupra capului ei — Ziua îi aparţii lui Rulf, dar la asfinţit şi în amurg eşti a mea Ori de câte ori va fi puţină lumină, va trebui să profităm de şansă ca să te antrenezi Thorn miji ochii spre cerul la apus şi se aşeză pe vine pe pământul închis la culoare — Tu numeşti asta lumină? — Duşmanii tăi o să aştepte dimineaţa, dacă te pot ucide pe întuneric? — Care duşmani? Skifr miji şi ea ochii — Luptătorul adevărat trebuie să considere pe toată lumea duşman Genul de lucru pe care Thorn obişnuia să i-l declare mamei sale cu nepăsare Auzit din gura altcuiva, nu mai părea deloc amuzant — Atunci, eu când mă odihnesc? — În cântecele despre marii eroi auzi de multe ori despre odihnă? O privi pe Safrit cum le aruncă celor din echipaj felii mari de carne şi-şi simţi gura inundată de salivă — Câteodată auzi despre mâncare — Antrenamentul cu stomacul plin este aducător de ghinion Nici măcar Thorn nu mai avea chef de luptă după o lungă zi de întrecere cu Brand la vâslă Însă presupunea că vor termina mai repede dacă vor începe mai repede — Ce trebuie să facem? — Eu voi încerca să te lovesc Tu vei încerca să nu fii lovită — Cu o vâslă? — De ce nu? Să loveşti sau să nu fii lovit este esenţa luptei — N-are cum să existe vreo cale de a-mi da seama pe cont propriu cum stă treaba, mormăi Thorn Nici măcar nu icni când Skifr îşi repezi mâna în faţă şi-o plesni peste obraz Deja se obişnuia cu asta — Vei fi lovită, şi atunci când o să fii lovită, forţa loviturii nu trebuie să te clatine, durerea cauzată de ea nu trebuie să te încetinească, şocul nu trebuie să te facă să ai îndoieli Trebuie să înveţi să loveşti fără milă Trebuie să înveţi să fii lovită fără teamă Skifr lăsă vâsla în jos, astfel încât lama acesteia să stea suspendată la nivelul pieptului lui Thorn Totuşi, te sfătuiesc să te fereşti din calea ei Dacă poţi Cu siguranţă încercă Thorn se feri, şerpui, sări, se rostogoli, apoi se împiedică, se clătină, alunecă, se zbătu La început ea speră să alunece pe lângă vâslă şi s-o pună jos pe Skifr, însă se trezi curând că doar să se ferească din calea vâslei îi lua toată voinţa şi toată energia din ea Vâsla se repezea spre ea din toate direcţiile, o lovea în cap, în umeri, o împungea în coaste, în stomac, o făcea să geamă, să gâfâie şi să horcăie, în timp ce-i mătura picioarele de sub ea şi-o trimitea de-a berbeleacul Mirosul mâncării făcute de Safrit îi agasa stomacul revoltat, iar membrii echipajului mâncau şi beau, întinzându-şi degetele spre căldura focului, proptindu-se mai comod în coate, privind, chicotind, făcând pariuri cât de mult va mai rezista ea Şi toate astea până când soarele mai arunca doar o lucire apoasă dinspre vest, la orizont, iar Thorn era udă fleaşcă şi acoperită din cap până-n picioare cu noroi, tremurând, plină de vânătăi şi simţindu-şi pieptul gata să explodeze de fiecare dată când respira — Ţi-ai dori să ai ocazia să mă loveşti şi tu pe mine? întrebă Skifr Dacă mai exista un singur lucru care ar fi impulsionat-o pe Thorn să ţină iar o vâslă, acesta ar fi fost ocazia de-a o lovi pe Skifr cu una Însă bătrâna avea alte idei — Brand, adu-mi bara aia El râcâi ce mai rămăsese din zeama din castron, se ridică în picioare înfăşurat într-o pătură şi aduse cu el ceva, lingându-şi dinţii O bară din fier turnată grosolan, cam de lungimea unei săbii, dar de cel puţin cinci ori mai grea — Mulţumesc, îi zise ea, cu vocea-i veninoasă plină de sarcasm — Ce-aş putea să fac? Ei nu-i venea în minte decât aceeaşi expresie de neajutorare pe care el o avusese pe plaja din josul oraşului Thoriby atunci când Hunnan pusese trei băieţi împotriva ei, ca să-i spulbere visurile — Ce faci tu întotdeauna? Nu era corect, probabil, însă nici situaţia ei nu i se părea prea corectă Nu că ar fi fost cineva vreodată corect faţă de ea El încruntă din sprâncene şi deschise gura de parcă ar fi vrut să-i zică vreo două Apoi păru că se gândeşte mai bine şi se întoarse înapoi la foc, trăgându-şi pătura strâns în jurul umerilor cocoşaţi — Aşa! strigă ea după el, du-te şi stai jos! O tentativă de insultă, din moment ce şi ei i-ar fi plăcut să facă asta la fel de mult Skifr îşi trase un scut pe braţ — Ei, şi-acum? Loveşte-mă — Cu asta? zise Thorn, făcând un efort doar ca să ridice obiectul ăla nenorocit Mai degrabă aş folosi vâsla — Pentru un luptător, orice trebuie să fie o armă, îţi aminteşti? Skifr răpăi cu încheieturile degetelor pe fruntea lui Thorn Orice Pământul Apa Stânca aia Ţeasta lui Dosduvoi — Ce? mormăi uriaşul, uitându-se în sus — Capul lui Dosduvoi ar fi o armă înfricoşătoare, crede-mă, zise Odda Dur ca o piatră şi la fel de solid dintr-o parte în alta Câteva chicote, deşi lui Thorn nu i se părea mai deloc o remarcă amuzantă Râsul părea o limbă străină în timp ce cântărea bucata aia de fier din mâna ei — Pentru moment, aia este arma ta Te va face să ai mai multă forţă — Credeam că nu pot să câştig prin forţă — Poţi pierde prin slăbiciune Dacă poţi face bara aia să mă lovească suficient de repede, sabia ta va deveni la fel de rapidă ca fulgerul şi la fel de mortală Începe Skifr căscă ochii foarte larg şi zise cu un glas subţire şi muşcător, imitând-o pe Thorn: Sau sarcina asta nu e corectă? Thorn îşi încordă maxilarul şi mai tare decât de obicei, se aşeză bine pe picioare şi, cu un mârâit războinic, trecu la treabă Era departe de a fi ceva frumos Câteva lovituri, şi braţul o ardea de la gât şi până în vârful degetelor Parcă trasă de bara aia, aruncă într-o parte bulgări mari de noroi, unul ateriză în foc şi stârni o ploaie de scântei şi un urlet de supărare din partea echipajului Skifr executa dansul ei şerpuitor, evitând eforturile molatice ale lui Thorn cu mare lejeritate, lăsând-o pe fată să se împleticească în urma ei, din când în când parând bara cu lovituri uşoare ale scutului, lătrând instrucţiuni pe care Thorn de-abia le mai înţelegea, nicidecum să le mai şi urmeze — Nu, tu încerci să conduci atacul, tu trebuie să urmezi arma Nu, mai mult efort din încheietură Nu, cotul înăuntru Arma este o parte a corpului tău! Nu, arcuit, arcuit, aşa Nu, umărul ridicat în sus Nu, picioarele mai depărtate Ăsta e terenul tău! Fii stăpâna lui! Eşti regina noroiului! Încearcă din nou Nu Încearcă din nou Nu Încearcă din nou Nu, nu, nu, nu, nu Nu! Thorn scoase un ţipăt ascuţit şi aruncă arma pe pământul ud, iar Skifr ţipă şi ea, izbindu-se de Thorn cu scutul şi trântind-o pe jos, cu picioarele desfăcute — Niciodată să nu laşi garda jos! Acela e momentul în care vei muri Înţelegi? — Înţeleg, şuieră Thorn ca răspuns printre dinţii strânşi, simţind gust de sânge — Bun Hai să vedem dacă mâna ta stângă are mai multă vlagă în ea Când Skifr anunţă fără tragere de inimă terminarea antrenamentului, Tatăl Lună zâmbea pe cer şi noaptea era stăpânită de neobişnuita muzică a broaştelor În afară de câţiva care făceau de pază, ceilalţi din echipaj dormeau scoţând tot felul de zgomote, înveliţi în pături normale sau din lână, ori în blănuri, sau, cei mai norocoşi, în saci din piele de focă, înălţând sforăituri tunătoare şi aburi de la respiraţie în lumina arămie a focului pe sfârşite Safrit stătea jos, cu picioarele încrucişate, în timp ce Koll dormea cu capul în poala ei şi cu mâna dusă în păru-i nisipiu, iar pleoapele i se mişcau cu rapiditate în timp ce visa Îi întinse un castron — Ţi-am păstrat şi ţie ceva Thorn de-abia îşi mai ţinea capul drept, cu faţa încă tensionată Putea ignora senină supărarea, durerea şi furia, însă gestul acesta mărunt de bunătate o făcu să scoată un scurt plânset sugrumat — O să fie totul bine, zise Safrit, bătând-o uşor pe genunchi O să vezi — Mulţumesc, şopti Thorn, ştergându-şi lacrimile, apoi duse la gură tocana rece, lingând zeama de pe degete I se păru că vede lucind în întuneric ochii lui Brand, care-l împinse pe Odda ce mieună ca un pisoi în somn, mişcându-se apoi şi el un pic pentru a-i face loc Thorn ar fi dormit bucuroasă şi între cadavre în acel moment, aşa că doar pică pe pământul ce se păstra cald de la corpul lui Brand, nemaideranjându-se să-şi scoată nici măcar cizmele Era aproape adormită când Skifr o înveli blând cu pătura Furia zeilor Zilele se pierdeau într-un amestec de vâslit, de lemn ce scârţâia şi de apă ce clipocea lovindu-se de învelişul Vântului din Sud, în timp ce muşchii maxilarului lui Thorn se încordau la fiecare tragere de vâslă, ochii lui Rulf se îngustaseră până deveniseră doar nişte fante în timp ce-şi arunca privirea în susul râului, Părintele Yarvi îşi ţinea mâna schiloadă strânsă la spate în mâna-i bună, Koll punea întrebări întruna, iar Safrit îl mustra în loc să-i răspundă, se spuneau poveşti în jurul focului, iar umbrele se tot mişcau pe chipurile pline de cicatrice ale membrilor echipajului, peste toate făcându-se auzit murmurul constant al instrucţiunilor lui Skifr, alături de zornăitul, de mormăitul şi de zăngănitul antrenamentului lui Thorn, toate în timp ce Brand cădea uşor în braţele somnului Nu putea spune că o place, însă era nevoit să admire felul în care ea se descurca, luptând întotdeauna indiferent de sorţii de izbândă, întotdeauna ridicându-se de jos indiferent de câte ori fusese pusă la pământ Asta însemna curaj Care îl făcea să-şi dorească să semene şi el un pic mai mult cu ea Din când în când trăgeau la mal, în sate care erau ori independente, ori cu un stăpân Colibe cu acoperişuri din fân aparţinând pescarilor, ghemuite în meandrele râului, adăposturi din garduri de nuiele pe care păstorii le împărţeau cu animalele la umbra pădurii tăcute, adăposturi care făceau din locuinţa pe care Brand o împărţea cu Rin un adevărat palat, răscolind în el dorul de casă Părintele Yarvi căuta să obţină lapte, bere şi capre vii, căci se părea că el cunoaşte toate limbajele oamenilor sau ale sălbăticiunilor, însă puţine zâmbete erau schimbate de o parte ori de cealaltă Or fi fost zâmbetele gratis, însă acolo se părea că oamenii cam rămăseseră fără ele, în partea aceea a Râului Divin Trecură pe lângă corăbii ce se îndreptau spre nord, ale căror echipaje erau uneori posace şi foarte atente, alteori le făceau cu mâna şi-i salutau Oricare le-ar fi fost atitudinea, Rulf îşi păstra privirea vigilentă asupra lor până dispăreau în zare, cu arcul său negru pregătit într-o mână, un obiect înfricoşător şi mare cât un stat de om, confecţionat din coarnele striate ale vreunei sălbăticiuni pe care Brand nici n-o văzuse, nici nu-şi dorea să fi văzut-o vreodată — Par destul de prietenoşi, spuse el, după o întâlnire cât de cât fructuoasă — O săgeată din partea unui arcaş zâmbitor te face la fel de mort, zise Rulf, lăsându-şi arcul la loc, sprijinit de rama-cârmă O parte dintre aceste echipaje se vor întoarce acasă cu o încărcătură bogată, însă altele vor da greş, căutând să îndrepte soarta călătoriei prin capturarea unei nave bogate, pentru a vinde ca sclavi frumoasa pereche de vâslaşi de pe locurile din spate Thorn îşi înălţă capul pentru a-l privi pe Brand — Vor găsi o singură frumuseţe la vâsla din spate de pe această navă — Ai fi mai frumoasă dacă nu te-ai mai uita aşa de urât, zise Rulf, ceea ce-i aduse o altă căutătură urâtă, aşa cum şi intenţionase de fapt — Probabil că prora ornată cu însemnele Preoteselor îi îndepărtează pe piraţi, zise Brand, lăsându-şi securea jos, sprijinită de partea din spate a cufărului său Thorn pufni în timp ce-şi băga la loc sabia în teacă — Mai degrabă armele noastre mereu pregătite — Aşa-i, spuse Rulf Chiar şi cei certaţi cu legea sunt luaţi de val în locuri neapărate de legi Există o limită a influenţei Preoteselor Însă autoritatea oţelului se întinde în toate porturile Ai o sabie tare bine lucrată, Thorn — A tatălui meu După o clipă de gândire, i-o întinse — Probabil că a fost un mare războinic — A fost un Păzitor Ales al Regelui, zise Thorn, radiind de mândrie El a fost cel care m-a făcut să-mi doresc să lupt Rulf se uită apreciativ la lamă, destul de folosită şi bine întreţinută, apoi se încruntă când văzu mânerul, care era o bucată de fier fără formă, greu de ţinut în mână — Nu cred că ăsta a fost mânerul ei original Thorn se uita departe, la pomii deşi, cu maxilarul încordat — A avut unul mai bun, dar acum este atârnat de lanţul lui Grom-gil-Gorm Rulf înălţă din sprâncene, după care urmă o tăcere stânjenitoare în timp ce-i dădea sabia înapoi — Şi tu, Brand? A fost şi tatăl tău un războinic? Brand se uita încruntat la un bâtlan ce se bălăcea în apa puţin adâncă din apropierea malului celălalt — Putea să dea o lovitură sau două Rulf expiră zgomotos, lămurit că subiectul acela era încheiat — Atunci, să vâslim! Thorn scuipă peste parapet în timp ce se pregătea să înhaţe bine vâsla — Vâslit nenorocit! Jur că, după ce mă întorc în Thoriby, nu mă mai ating niciodată de o vâslă — Demult, un om înţelept mi-a zis să trag câte o dată, pe rând Părintele Yarvi era chiar în spatele lor Erau destule lucruri rele când te aflai la vâsla din spate, însă unul dintre cele mai neplăcute era că nu ştiai niciodată cine ar putea fi în spatele tău — Ai vâslit şi tu destul de mult, nu? murmură Thorn în timp ce se îndoia pentru următoarea tragere — Hei! Rulf îi lovi vâsla cu piciorul şi-o făcu să tresară Roagă-te să nu trebuiască să afli niciodată ce ştie el despre vâslit! — Las-o în pace! Părintele Yarvi zâmbea în timp ce-şi freca încheietura atrofiată Nu este uşor să te afli în pielea lui Thorn Bathu Şi va deveni şi mai dificil Râul Divin se îngustă şi pădurea păru să se închidă deasupra malurilor Copacii deveniră mai bătrâni şi mai înalţi, înfigându-şi rădăcinile contorsionate în apa ce curgea cu viteză mică şi lăsând să atârne crengi cioturoase mult în jos Aşa că, în timp ce Skifr o dărâma pe Thorn peste bord cu o vâslă, restul echipajului întindea pânza şi dădea jos catargul, aşezându-l pe lung printre cufere, pe nişte suporţi Pentru că nu mai putea să se caţăre pe el, Koll îşi scoase cuţitul şi începu să-l cioplească Brand se aştepta să vadă nişte crestături copilăreşti, însă fu uimit când văzu scrijelite animale, plante şi războinici, ce-şi intersectau traiectoriile de-a lungul unor trasee întortocheate pe toată lungimea catargului — Fiul tău are talent, îi spuse el lui Safrit când aceasta le aduse apă pe rând, tuturor — Tot felul de talente, fu ea de acord, însă o minte ca de molie Nu-l pot face să se concentreze asupra unui lucru mai mult de două secunde — De ce se numeşte Divin? zise Koll încruntat, oprindu-se din lucru ca să se uite în susul râului, rotindu-şi cuţitul între degete din nou şi din nou, confirmând într-un fel spusele mamei sale Nu văd mai nimic sfânt la el — Am auzit că se numeşte aşa din cauză că Zeiţa Unică l-a binecuvântat să fie el deasupra tuturor apelor, bubui Dosduvoi Odda ridică dintr-o sprânceană, uitându-se la hăţişul umbros ce înconjura apa pe ambele maluri — Ţi se pare că e ceva binecuvântat? — Elfii cunoşteau adevăratele nume ale acestor râuri, zise Skifr, care-şi amenajase un fel de pat în mijlocul încărcăturii, pe care să stea mai comod Le numim Divin şi Interzis pentru că astea sunt numele cele mai apropiate de ceva ce limbile noastre grosolane pot inventa Simţul umorului păli la menţionarea elfilor, iar Dosduvoi mormăi o rugăciune, în timp ce Brand făcu un semn de închinăciune în dreptul inimii Odda era mai puţin evlavios — Să mă piş pe ei de elfi! Sări de pe cufărul lui, trăgându-şi pantalonii în jos şi trimiţând un arc gălbui peste parapetul corabiei Unii râseră, alţii, dintre cei aflaţi în spatele lui, ţipară supăraţi atunci când câteva picături, aduse de o rafală de vânt, îi stropiră Când unui om îi vine să se uşureze, îi face de multe ori şi pe alţii să simtă nevoia, aşa că destul de repede Rulf porunci ca nava să se oprească în mijlocul râului, în timp ce jumătate din echipaj stătea lipit de parapet, cu dosurile păroase la vedere Thorn îşi trase vâsla din apă, ceea ce însemna că o azvârli în poala lui Brand, şi-şi dădu pantalonii jos, expunând o bucată de coapsă albă şi musculoasă Ştia că nu trebuie să se uite, însă Brand nu se putu opri să n-o facă, aşa că ajunse să arunce câte o privire cu coada ochiului în timp ce ea se ridică şi-şi trase fundul peste parapetul navei — Sunt complet luat prin surprindere! strigă Odda la ea, în timp ce se aşeza la locul lui — Că mă piş? — Că o faci stând pe vine Eram sigur că ascunzi o puţulică prin pantaloni Câteva chicote veniră dinspre bănci — Şi eu am crezut la fel despre tine, Odda, spuse Thorn şi îşi trase pantalonii în sus şi-şi strânse cureaua Înseamnă că amândoi suntem dezamăgiţi Un râs sănătos străbătu întreaga corabie Koll scoase un nechezat amuzat, Rulf bătu cu palma în fiara de la proră apreciativ şi Odda râse cel mai tare dintre toţi, dându-şi capul pe spate pentru a-şi arăta gura plină de dinţi cu striaţii Safrit o plesni cu palma pe spate pe Thorn în timp ce aceasta se aşeza rânjind pe cufărul ei şi Brand îşi dădu seama că Rulf avusese dreptate Nu era nimic urât la ea când zâmbea Rafala de vânt care-i udase pe camarazii de vâslă ai lui Odda fusese prima dintr-un lung şir Cerurile se întunecară şi Cea Care Îngână Vântul trimise un cântec rece asupra corabiei, stârnind unde de-a lungul apelor calme ale Râului Divin şi făcându-i părul lui Brand să-i biciuiască faţa Un nor de păsărele îşi luă zborul, un stol alcătuit din câteva mii de păsări micuţe rotindu-se şi învârtejindu-se pe fondul cerului întunecat Skifr îşi strecură o mână în interiorul hainei sale zdrenţuite pentru a pipăi harababura de rune, amulete şi simboluri sfinte din jurul gâtului — Ăsta e un semn de rău augur — Cred că vine furtuna, murmură Rulf — Am văzut grindină cât capul unei femei căzând din nori ca aceştia — Oare ar fi mai bine să scoatem nava din râu? întrebă Părintele Yarvi — Să o întoarcem cu fundul în sus şi să ne adăpostim sub ea, zise Skifr, cu ochii aţintiţi asupra norilor, precum şi i-ar fi ţinut un războinic asupra inamicului ce avansa spre el Şi asta repede Scoaseră Vântul din Sud din apă pe următoarea limbă de prundiş, în timp ce Brand tresări când vântul rece începu să bată mai tare, iar picături mari de ploaie îl loviră peste faţă Mai întâi traseră în jos catargul şi pânza, apoi scoaseră proviziile şi cuferele, armele şi scuturile Brand îl ajută pe Rulf să dea jos monştrii de la provă cu ciocane şi cu pene, după care îi înfăşurară cu grijă în pânză dată cu ulei, în timp ce Koll o ajuta pe Thorn să bage vâslele în furcheţi, în aşa fel încât să le poată folosi pe post de pârghii pentru a ridica nava Părintele Yarvi desfăcu lanţurile de la cufărul înfăşurat în benzi metalice, ajutat de Dosduvoi, ale cărui vene de la gât se umflară când îl ridică pe umăr Rulf indică locurile în care şase butoaie masive trebuiau rostogolite, în jurul echipamentului lor strâns grămadă, în timp ce Odda mânuia cu îndemânare fantastică o lopată pentru a săpa gropi în care prora cea înaltă şi pupa urmau să fie aşezate — Aduce-ţi-o încoace! urlă Rulf, iar Thorn rânji în timp ce sărea peste parapetul navei — Pari destul de fericită, luând în considerare toate astea, zise Brand, gâfâind în timp ce aluneca prin apa rece — Mai degrabă car pe sus zece corăbii decât să mă antrenez cu Skifr Ploaia începu şi mai tare, aşa că nu prea mai conta dacă te aflai în râu sau nu, căci erau cu toţii uzi fleaşcă, cu părul şi bărbile lipite de piele, cu hainele atârnând pe ei şi cu feţele contorsionate de efort şi asudate — Niciodată să nu navighezi pe o navă pe care nu o poţi căra! mârâi Rulf printre dinţii strânşi Sus! Sus! Sus! Şi fiecare strigăt era acompaniat de un cor de mormăituri, de mârâituri şi de gemete Fiecare bărbat şi fiecare femeie trăgeau adunându-şi puterile, în timp ce cordoanele din jurul gâtului lui Skifr se ondulau, dinţii striaţi ai lui Odda erau dezgoliţi într-un mârâit animalic şi chiar şi Părintele Yarvi trăgea cu mâna sănătoasă — Răsturnaţi-o! răcni Rulf şi toţi se opintiră, scoţând-o din apă Însă uşor acum! Ca un iubit, nu ca un bătăuş! — Dacă o răstorn ca un iubit, capăt un pupic? strigă Odda — O să te pup eu cu pumnul, şuieră Thorn printre dinţii strânşi Se făcuse un întuneric ca de amurg, iar Cel Care Trimite Tunetul bombănea în depărtări, în timp ce ei răsturnau Vântul din Sud cu susul în jos, prora şi pupa săpând adânc în terenul mlăştinos Acum o apucară de contrachilă, care era răsturnată, şi o cărară pe mal, cu cizmele plescăind în noroiul alunecos — Uşor! strigă Părintele Yarvi Uşor! Un pic mai mult spre mine! Da! Acum jos! Aşezară nava peste butoaie, iar Odda ţipă şi scutură din mână, căci i-o aşezaseră peste degete, însă el fu singurul rănit, iar acum Vântul din Sud se odihnea, aşezată pe spate Uzi, cu dureri şi gâfâind, se strecurară cu toţii sub carenă şi se ghemuiră strânşi unul într-altul în întuneric — Bună treabă! zise Rulf, vocea sa având un ecou ciudat Recunosc că am putea face un echipaj din grămada asta de proşti de aici Scoase un chicotit, iar ceilalţi i se alăturară, apoi toţi râdeau, se băteau cu palmele pe spate şi se îmbrăţişau, pentru că ştiau că făcuseră o treabă bună, fiecare muncind pentru celălalt şi fiind astfel legaţi unii de alţii datorită colaborării — Nava asta a devenit o încăpere maiestuoasă, zise Dosduvoi, bătând uşor cu palma în scândurile de deasupra capului — O încăpere pentru care sunt extrem de recunoscător pe o vreme ca asta, spuse Odda Ploaia îi bombarda acum, curgând în şuvoaie dese ca o perdea şi scurgându-se în jos de pe contrachila Vântului din Sud, care devenise streaşina acoperişului lor Auziră fulgerul trăsnind aproape şi vântul urlând rece ca gheaţa pe sub butoaie Koll se înghesui şi mai tare în ei şi Brand îşi puse braţul în jurul lui, aşa cum o strângea lângă el şi pe Rin când erau copii şi n-aveau niciun acoperiş deasupra capului O simţi pe Thorn strânsă lângă el de cealaltă parte, duritatea ca de lemn a umărului ei lipit de al lui mişcându-se în timp ce trăgea aer în piept, şi-şi dori să-şi pună o mână în jurul ei, însă nu-şi dorea pumnul ei în faţă Probabil că ar fi trebuit să profite de ocazie şi să-i spună că el fusese cel care se dusese la Părintele Yarvi Că pierduse locul în raidul regelui din această cauză Probabil că ar fi făcut-o să se gândească de două ori înainte să-l împungă din nou cu vâsla, măcar asta, ori să înceteze cu insultele Însă zeii ştiau mai bine că el nu se pricepea să spună lucrurilor pe nume, iar zeii ştiau şi mai bine că ea nu era cea căreia să-i poţi spune tot ce-ţi doreşti şi, cu cât trecea mai mult timp şi evenimentele se estompau, cu atât devenea mai dificil să-i spună ce avea de spus Nu părea că e lucrul cel mai potrivit de făcut s-o îndatoreze în acest fel Aşa că rămase tăcut, lăsând-o în schimb să-şi apese umărul de umărul lui, apoi o simţi tresărind când ceva greu se izbi de chilă — Grindină, şopti Skifr Răpăitul deveni şi mai zgomotos, din ce în ce mai zgomotos, lovituri ca de securi izbite de scuturi, iar membrii echipajului priveau temători în sus sau se ghemuiau, făcându-se mici, la pământ, ori îşi puneau mâinile deasupra capului — Uitaţi-vă la asta Fror ridică o piatră ce se rostogolise sub navă, o bucată de gheaţă diformă şi plină de ţepi, de mărimea unui pumn În semiîntunericul de dincolo de navă Brand putea vedea grindina lovindu-se de pământ, sărind şi rostogolindu-se — Crezi că zeii sunt furioşi pe noi? întrebă Koll — Este ploaie îngheţată, zise Părintele Yarvi Zeii îi urăsc pe cei care nu fac planuri cum trebuie şi-i ajută pe cei care au prieteni de nădejde, săbii bune şi bun-simţ Fă-ţi mai puţine griji în legătură cu ce pot face zeii şi mai multe legate de ce poţi tu să faci, ăsta e sfatul meu Însă, chiar şi aşa, Brand putea auzi o mulţime de rugăciuni Încercase şi el, însă nu fusese niciodată prea bun când să aleagă zeii potriviţi Skifr, mai ales, se văicărea în cel puţin trei limbi, însă niciuna nu-i era cunoscută lui Brand — Te rogi la Zeiţa Unică sau la mai mulţi zei? întrebă el — La toate La zeul peşte al banyailor, la cele trei spirite ale shendilor, la marele Thopal, cel cu opt braţe, cel despre care alyukii cred că va devora lumea la sfârşitul timpului Se spune că n-ai niciodată suficienţi prieteni, aşa-i, băiete? — Aşa cred Dosduvoi privea cu tristeţe potopul — Am ajuns s-o venerez pe Zeiţa Unică deoarece preoţii ei mi-au prezis că voi avea mai mult noroc — Şi cum a funcţionat? întrebă Koll — Până acum, tot ghinion, zise uriaşul Dar poate că nu m-am dedicat eu suficient venerării ei Odda scuipă — Niciodată n-o să te poţi prosterna suficient de mult pentru a o satisface pe Zeiţa Unică — Din acest punct de vedere, ea şi Bunica Wexen sunt foarte asemănătoare, murmură Yarvi — Tu la cine te rogi? murmură Brand către Thorn, în timp ce buzele ei se mişcau fără zgomot, ţinând strâns ceva ce atârna de un şnur în jurul gâtului Îi văzu ochii lucind în timp ce-i aruncă o încruntătură — Eu nu mă rog — De ce? Ea rămase tăcută o clipă — M-am rugat pentru tatăl meu În fiecare dimineaţă şi în fiecare noapte, fiecărui zeu al cărui nume îl ştiam La zeci de zei nenorociţi m-am rugat Şi el tot a murit Şi se întoarse cu spatele la el, depărtându-se un pic şi lăsând întunericul între ei Iar furtuna continuă Pregătit sau mort — Pe zei! şopti Brand Ruinele elfilor erau adunate pe ambele maluri ale râului, turnuri ce se înălţau semeţe, blocuri şi cuburi, sticla lăsată de elfi, acum spartă, strălucind când razele plăpânde ale soarelui se loveau de ea Râul Divin avea o albie atât de largă aici, încât era aproape ca un lac, cu dinţi de piatră sparţi şi degete de metal ieşind din apa puţin adâncă Totul era acoperit cu plante agăţătoare, peste tot răsăreau mlădiţe de copaci, sufocate de grămezi de rugi străvechi Nicio pasăre nu ţipa, nici măcar o insectă nu bâzâia pe deasupra apelor nemişcate precum sticla neagră, doar câte o undă slabă acolo unde lamele vâslelor se cufundau în apă şi totuşi lui Thorn i se făcu pielea de găină, căci se simţea de parcă era privită de la fiecare fereastră goală Toată viaţa fusese avertizată să nu se apropie de ruinele elfilor Era singurul lucru asupra căruia mama şi tatăl ei căzuseră mereu de acord Oamenii riscau în fiecare zi să-şi facă navele să eşueze, apropiindu-se prea mult de coastele Gettlandului pentru a păstra distanţa faţă de insula bântuită, Strokom, de care Preotesele interziseră oricui să se apropie Boala pândea acolo, şi moartea, şi lucruri mult mai rele, căci elfii mânuiseră o magie suficient de puternică, încât s-o sfărâme pe Zeiţă şi să distrugă lumea Şi iată-i aici, patruzeci de oameni neînsemnaţi călare pe o crenguţă goală, vâslind prin mijlocul celor mai mari ruine ale elfilor pe care le văzuse Thorn vreodată — Pe zei! scânci Brand din nou, răsucindu-se ca să privească peste umăr În faţa lor era un pod, dacă un lucru de o asemenea dimensiune putea fi numit pod Probabil că traversase râul, demult, într-un singur arc ameţitor, un drum îngust clădit între două turnuri maiestuoase, fiecare dintre ele făcând din cel mai înalt turn din citadela din Thoriby un pitic Însă podul se prăbuşise cu secole în urmă, blocuri de piatră mari cât casa atârnând la capătul unor funii din metal, legănându-se uşor şi scoţând un scârţâit slab, foarte slab, în timp ce ei vâsleau pe sub el Rulf strânse mai tare rama-cârmă, cu gura atârnându-i larg deschisă, în timp ce se holba la unul dintre turnurile înclinate, ghemuit de parcă se aştepta ca acesta să se prăbuşească şi să zdrobească micuţa corabie şi echipajul ei de furnici, trimiţându-i în nefiinţă — Dacă ai avea vreodată nevoie să ţi se aducă aminte ce mărunt eşti, murmură el, acesta ar fi un loc potrivit — E un întreg oraş, şopti Thorn — Oraşul elfilor, Smolod Skifr se urcă pe platforma de lângă rama-cârmă, privindu-şi unghiile, de parcă uriaşele ruine ale elfilor de-abia ar fi meritat vreun comentariu — Înainte de Sfărâmarea Zeiţei adăpostea mii de oameni Mii de mii Scânteia de la lumina magiei lor, iar aerul era plin de cântecele maşinăriilor şi de fumul furnalelor imense Scoase un oftat prelung Toate pierdute Toate trecute Dar aşa se întâmplă cu toate lucrurile Mare sau mic, Ultima Poartă este singura certitudine din viaţă O foaie de metal îndoit ieşea din râu la capătul unor piloni ruginiţi, pe care erau săgeţi vopsite, acum scorojite, alcătuite din literele necunoscute şi groase ale elfilor Arătau tulburător de asemănător cu un avertisment, unul despre care Thorn nu înţelegea la ce se putea referi Rulf aruncă o rămurică peste parapet, privind-o cum plutea, îndepărtându-se, pentru a calcula viteza de mers, şi încuviinţă greoi Pentru prima dată nu mai fu nevoit să strige la ei încurajator – adică insulte – pentru a face Vântul din Sud să se mişte mai repede Corabia însăşi părea să şoptească rugăciuni, jurăminte şi farmece din partea echipajului, rostite într-o duzină de limbi Chiar şi Skifr, care avea întotdeauna ceva de zis despre orice zeu sau despre orice întâmplare, nu mai avea prea multe de spus — Păstraţi-vă rugăciunile pentru mai încolo! zise ea Aici nu e niciun pericol — Niciun pericol? cârâi Dosduvoi, făcând un semn sfânt în dreptul pieptului şi încurcându-şi vâsla cu cea a omului din faţa sa — Am petrecut o groază de timp între ruinele elfilor Explorarea lor a fost una dintre multele mele îndeletniciri — Unii ar numi asta erezie, spuse Părintele Yarvi, uitându-se în sus pe sub sprâncene Skifr zâmbi — Erezia şi progresul sunt adesea foarte asemănătoare Nu avem nicio Preoteasă în Sud care să se amestece în astfel de treburi Oamenii bogaţi ar plăti generos pentru o relicvă sau două de-a elfilor Împărăteasa Theofora însăşi are o colecţie bogată Însă ruinele din Sud au fost de multe ori curăţate prea bine Cele din jurul Mării Sfărâmate încă mai au multe de oferit Unele dintre ele sunt încă neatinse tocmai de la Sfărâmarea Zeiţei Lucrurile care pot fi găsite acolo Ochii i se abătură asupra acelui cufăr acoperit cu fâşii de metal, legat cu lanţuri în apropierea bazei catargului, şi Thorn se gândi la cutie şi la lumina dinăuntrul ei Oare lumina aceea fusese scoasă din adâncurile interzise ale unui loc asemănător cu acesta? Oare în ea se afla o magie care ar putea să distrugă lumea? Un tremur îi cuprinse tot corpul când se gândi la asta Însă Skifr zâmbi şi mai larg — Dacă porneşti suficient de pregătit în explorarea unui oraş al elfilor, vei găsi mai puţine pericole decât într-un oraş al oamenilor — Se spune că eşti vrăjitoare Koll suflă un norişor de rumeguş de pe ultima porţiune de scrijelituri şi se uită în sus — Aşa se spune? Skifr căscă ochii larg, făcând albul să apară de jur împrejur Adevărul şi minciuna sunt greu de separat în expresia se spune — Ai zis că ştii să foloseşti magia — Şi este adevărat Suficient de multă să pot face rău, însă nu suficient de multă încât să pot face bine Aşa stă treaba cu magia — Ai putea să-mi arăţi ceva? Skifr pufni — Eşti tânăr şi imprudent şi nu ştii ce ceri, băiete Vâsliră în umbra unui zid enorm, cu baza scufundată în apa râului şi cu vârful fărâmat şi terminat într-un ghem de metal contorsionat Rânduri peste rânduri de ferestre imense ce se căscau goale — Aceleaşi forţe care au ridicat acest oraş l-au redus la o ruină Există riscuri teribile, cu costuri teribile Întotdeauna există şi costuri Câte nume de zei cunoşti? — Pe toate — Atunci, roagă-te la toţi să nu ajungi vreodată să vezi asemenea magie! spuse Skifr, încruntându-se la Thorn Scoate-ţi cizmele Thorn clipi — De ce? — Ca să iei o binemeritată pauză de la vâslit Thorn se uită la Brand şi el ridică din umeri Îşi traseră amândoi vâslele din apă şi după aia ea îşi scoase cizmele Skifr se dezbrăcă de haină, o împături şi o atârnă peste rama-cârmă Apoi îşi scoase sabia Thorn nu o mai văzuse afară din teacă, o sabie lungă, subţire, uşor curbată, în care Soarele Mamă arunca sclipiri ucigaşe — Eşti gata, porumbiţo? Pauza de la vâslit nu mai păru aşa de ademenitoare — Gata pentru ce? întrebă Thorn, cu o voce dintr-odată foarte slabă — Un luptător este ori pregătit, ori mort Cu o ultimă fărâmă de instinct, Thorn ridică repede vâsla în sus, lama sabiei lui Skifr muşcând din lemn chiar între mâinile lui Thorn — Eşti nebună! scheună ea în timp ce se împleticea în spate — Nu eşti chiar prima care o spune Skifr fentă în stânga şi în dreapta şi o făcu pe Thorn să sară peste catargul culcat jos — O iau ca pe un compliment Rânji şi-şi repezi sabia în faţă şi în spate, făcându-i pe vâslaşi să sară speriaţi din calea ei — Dacă iei totul ca pe un compliment n-o să te simţi niciodată insultată Ţâşni iar în faţă şi o făcu pe Thorn să se strecoare pe sub catarg, cu respiraţia tăiată când auzi sabia lui Skifr lovind catargul o dată, de două ori — Sculpturile mele! ţipă Koll — Învârte-te în jurul lui! mârâi Skifr Thorn se împiedică în lanţurile ce ţineau cufărul înfăşurat în fier şi căzu în poala lui Odda, îi smulse scutul din suport, blocă o lovitură cu ambele mâini, înainte ca Skifr să i-l smulgă şi s-o trântească pe spate cu o lovitură de picior Thorn înşfăcă un colac de funie şi i-l aruncă bătrânei în faţă, se repezi la sabia lui Fror, însă acesta o plesni peste mână — Găseşte-o pe a ta! — E în cufăr! guiţă ea, rostogolindu-se peste vâsla lui Dosduvoi şi cuprinzându-l cu mâinile, pentru a putea privi peste umărul lui imens — Zeiţă, ajută-mă! icni acesta, în timp ce sabia lui Skifr ţâşni pe lângă coastele lui, întâi pe o parte, apoi pe cealaltă, făcându-i o gaură în cămaşă, iar Thorn se feri disperată, rămânând fără spaţiu, în timp ce prora sculptată şi Părintele Yarvi, care zâmbea urmărind reprezentaţia, se apropiau de ea implacabil — Stop! strigă Thorn, ridicând o mână tremurătoare Te rog! Dă-mi o şansă! — Oare demonii din Ţinuturile de Jos se opresc în faţa inamicilor lor? Oare Strălucitorul Yilling se opreşte dacă-i spui „te rog“? Oare Grom-gil-Gorm oferă şanse? Skifr împunse iar cu sabia şi Thorn sări pe lângă Yarvi, se balansă pe fila de bordaj, făcu un pas şi un salt disperat, pe deasupra navei, până pe coada vâslei din faţă O simţi îndoindu-se sub greutatea ei, iar vâslaşul se sforţă să o ţină dreaptă Se bălăbăni spre următoarea, cu piciorul gol îndoindu-se disperat pe lemnul alunecos şi cu mâinile întinse pentru a-şi menţine echilibrul Să ezite, să analizeze, să se îndoiască însemna o condamnare Nu putea decât să fugă făcând sărituri mari, apa lucind pe dedesubt, vâslele scârţâind şi bocănind în suporturi şi cu uralele echipajului răsunându-i în urechi Scoase un ţipăt subţire de entuziasm inconştient, vântul strecurându-i-se în gură Să alerge pe vâsle era o realizare extraordinară, despre care se cânta adeseori, dar care rareori era încercată Sentimentul de triumf fu scurt, totuşi Vântul din Sud nu avea decât şaisprezece vâsle pe o parte, aşa că rămase repede fără spaţiu de alergat Ultima se apropie cu repeziciune şi Brand se întinse peste parapet, străduindu-se să-şi întindă degetele Ea încercă apoi cu disperare să-i apuce mâna întinsă, el o prinse de mânecă Vâsla o izbi cu putere într-o parte, mâneca i se sfâşie şi ea plonjă cu capul înainte în râu, după care ieşi imediat la suprafaţă, gâfâind şi stârnind bule de aer — Un efort lăudabil! strigă Skifr, stând dreaptă pe platforma de lângă rama-cârmă, cu braţele pe umerii lui Rulf Iar înotul este un exerciţiu mai bun decât vâslitul! Vom face o oprire peste câteva mile şi te vom aştepta acolo! Thorn lovi cu palma în apă, furioasă — Mile? Furia ei nu încetini Vântul din Sud Singurul efect obţinut fu înaintarea şi mai rapidă Brand privea neajutorat de la pupă, cu braţele atârnându-i peste parapet, ridicând din umeri Glasul lui Skifr pluti pe deasupra apei — O să am grijă de cizme pentru tine! Mârâind blesteme, Thorn începu să înoate, lăsând ruinele tăcute în urmă Puţină mâncărime Brand se izbi tare de pământ, sabia de antrenament sărindu-i din mână, apoi se rostogoli mormăind pe coastă în jos şi rămase întins pe spate, gemând, în urechi răsunându-i strigătele de batjocură ale echipajului Stând întins acolo, uitându-se la cerul ce se întuneca treptat, plin de vânătăi pulsânde şi cu demnitatea franjuri, se gândi că probabil ea îi agăţase glezna Însă el nu-şi dăduse deloc seama de intenţiile ei Thorn îşi împlântă sabia cu vârful în solul acoperit cu turbă unde-şi amenajaseră careul de antrenament şi-i întinse mâna — Asta e a treia la rând deja sau a patra? — A cincea, mormăi el, aşa cum bine ştii O lăsă să-l ajute să se ridice Nu fusese niciodată în stare să arate prea multă mândrie, iar duelurile cu ea dovedeau această stare de fapt cu prisosinţă — Pe zei, ai devenit rapidă Tresări când îşi îndreptă spinarea, încă dureroasă de la cizma ei Ca un şarpe, dar fără îndurare Thorn rânji şi mai tare când îl auzi şi-şi şterse o dâră de sânge de sub nas, singura urmă pe care i-o lăsase el în cinci înfruntări El nu intenţionase să sune ca un compliment, însă era evident că ea aşa o luase, la fel ca şi Skifr — Consider că tânărul Brand a fost îndeajuns pedepsit pe ziua de azi, îi anunţă bătrâna pe cei din echipaj Poate există printre voi un bărbat suficient de îndrăzneţ încât să-şi încerce puterile cu ucenica mea? Nu cu mult timp în urmă ar fi râs cu toţii în hohote la auzul provocării Bărbaţi care jefuiseră pe toate coastele Mării Sfărâmate Bărbaţi care trăiseră doar cu sabia în mână, luptând în tot felul de conflicte şi care denumeau zidurile din scuturi casă Bărbaţi care vărsaseră suficient sânge încât să facă să plutească o corabie mare, puşi acum să se lupte cu o fată cu limba ascuţită Nimeni nu mai râdea acum Timp de săptămâni întregi o urmăriseră cum se antrenează ca un demon, pe toate tipurile de vreme O urmăriseră doborâtă la pământ, o urmăriseră ridicându-se de jos, din nou şi din nou, până când şi ei obosiseră tot urmărind-o Timp de o lună de zile merseseră la culcare cu sunetul de arme izbite în urechi, ca un cântec de leagăn, şi se treziseră auzindu-i ţipetele războinice în loc de cucurigul cocoşului Zi de zi o urmăriseră devenind mai rapidă, mai puternică şi mai îndemânatică Teribil de îndemânatică, acum, cu sabia şi cu securea în mâini, după ce deprinsese şi acea mişcare clătinată a lui Skifr, încât nu mai puteai să-ţi dai seama unde ea sau armele sale ar putea ajunge în următorul moment — Nu mă pot gândi la niciunul, zise Brand în timp ce se lăsa în jos tresărind lângă foc, pipăindu-şi uşor o rană proaspătă de la cap Thorn îşi trecu sabia din lemn de pe un deget pe altul cu dexteritate, aşa cum ai fi putut face cu o scobitoare — Niciunul dintre voi nu are curaj? — Blestemaţi fie zeii! zise Odda ţâşnind în sus de lângă foc O să-ţi arăt eu de ce este în stare un bărbat! Odda îi arătă urletul pe care îl poate scoate un bărbat adevărat atunci când este lovit cu o sabie din lemn direct în vintre, apoi îi arătă cu un efort de care nici Brand nu fusese în stare cum un bărbat adevărat poate muşca din propriul scut, apoi îi arătă spatele unui bărbat adevărat care plonjează printr-un tufiş de mure direct într-o baltă murdară Se săltă pe coate şi suflă apă pe nas, acoperit din cap până-n picioare cu noroi — Ţi-a ajuns? — Mi-a ajuns Dosduvoi se aplecă greoi să ridice sabia căzută a lui Odda şi se ridică, arătându-şi respectabila înălţime, cu pieptu-i imens plin de muşchi Sabia din lemn părea minusculă în pumnu-i mare şi cărnos Thorn îşi împinse bărbia în faţă, uitându-se urât la el — Copacii impunători cad cel mai greu O fi fost ea o pacoste pentru toată lumea, însă Brand se trezi zâmbind Oricât ar fi fost sorţii împotriva ei, nu dădea niciodată înapoi — Copacul ăsta ripostează, zise Dosduvoi în timp ce adopta o postură războinică, cu cizmele imense depărtate mult una de alta Odda se aşeză la loc, pipăindu-şi un braţ rănit — Povestea ar fi arătat cu totul altfel dacă lamele ar fi fost ascuţite, ascultă ce-ţi spun! — Aşa-i! zise Brand O poveste scurtă, la sfârşitul căreia mori Safrit era ocupată să-i tundă părul fiului ei, clincănind din foarfeci — Nu te mai foi! se răsti ea Doar aşa voi termina mai repede — Părul trebuie tuns, Koll Brand îşi lăsă mâna pe umărul băiatului Ascult-o pe mama ta Aproape că adăugă „eşti norocos că ai una“, însă se abţinu Unele lucruri e mai bine dacă le laşi nespuse Safrit gesticulă cu foarfeca înspre Brand — O să-ţi aranjez şi ţie barba după ce termin — Atât timp cât nu te apropii cu foarfeca aia de mine, zise Fror, făcându-şi de lucru cu o codiţă, aproape de cicatricea de pe faţă — Războinici! pufni Safrit Mai nefolositori decât fetele nemăritate! Multe dintre feţele astea ar trebui ţinute ascunse de ochii lumii, însă un băiat arătos ca tine n-ar trebui să se ascundă după tufişul ăla Brand îşi trecu degetele prin barbă — S-a cam îndesit în ultimele săptămâni A început să mă cam mănânce, să fiu sincer Un strigăt de veselie se auzi când Dosduvoi îşi ridică sabia mult în aer şi Thorn se aruncă printre picioarele lui desfăcute, se răsuci şi-i dădu un picior zdravăn în fund, făcându-l pe uriaş să se clatine Rulf îşi scărpină o parte a gâtului înţepată de insecte şi plină de iritaţii — Pe toţi ne mănâncă un pic — Nu putem evita o serie de pasageri nedoriţi de-a lungul unei călătorii ca asta Odda scotoci în partea din faţă a pantalonilor, unde se scărpină zdravăn Încearcă şi ei să găsească cea mai uşoară cale către sud, ca şi noi — Se tem că un război cu Marele Rege al păduchilor este pe cale să izbucnească, zise Safrit, şi caută aliaţi printre musculiţe Şi strivi una cu o lovitură de palmă peste ceafă Fiul ei îşi scutură câteva smocuri de păr nisipiu tăiat, însă chica lui părea în continuare tot rebelă — Oare chiar putem găsi aliaţi pe acolo? — Prinţul Kalyivului poate strânge atât de mulţi piraţi şi jefuitori, încât praful stârnit de copitele cailor lor blochează lumina soarelui, zise Odda Fror îl aprobă — Şi am auzit că Împărăteasa din Sud are atât de multe corăbii încât poate forma cu ele un pod peste mare — Nu este vorba despre corăbii sau despre cai, zise Brand, frecându-şi uşor bătăturile din palme Este vorba despre comerţul care se face pe Râul Divin Sclavi şi blănuri se duc într-un sens, argint şi mătase se întorc pe celălalt Şi argintul poate câştiga războaie, la fel de bine ca oţelul Îşi dădu seama că toţi ceilalţi se uitau la el şi se opri stânjenit Aşa îmi povestea Gaden la fierărie Safrit zâmbi, jucându-se cu obiectele atârnate la gât — La cei tăcuţi trebuie să fii atent — Apele liniştite sunt cele mai adânci, zise Yarvi, cu ochii săi deschişi la culoare aţintiţi asupra lui Brand Bogăţia înseamnă putere Averea Reginei Laithlin se află la originea invidiei Marelui Rege El poate închide Marea Sfărâmată pentru corăbiile noastre Poate sugruma comerţul Gettlandului Cu Prinţul Kalyivului şi Împărăteasa de partea sa, ne-ar putea închide şi Râul Divin Ne-ar suprima fără să scoată sabia din teacă Cu Prinţul şi cu Împărăteasa de partea noastră, argintul încă mai curge — Bogăţia este putere, murmură Koll pentru sine însuşi, de parcă încerca aceste cuvinte, căutând să vadă adevărul din ele Apoi privi în sus, la Fror Cum ai căpătat cicatricea? — Am pus prea multe întrebări, zise vanstermanul, zâmbind cu faţa la foc Safrit se aplecă deasupra lui Brand, trăgându-l uşor de barbă, clincănind din foarfecă Se simţea ciudat, având pe cineva atât de aproape de el, privindu-l cu atenţie şi mângâindu-i faţa cu degete blânde Îi spunea întotdeauna lui Rin că-şi aduce aminte de mama lor, însă erau doar poveşti repetate la nesfârşit, distorsionate de trecerea timpului, căci el îşi aducea aminte de poveşti, însă nu şi de cum se petrecuseră Rin fusese cea care îl tunsese întotdeauna, iar el atinse cuţitul făcut de ea, simţind dintr-odată dorul de casă Dor de coliba pentru care munciseră împreună din greu, de lumina flăcărilor pe chipul surorii sale, şi îngrijorarea pentru ea se prăvăli asupra lui atât de năvalnic, încât tresări dintr-odată Safrit tresări şi ea — Te-am tăiat? — Nu, croncăni Brand Mi s-a făcut dor de casă, atâta tot — Ai pe cineva special care te aşteaptă, ei? — Doar familia mea — Un băiat aşa frumos ca tine, nu-mi prea vine să cred Dosduvoi pusese în sfârşit capăt fentelor lui Thorn apucând-o de părul desfăcut, iar acum o prinse de curea cu mâna cealaltă, o ridică în aer ca pe un balot de paie şi o aruncă într-un şanţ — Unii dintre noi sunt blestemaţi să aibă ghinion în dragoste, zise Rulf sumbru, în timp ce Skifr strigă pauză şi se duse să se uite după ucenica ei în şanţ Eu am lipsit de la fermă prea mult timp şi soţia mea s-a măritat din nou — Ghinion în dragoste pentru tine, poate, murmură Safrit, aruncând un smoc din barba lui Brand în foc, dar noroc pentru ea — Ghinionul în dragoste este să juri că nu vei avea parte de dragoste niciodată Părintele Yarvi scoase un oftat Pe măsură ce îmbătrânesc, încep să consider din ce în ce mai mult că grija plină de dragoste a Bunicii Wexen nu poate ţine loc de dragoste — Eu am avut o soţie, zise Dosduvoi, lăsându-se în jos lângă foc şi căutându-şi cu grijă o poziţie confortabilă pentru fundul îndurerat, însă a murit — Nu este ghinion dacă a murit strivită de corpul tău masiv, zise Odda — Nu e amuzant, zise uriaşul, deşi, luând în considerare nechezăturile celorlalţi, era în minoritate — Eu n-am avut soţie, zise Odda Nu cred în ele — Eu mă îndoiesc că le-ai putea convinge tu pe ele, zise Safrit Deşi îmi pare rău pentru mâna ta, obligată să-ţi fie amantă în tot acest timp Odda îşi arătă zâmbetul lui de lup, cu dinţii săi striaţi şi strălucind în lumina focului — Să nu-ţi pară Mâna mea este o parteneră înţelegătoare şi întotdeauna disponibilă — Şi, spre deosebire de noi, restul, nu este descurajată de respiraţia ta îngrozitoare Safrit mătură câteva fire de păr rămase din barba proaspăt tunsă a lui Brand şi se aşeză la locul ei — Am terminat cu tine — Pot să-ţi împrumut foarfeca? întrebă Skifr Safrit aruncă o privire înspre miriştea scurtă de pe căpăţâna ei — Nu prea pare că ai avea ce să tai — Nu pentru mine Bătrâna arătă cu capul înspre Thorn, care se târâse afară din şanţ şi se mişca nesigură pe picioare, strâmbându-se în timp ce-şi freca scalpul care o durea şi pe care părul îi stătea zbârlit, în toate direcţiile — Cred că un alt miel de-al nostru are nevoie de foarfecă Dosduvoi a dovedit că smocul ăla reprezintă o slăbiciune — Nu Thorn îşi aruncă armele din lemn aproape distruse la pământ şi-şi aranjă câteva şuviţe după ureche, un gest neobişnuit din partea ei, căreia părea că nu-i pasă niciodată de cum arată Skifr înălţă din sprâncene — Nu mi-aş fi imaginat că vanitatea este unul dintre numeroasele tale defecte — I-am făcut mamei mele o promisiune, zise Thorn, înhăţând o felie groasă de carne şi îndesându-şi o jumătate în gură, cu degetele murdare Poate că nu reuşise să învingă trei oameni odată, însă Brand nu avea nicio îndoială că i-ar fi întrecut la mâncat — Nu mi-am imaginat că bagi în seamă opiniile mamei tale chiar atât de mult, zise Skifr — Nu le bag în seamă A fost întotdeauna o pacoste pentru mine Întotdeauna mi-a spus cum trebuie să fac anumite lucruri, niciodată însă aşa cum aş fi vrut eu să le fac Thorn rupea cu dinţii din felia de carne, aşa cum ar fi rupt un lup dintr-un cadavru, mâncând şi vorbind în acelaşi timp, aruncând cu firimituri în toate părţile — Mereu m-a bătut la cap cu ce cred oamenii despre mine, ce îmi vor face, cum aş putea fi rănită, cum aş putea s-o fac de râs Mănâncă aşa, vorbeşte aşa, zâmbeşte aşa, pişă-te aşa Ascultând, Brand se gândi doar la sora lui, rămasă singură şi fără cineva care să aibă grijă de ea, şi fu cuprins de furie — Pe zei! mârâi el Există vreo binecuvântare pe lumea asta pe care tu să n-o tratezi ca pe un blestem? Thorn se încruntă când îl auzi, cu obrajii umflându-i-se în timp ce mesteca — Ce vrei să spui? El lătră cuvintele, dezgustat dintr-odată de ea: — Că ai o mamă căreia îi pasă de tine şi o casă în care eşti în siguranţă şi tot găseşti ceva de care să te plângi! Toţi păstrară o linişte stânjenitoare Părintele Yarvi miji ochii, Koll îi deschise larg pe-ai săi, iar Fror înălţă din sprâncene, surprins Thorn înghiţi încet în sec, arătând şocată, de parcă ar fi fost pălmuită Mai rău Că doar era tot timpul pălmuită — Urăsc toată lumea asta nenorocită, murmură ea, smulgând o altă felie din mâna lui Safrit Nu era chiar cea mai potrivită replică, aşa că Brand nu-şi putu ţine gura — Nu-ţi face griji! spuse trăgându-şi pătura în sus pe umeri şi întorcând spate Şi ea simte cam la fel pentru tine Blestemaţi să fie! Thorn strâmbă din nas când simţi mirosul mâncării, apoi clipi ca să se trezească şi-şi dădu imediat seama că e-n neregulă ceva Cu greu îşi putea aminti când se trezise ultima dată fără îndemnul blând al cizmei lui Skifr Poate că vrăjitoarea bătrână avea o inimă, la urma urmei Visase că un câine o lingea pe o parte a capului şi încerca să scape de această amintire în timp ce-şi dădea păturile la o parte Poate că visele erau mesaje de la zei, însă cu niciun chip nu reuşea să distingă vreun înţeles al visului pe care tocmai îl avusese Koll stătea pe vine aproape de marginea apei, mormăind în timp ce curăţa oalele — Neaţa, zise ea, întinzându-se cu voluptate şi aproape plăcându-i durerea prelungă ce-i străbătu braţele şi spatele În primele zile de-abia mai fusese în stare să se mişte dimineaţa, de la efectul cumulat al vâslitului şi al antrenamentelor, însă muşchii începuseră să i se întărească de la muncă, iar acum îi avea duri ca funia şi ca scândura Koll se uită în sus şi ochii i se lărgiră — Ăă — Ştiu Skifr m-a lăsat să dorm Rânji, plimbându-şi privirea peste râu Pentru prima dată, Divin părea un nume demn de el Anul trecea şi Soarele Mamă era deja strălucitor şi fierbinte, păsările ciripeau în pădure şi insectele pluteau leneşe pe deasupra apei Crengile copacilor ce atârnau deasupra malului erau încărcate de flori albe şi Thorn trase în piept mirosul florilor, inspirând şi expirând cu voioşie — Am o senzaţie că ziua de azi va fi una plăcută, spuse ciufulindu-i părul lui Koll, apoi se întoarse şi aproape că dădu peste Brand El se uita la ea, cu o expresie de neajutorare — Thorn, eu — Să cazi mort O jumătate de noapte stătuse întinsă, trează, gândindu-se ce vorbe grele să-i arunce, însă, când sosise momentul, tot ce putu să zică fură aceste cuvinte Trecu pe lângă el, îndreptându-se către focul lângă care se strânseseră membrii echipajului — Să mâncaţi bine, zicea Rulf Probabil că în cursul zilei de azi vom ajunge în ţinuturile înalte O să aveţi nevoie de toată energia şi chiar de mai mult de-atât când o să cărăm ăă Se opri, holbându-se, în timp ce Thorn se apropie, înhăţă un castron şi se uită în oală — Nu-i nevoie să vă opriţi pentru mine, zise ea Se holbau cu toţii la ea, ceea ce începea s-o facă să se simtă nervoasă Apoi Odda pufni, stropind cu mâncare în toate părţile — Arată ca o perie cu jumătate din peri smulşi — Ca un miel tuns pe jumătate, zise Dosduvoi — Ca o salcie cu jumătate din ramuri tăiate, murmură Fror — Mi-a plăcut asta, zise Odda A fost poetică Ar trebui să mai scoţi din astea — Tu ar trebui să scoţi mai puţine, însă lucrurile sunt aşa cum sunt O adiere pluti pe deasupra râului, neobişnuit de rece pe o parte a capului lui Thorn, ceea ce-o făcu să arunce o privire încruntată în jos şi să vadă că umărul îi era acoperit cu păr Îşi atinse scalpul cu o mână, temându-se de ce-ar putea găsi acolo Pe o parte avea părul încurcat în obişnuita-i coadă dezordonată Partea stângă avea doar nişte smocuri de păr, făcându-i degetele să tremure în timp ce-şi freca ceea ce semăna cu nişte cucuie pe căpăţână — Ai dormit pe partea dreaptă Skifr se aplecă peste umărul ei, apucând o bucată de carne din oală între degetul mare şi arătător Am făcut tot ce-am putut ca să nu te trezesc Arăţi aşa de împăcată când dormi Thorn se holba la ea — Ai spus că n-o să mă obligi s-o fac! — Şi de aceea am făcut-o eu Bătrâna zâmbi de parcă îi făcuse o mare favoare lui Thorn Deci cam atât cu vrăjitoarea care avea o inimă şi, de asemenea, cu ziua cea plăcută Thorn nu prea ştia ce să aleagă între a plânge, a ţipa sau a o muşca de faţă pe Skifr În cele din urmă nu reuşi decât să scoată un gâlgâit sugrumat, după care o porni furioasă spre râu, cu râsul echipajului răsunându-i în urechi, strângând din dinţi şi ţinându-se cu o mână de capul acoperit cu păr pe o parte şi complet chel pe partea cealaltă Obiectul la care mama lui Thorn ţinea cel mai mult era o oglindă cu rama din argint Thorn o necăjea mereu, spunându-i că iubea oglinda pentru că era atât de vanitoasă, însă ştia de fapt că adevărul era că oglinda fusese un dar de la tatăl ei, adus cu mult timp în urmă din Primul dintre Oraşe Thorn urâse întotdeauna să se privească în ea Avea faţa prea lungă şi obrajii prea supţi, nasul prea ascuţit şi privirea prea furioasă Însă ar fi schimbat bucuroasă imaginea din oglindă cu gluma aceea strâmbă ce se uita acum la ea din apa nemişcată de la marginea râului Şi-o aminti pe mama sa cum îi cânta blând în timp ce-i pieptăna părul şi pe tatăl ei zâmbind în timp ce le privea Îşi aminti râsul şi căldura braţelor în jurul ei Familia ei Casa ei Apucă săculeţul pe care-l purta şi se gândi că a ţine la gât oasele de la degetele tatălui său era un gest vrednic de milă Însă era tot ce-i mai rămăsese Clătină cu amărăciune din cap uitându-se la propria imagine mutilată, în timp ce un alt chip apăru în spatele ei – înalt, suplu şi lipsit de culoare — De ce m-ai adus aici? întrebă ea, plesnind cu mâna imaginile din apă şi împrăştiindu-le — Ca să facem aliaţi din duşmanii noştri, zise Părintele Yarvi Ca să facem rost de ajutoare pentru Gettland — În caz că n-ai observat, eu nu sunt prea pricepută la a-mi face prieteni — Toţi avem defectele noastre — Atunci de ce m-ai adus pe mine? De ce s-o plăteşti pe Skifr ca să mă înveţe? Preotul se aşeză pe vine alături de ea — Ai încredere în mine, Thorn? — Da Mi-ai salvat viaţa Deşi, uitându-se în ochii lui de un albastru-deschis, se întrebă cât de mult ar putea avea încredere într-un om atât de şiret Şi am făcut un jurământ Ce alegere am? — Niciuna Aşa că ai încredere în mine Aruncă o privire în sus, la dezastrul din părul ei Ar putea trece ceva timp până o să te obişnuieşti, dar cred că îţi stă bine Ciudată şi aprigă Unică în felul tău Ea pufni — E ceva neobişnuit, trebuie să recunosc — Unii dintre noi sunt neobişnuiţi Mereu am crezut că eşti bucuroasă că rezişti Pari să-ţi tragi seva din batjocură, ca floarea din îngrăşământ — Este mai dificil decât pare, murmură ea Să porţi întotdeauna o expresie dârză — Ştiu asta, crede-mă Stătură aşa, acolo, lângă apă, pentru o vreme, în tăcere — Mă ajuţi să-mi rad şi cealaltă parte? — Eu zic s-o laşi aşa — Aşa? De ce? Yarvi arătă cu capul înspre echipaj — Blestemaţi să fie ei, de-aia! — Blestemaţi să fie! murmură Thorn, luând apă cu mâna şi netezindu-şi părul pe care încă îl mai avea Trebuia să recunoască faptul că începea să-i placă ideea Să rămână aşa, pe jumătate rasă, ciudată şi aprigă, o provocare la adresa oricui se uita la ea — Blestemaţi să fie! Şi fornăi un râset — Nu că o să fii singura din echipaj care o să aibă o înfăţişare neobişnuită Şi, oricum – Yarvi mătură câteva fire de păr rămase pe umărul ei cu mâna lui schiloadă – părul creşte la loc Fusese o zi grea la vâsle, luptând împotriva unui curent furios pe măsură ce Râul Divin se îngusta şi malurile îi deveneau mai abrupte, în timp ce Rulf cel încruntat se străduia să strecoare corabia printre stânci acoperite cu spumă albă În acea seară, când apusul se contura rozaliu deasupra dealurilor acoperite de păduri, ajunseră în ţinuturile înalte Pe malul râului se afla un sat ciudat, dezvoltat datorită comerţului făcut cu echipajele în trecere, în care nicio casă nu era asemănătoare cu alta Unele erau construite din scânduri, altele din piatră, altele din turbă, la fel ca gorganele eroilor din vechime Era adăpost pentru oamenii din preajma Mării Sfărâmate care se opriseră din drumul lor spre sud, al oamenilor din Kalyiv şi din Imperiu care se opriseră din drumul lor spre nord, al oamenilor din triburile pădurii şi probabil că şi cei din Neamul Călăreţilor se blocaseră pe acolo în drumurile lor către est sau către vest Seminţe purtate de vânt din jumătate de lume, ajunse să prindă rădăcini, prin cine ştie ce noroc bizar, aici Fără să conteze veşmintele sau obiceiurile lor, oricât de abili deveniseră în a smulge monede de la călători, totuşi Părintelui Yarvi îi curgea sângele Reginei de Aur prin vene şi ştia cea mai bună metodă de negociere cu ei Se târgui cu fiecare în propria lui limbă, acum zăpăcindu-i cu zâmbete cuceritoare şi după aceea cu o indiferenţă rece, până când îi făcu să se întreacă în a-l copleşi cu preţuri care mai de care mai mici Când în sfârşit închirie opt boi cu barbă uriaşi de la conducătoarea satului, o făcu să rămână clipind neîncrezătoare la cele câteva monede din palmă, prea puţine după părerea ei — Părintele Yarvi nu e prost, zise Brand în timp ce-l privea aplicându-şi magia lui cea de toate zilele — Este cel mai şiret om pe care l-am cunoscut vreodată, răspunse Rulf Aproape de râu se afla un depozit de lemne care nu mai puteau fi folosite – role şi tălpige, catarge şi vâsle rupte, chiar şi o chilă veche şi deformată cu câteva rămăşiţe de file de bordaj încă prinse de ea, oasele unei corăbii care coborâse pe râu mult prea avariată şi care fusese dezmembrată Echipajul îşi făcu de lucru cu securi şi cu dălţi şi atunci apăru Tatăl Lună, ei deja trăseseră Vântul din Sud pe mal, montaseră de-a lungul chilei tălpige şi coborâseră toată încărcătura în două căruţe închiriate — Acum ne antrenăm? întrebă Thorn, în timp ce privea echipajul revenind la treburile lor obişnuite de zi cu zi, strângându-se în jurul focului, şi la Koll, care stârnea hohote de râs imitând una din poveştile mai mult ca sigur inventate ale lui Odda Skifr se uită la ea cu un ochi ce lucea în lumina ce pălea treptat — Este târziu şi mâine avem munci grele de dus la bun sfârşit Vrei să ne antrenăm? Thorn împinse nişte bucăţi mari de talaş cu degetele de la picioare — Poate doar puţin? — Vom face o ucigaşă din tine, totuşi Ia armele Rulf îi smulse pe toţi din aşternuturi la prima geană de lumină, cu respiraţia vizibilă în aerul umed — Sus, gogomanilor! Vă aşteaptă cea mai grea zi din viaţa voastră Nu existase nicio zi uşoară de când plecaseră din Thoriby, însă cârmaciul lor avea dreptate Căratul corabiei peste un munte era exact la fel de grea pe cât suna Se agăţară gemând de funii, traseră icnind de vâslele răsucite pentru a fi transformate în mânere de apucat, îşi proptiră umerii sub chilă atunci când tălpigele nu mai făcură faţă, trăgând unul de celălalt într-un efort comun, duhnind, înjurând şi luându-se la harţă Chiar şi cu patru boi înhămaţi în faţă, la proră, ajunseră destul de repede plini de vânătăi de la căzături şi de la frecarea cu funiile, biciuiţi de crengi şi plini de aşchii Safrit mergea în faţa lor, pentru a le curăţa drumul de crengi căzute Koll alerga sub chilă şi pe dinafară cu o găleată cu catran şi cu grăsime de porc, pentru ca tălpigele să alunece Părintele Yarvi striga la văcari în limba lor, căci ei nu strigau niciodată la boii lor, ci doar fredonau îndemnuri cu voci joase În sus, tot mai sus, pe drumul abia vizibil şi plin de pietre şi de rădăcini Unii dintre ei se mai aventurau înarmaţi printre copacii din jurul corabiei, uitându-se după bandiţii care puteau aştepta în pădure echipaje bune de prins în ambuscadă, pentru a le jefui şi a-i vinde pe membrii acestora ca sclavi — Să vinzi membrii unui echipaj ca sclavi este mult mai profitabil decât să vinzi lucruri membrilor unui echipaj, asta-i sigur Şi Odda scoase un oftat meditativ, de parcă ar fi vorbit din propria experienţă — Sau decât să tragi o corabie prin pădure, mormăi Dosduvoi — Păstrează-ţi energia pentru ridicat, mârâi Rulf printre dinţii încleştaţi O să ai nevoie de ea Pe măsură ce dimineaţa trecea, Soarele Mamă începea să bată fără milă şi muşte mari şi grase prinseră să roiască în jurul boilor ce trudeau în faţă şi al echipajului ce trudea sub chilă Transpiraţia curgea şiroaie pe scalpul lui Thorn, acum acoperit cu câteva fire ţepoase, îi picura din sprâncene şi-i uda vesta, iritându-i rău sfârcurile Mulţi dintre cei din echipaj se dezbrăcaseră până la brâu, iar unii dintre ei chiar până mai jos Odda se opintea având pe el doar cizmele, expunând cel mai păros dos arătat vreodată de vreun om sau animal Thorn ar fi trebuit să fie atentă unde îşi punea piciorul, însă ochii îi alunecau mai tot timpul înspre Brand În timp ce alţii bombăneau şi se împiedicau, scuipând înjurături, el continua să se opintească, cu ochii aţintiţi în faţă şi cu părul umed lipit de fălcile strânse, cu muşchii săi mari încordându-se pe umerii acoperiţi cu picături de sudoare, muncind în timp ce trăgea toată greutatea fără să se plângă Chiar acolo, în faţa ei, era doar forţă Aceeaşi forţă pe care o avusese şi tatăl ei, solidă şi tăcută precum Tatăl Pământ Îşi aminti de ultimele cuvinte pe care i le adresase Regina Laithlin Proştii se laudă cu ce vor face Eroii o fac Şi Thorn aruncă încă o privire înspre Brand şi-şi dori să semene mai mult cu el — Da, chiar aşa, murmură Safrit în timp ce ţinea plosca la buzele crăpate ale lui Thorn, pentru ca aceasta să poată bea fără să dea drumul la funie Ăsta e un băiat pe cinste Thorn îşi abătu privirea într-o parte, primi jumătate de gură de apă în jos pe beregată şi aproape că se înecă — Nu ştiu despre ce vorbeşti — Sigur că nu Safrit îşi împinse limba în obraz De aceea cred că nici nu te uiţi întruna la el O dată chiar trecură pe lângă o corabie cărată în sens opus de o mulţime de oameni din Ţinuturile de Jos scăldaţi în transpiraţie şi se salutară dând din cap, însă nu-şi irosiră puterile pentru vorbe de salut Thorn nu mai avea energie de irosit, cu pieptul în flăcări şi cu fiecare muşchi înţepenit de durere Chiar şi unghiile degetelor de la picioare o dureau — Nu mă omor cu vâslitul, mârâi ea, însă sunt al naibii de sigură că mai degrabă aş vâsli pe o corabie decât să o car în spate Cu un ultim efort săltară Vântul din Sud peste o creastă înaltă şi ajunseră pe teren drept, tălpigele oprindu-se în cele din urmă — Ne vom opri aici, pentru moment! anunţă Părintele Yarvi Urmă un cor de gemete recunoscătoare, iar oamenii legară funiile în jurul copacilor din jur, trântindu-se apoi pe jos, printre rădăcinile noduroase — Slavă zeilor! şopti Thorn, pipăindu-şi spatele plin de dureri Coasta dealului, în jos, va fi mult mai uşoară Trebuie să fie — Bănuiesc că vom afla când vom ajunge acolo, zise Brand, cu mâna streaşină la ochi Terenul se lăsa în jos în faţă, însă, mai departe, greu de distins din cauza ceţii, se înălţa din nou Se înălţa pe pante împădurite, mult, din ce în ce mai mult, către o creastă chiar mai înaltă decât cea pe care se aflau acum Thorn se uita la ea, cu falca atârnându-i, nevenindu-i să-şi creadă ochilor — Mi se pare din ce în ce mai mult că zdrobirea cu pietre ar fi fost alegerea mai puţin dureroasă — Încă nu e prea târziu să te răzgândeşti, zise Părintele Yarvi Poate că n-avem noi prea mult confort pe aici, însă sunt sigur că găsim pietre Omul care s-a luptat cu o corabie Echipajul care se târî cu greu din aşternuturi era morocănos şi ostenit, plin de dureri şi de vânătăi de la truda de ieri, şi o altă zi la fel de grea îl aştepta în faţă Nici Odda nu mai avea glume de spus, în timp ce contempla drumul lung de străbătut în josul coastei împădurite a dealului, la capătul căreia scânteia un luciu de apă, prin pâcla depărtării — Cel puţin, avem de coborât, zise Brand Odda pufni în timp ce se întorcea cu faţa la el — Ha! Brand înţelese în curând ce voia Odda să spună În susul pantei provocarea era să tragi după tine Vântul din Sud În josul pantei era să o opreşti să vină peste tine, ceea ce presupunea la fel de multă muncă şi mult mai mult pericol Drumul sinuos nu era suficient de larg pentru ca boii să le poată fi de ajutor, aşa că o duzină dintre oameni îşi înfăşurară cârpe în jurul braţelor şi-aşa pline de usturimi, îşi încolăciră funii în jurul antebraţelor jupuite şi în jurul umerilor căptuşiţi cu bucăţi de pături şi se aliniară paralel cu corabia, câte şase pe fiecare parte Se sforţau s-o menţină în poziţie dreaptă pe măsură ce înaintau uşor de-a lungul pantei denivelate, în timp ce Koll mergea în faţa lor cu găleata, strecurându-se cu îndemânare să ungă tălpigele ori de câte ori vedea că acestea începeau să fumege — Drepţi, bombănea Rulf, ridicând mâna Drepţi! — Mai uşor de zis decât de făcut, gemu Brand Îi fusese dată o funie, bineînţeles Problema cu puterea de a ridica greutăţi mari este că, atunci când e nevoie ca greutăţile mari să fie ridicate, oamenii se dau la o parte din calea ta şi-ţi zâmbesc Făcuse ceva munci grele ca să câştige o coajă de pâine pentru el şi pentru Rin, însă nu mai muncise atât de tare în viaţa lui, cu o parâmă de cânepă udă de transpiraţie petrecută în jurul unui antebraţ, peste umeri, apoi în jurul celuilalt antebraţ, tăindu-l la fiecare pas, cu picioarele tremurându-i, cu cizmele alunecând pe pământul nesigur şi cu frunzele înşelătoare şi acele de pin căzute, tuşind de la praful stârnit de Odda în faţa lui şi tresărind la blestemele lui Dosduvoi, aflat în spatele lui — Oare când ajungem la râul ăla nenorocit? mârâi Odda peste umăr, în timp ce aşteptau ca un copac căzut să fie îndepărtat din drum — În curând vom putea face corabia să plutească în râul provenit de la transpiraţia mea Brand scutură din cap şi transpiraţia îi căzu cu picături mari din părul umed — Imediat după ce Safrit ne-aduce apa, se scurge pe spatele meu, până între buci, zise Dosduvoi în spatele lui Ai de gând să ne spui cum ai căpătat cicatricea, Fror? — M-am tăiat când mă bărbieream, strigă vanstermanul de pe partea cealaltă a navei, apoi, după o lungă pauză, adăugă: Niciodată să nu vă bărbieriţi cu securea Thorn se afla în spate, una dintre cele cinci persoane ce cărau catargul parţial cioplit Brand îi putea simţi ochii ca nişte săgeţi aţintiţi asupra spatelui său şi presupuse că încă era furioasă pe el pentru ce spusese despre mama ei Nu prea putea s-o învinovăţească Doar nu Thorn fusese cea care plecase de lângă Rin şi-o lăsase pe aceasta să se descurce singură, nu? Se părea că ori de câte ori Brand îşi pierdea cumpătul, el era furios, de fapt, pe el însuşi Ştia că trebuie să-şi ceară scuze, însă cuvintele nu-i veneau niciodată uşor pe buze Câteodată petrecea zile întregi încercând să găsească cuvintele potrivite, însă, când în sfârşit ajungea să deschidă gura, cuvintele greşite ţâşneau ca un şuvoi Oftă — Bănuiesc că ar fi cel mai bine dacă n-aş mai scoate nicio vorbă — N-ai auzi niciun afurisit de protest din partea mea, murmură Thorn, iar el era pe cale să se întoarcă şi să-i arunce o vorbă usturătoare pe care imediat după aceea ar fi regretat-o, când simţi o zdruncinătură în frânghie, care-l trase făcându-l să se împleticească până într-o grămadă de frunze, abia reuşind să se ţină pe picioare — Uşor! răcni Dosduvoi şi smuci puternic de frânghia lui Un nod alunecă, scoţând un plesnet ca de bici, iar el ţipă şocat şi căzu pe spate cu putere Odda scheună în spate „Zei!“, în timp ce era tras cu forţă înainte, dărâmându-l pe cel din faţa lui şi făcându-l să scape funia, al cărei capăt porni să se agite precum o vietate Urmă un cor de bătăi din aripi când o pasăre îşi luă zborul către cer şi Vântul din Sud porni la vale, iar unul dintre oameni începu să ţipe când funia lui îl tăie pe umeri şi-l răsuci în loc, trântindu-l pe Fror într-o parte şi făcând ca greutatea neaşteptată să-i tragă pe ceilalţi după ea ca pe nişte popice Brand îl văzu pe Koll aplecat cu găleata în mână, holbându-se terorizat în timp ce prora înaltă se năpustea asupra lui, încercând să se ferească şi alunecând pe spate sub chila ascuţită Nu era vreme de gândit, iar de gândit de două ori nici nu putea fi vorba Poate că era mai bine aşa Tatăl său îi spunea mereu lui Brand că nu e genul care gândeşte prea mult Sări de pe drum, stârnind un norişor de frunze şi îşi înfăşură funia în jurul celui mai apropiat copac, un monstru cu trunchi gros şi cu rădăcini noduroase înfipte adânc în coasta dealului Oamenii din ambele laturi ale navei ţipau unul la altul, scândurile gemeau, lemnul plesnea, însă Brand nu le dădu nicio atenţie, ci îşi propti o cizmă de copac, apoi şi pe cealaltă Cu un icnet îşi încordă picioarele şi spinarea, ajungând într-o poziţie dreaptă, sprijinindu-se în funiile de pe umeri, întinzându-le la maximum, în aşa fel încât ajunse să pornească şi el din trunchiul copacului, precum o creangă Măcar dacă ar fi fost şi el făcut din lemn Funia zbârnâi ca o coardă de harpă şi ochii i se bulbucară în cap din cauza încordării, parâma din cânepă frecându-se de coaja copacului, alunecându-i din mână şi sfâşiindu-i pielea Strânse tare din dinţi şi închise ochii, apucând apoi cârpele din jurul funiei Strângându-le la fel de tare ca Moartea care-i înhaţă pe muribunzi Prea multă greutate de ridicat Mult prea multă, însă, odată ce totul depinde de tine, mai ai de ales? Şi mai multe scrâşnete în urechile sale în timp ce Vântul din Sud se mişca, iar greutatea crescu şi mai mult, din ce în ce mai mult, smulgându-i un geamăt prelung, însă ştia că, dacă şi-ar lăsa genunchii sau braţele să se îndoaie o singură dată, funia l-ar tăia în două Deschise ochii pentru o clipă Lumina soarelui strălucind printre frunze Sângele pompând prin pumnii tremurânzi Funia fumegând în jurul trunchiului copacului Glasuri răsunând în depărtare Şuieră, în timp ce funia se răsuci, apoi vibră, alunecând din nou, muşcându-i din carne la fel de implacabil ca un fierăstrău Nu putea să renunţe Nu-şi putea dezamăgi echipajul Oasele îi trosniră atunci când parâma îi tăie umerii, braţele, mâinile, pornită să-l rupă în bucăţi, iar respiraţia întretăiată îi irită pieptul, făcându-l să gâfâie printre dinţii încleştaţi Nu putea să renunţe Nu putea să-şi dezamăgească familia Tot trupul îi tremura, fiecare muşchi din corp străbătut de arsuri din cauza efortului Nimic pe lumea asta, decât el şi funia Nimic, decât efortul, durerea şi întunericul Apoi auzi glasul lui Rin, blând, în ureche — Dă-i drumul Clătină din cap, scâncind, opintindu-se — Dă-i drumul, Brand! O secure bubui în lemn şi el se prăbuşi, lumea întorcându-se cu susul în jos Braţe puternice îl prinseră, îl lăsară jos, slăbit ca un copil, moale ca o cârpă Thorn, cu Soarele Mamă în spate, strălucind palid într-o parte a capului ei — Unde e Rin? şopti el, însă vocea îi sună doar ca un croncănit — Poţi să renunţi — Îhî! Pumnii lui încă mai strângeau ceva Îi trebui un efort considerabil să-şi lase degetele pulsânde să se desfacă, îndeajuns pentru ca Thorn să deznoade funia, o funie întunecată la culoare din pricina sângelui Ea tresări şi ţipă: — Părinte Yarvi! — Îmi pare rău, croncăni el — Ce? — N-ar fi trebuit să spun aşa ceva despre mama ta — Taci, Brand! Urmă o pauză, apoi voci neinteligibile în depărtare şi o pasăre scoţând ciripituri dintre crengile de deasupra — Chestia care mă arde cel mai tare este că încep să cred că ai avut dreptate — Am avut? — Nu te lăsa purtat de val Mă-ndoiesc că se va mai întâmpla Oamenii se strângeau în jurul lui, siluete nedesluşite privind de sus la el — Aţi mai văzut vreodat’ aşa ceva? — De el a atârnat întreaga greutate pentru un moment — O ispravă despre care să se cânte, cu siguranţă — Deja mă gândesc la un cântec, veni glasul lui Odda — Mi-ai salvat viaţa, zise Koll, privindu-l cu ochi căscaţi larg, murdar de catran pe obraz Safrit îi duse plosca la buze lui Brand — Corabia l-ar fi zdrobit — Corabia s-ar fi zdrobit ea însăşi, zise Rulf Şi atunci n-am mai fi dus niciun ajutor în Gettland — Şi am fi avut noi înşine nevoie de ajutor Chiar şi să înghită necesita un mare efort — Doar am făcut ce-ar fi făcut oricine altcineva — Mi-ai adus aminte de un vechi prieten de-al nostru, zise Părintele Yarvi Braţe puternice Suflet mare — O tragere pe rând, zise Rulf, cu glas înecat Brand se uită în jos la ce făcea Preotul şi simţi că-i vine rău Arsurile de la funie se răsuceau în jurul braţelor sale precum nişte şerpi roşii încolăciţi în jurul unor crengi albe, neregulate şi însângerate — Te doare? — Doar o furnicătură — Doar o nenorocită de furnicătură! urlă Odda Aţi auzit? Ce rimează cu furnicătură? — O să te doară mai tare în curând, zise Părintele Yarvi Şi-ţi va lăsa şi nişte cicatrice — Urme ale unei mari izbânzi, murmură Fror, cel care, când venea vorba de cicatrice, trebuia să fie recunoscut ca expert Urmele unui erou Brand tresări când Yarvi îi înfăşură bandaje în jurul antebraţelor, tăieturile arzându-l acum cu furie — Ce mai erou! murmură el, în timp ce Thorn îl ajuta să se ridice M-am luptat cu o funie şi am pierdut — Nu Părintele Yarvi strecură un ac prin bandaje şi-şi lăsă mâna schiloadă pe umărul lui Brand Te-ai luptat cu o corabie Şi ai câştigat Ţine asta sub limbă Şi strecură o frunză uscată în gura lui Brand O să-ţi uşureze durerea — Nodul a alunecat, zise Dosduvoi, uitându-se clipind la capătul zdrenţuit al funiei sale Ce ghinion nenorocit mai e şi ăsta? — Ghinionul ce-i afectează pe oamenii care nu-şi verifică nodurile îndeajuns de bine, zise Părintele Yarvi, privindu-l cu răceală Safrit, fă loc pentru Brand în căruţă! Koll, stai cu el! Ai grijă să nu fie pornit pe alte fapte eroice Safrit pregăti un pat printre provizii, din păturile echipajului Brand încercă să-i spună că poate să meargă, însă vedeau cu toţii că nu poate — O să stai întins acolo şi-o să-ţi placă! se răsti ea la el, cu degetul înfipt în faţa lui Şi asta fu tot Koll se aşeză pe un butoi lângă el şi căruţa o porni la vale, cu Brand tresărind la fiecare zdruncinătură — Mi-ai salvat viaţa, murmură băiatul, după un timp — Eşti rapid Te-ai fi dat la o parte din calea ei — Nu, nu m-aş fi dat Priveam prin Ultima Poartă Lasă-mă să-ţi mulţumesc, cel puţin Se uitară unul la altul pentru o clipă — Mi se pare corect, zise Brand Mi-ai mulţumit — Cum de-ai devenit aşa puternic? — Prin muncă, bănuiesc La docuri La vâslă În fierărie — Ai lucrat în fierărie? — Pentru o femeie pe nume Gaden A preluat fierăria soţului ei după ce acesta a murit şi s-a dovedit de două ori mai pricepută decât el Brand îşi aduse aminte cum ţinea ciocanul în mână, răsunetul scos de nicovală, dogoarea cărbunilor Nu-şi imaginase vreodată că îi vor lipsi, însă îi lipseau — Este o afacere bună prelucrarea fierului Sincer — De ce ai renunţat? — Mereu am visat să devin războinic Să câştig un loc în cântece Să mă alătur unui echipaj Brand îi privi pe Odda şi pe Dosduvoi ciorovăindu-se sub greutatea funiilor, pe Fror clătinând din cap a dezgust, şi zâmbi — Aveam în minte imaginea unui echipaj mai curat decât ăsta, însă trebuie să accepţi familia care îţi este dată Durerea se micşora, însă părea că frunza lui Yarvi îi făcea limba mai grea — Mama mea a murit când eram mic Mi-a spus să fac ce se cuvine Tatăl meu nu m-a vrut — Tatăl meu a murit, zise Koll Cu mult timp în urmă — Ei bine, acum îl ai pe Părintele Yarvi Şi pe toţi fraţii ăştia în jurul tău Brand îi surprinse privirea lui Thorn pentru o secundă, înainte ca ea să se încrunte către copaci Şi pe Thorn ca soră, dacă asta te încălzeşte cu ceva Koll îi arătă rânjetul lui scurt — O binecuvântare cu dus şi-ntors, să ştii — Cele mai multe binecuvântări sunt aşa Are ghimpi, dar cred că ar lupta până la moarte pentru oricare dintre noi — Categoric, îi place să se lupte — Cu siguranţă îi place Roţile căruţei scârţâiau, încărcătura zdrăngănea, membrii echipajului ţipau unul la altul Apoi Koll mai spuse, în şoaptă: — Deci eşti fratele meu? — Aşa cred Dacă vrei şi tu — Bănuiesc că se putea şi mai rău Băiatul ridică din umeri, de parcă nu prea avea importanţă Însă Brand credea că avea importanţă Cu o ultimă opintire, Vântul din Sud alunecă în apele învolburate ale Râului Interzis, ceea ce avu ca rezultat câteva aclamaţii răzleţe — Am reuşit, zise Brand, de-abia venindu-i să creadă Noi am reuşit asta? — Da O să le poţi povesti nepoţilor că ai cărat în spate o corabie peste ţinuturile înalte Rulf îşi şterse transpiraţia de pe frunte cu braţul său gros Însă mai avem şi de vâslit pe ziua de azi! strigă el, făcând aclamaţiile să înceteze brusc Hai să urcăm încărcătura la bord şi să străbatem câteva mile înainte de apusul soarelui! — În picioare, leneşule! Dosduvoi îl smuci pe Brand jos din căruţă, făcându-l să stea pe picioarele-i nesigure Părintele Yarvi vorbea cu şeful bouarilor în doar zeii ştiau ce limbă ciudată, după care amândoi izbucniră în râs şi se îmbrăţişară — Ce-a zis? întrebă Brand — Să avem grijă cu Neamul Călăreţilor, spuse Părintele Yarvi, pentru că sunt sălbatici şi periculoşi Thorn privi încruntată la boi, eliberaţi de povară dintr-odată — Nu văd partea amuzantă — L-am întrebat ce le spune el celor din Neamul Călăreţilor când face negoţ cu ei — Şi? — Aveţi grijă cu cei din Neamul Navigatorilor, pentru că sunt sălbatici şi periculoşi — Cine sunt cei din Neamul Navigatorilor? întrebă Koll — Noi suntem, zise Brand, strâmbându-se în timp ce se căţăra la bordul Vântului din Sud Noi suntem Fiecare articulaţie şi fiecare tendon îl durea, dar se îndreptă cocoşat, cu un târşâit de moşneag, înspre locul său, la pupă, lăsându-se să cadă pe cufărul lui chiar în timp ce Thorn i-l împingea sub el — Eşti sigur că poţi vâsli? — O să păstrez acelaşi ritm ca şi tine, fără probleme, murmură el peste umăr către ea, deşi i se păruse necesar un efort eroic chiar şi să se ridice în picioare — De-abia poţi să te ţii după mine şi când eşti sănătos, spuse ea — O să vedem dacă te poţi ţine tu după mine, fibră de zgârci cu gura mare ce eşti Rulf stătea în picioare, în spatele lor Stai pe locul meu, băiete — Şi eu unde să mă duc? Rulf arătă cu capul înspre rama-cârmă de pe platforma de deasupra lor — M-am gândit că în seara asta poţi să preiei tu cârma Brand clipi — Eu? — Cred că ţi-ai câştigat locul Rulf îl plesni cu palma pe spate în timp ce-l ajuta să se ridice Mormăind din cauza durerii, Brand se întoarse, cu o mână pe rama-cârmă, şi văzu întregul echipaj uitându-se la el Safrit şi Koll lângă încărcătură, Odda, Dosduvoi şi Fror la vâslele lor, Părintele Yarvi stând cu Skifr lângă prora sculptată în formă de porumbel şi, în spatele lui, Râul Interzis curgând către sud, cu Soarele Mamă aruncând sclipiri de aur în apele sale Brand rânji larg — Îmi place priveliştea de-aici — Să nu te obişnuieşti cu ea, zise Rulf Şi dintr-odată tot echipajul începu să bată cu degetele în vâsle, ciocănind, răpăind, un tunet de carne pe lemn O bătaie de tobă în semn de respect Pentru el Pentru el, care toată viaţa lui fusese un nimeni — Ca să fiu sinceră, ai făcut ceva remarcabil acolo, spuse Thorn, având pe chip urma unui zâmbet şi cu ochii scânteindu-i în timp ce plesnea cu palma în vâslă Remarcabil! Brand simţi atunci cum mândria creşte în el, mai puternic decât oricând Străbătuse cale lungă de când fusese lăsat singur pe plaja din josul oraşului Thoriby Poate că n-o fi făcut el un jurământ de războinic, însă tot găsise un echipaj, chiar şi-aşa O familie din care să facă parte Îşi dori ca şi Rin să fie aici, imaginându-şi chipul ei dacă ar fi fost aici, şi fu nevoit să fornăie şi să pretindă că-i intrase ceva în ochi Se simţea stând în lumină, şi era meritul lui — Ei, nu le loviţi doar, ticăloşi leneşi ce sunteţi! zbieră cu voce spartă Trageţi de ele! Oamenii râseră în timp ce apucau de vâsle, iar Vântul din Sud alunecă uşor pe năvalnicul Râu Interzis, vâslind cu toţii în aceeaşi direcţie cu curentul, în sfârşit, lăsând boii şi şi pe stăpâni lor să aştepte pe mal pentru o nouă încărcătură Vremuri neobişnuite Pădurea îi cedă locul stepei întinse Groaznic de întinsă Nemilos de plată Mile peste mile de iarbă bogată, verde şi unduitoare Pentru Thorn, obişnuită să umble pe dealurile, pe munţii şi pe falezele din Gettland, acest peisaj avea ceva zdrobitor în pustietatea sa, cu tot acest spaţiu, întinzându-se sub cerul nesfârşit către foarte îndepărtatul orizont — De ce n-o cultivă nimeni? întrebă Koll, încălecat pe catargul lăsat jos, pe punte, în timp ce vântul sufla rumeguşul lăsat de cuţitul său după crestături — Neamul Călăreţilor o foloseşte ca pajişte pentru cai, zise Dosduvoi Şi nu le place ca altcineva în afară de ei să mai umble pe-aici Odda pufni — Le place atât de puţin, încât îi jupoaie de vii, să ştiţi — O practică pe care au deprins-o de la Prinţul Kalyivului — Care a deprins-o şi el în Primul dintre Oraşe, spuse Fror, frecându-se la ochiul cel strâmb cu vârful unui deget — Deşi am înţeles că a fost adusă acolo de călătorii din Sagenmark, zise Rulf — Călători care fuseseră şi ei instruiţi cu ocazia primei incursiuni a lui Bail Constructorul, zise Yarvi — Deci aşa ajung jupuitorii să fie jupuiţi, cugetă Skifr, urmărind cum vântul desena modele în iarbă, iar lecţiile sângeroase ajung să formeze un cerc închis — Destul de corect Rulf cercetă cu privirea râul, în faţă şi în spate, apoi şi-o întoarse asupra terenului plat, ceea ce-l făcu să se încrunte mai tare ca oricând Atât timp cât nu o deprindem şi noi pe pielea noastră — De ce eşti atât de îngrijorat? întrebă Thorn N-am mai văzut o corabie de zile întregi — Exact Unde s-au dus? — Iată două dintre ele, zise Părintele Yarvi, arătând cu degetul în josul râului Avea privire ageră De-abia când ajunseră mult mai aproape, mijindu-şi ochii peste umăr, Thorn putu să vadă ce erau acele puncte negre de pe malul râului Scheletele înnegrite a două corăbii mici erau răspândite pe o mare suprafaţă de iarbă călcată în picioare O mică suprafaţă rotundă, neagră, de la un foc stins Un foc precum cel la care îşi încălzeau ei mâinile în fiecare noapte — Nu este o imagine încurajatoare pentru echipaj, murmură Brand, care avea tendinţa să spună ceea ce ceilalţi deja văzuseră — Morţi, zise Skifr cu seninătate Poate, cei mai norocoşi, luaţi sclavi Sau mai puţin norocoşi Cei din Neamul Călăreţilor nu sunt cunoscuţi pentru purtarea lor blândă Odda se uită încruntat peste întinderea de iarbă netedă — Crezi că o să dăm peste ei? — Având în vedere norocul meu murmură Dosduvoi — De-acum înainte vom căuta terenuri mai înalte pe care să înnoptăm! strigă Rulf Şi vom dubla numărul de oameni ce vor sta de pază! Opt oameni treji tot timpul! Aşa că erau cu toţii nervoşi, uitându-se încruntaţi de-a lungul stepei şi tresărind la fiecare zgomot, când văzură dintr-odată imaginea unei corăbii venind pe râu în sus Era de aceeaşi dimensiune cu Vântul din Sud, având în jur de şaisprezece vâsle pe-o parte Galionul de la proră era un lup negru, aşa că Thorn îşi dădu seama că erau probabil throvenlanderi, iar după cicatricele rămase pe scuturi şi pe parapete, oameni pregătiţi de luptă Poate chiar foarte doritori — Păstraţi-vă armele la îndemână! strigă Rulf, cu arcul său din corn deja în mână Safrit privea cu nervozitate cum oamenii se străduiau să se descurce în acelaşi timp şi cu lamele vâslelor, şi cu cele ale armelor — N-ar trebui ca noi să netezim calea pentru Tatăl Pace? — Desigur, zise Părintele Yarvi şi îşi săltă puţin sabia din teacă Însă cuvintele unui om înarmat sună mult mai dulce Bun găsit! strigă el peste apă O siluetă în zale, cu barbă, stătea dreaptă la prora celeilalte corăbii — La fel şi vouă, prieteni! Ar fi sunat şi mai pacifist dacă nu ar fi avut alături oameni cu arcurile încordate, foarte aproape de el — Corabia noastră se numeşte Câinele Negru şi urcăm pe Râul Interzis dinspre Primul dintre Oraşe! — Vântul din Sud se numeşte a noastră şi coborâm pe Râul Divin, venind dinspre Roystock, le răspunse Yarvi strigând — Cum v-a mers în ţinuturile înalte? — O trudă cauzatoare de sete grozavă pentru cei care au avut de cărat greutatea Yarvi îşi ridică mâna schiloadă Însă eu am răzbit Celălalt căpitan râse — Un conducător trebuie să facă şi partea lui de muncă, alături de oamenii săi, însă, dacă participă în aceeaşi măsură, aceştia îşi vor pierde tot respectul faţă de el! Putem să venim mai aproape? — Puteţi, dar să ştiţi că suntem bine înarmaţi — Prin aceste părţi ridică suspiciuni cei care nu sunt înarmaţi Căpitanul le făcu semn celor din echipaj, un grup de oameni trecuţi prin multe, cu bărbi lungi, plini de cicatrice şi de monede în formă de inele strălucitoare, care traseră cu îndemânare Câinele Negru prin mijlocul curentului, paralel cu Vântul din Sud, cu prora lângă pupa acesteia Dintr-odată izbucni într-un râs neîncrezător — Cine-i ticălosul ăla bătrân care stă acolo, lângă cârmă? Ori Rulf cel Rău, ori eu sunt o bucată de şuncă! Eram sigur că ai murit şi n-am pierdut nicio oră de somn din cauza asta! Rulf scoase şi el un râs ca un lătrat — O bucată de şuncă, şi încă una putredă, Jenner cel Albastru! Eram sigur că ai murit şi i-am dat cep unui butoi de bucurie! — Rulf cel Rău? murmură Thorn — Cu mult timp în urmă Bătrânul cârmaci flutură din mână şi-şi lăsă scutul jos Oamenii au tendinţa să devină mai puţin răi pe măsură ce avansează în vârstă Echipajul de pe Câinele Negru aruncă parâma de la proră peste apă şi, în pofida câtorva înjurături din cauza vâslelor care se încurcaseră între ele, cele două echipaje traseră cele două nave una lângă cealaltă Jenner cel Albastru se aplecă peste parapet şi-i apucă mâna lui Rulf, ambii bărbaţi radiind de bucurie Thorn nu zâmbi şi-şi păstră mâna lipită de sabia de la tatăl ei — Cum naiba ai scăpat cu faţa curată din încurcătura în care ne-a băgat Tânărul Halstam? îl întrebă Rulf Jenner îşi scoase coiful şi-l aruncă în spate, către oamenii săi, scărpinându-şi o şuviţă subţire de păr cenuşiu — Mi-e ruşine să recunosc că mi-am încercat norocul cu Marea Mamă şi că am înotat ca să scap — Ai avut întotdeauna noroc de arme bune — Tot am căpătat o săgeată în fund, însă, în ciuda faptul că sunt un osos, am fost binecuvântat cu un dos cărnos şi n-am suferit vreo pagubă însemnată Am considerat că săgeata a făcut parte din norocul meu de arme bune, pentru că datorită ei am scăpat de zgarda de sclav Rulf îşi trecu degetele peste gât, iar Thorn văzu urme pe care nu le mai remarcase înainte, imediat sub barbă — Eu am fost mai puţin norocos Însă, mulţumită Părintelui Yarvi, am redevenit un om liber — Părintele Yarvi? Jenner căscă ochii mari Preotul Gettlandului? Cel care a fost odată fiul Reginei de Aur, Laithlin? — El însuşi, zise Yarvi, făcându-şi loc printre cufere, spre partea din spate a navei — Atunci sunt onorat, căci am auzit că eşti un om extraordinar de şiret Jenner cel Albastru înălţă dintr-o sprânceană înspre Thorn Acum ai şi femei care trag la vâsle? — Am pe oricine e în stare să-mi mişte corabia, zise Rulf — De ce părul ăsta de nebună, fată? — Ca să fii tu blestemat, mârâi Thorn, de aia! — O, e fioroasă! Lăsând deoparte vâsla, îndrăznesc să afirm că ar putea rupe un om în două — Sunt dispusă să fac o încercare, spuse ea, un pic flatată Jenner îşi arătă dinţii, un şir gălbui, cu multe găuri în el — Dacă aş fi mai tânăr cu zece ani, mi-aş încerca norocul, însă vârsta m-a făcut mai precaut — Cu cât ai mai puţin timp, cu atât eşti mai puţin dispus să rişti ceea ce ţi-a mai rămas, zise Rulf — Ăsta e adevărul, scutură Jenner din cap Rulf cel Rău întors prin Ultima Poartă şi fete care trag la vâsle şi la mai ştiu eu ce Vremuri neobişnuite, chiar aşa — Care vremuri nu sunt? întrebă Părintele Yarvi — Şi asta este adevărat! Jenner cel Albastru miji ochii la soarele murdar E vremea cinei Să tragem la mal şi să facem schimb de noutăţi? — Prin schimb de noutăţi vrei să spui să bem? întrebă Rulf — Asta spun şi să facem exces Găsiră o limbă de pământ uşor de apărat, puseră de pază oameni capabili şi încinseră un foc enorm, ale cărui flăcări fugeau încolo şi-ncoace datorită vântului ce bătea fără încetare, împrăştiind scântei peste apă Apoi fiecare echipaj dădu cep unui butoi de bere şi urmară cântece cu glasuri lipsite de har, poveşti a căror veridicitate trebuia pusă la îndoială şi multă, multă veselie gălăgioasă Cineva pornit pe fapte rele îi dădu bere lui Koll să bea, iar el îi prinse gustul, apoi aproape imediat i se făcu rău şi adormi, spre dezgustul profund al mamei sale şi seriosul amuzament al celorlalţi Gălăgia nu fusese niciodată un motiv de bucurie pentru Thorn, totuşi În ciuda zâmbetelor, toată lumea îşi ţinea armele aproape şi erau câţiva oameni acolo care zâmbeau la fel de puţin ca şi Thorn Cârmaciul Câinelui Negru, pe nume Crouch, ce avea o dungă albă în părul ce se rărea, părea să nutrească o anumită duşmănie împotriva întregii lumi Când se duse să urineze în râu, Thorn observă că acesta aruncase o privire cercetătoare asupra încărcăturii de pe Vântul din Sud şi, mai ales, asupra cufărului legat în fier al Părintelui Yarvi — Nu-mi place aspectul lui, murmură ea către Brand El îi aruncă o privire peste buza cănii — Ţie nu-ţi place aspectul nimănui Ea nu avusese niciodată nimic de obiectat cu privire la aspectul lui Brand, chiar deloc, însă ţinea asta doar pentru ea — Îmi displace aspectul lui mai mult decât al celorlalţi, atunci Unul dintre acei oameni care nu sunt altceva decât priviri dure şi cuvinte dure Şi un chip ca un cur pălmuit El rânji cu faţa în bere când o auzi — O, urăsc tipul ăsta de oameni Şi ea se văzu nevoită să rânjească — Sub aspectul meu ameninţător se ascund adâncimi nebănuite, totuşi — Bine ascunse, zise el, în timp ce-şi ridica în sus cana Însă cred că încep să le astup — Îndrăzneţ din partea ta! Să astupi ce trebuie la o fată, fără să ai consimţământul ei El scoase bere pe nas auzind-o, începu să tuşească în mod convenabil şi trebui să fie plesnit pe spate de către Odda, care profită de ocazie pentru a începe să trâmbiţeze versurile fără rimă şi măsură despre Brand, cel care ţinuse corabia Panta deveni mai abruptă, pericolul mai mare şi realizarea din ce în ce mai impresionantă cu fiecare repovestire, Safrit sorbindu-l din ochi pe Brand şi spunând: „I-a salvat viaţa fiului meu“ Singurul în măsură să conteste veridicitatea faptelor sale era însuşi Brand, cel care nu putea arăta mai stânjenit decât acum la auzul acestor laude, părând practic ca stă înfipt într-o ţepuşă — Cum mai stau lucrurile prin preajma Mării Sfărâmate? întrebă Jenner cel Albastru când se sfârşi cântecul A trecut un an de când n-am mai dat pe-acasă — Cam la fel cum le ştiaţi, zise Yarvi Bunica Wexen face cereri mai mari ca oricând în numele Marelui Rege Cea mai recentă discuţie se referă la taxe — Să cadă sifilisul asupra lui şi a Zeiţei Unice! strigă Jenner Un om ar trebui să fie stăpân pe ce-i al lui, nu să fie nevoit să-l închirieze de la alt hoţ doar pentru că acesta stă pe un jilţ mai înalt — Cu cât unii oameni obţin mai mult, cu atât vor să obţină şi mai mult, rosti Yarvi, iar oamenii de ambele părţi ale focului îşi murmurară aprobarea — Râul Divin a fost curat? — N-am întâlnit nicio problemă, de niciun fel, zise Rulf Dar cel Interzis? Jenner îşi supse găurile dintre dinţi — Nenorociţii de Călăreţi sunt agitaţi precum albinele furioase, atacând corăbii şi caravane, incendiind gospodării, totul sub privirea Kalyivului — Care trib? întrebă Yarvi Uzhakii? Barmekii? Jenner îi aruncă o privire pierdută — Sunt triburi acolo? — Şi toate au propriile lor obiceiuri — Ei bine, cu toţii trag cu acelaşi tip de săgeţi, asta am putut observa, şi nici Prinţul Kalyivului nu face nicio diferenţă între ei S-a săturat de impertinenţa lor şi intenţionează să le dea o lecţie dură — Cel mai bun tip de lecţie, zise Odda, arătându-şi dinţii piliţi — Doar că nu are intenţia de a se folosi de propriile-i mâini — Prinţii rareori fac asta, zise Yarvi — A întins un lanţ peste Râul Interzis şi nu mai lasă să treacă niciun echipaj înarmat până când noi, nordicii, nu îl vom ajuta să le dea celor din Neamul Călăreţilor o usturătoare lecţie de disciplină, aşa cum numai noi ştim Rulf expiră zgomotos, dezumflându-şi pieptul masiv: — Ei, dar nu-l va opri pe Preotul din Gettland — Nu-l cunoaşteţi pe Prinţul Varoslaf şi niciun om zdravăn la cap nu şi-ar dori să-l cunoască Nimeni nu-şi poate da seama ce va face ticălosul ăla chel de la o clipă la alta Singurul motiv pentru care am scăpat a fost că i-am îndrugat o poveste cu trimiterea multor războinici din preajma Mării Sfărâmate Dacă aş fi în locul vostru, m-aş întoarce — Mergem mai departe, zise Yarvi — Atunci, cel mai bun noroc de vreme bună să vă însoţească şi să sperăm că nu veţi avea nevoie şi de noroc de arme bune, spuse Jenner cel Albastru şi luă o gură generoasă din cana lui Însă mi-e teamă că veţi avea nevoie — Aşa cum are oricine se ia în piept cu ţinuturile înalte Skifr stătea întinsă pe spate, cu braţele sub cap şi cu picioarele goale, îndreptate spre foc — Poate c-ar trebui să vi-l supuneţi pe-al vostru la încercare, cât timp mai puteţi? — Ce-ai în minte, femeie? mârâi Crouch — O competiţie amicală, cu săbii de antrenament Skifr căscă larg Ucenicul meu i-a învins pe toţi cei din echipaj şi are nevoie de adversari noi — Care-i ucenicul tău? întrebă Jenner, uitându-se spre Dosduvoi, care părea un munte în umbrele sclipitoare — O, nu! zise uriaşul Nu eu Thorn afişă cea mai dârză expresie, se ridică în picioare şi păşi în lumina dată de foc — Eu Tăcere Apoi Crouch începu să râdă neîncrezător, fiind urmat de ceilalţi — Zvârluga asta cu păr doar pe jumătate de cap? — Fata asta poate măcar să mânuiască un scut? — Bănuiesc că ar putea mânui un ac Am nevoie de cineva care să-mi coasă o gaură dintr-un ciorap! — O să ai nevoie de cineva care să-ţi coasă gaura din tine după ce-o să termine ea, mârâi Odda, iar Thorn îi fu recunoscătoare pentru asta Un băiat cu un an mai mare decât Thorn cerşi pentru şansa de a fi el cel care îi administrează lui Thorn prima bătaie, iar cele două echipaje se strânseră într-un cerc zgomotos, cu torţe care să lumineze duelul, strigând insulte şi încurajări şi făcând pariuri pe propriul lor membru al echipajului Băiatul era masiv şi cu încheieturi groase şi avea o privire fioroasă Tatăl lui Thorn îi spusese mereu: Teama este un lucru bun Teama te menţine precaut Teama te menţine în viaţă Era un lucru bun de ştiut, pentru că inima lui Thorn bubuia atât de tare, încât simţea că i-ar putea exploda craniul — Pariaţi pe lucrul ăsta bun de nimic? ţipă Crouch, tăindu-şi în două unul dintre inelele ce-i protejau braţul cu o secure şi pariind împotriva lui Thorn Aţi putea la fel de bine să vă aruncaţi banii în râu! Vrei să participi şi tu la asta? Jenner cel Albastru îşi mângâie barba, făcându-şi propriile inele să clincăne — Îmi place să-mi păstrez banii acolo unde sunt Nervii se potoliră în momentul în care săbiile lor de lemn se loviră şi Thorn îşi dădu seama că-l va învinge uşor pe băiat Îi pară a doua lovitură, i-o respinse pe a treia şi-l făcu să se împleticească în spate Era puternic, însă venea spre ea cu furie, orbeşte, folosindu-se greşit de propria-i greutate Se lăsă în jos ca să evite o lovitură largă şi fără efect, aproape râzând de cât de lipsită de efect fusese, îi agăţă scutul şi i-l trase în jos, după care îl lovi puternic peste faţă, iscând un zgomot ascuţit El căzu greoi în ţărână, clipind prosteşte, cu sângele şiroindu-i din nas — Tu eşti furtuna, o auzi pe Skifr murmurând peste aclamaţii Nu sta după ei Fă-i să se teamă Fă-i să aibă îndoieli Ea sări urlând la următorul om în aceeaşi clipă în care Jenner strigă începerea luptei, se izbi de el şi-l aruncă peste prietenii lui şocaţi, îl lovi în stomac cu sabia de antrenament şi-i făcu o îndoitură în coif cu o lovitură răsunătoare, dată cu securea din lemn El se clătină cu mişcări de beţiv pentru un moment, în timp ce echipajul de pe Vântul din Sud râdea, încercând în acelaşi timp să-şi tragă marginea coifului deasupra sprâncenelor — Bărbaţii obişnuiţi să stea în cadrul unui zid din scuturi au tendinţa să privească doar în faţă Scutul devine o slăbiciune Foloseşte-te de părţile laterale Următorul bărbat era scund, dar compact ca un trunchi de copac, prudent şi atent Îl lăsă să o conducă folosindu-se de scut, dându-se în spate, suficient de mult încât să permită ca huiduielile celor de pe Câinele Negru să se transforme în aclamaţii Apoi ea prinse viaţă, fentă spre stânga şi ţâşni spre dreapta, îşi îndreptă sabia în sus, el îşi ridică scutul, apoi îi agăţă glezna cu securea, trăgându-l spre ea în timp ce el scotea un scheunat, după care vârful sabiei ei i se înfipse în gât, gâdilându-l — Da Să nu fii niciodată acolo unde se aşteaptă ei să fii Întotdeauna atacă Loveşte prima Loveşte ultima — Câini nefolositori ce sunteţi! răcni Crouch Mi-e ruşine că stau alături de voi! Şi înşfăcă sabia căzută la pământ, apucă un scut cu o săgeată albă pictată pe el şi păşi în interiorul cercului Era un tip rău, rapid şi inteligent, însă ea era mai rapidă, mai inteligentă şi mult mai rea, iar Skifr o învăţase nişte trucuri la care el nici nu visase Dansă în jurul lui, îl trânti la pământ şi abătu asupra lui o ploaie de lovituri, încât îl făcu să nu mai ştie nici în ce parte priveşte În sfârşit, făcu o săritură largă şi-i dădu o lovitură usturătoare peste fund cu lama sabiei, ce se auzi până în Kalyiv — N-a fost un test corect, mârâi el în timp ce se ridica Era evident că îşi dorea cu ardoare să-şi frece fesele ce-l usturau, însă se forţă să nu o facă Părea că încearcă din răsputeri să nu arate cât de supărat era Thorn bănuia că este foarte supărat, însă nu-i păsa — Câmpul de luptă nu este corect, zise ea — Pe câmpul de bătălie luptăm cu arme din oţel, răspunse Crouch şi aruncă la pământ sabia de antrenament Ar fi un alt rezultat cu săbii adevărate — Aşa e, rosti Thorn În loc să-ţi îngrijeşti mândria rănită şi dosul lovit, ţi-ai vărsa maţele prin fundul despicat Se auziră râsete dinspre echipajul Vântului din Sud, iar Jenner încercă să-şi calmeze cârmaciul, oferindu-i mai multă bere, însă acesta refuză furios — Dă-mi securea şi-o să vedem după aia, târfă! Râsul încetă cu totul, iar Thorn îşi îndoi buza şi scuipă la picioarele lui — Ia-ţi securea, scroafă, sunt pregătită! — Nu, zise Skifr, proptindu-şi braţul în pieptul lui Thorn Îţi va veni vremea să-ţi înfrunţi moartea Însă nu acum — Ha! scuipă Crouch Laşilor! Thorn mârâi, însă Skifr o împinse în spate, cu ochi îngustaţi — Eşti o pălărie prin care bate vântul, cârmaciule Eşti un om golit de conţinut Odda păşi în faţa ei — În afară de faptul că este gol, este plin de rahat din cap până-n picioare Thorn fu surprinsă să vadă că în mână îi sclipea lama unui cuţit — N-am mai avut niciodată un camarad mai viteaz, fie bărbat sau femeie La următoarea insultă o s-o iau ca pe un afront personal şi te voi ucide — O să trebuiască să aştepţi după mine, bubui Dosduvoi, dându-şi pătura la o parte şi ridicându-şi toată înălţimea considerabilă — Şi după mine Brand veni alături de ea, cu mâna bandajată pe pumnalul lui cu lucrătură măiastră Multe degete gâdilau arme în ambele tabere şi – din cauza berii, a mândriei rănite şi a argintului pierdut – lucrurile ar fi degenerat rapid într-o treabă foarte sângeroasă Însă, înainte ca o singură lovitură să fie dată, Părintele Yarvi sări cu îndemânare între cele două echipaje gata de încăierare — Avem cu toţii destui duşmani, nu-i nevoie să ne mai facem şi din rândul prietenilor! Sângele vărsat aici va fi un sânge irosit! Haideţi să facem din pumn o mână deschisă Hai să-i acordăm Tatălui Porumbeilor această zi Luaţi! spuse el şi băgă mâna în buzunar aruncându-i lui Crouch ceva lucitor — Ce-i asta? mârâi cârmaciul — Argintul Reginei Laithlin, rosti Yarvi, cu chipul ei pe el I-or fi lipsit Preotului degete, însă cele pe care le avea erau chiar foarte rapide Monedele se roteau şi luceau în lumina focului în timp ce el le arunca spre echipajul Câinelui Negru — N-avem nevoie de pomana ta, mormăi Crouch, deşi mulţi dintre camarazii săi căzuseră deja în genunchi pentru a aduna monedele — Consideraţi-l un avans, atunci! strigă Yarvi Pentru ceea ce vă va plăti regina când vă veţi face apariţia în Thoriby Ea şi Regele Uthil sunt mereu în căutare de oameni îndrăzneţi şi de luptători capabili Mai ales de oameni care nu manifestă o dragoste profundă faţă de Marele Rege Jenner cel Albastru îşi înălţă cana — Pentru frumoasa şi generoasa Regină Laithlin, atunci! În timp ce echipajul lui se bucura şi înălţa cănile, el adăugă ceva mai uşor: — Şi pentru foarte şiretul ei Preot, apoi, şi mai uşor, făcându-i cu ochiul lui Thorn: Fără a uita formidabila vâslă din spate — Ce se întâmplă? răcni Koll, clătinându-se şi cu ochii holbaţi, cu părul în dezordine şi încurcându-se în pătură, însă apoi căzu la pământ, făcându-i-se rău dintr-odată, spre amuzamentul nestăpânit al celorlalţi În câteva secunde cele două echipaje făceau din nou schimb de poveşti, găsind camarazi de mult pierduţi, contrazicându-se asupra celui mai bun cuţit, în timp ce Safrit îşi trăgea fiul de-o ureche şi-l scufunda cu capul în râu Crouch fu lăsat să-şi rumege supărarea singur, stând cu pumnii înfipţi în şolduri şi aruncând priviri ucigătoare către Thorn — Am senzaţia că ţi-ai făcut un duşman din el, murmură Brand, dând în sfârşit drumul cuţitului — Of, întotdeauna mi se întâmplă asta Ce zice Părintele Yarvi? Duşmanii sunt preţul succesului Îşi petrecu un braţ pe după umerii lui Brand şi pe celălalt pe după umerii lui Odda, apoi îi strânse aproape pe amândoi — Uimirea cea mai mare este că, pe lângă asta, mi-am făcut şi nişte prieteni O zi roşie — Scuturi! urlă Rulf Dar Brand era blocat de panică şi tulburat de visele plăcute cu casa lui, aşa că se chinui să iasă din aşternut în dimineaţa rece de culoarea sângelui — Scuturi! Echipajul se chinuia să se ridice din culcuşuri, lovindu-se unul de altul, repezindu-se ca nişte oi speriate, pe jumătate îmbrăcaţi, doar cu o parte din arme şi pe jumătate adormiţi Un bărbat lovi cu piciorul jarul rămas de la foc în timp ce o lua la fugă şi stârni o ploaie de scântei Altul zbieră în timp ce încerca să-şi tragă pe el cămaşa de zale ce i se încurcase la mâneci — Înarmaţi-vă! Thorn era alături de el Porţiunea nerasă a capului ei era un haos în ultimul timp, codiţe şi şuviţe de păr încâlcite, prinse cu inele din argint, decupate din monede, însă armele ei erau unse şi lustruite de căpătaseră o lucire orbitoare, şi le ţinea sigură în mâini, afişând obişnuitu-i chip dârz Îl făcea pe Brand să se simtă mai viteaz, văzând-o pe ea aşa vitează Zeii ştiau, acum chiar avea nevoie de curaj Avea nevoie de curaj şi avea nevoie să se pişe Făcuseră popas pe singurul deal de pe o rază de câteva mile, o movilă cu vârful plat într-un loc unde râul făcea o curbă amplă, pe care bolovani fărâmaţi se iveau din părţile laterale şi câţiva pomi piperniciţi se înălţau timizi în vârf Brand se grăbi să ajungă în partea de est a crestei, acolo unde se aşezase echipajul, privind în josul pantei şi de-a lungul vastului ocean de iarbă ce se întindea până departe, înspre soarele ce se pregătea să răsară În timp ce se străduia să-şi alunge somnul din ochi cu degete tremurătoare, văzu câteva siluete departe, călăreţi fantomatici ce înaintau în zigzag în ceaţa dimineţii — Cei din Neamul Călăreţilor? cârâi el — Uzhaki, cred, zise Părintele Yarvi ţinându-şi mâna streaşină la ochii spălăciţi pentru a se feri de Soarele Mamă, o pată roşie în depărtare, la orizont, însă aceştia s-au stabilit pe ţărmurile Mării de Aur Nu ştiu ce i-a adus aici — O dorinţă arzătoare să ne omoare? zise Odda în timp ce călăreţii prindeau contur în ceaţă, cu soarele roşu scânteind pe metal, pe vârfurile suliţelor şi pe lamele curbate ale săbiilor, pe coifurile făcute să arate precum nişte capete de monştri — Cât de mulţi sunt? murmură Thorn, cu muşchii maxilarului încordaţi conturându-se în partea rasă a capului — Optzeci? Fror se uita la ei la fel de calm ca un om care priveşte la un vecin ce smulge buruienile din grădină Nouăzeci? Deschise un săculeţ şi scuipă în el, după care începu să amestece în el cu vârful unui deget O sută? — Zei! murmură Brand Auzea zgomotul făcut de copite deja, în timp ce Călăreţii se apropiau în cercuri largi, din ce în ce mai mult, scoţând ţipete, lătrături şi ciripituri ciudate ce făceau să răsune întreaga câmpie, în timp ce echipajul zăngănea şi mârâia pe măsură ce-şi pregătea echipamentul de luptă şi apela fiecare la propriul său zeu pentru a-i aduce noroc în luptă Un călăreţ făcu un ocol ceva mai larg, apropiindu-se mai mult, cu păru-i lung fluturând, pentru a încerca ţinta cu o săgeată Brand se feri, dându-se în spate, însă săgeata fusese doar de încercare, o săgeată menită să-i enerveze, căci căzu în iarbă, la jumătate drumului pe care-l mai aveau de urcat — Un prieten vechi mi-a spus odată că gloria este cu atât mai mare cu cât sorţii sunt mai mult împotriva ta, rosti Rulf, trăgând de coarda arcului cu degete bătătorite şi făcând-o să vibreze cu furie Dosduvoi îşi trecea pânza uleiată peste capul marii sale securi — La fel de mult cresc şi şansele de-a muri — Dar cine vrea să întâlnească Moartea bătrân, lângă foc? Şi dinţii lui Odda sclipiră, acoperiţi de salivă, în timp ce le arăta rânjetul său de nebun — Nu sună ca un final chiar prost Fror băgă mâna în săculeţul lui şi-o scoase afară acoperită cu vopsea albastră, pe care şi-o trecu peste faţă cu degetele desfăcute, lăsându-şi pe chip o urmă în formă de palmă — Însă eu sunt pregătit Brand nu era Strânse mânerul scutului pe care Rin pictase dragonul în urmă cu ceea ce acum părea a fi o sută de ani şi la jumătate de lume distanţă Strânse mânerul securii cu o palmă ce încă îl ustura de la arsurile făcute de funie, pe care le simţea pe sub bandaje Cei din Neamul Călăreţilor se mişcau în continuare, ieşind din formaţie şi intrând la loc, alunecând pe câmpie ca o apă molcomă, însă apropiindu-se, ţinând între ei un steag ce flutura sub o căpăţână cu coarne Întrezări feţe dârze, de bestii, feţe gata de luptă, cu dinţi rânjiţi şi cu ochi în permanentă mişcare Şi erau atât de mulţi — Zei! şopti el Oare chiar el alesese asta? În loc de o viaţă drăguţă, sigură şi plictisitoare la fierăria lui Gaden? — Skifr! strigă Părintele Yarvi cu o voce joasă şi nervoasă Bătrâna stătea în spatele lor, cu picioarele încrucişate, în spatele unui copac, privind încruntată în focul stins, de parcă soluţia la problemele lor zăcea ascunsă în jar — Nu! se răsti ea peste umăr — Săgeţi! ţipă cineva cu glas ascuţit şi Brand le văzu, aşchii negre înălţându-se mult, plutind purtate de vânt Una dintre ele fulgeră aproape de el, cu pana din coadă fluturând Orice schimbare a direcţiei brizei i-ar fi putut abate traiectoria acelei fâşii din lemn şi metal, înfigându-i-o în piept, iar el ar fi murit aici, sub un cer însângerat, şi nu şi-ar mai fi revăzut sora niciodată sau docurile, ori movilele din Thoriby Chiar şi locurile pe care le urăşti din toată inima arată minunat când le priveşti retrospectiv dintr-un loc ca acesta — Faceţi un zid împreună, câini leneşi! răcni Rulf Brand se strecură printre Odda şi Fror Lemn şi metal scrâşniră când îşi aşezară scuturile unul lângă altul, cu rama în spatele ramei celui din stânga şi cu rama cealaltă în faţa celuilalt, din dreapta O mai făcuse de o mie de ori în careul de antrenament, cu mâinile şi picioarele mişcându-i-se singure, un lucru bun din moment ce îşi simţea capul ca umplut cu noroi Bărbaţi înarmaţi cu suliţe şi cu arcuri se strânseră în spatele lor, bătând darabana pe spatele celor din faţa lor şi mârâind încurajări, iar cei fără scuturi aşteptau să ucidă pe oricine ar fi pătruns înăuntru sau să astupe găurile în cazul în care ar fi căzut cineva Când ar fi murit cineva Pentru că unii oameni vor muri aici, astăzi, curând — Chiar înainte de micul dejun, ticăloşii! ţipă Odda — Dacă mi-aş propune să omor pe cineva, mi-aş dori să fie înfometat, rosti Fror, încruntându-se Lui Brand îi bătea inima de parcă ar fi vrut să-i sară din piept, genunchii îi tremurau de dorinţa de a fugi şi fălcile şi le ţinea strânse, din dorinţa de-a rezista De a rezista alături de echipajul său, de fraţii săi, de familia sa Îşi mişcă umerii pentru a-i simţi pe ceilalţi strânşi lângă el Zei! Avea mare nevoie să se pişe — Cum ai căpătat cicatricea? şuieră el — Acum? mârâi Fror — Mi-ar plăcea să mor ştiind ceva despre camaradul meu — Foarte bine Vanstermanul îi arătă un rânjet de nebun, iar ochiul sănătos îi sclipi în mijlocul acelei palme albastre Când o să mori, îţi voi spune Părintele Yarvi se foia în umbra zidului făcut din scuturi, urlând cuvinte în limba Neamului Călăreţilor, acordându-i o şansă Tatălui Pace, însă niciun răspuns nu veni, cu excepţia săgeţilor, răpăind pe lemn, fulgerând pe deasupra Cineva urlă când o aşchie lungă îl nimeri în picior — Mama Război este la conducere astăzi, murmură Yarvi, punând mâna pe mânerul sabiei sale curbate Predă-le o lecţie de tras cu arcul, Rulf — Săgeţi! strigă cârmaciul Iar Brand păşi în spate şi-şi înclină scutul pentru a-i face loc să tragă, după care Rulf veni alături de el cu arcul său negru încordat la maximum şi cu coarda vibrând furioasă acum Brand simţi pe obraz curentul de aer al săgeţii ce-şi luă zborul în timp ce păşea în faţă pentru a-şi lipi iarăşi scutul de cel al lui Fror Un urlet ascuţit răsună atunci când săgeata îşi întâlni ţinta şi cei din echipaj râseră şi răcniră de bucurie, scoţând limbile şi arătându-şi feţele lor de viteji, de bestii, de luptători Brand nu prea avea chef de râs Avea chef să se pişe Călăreţii erau cunoscuţi pentru faptul că ba atacau, ba se retrăgeau, păcălindu-şi inamicii şi doborându-i cu arcurile Un zid din scuturi bine aşezat este totuşi greu de străpuns doar cu săgeţi, iar arcul acela din corn al lui Rulf era şi mai înfricoşător decât arăta Datorită înălţimii dealului micuţ pe care se aflau, săgeţile sale puteau străbate o distanţă mai mare decât ale lor, iar precizia lui, în ciuda anilor ce trecuseră peste el, era mortală Trimise săgeţi şuierânde una după alta în josul pantei ierboase, la fel de calm ca apa neclintită, răbdător ca piatra, iar echipajul ovaţionă de două ori mai entuziasmat atunci când doborî un cal şi apoi un călăreţ imediat după el, făcându-l să se rostogolească prin iarbă Ceilalţi se retraseră dincolo de raza de acţiune a arcului său, unde începură să se regrupeze — Nu ne pot înconjura din cauza râului, zise Părintele Yarvi, înghesuindu-se să arunce o privire peste scutul lui Odda Şi nu se pot folosi nici de cai printre bolovani, iar noi avem avantajul terenului mai înalt Mâna mea stângă a ales un loc potrivit — Nu sunt la prima experienţă de acest fel, zise Rulf, eliberând o altă săgeată Vor veni alergând, fără cai, şi se vor izbi de zidul nostru precum Marea Mamă de stânci Stâncile nu simt durere Stâncile nu varsă sânge Stâncile nu mor Brand se ridică pe vârfuri pentru a privi pe deasupra zidului şi văzu uzhakii lunecând din şei, pregătiţi de atac Erau atât de mulţi Echipajul de pe Vântul din Sud era depăşit numeric, raportul fiind cam de doi la unu, bănuia el Poate chiar mai rău — Ce vor? şopti Brand, speriat de propria-i teamă din voce — Există un moment când te poţi întreba ce-şi doreşte un om, zise Fror, fără îngrijorare în glas Şi există un moment potrivit pentru a-i despica ţeasta Acum este momentul pentru a doua variantă — Îi ţinem aici, răcni Rulf, şi când strig împingeţi, îi mânăm pe ticăloşi în josul pantei Îi con’ucem, îi tăiem, călcăm pest’ ei şi nu vom arăta îndurare decât în altă zi, m-auziţi? Săgeată! Scuturile lunecară în lateral şi Brand văzu pentru o clipă oameni alergând Rulf trimise săgeata zburând în josul dealului, care se înfipse în coastele primului om, trântindu-l şi făcându-l să se târască şi să se vaite, rugându-se de prietenii săi în timp ce aceştia treceau cu viteză pe lângă el — Rezistaţi acum, băieţi! strigă Rulf, aruncându-şi arcul într-o parte şi înhăţând o suliţă Rezistaţi! Oamenii din jurul lui mârâiau, scuipau şi murmurau rugăciuni către Mama Război, cu respiraţiile lovindu-li-se de lemnul din faţa lor O burniţă nesuferită cădea peste ei, lăsând rouă pe coifuri şi pe ramele scuturilor, iar Brand avea o nevoie mai mare ca oricând să se pişe — O, Unică Zeiţă! strigă Dosduvoi, când auziră paşii rapizi ai duşmanilor ce scoteau ţipete războinice în timp ce se apropiau Zeiţă atotputernică! Şi atotcunoscătoare! Nimiceşte-i pe aceşti păgâni! — O să-i nimicesc eu însumi pe ticăloşi! ţipă Odda Iar Brand gâfâi la impact, se dădu înapoi o jumătate de pas, apoi veni iar în faţă, proptindu-şi toată greutatea în scut, cu cizmele alunecându-i pe iarba udă Metalul zăngăni, clincăni şi se îndoi lovindu-se de lemn O furtună de metal Ceva zdrăngăni ascuţit, lovindu-se de rama scutului său, şi el se feri, cu faţa plină de aşchii, auzind o voce cumplită ţipând de cealaltă parte Ochiul strâmb al lui Fror stătea holbat în timp ce el urla cuvinte din Cântecul lui Bail — Braţ de fier! Cap de fier! Inimă de fier! Şi izbi orbeşte cu sabia peste zidul din scuturi Moartea a sosit pentru voi, cântară cei o sută! — Moartea a sosit pentru voi! mugi Dosduvoi Vreme pentru poezie, însă alţii strigau, cu foc în gâtlejuri, în piepturi, în ochii plini de nebunie — Moartea a sosit pentru voi! Nu precizară dacă era vorba despre moartea celor din Neamul Călăreţilor sau despre moartea lor Nici nu conta Mama Război îşi întinsese aripile de fier deasupra câmpiei şi învăluise fiecare suflet în umbre Fror lovi din nou şi-l pocni pe Brand deasupra ochiului cu mânerul sabiei, făcându-i urechile să ţiuie — Împingeţi! răcni Rulf Brand strânse tare din dinţi în timp ce împingea, cu scutul frecându-se de alt scut Văzu un om căzând şi ţipând când o suliţă se strecură pe sub scut şi i se înfipse în picior, însă continuă să împingă, fără să dea importanţă Auzi un glas venind de cealaltă parte, cuvintele sunând atât de clar şi inamicul fiind atât de aproape, la o lăţime de-o palmă de faţa lui Îşi repezi mâna în faţă, lovind o dată pe deasupra scutului cu securea, apoi încă o dată, după care se auziră un mormăit şi un gâlgâit, lama lovindu-se de ceva O suliţă ripostă, frecându-se de rama scutului său, şi un om urlă Fror lovi pe cineva cu capul în faţă, zdrobindu-i nasul cu fruntea Oamenii mârâiau şi bolboroseau, înjunghiind şi împingând, amestecaţi unii cu ceilalţi — Mori, ticălosule, mori! Un cot îl izbi pe Brand în falcă şi-l făcu să simtă gust de sânge Îi sări noroi în faţă, orbindu-l pe jumătate, încercă să clipească pentru a şi-l scoate din ochi, mârâi, înjură, împinse şi alunecă, scuipă şi împinse din nou Panta era de partea lor, iar ei ştiau ce au de făcut, aşa că încet, dar sigur zidul începu să se mişte, mânându-i pe duşmani în jos, silindu-i să coboare înapoi de unde urcaseră — Moartea a sosit pentru voi, cântară cei o sută! Brand văzu un vâslaş cum muşcă din gâtul unui uzhak Îl văzu pe Koll înjunghiind un bărbat căzut la pământ cu cuţitul Îl văzu pe Dosduvoi aruncând un om departe cu o rotire a scutului Văzu vârful unei săbii ieşind din spatele unui om Ceva sări în faţa lui Brand şi el icni Prima dată crezu că este o săgeată, apoi îşi dădu seama că fusese un deget — Împingeţi, am zis! Împingeţi! Forţară şi mai tare, un infern de glasuri hârâite şi de corpuri opintindu-se, prea lipiţi unul de altul pentru a-şi folosi securea, aşa că o lăsă să cadă, ducându-şi cu rapiditate mâna în jos şi scoţând pumnalul lucrat de Rin pentru el — Braţ de fier! Inimă de fier! Duritatea mânerului în mână îl făcu să-şi aducă aminte de chipul ei, luminat de foc în mica lor cocioabă Ticăloşii ăştia se aflau între el şi ea şi furia clocoti în el Văzu o faţă înconjurată de codiţe de păr în care erau prinse inele de metal şi izbi cu scutul în ea, făcând capul să se dea pe spate, apoi înjunghie pe sub rama scutului, metalul scârţâi, înjunghie din nou, cu mâna roşie şi lipicioasă Omul căzu şi Brand călcă peste el, poticnindu-se, după care fu tras de Odda, scuipând printre dinţii încleştaţi — Moartea a sosit pentru voi! De câte ori ascultase acest cântec cu respiraţia tăiată, repetând cuvintele neauzit, visând la câştigarea unui loc în zid, cucerindu-şi singur gloria? Oare la asta visase? Aici nu era vorba despre vreo aptitudine, ci doar despre noroc, nu era un duel între campioni aleşi, ci doar o întrecere între nebuni, nu era loc pentru trucuri, pentru inteligenţă sau chiar pentru curaj, doar dacă nu cumva curajul însemna să fie cărat neajutorat de iureşul bătăliei precum sunt cărate resturile pe apă de către o furtună Sau poate despre asta era vorba — Omorâţi-i! Zgomotul bătăliei era înfiorător, o zarvă de metal şi de lemn izbit, de bărbaţi înjurând pe cele mai înalte tonuri de care erau în stare Sunete pe care Brand nici măcar nu le putea distinge Sunete care nu aveau niciun înţeles Ultima Poartă stătea larg deschisă pentru ei toţi şi fiecare o înfrunta aşa cum ştia mai bine — Moartea a sosit pentru voi! Ploaia se înteţise şi cizmele zdrobeau iarba şi transformau pământul roşu în noroi, iar el era obosit, lovit peste tot şi sătul de toate, însă nu era vreme de stat Zei, chiar trebuia să se pişe Ceva se izbi de scutul său, aproape smulgându-i-l din mână O lamă roşie fulgeră pe lângă urechea lui şi o văzu pe Thorn alături de el Avea o parte a feţei stropită cu sânge şi zâmbea Zâmbea de parcă era acasă Bucuria luptei Thorn era o ucigaşă Asta n-o putea nega nimeni Întinderea de iarbă plină de noroi şi de sânge şi strivită sub picioare din spatele zidului din scuturi era terenul ei, iar ea reprezenta moartea pentru oricine ar fi pătruns acolo Cu un bubuit mai puternic decât zgomotele scoase de chila Vântului din Sud, zidul din scuturi trecu dincolo de coama dealului, împingând, ciopârţind, călcând oameni în picioare şi trăgându-i după el, prinşi între scuturi, înghiţindu-i precum un şarpe flămând Cineva încercă să se ridice şi ea îl înjunghie în spate cu sabia tatălui ei, privindu-i faţa însângerată acum plină de teamă, de panică şi de durere în timp ce cădea Ar fi trebuit să-i fie mai greu decât cu sabia de antrenament, însă totul era mult mai uşor Oţelul era atât de uşor, de ascuţit, iar braţul îi era atât de puternic şi de rapid Armele ei aveau o minte a lor O minte neînduplecată, pusă pe omor Era o ucigaşă Skifr afirmase asta şi iată şi dovada, scrisă cu sânge pe pielea duşmanilor săi Îşi dorea să fi fost şi tatăl ei prezent, ca s-o vadă Poate că fantoma lui era acolo, încurajând-o peste umăr Îşi dorea ca şi Hunnan să fi fost acolo, ca să-l scufunde cu faţa în sângele pe care ea îl vărsase Ca să-l provoace să-i refuze locul Şi ca să-l ucidă şi pe el Cei din Neamul Călăreţilor nu înţelegeau acest mod de-a lupta şi se loveau lipsiţi de disciplină în zid, câte unul sau câte doi, făcând ca propriul lor curaj să-i ducă la eşec Thorn îl văzu pe unul cum încerca lipsit de îndemânare să lovească cu suliţa peste scuturi, ţintind să-l nimerească pe Brand Se repezi înainte, prinzându-l cu cârligul securii de spate, vârful ascuţit înfigându-i-se adânc în umăr, după care îl trase dintre scuturi şi-l prinse în braţe Se împleticiră îmbrăţişaţi, ţipând unul la altul, el cu părul lui lung în gura ei, lovind cu genunchii şi cu coatele, apoi Părintele Yarvi îi tăie adânc picioarele pe la spate, iar ea ţipă în timp ce-şi eliberă securea, înfigându-i-o apoi în căpăţână, în lateral, smulgându-i coiful şi aruncându-l în jos, pe coasta distrusă a dealului Îl auzise pe tatăl ei vorbind despre bucuria luptei Bucuria însângerată pe care Mama Război le-o trimite copiilor ei favoriţi Ascultase poveştile lui cu ochii căscaţi şi cu gura uscată, lângă foc Mama ei îi spunea soţului său că astea nu sunt poveşti pentru urechile unei fete, însă el se apleca mai aproape şi-i vorbea în şoaptă, atât de aproape, încât îi putea simţi respiraţia fierbinte pe obraz Îl ascultase vorbind despre bucuria luptei, iar acum o putea simţi şi ea Lumea ardea cu vâlvătaie şi dansa, iar respiraţia îi ardea gâtlejul în timp ce ea se grăbea să ajungă la capătul zidului ce se unduia şi se răsucea, ameninţând să se rupă în bucăţi Doi uzhaki răzbiseră printre bolovani pe o parte a dealului şi-l încolţiseră pe Dosduvoi Îl tăie pe unul într-o parte, aproape despicându-l în două Suliţa celuilalt păru că se mişcă foarte încet, de parcă s-ar fi mişcat prin miere, iar ea râse când suliţa lunecă pe alături, apoi reteză picioarele bărbatului cu securea, trântindu-l la pământ O săgeată fulgeră pe lângă ea şi Dosduvoi o adăposti în spatele scutului său, în care mai erau înfipte două săgeţi, aproape de ramă Zidul se curba în mijloc, unde chipurile oamenilor erau strâmbate de efortul de a-l face să reziste Urmă un trosnet, un om din echipaj căzu scuipând bucăţi de dinţi şi zidul cedă Un uzhak imens stătea în gaură, purtând pe faţă o mască făcută din maxilarul unei morse şi cu mustăţile acesteia încă atârnându-i de o parte şi de alta a feţei fioroase, pufnind ca un taur în timp ce rotea în mâini o bâtă plină de dinţi, aruncându-i pe oameni cât colo şi mărind şi mai mult gaura din zid Thorn nu avea niciun pic de teamă în ea Doar bucuria luptei, mai feroce ca oricând Ţâşni spre uriaş, cu sângele pompând cu aceeaşi putere ca a Mării Mamă Ochii de nebun ai uriaşului se rotiră spre ea, iar ea se aruncă la pământ, alunecând pe o parte printre cizmele lui enorme, se întoarse, spintecând în timp ce bâta lui bubui în pământ în spatele ei, şi îl atinse de-a lungul pulpei, făcând ca sângele să răsară în pete negre în timp ce el cădea în genunchi Fror păşi în faţă şi-l doborî cu lovituri năucitoare, una, două, trei, făcând ca pe mâna albastră de pe faţă să-i apară pete roşii Thorn îi văzu pe Călăreţi împrăştiindu-se, ţopăind pe pantă în jos, pe câmpia deschisă, către caii care-i aşteptau, iar ea îşi ridică armele în sus şi ţipă, simţind că se înfierbântă până în vârful degetelor Fantoma tatălui ei o împinge de la spate, îndemnând-o să ţâşnească după duşmanii ce-şi luau tălpăşiţa ca un copoi după iepuri — Opriţi-o! răcni Rulf, şi cineva o trase înapoi, înjurând şi zbătându-se, cu păru-i încurcat încă lipit de faţă Brand, cu barba zgâriind-o pe obraz şi cu braţul stâng petrecut pe sub braţele ei, pentru a-şi ţine scutul în faţă, protejând-o Din spatele uzhakilor ce o luaseră la fugă în jos văzu alergând prin iarbă alte siluete, cu arcuri întinse şi cu feţe înverşunate O mulţime de oameni şi, în locul bucuriei luptei pe cale să se stingă, începu să apară teama — Strângeţi zidul! răcni Rulf, împroşcând cu scuipat în toate părţile Oamenii se adunară la loc, se strânseră unul într-altul, astupând găurile, cu scuturile tremurându-le în mâini şi lovindu-se unele de altele, în timp ce lumina zilei licărea printre ei Thorn auzi cum se înfigeau săgeţile în lemnul de tei şi văzu cum una ricoşează din rama scutului lui Brand, peste umărul acestuia Odda era căzut, cu o săgeată înfiptă într-o parte, scuipând blesteme în timp ce se târa în sus, spre coama dealului — Înapoi! Înapoi! Pe loc, acum! Îl prinse pe Odda pe sub braţe şi începu să-l tragă înapoi, în timp ce el mormăia, dădea din picioare şi scuipa spumă însângerată Se prăbuşi pe spate cu el peste ea, aproape tăindu-se în propria secure, se zbătu să se ridice şi-l trase în sus, apoi Koll veni lângă ea ca să o ajute, după care îl prinseră între ei şi începură să-l tragă în sus, pe creasta dealului, trecând dincolo de zidul din scuturi Înapoi, acolo unde fuseseră doar cu câteva secunde nebune înainte, cu râul în spate şi cu câmpia întinzându-se în faţa lor Thorn stătu locului, prostită, amorţită, nefiind sigură câţi dintre membrii echipajului erau morţi Trei? Patru? Toţi aveau zgârieturi şi câţiva erau răniţi grav Nici nu ştia dacă este sau nu rănită Nu ştia cu al cui sânge este stropită După cum arăta săgeata aia, Odda nu mai avea prea multe şanse Iar ea nu mai avea speranţe pentru mai nimic, în acele momente Prin găurile dintre scuturile lovite putu vedea coasta dealului cu iarba călcată în picioare, presărată cu corpuri de oameni, unii încă mişcând, gemând şi pipăindu-şi rănile — S-o împingem pe partea cealaltă sau s-o tragem afară? strigă Safrit, îngenunchind lângă Odda şi apucându-l strâns de mână Părintele Yarvi privea doar în jos, frecându-şi falca netedă şi murdărindu-şi obrazul cu dungi roşii Furia dispăruse de parcă nici nu existase, iar focul din ea se transformase în cenuşă Tatăl lui Thorn nu-i spusese niciodată că bucuria luptei îşi trage energia din puterea trupului şi că după aceea trebuie plătită dublu Strânse săculeţul cu oasele de la degete, însă nu găsi nicio alinare acolo Văzu rănile din care izvora sânge şi oamenii gemând după masacrul pe care îl făcuseră Masacrul pe care ea îl făcuse Era o ucigaşă, nu putea s-o nege Se aplecă în faţă, de parcă fusese pocnită cu pumnul în burtă, şi scuipă o vomă subţire în iarbă, după care se îndreptă dârdâind şi rămase uitându-se în gol, la lumea prea strălucitoare, cu genunchii tremurând şi cu ochii umezi Era o ucigaşă Şi dorea să fie lângă mama sa Îl văzu pe Brand uitându-se la ea peste umăr, cu faţa numai zgârieturi pe o parte şi plin de sânge pe gât, până la gulerul cămăşii, cu bandajele desfăcute fluturând şi cu pumnalul roşu în mână — Eşti bine? o întrebă el răguşit — Nu ştiu, zise ea, după care i se făcu iar rău şi, dacă ar fi mâncat ceva, nu s-ar mai fi putut opri niciodată — Trebuie să ajungem la Vântul din Sud, rosti cineva cu un glas subţiat de panică Părintele Yarvi clătină din cap — Va ploua cu săgeţi asupra noastră de pe mal — Avem nevoie de un miracol, gâfâi Dosduvoi, cu ochii pironiţi asupra cerului roz — Skifr! strigă Yarvi, iar bătrâna tresări de parcă fusese deranjată de o muscă, murmurând şi trăgându-şi capul între umeri Skifr, avem nevoie de tine! — Sosesc din nou! strigă cineva din zidul spart — Câţi sunt? întrebă Yarvi — Mai mulţi decât prima dată! urlă Rulf, potrivind o săgeată în arcul negru — Mai mulţi cu cât? — Cu mult mai mulţi! Thorn încercă să înghită, dar nu mai avea salivă Se simţea atât de slăbită, încât de-abia era în stare să ridice sabia tatălui său Koll le aducea apă celor din zidul de scuturi, iar ei o beau, mormăind şi tresărind din cauza rănilor Fror împroşcă apă în jur şi scuipă — Este vremea să ne vindem scump pielea Moartea a sosit pentru voi! — Moartea a sosit pentru voi, murmurară vreo doi oameni, însă suna mai degrabă ca o tânguire decât ca o provocare Thorn îi auzi pe Călăreţi venind, le auzi strigătele războinice şi paşii rapizi pe coasta dealului Auzi mârâiturile celor din echipaj în timp ce se pregăteau să întâmpine atacul şi, aşa slăbită cum se simţea, strânse din dinţi şi înhăţă securea plină de sânge şi sabia Se îndreptă către zid Înapoi către peticul acela de noroi frământat în picioare din spatele zidului, deşi gândul la ce urma o făcu să simtă orice, numai bucurie nu — Skifr! ţipă Părintele Yarvi Cu un strigăt de furie bătrâna ţâşni în picioare, aruncându-şi haina deoparte — Blestemat să fii, atunci! Şi începu să cânte, uşor şi pe un ton jos la început, apoi din ce în ce mai tare Începu să facă nişte paşi mari, cântând cuvinte de neînţeles pentru Thorn şi prea puţin asemănătoare cu orice auzise ea vreodată Însă ghici că limba aceea nu era o limbă cunoscută de niciun om Erau cuvinte de-ale elfilor, iar magia stârnită de ele era tot de-a lor Magia care sfărâmase Zeiţa şi distrusese lumea şi, de parcă simţise un vânt rece, lui Thorn i se zbârli fiecare fir de păr Skifr continuă să cânte, din ce în ce mai tare, mai rapid şi mai sălbatic şi, din legăturile cu care avea prins trupul, extrase două piese de metal întunecat la culoare, înguste şi cu semne încrustate pe ele, strecurând una dintre ele în interiorul celeilalte, scoţând un sunet ca de lacăt care este încuiat — Ce face? zise Dosduvoi, însă Părintele Yarvi îl ţinu pe loc cu mâna-i schiloadă — Ceea ce trebuie Skifr îndepărtă de corp relicva elfilor — Daţi-vă la o parte! Zidul pe cale de-a se destrăma se desfăcu în două, iar Thorn privi prin gaură Acolo se vedeau cei din Neamul Călăreţilor, o masă agitată de trupuri, alergând cu atenţie printre corpurile căzute, înaintând cu rapiditate, implacabili, cu moartea în priviri Urmă un bubuit ca un tunet ce cade la o palmă distanţă, un fulger de lumină şi cel mai apropiat uzhak fu azvârlit în spate, pe coastă, de parcă fusese lovit de un deget uriaş Un alt pocnet şi un murmur şocat se auzi dinspre echipaj atunci când un alt om fu aruncat învârtindu-se ca jucăria unui copil, cu umărul în flăcări Ţipătul lui Skifr deveni din ce în ce mai puternic şi mai ascuţit, aşchii de metal strălucitor izbucnind din relicva elfilor aflată în mâna ei şi căzând în iarbă, la picioarele bătrânei, unde scoteau fum Bărbaţii scânciră, cu gurile căscate, înşfăcându-şi talismanele, mai înfricoşaţi de vrăjitorie decât de uzhaki Şase lovituri de fulger se rostogoliră peste câmpie şi şase oameni rămaseră zăcând acolo, arzând, în timp ce restul Călăreţilor o luară la fugă scheunând de teroare — Zeiţă Atotputernică, şopti Dosduvoi, făcând un semn în dreptul pieptului Urmă tăcerea Pentru prima dată după ceva timp Doar şoapta vântului prin iarbă şi hârâitul aspru al respiraţiei lui Odda Se simţea un miros de carne arsă Una din aşchiile căzute dăduse foc ierbii Skifr făcu un pas în faţă, cu o expresie sumbră pe chip, şi stinse flacăra cu cizma — Ce-ai făcut? şopti Dosduvoi — Am rostit numele Zeiţei, răspunse Skifr Scris cu litere de foc, folosindu-mă de runele elfilor lăsate de dinainte de Distrugerea Lumii Am invocat Moartea de acolo unde îi este locul, lângă Ultima Poartă, şi am trimis-o să-mi îndeplinească dorinţa Însă există întotdeauna un preţ de plătit Merse până la locul unde era întins palidul Odda, sprijinit de un copac pipernicit, cu Safrit aplecată deasupra lui, încercând să scoată săgeata afară — Numele Zeiţei are şapte litere, spuse ea, apoi arătă cu bucata aceea de metal înspre el Îmi pare rău — Nu! zise Safrit, încercând să se aşeze între ei, însă Odda o dădu cu blândeţe la o parte — Cine-şi doreşte să moară bătrân? îşi el arătă rânjetul de nebun, cu striaţiile de pe dinţii acum roşii de sânge Moartea ne aşteaptă pe toţi Se auzi un alt pocnet asurzitor, iar Odda se arcui pe spate, tremurând, după care rămase nemişcat, cu fumul ridicându-se din gaura înnegrită din zale Skifr se întoarse spre ei, cu chipul în pământ — V-am spus că o să vă arăt magie Nu este ca în cântece — Se retrag Vântul îi biciuia părul lui Thorn şi i-l aduna în jurul feţei, în timp ce ea se uita după uzhaki, după călăreţi şi cai fără călăreţi, pete micşorându-se pe oceanul de iarbă — Nu po’ să zic că-i învinovăţesc, murmură Brand, privind-o pe Skifr cum îşi înfăşura haina în jurul corpului şi se aşeza la loc, jos, cu picioarele încrucişate, strângându-şi în mână simbolurile sfinte de la gât, care străluceau la lumina jarului din foc — Am luptat destul de bine, zise Rulf, deşi vocea îi suna cam găunoasă — Braţe de fier, aprobă Fror în timp ce-şi ştergea vopseaua de pe faţă cu o cârpă udă Am câştigat o bătălie despre care se vor compune cântece — Am câştigat, în orice caz Părintele Yarvi luă din iarbă una din bucăţile de metal lăsate de Skifr şi o întoarse pe toate părţile, făcând-o să sclipească în soare Un obiect gol pe dinăuntru, din care încă mai ieşea un firicel de fum Cum ar putea obiectul ăsta să străbată toată câmpia şi să omoare un om? Safrit se uita încruntată la Skifr în timp ce-şi curăţa mâinile de sânge — Am învins folosindu-ne de arte întunecate — Am învins Părintele Yarvi ridică din umeri Din cele două finaluri posibile ale unei lupte, acesta este mai bun Lasă-l pe Tatăl Pace să verse lacrimi din cauza metodelor Mama Război surâde când vede rezultatele — Şi cu Odda cum rămâne? murmură Brand Omuleţul păruse invincibil, însă trecuse prin Ultima Poartă Fără glume de-acum încolo — Nu ar fi supravieţuit din cauza săgeţii, spuse Yarvi Ar fi fost el sau noi toţi — Nişte calcule nemiloase, zise Safrit, cu gura transformată într-o linie subţire Preotul nu se uită la ea — Acestea sunt calculele pe care un conducător trebuie să le rezolve — Şi dacă vrăjitoria asta va atrage un blestem asupra noastră? întrebă Dosduvoi Dacă riscăm o a doua Sfărâmare a Zeiţei? Dacă vom — Am învins Vocea Părintelui Yarvi era rece şi dură ca sabia scoasă din teacă, şi-şi strânse degetele de la mâna sănătoasă în jurul bucăţii de metal făcut de elfi, încleştându-şi mâna într-un pumn cu încheieturile albite — Mulţumiţi-le oricăror zei credeţi voi în viaţa asta a voastră, dacă ştiţi cum Apoi hai să ne ocupăm de cadavre Dosduvoi închise gura şi plecă, scuturând din capul lui mare Brand îşi desfăcu degetele îndurerate şi-şi lăsă scutul pe care dragonul pictat de Rin era ciopârţit şi găurit să cadă la pământ, cu rama plină de zgârieturi noi, în timp ce bandajele din palmă erau pline de pete de sânge Pe zei, era învineţit, zgâriat şi simţea dureri peste tot De-abia mai avea putere să stea în picioare, aşa că o dezbatere asupra celei mai potrivite metode de a câştiga lupta nici nu intra în discuţie Cu cât vedea mai multe, cu atât devenea mai nesigur în privinţa oricărui lucru dacă era bun sau nu Simţea o arsură pe gât, umedă la atingere Avea acolo o zgârietură, nu-şi dădea seama dacă era de la un prieten sau de la un duşman Rănile dor la fel de tare, indiferent de cine sunt făcute — Aşezaţi-le în aşa fel încât să aibă puţină demnitate, zicea Părintele Yarvi, şi doborâţi copacii ăia pentru ruguri — Şi pe ticăloşii ăştia? Koll arătă cu degetul spre cei din Neamul Călăreţilor împrăştiaţi pe coastă, contorsionaţi şi plini de sânge, despuiaţi acum de orice lucru de valoare de către cei din echipaj — Şi pe ei — De ce să le facem şi lor un rug conform tradiţiei? Rulf îl apucă pe băiat de braţ — Pentru că, dacă învingem cerşetori aici, nu suntem mai buni decât cerşetorii Dacă învingem oameni viteji, noi suntem mai viteji decât ei — Eşti rănit? întrebă Safrit Brand se uita la ea de parcă ar fi vorbit într-o limbă străină — Ce? — Stai jos Nu-i era greu s-o facă Îşi simţea genunchii atât de slăbiţi, încât aproape că era pe cale să se prăbuşească Privi de-a lungul crestei dealului măturate de vânt la echipajul ce-şi lăsa armele deoparte şi începea să aşeze cadavrele într-un şir ordonat, în timp ce o parte dintre ei doborau copaci cu securile pentru a face un rug mare Safrit se aplecă deasupra lui, pipăindu-i tăietura de pe gât cu degetele ei puternice — Nu este adâncă Sunt unele şi mai rele de-atât — Am omorât un om, murmură el, ca pentru sine Poate că suna ca o laudă, însă nu aşa intenţionase să o facă să sune — Un om cu propriile lui speranţe, cu propriile lui griji şi cu propria lui familie Rulf se apropie de el, scărpinându-se în barba cenuşie — Să omori un om nu e nici pe departe o treabă ce poate fi acceptată uşor, aşa cum ar lăsa barzii de înţeles Îi puse lui Brand o mână părintească pe umăr Te-ai descurcat bine astăzi — M-am descurcat? murmură Brand, frecându-şi palmele bandajate una de alta Continui să mă întreb cine era el, ce l-a adus aici şi de ce a trebuit să ne luptăm Continui să-i tot văd faţa — Sunt şanse să continui să-i tot vezi faţa până când o să treci tu însuţi prin Ultima Poartă Acesta e preţul cerut de zidul din scuturi, Brand Rulf îi întinse o sabie O sabie bună, cu argint pe mâner şi cu garda tocită de atâta folosit — A lui Odda, zise Rulf Şi-ar fi dorit ca tu să o iei Un războinic bun trebuie să aibă o sabie bună Brand visase să aibă propria sabie, însă, uitându-se acum la ea, se simţea rău — Nu sunt războinic — Ba da, eşti — Un războinic nu se teme — Un prost nu se teme Un războinic rezistă, în ciuda fricii sale Tu ai rezistat Brand se trase de pantalonii uzi — Am rezistat şi m-am pişat pe mine — N-ai fi singurul — Eroul nu se pişă niciodată pe el în cântece — Ei bine, aşa este Rulf îl lovi uşor în umăr, apoi se ridică în picioare, pregătindu-se să plece — De aceea cântecele sunt cântece, iar asta e viaţa reală Soarele Mamă era sus pe cer, deasupra stepei, când terminară cu totul, fumul de la rug înălţându-se uşor tot mai sus Deşi culoarea sângerie se scursese din văzduh şi tot ce rămăsese era un albastru clar şi plăcut, sub unghiile lui Brand încă se mai afla o crustă întunecată, la fel ca şi pe bandaje şi pe gâtul ce-i zvâcnea Încă mai era o zi roşie Simţea că fiecare zi rămasă de trăit va fi una roşie Patru vâsle stăteau nemişcate lângă catarg, pe când cenuşa celor patru oameni care le trăseseră se ridica în rotocoale deasupra câmpiei Skifr stătea dusă pe gânduri printre încărcături, cu gluga trasă peste cap, în timp ce vâslaşii din jurul ei încercau să se ţină cât mai departe de ea, chiar şi cu riscul de-a cădea în apă Brand îi aruncă o privire lui Thorn în timp ce se aşezau la locurile pentru vâslit, iar ea i-o întoarse, cu chipul palid şi încremenit, aşa cum fusese şi chipul lui Odda când aşezaseră lemnul în jurul lui El încercă să zâmbească, însă gura nu găsi mişcarea potrivită Luptaseră în zid Stătuseră în faţa Ultimei Porţi Înfruntaseră Moartea şi lăsaseră ceva de recoltat pentru Mama Corbilor Orice ar fi spus Maestrul Hunnan, acum erau amândoi războinici Însă nu era precum în cântece De ce are nevoie Gettlandul Kalyivul era o întindere enormă, invadând un mal al Râului Divin şi întinzându-se ca o boală mizerabilă până pe celălalt mal, iar cerul de deasupra era pătat de fumul provenit de la nenumăratele focuri aprinse şi punctat de păsările în căutare de cadavre Castelul prinţului se înălţa pe un deal scund aproape de râu şi avea cai sculptaţi în grinzile imensului acoperiş, fiind înconjurat de un zid ce părea făcut pe jumătate din pietriş, pe jumătate din grămezi de noroi Lângă castel se ridica o înghesuială haotică de clădiri înconjurate de un gard din buşteni solizi, iar pe aleile dintre ele se vedeau scânteind suliţele războinicilor Dincolo de ele se afla o harababură de corturi, iurte, barăci, colibe şi adăposturi improvizate, o sărăcie îngrozitoare ce se întindea în peisajul întunecat în toate direcţiile — Pe zei, e întins! murmură Brand — Pe zei, e urât! murmură Thorn — Kalyivul este o băşică ce se umple încet, rosti Skifr, scobindu-se în nas gânditoare, examinând rezultatul, apoi ştergându-se pe umărul celui mai apropiat vâslaş, atât de uşor că el nici n-o simţi Primăvara se umple de nordici, de oameni din Imperiu şi de cei din Neamul Călăreţilor de pe tot cuprinsul stepei, veniţi aici pentru a face comerţ Vara i se sparg pereţii şi mizeria se revarsă pe câmpii Iarna pleacă toţi şi se reduce la nimic — Categoric, miroase ca o băşică, zise Rulf încruntat, strâmbând din nas Două turnuri mari, dar turtite, din buşteni enormi, fuseseră înfipte pe câte un mal al râului şi o reţea de lanţuri fusese legată de ele, cu zale din oţel pline cu ghimpi metalici, arcuindu-se pe sub masa colcăitoare de apă înspumată, blocând rămăşiţele plutitoare şi gunoiul şi oprind complet tot traficul de pe Râul Interzis — Prinţul Varoslaf a prins o captură consistentă cu plasa lui de fier, spuse Părintele Yarvi Thorn nu mai văzuse niciodată atâtea corăbii Se legănau pe râu, sufocând cheiurile, sau fuseseră trase pe mal şi aşezate şiruri-şiruri, cu catargele date jos Erau nave din Gettland, din Vansterland şi din Throvenland Erau corăbii din Yutmark şi din Insule Erau nave ciudate, care probabil veniseră din sud, cu chilele închise la culoare şi prea late, prea groase pentru a putea fi cărate prin ţinuturile înalte Erau chiar şi două galere impunătoare, fiecare având câte trei şiruri de vâsle, făcând Vântul din Sud să pară un pitic în timp ce alunecau pe apă, către golf — Uitaţi-vă la monştrii ăia, murmură Brand — Corăbii din Imperiul din Sud, zise Rulf Cu echipaje de trei sute de oameni — El este în căutare de echipaje, zise Părintele Yarvi Pentru a putea continua războiul său prostesc împotriva Neamului Călăreţilor Thorn nu era nici pe departe încântată la gândul că va trebui iar să lupte împotriva celor din Neamul Călăreţilor Sau că va trebui să stea până la vară în Kalyiv pentru asta Sunase mult mai grozav în poveştile tatălui său — Crezi că va dori ajutorul nostru? — Îl va dori cu siguranţă, aşa cum şi noi îl dorim pe-al său Yarvi se uita în sus încruntat, la castelul Prinţului Întrebarea este însă dacă ne va cere ajutorul Dar el ceruse multe alte lucruri Golful era plin de oameni cu feţe acre, veniţi dimprejurul Mării Sfărâmate, blocaţi în Kalyiv până când Prinţul Varoslaf catadicsea să slăbească lanţurile de pe râu Leneveau abătuţi în grupuri, pe lângă corturi ponosite şi sub apărători din pânză putrezite, jucând zaruri, bând bere acră şi înjurând cu glasuri răsunătoare, uitându-se la toată lumea cu priviri dure, mai ales la cei nou-veniţi — Varoslaf mai bine ar face rost de vrăjmaşi pentru aceşti oameni, curând, murmură Yarvi în timp ce coborau de pe Vântul din Sud Înainte să-şi găsească el însuşi unii pentru el, mult mai aproape Fror încuviinţă din cap în timp ce înnoda mai strâns funia de la provă — Nimic nu este mai periculos decât războinicii fără activitate — Se uită toţi la noi Lui Brand îi fuseseră date jos bandajele în această dimineaţă şi îşi tot scărpina nervos cojile rănilor lăsate de funii pe antebraţe Thorn îl înghionti cu cotul — Poate că faima ta de erou ne-a luat-o înainte, ridicătorule de corăbii — Mai degrabă faima Părintelui Yarvi a făcut-o Nu-mi place deloc — Atunci, prefă-te că-ţi place, spuse Thorn Afişă privirea cea mai dârză şi întâmpină fiecare privire cu o provocare Sau, în orice caz, cu cea mai provocatoare privire de care era în stare, având în vedere vântul ce-i sufla mizerie în ochi şi-i făcea cămaşa să fluture pe spatele transpirat — Pe zei, ce pute! zise Brand sufocat, în timp ce păşeau de pe cheiurile ce scârţâiau pe Pământul Tată Thorn n-ar fi putut fi în dezacord cu el nici dacă ar fi fost în stare să tragă o gură sănătoasă de aer în piept Străzile strâmbe erau acoperite cu bălegar fermentat, câinii scormoneau prin gunoi şi în stâlpii de lângă intrările caselor erau înfipte animale moarte — Oare vor să le vândă? murmură Brand — Le expun ca ofrande, răspunse Părintele Yarvi, pentru ca zeii lor să vadă care case au făcut sacrificii şi care nu — Şi alea? Thorn arătă cu capul înspre un grup de cadavre jupuite ce atârnau de un catarg ridicat în mijlocul pieţei, legănându-se uşor şi colcăind de muşte — Sălbatici, murmură Rulf, uitându-se încruntat la ele Cu o chiorăială neplăcută în stomac, Thorn îşi dădu seama că acele cadavre lucitoare aveau forme umane — Din Neamul Călăreţilor? întrebă ea cu glas răguşit Părintele Yarvi scutură din cap sumbru — Vanstermani — Ce? Zeii ştiau că erau prea puţini oameni care-i urau pe vanstermani mai aprig decât Thorn, însă nu-şi putea închipui motivul pentru care Prinţul Kalyivului îi jupuise Yarvi făcu semn înspre cele câteva litere scrijelite pe o placă din lemn — Un echipaj care a sfidat dorinţele Prinţului Varoslaf, încercând să plece Ceilalţi oameni din jurul Mării Sfărâmate sunt astfel descurajaţi să le urmeze exemplul — Zei! şopti Brand, de-abia auzit peste bâzâitul muştelor Oare Gettlandul chiar are nevoie de ajutorul unui om care face aşa ceva? — Ce ne dorim şi de ce avem nevoie pot fi două lucruri diferite O mână de oameni îşi făcea loc cu forţa prin haosul de la docuri Poate că era Prinţul în război cu Neamul Călăreţilor, însă aceşti războinici nu arătau cu nimic diferit de uzhakii pe care Thorn îi ucisese în susul Râului Interzis În mijlocul lor era o femeie, foarte înaltă şi foarte subţire, care avea pe cap un văl din mătase ce-i acoperea părul foarte negru şi de care atârnau o mulţime de monede Se opri în faţa lor şi se înclină cu graţie, făcând ca săculeţul de la gâtul subţire să i se legene în toate părţile — Sunt slujitoarea lui Varoslaf, Marele Prinţ al Kalyivului — Bine te-am găsit, eu sunt — Eşti Părintele Yarvi, Preotul Gettlandului Prinţul mi-a poruncit să te conduc la castelul său Yarvi şi Rulf schimbară o privire — Să fiu onorat sau speriat? Femeia se înclină din nou — Te sfătuiesc să fii şi una, şi alta şi să te grăbeşti să ajungi imediat — Am străbătut cale lungă pentru a fi primit şi nu văd niciun motiv de întârziere Condu-ne — O să aleg câţiva oameni care să meargă cu tine, mârâi Rulf, însă Părintele Yarvi clătină din cap — Îi voi lua pe Thorn şi pe Brand Să mergi în audienţă fără prea mulţi însoţitori, şi aceia tineri, este un gest de încredere faţă de gazdă — Ai încredere în Varoslaf? murmură Thorn, în timp ce oamenii prinţului se strângeau în jurul lor — Mă pot preface că am — O să-şi dea seama că te prefaci — Desigur Manierele bune sunt construite pe astfel de baze stranii Thorn se uită la Brand, iar el îi arătă acea privire neajutorată a lui — Aveţi grijă, auzi vocea lui Skifr în ureche Chiar şi după cele mai nemiloase reguli ale stepei, Varoslaf este recunoscut ca un om nemilos Să nu te laşi subjugată de puterea lui! Thorn se uită la lanţurile enorme ce erau atârnate deasupra râului, apoi la cadavrele ce atârnau, legănându-se, şi nu putu decât să ridice din umeri — Suntem cu toţii în puterea lui acum Castelul Prinţului Kalyivului părea chiar şi mai mare pe dinăuntru, cu pilonii de susţinere făcuţi din trunchiurile unor copaci enormi cu rădăcinile încă înfipte în pământul bătătorit şi dur, iar în razele de lumină ce cădeau prin ferestrele aşezate la mare înălţime se vedea cum pluteşte greu praful Mai era acolo şi un şemineu imens, însă flăcările aproape se stinseseră şi spaţiul gol, plin de ecouri, părea aproape rece după căldura de afară Varoslaf, Prinţul Kalyivului, era mult mai tânăr decât se aşteptase Thorn Doar cu câţiva ani mai mare decât Yarvi, probabil, însă fără fir de păr pe cap sau pe obraz, ba chiar şi sprâncenele îi lipseau, fiind neted ca un ou Nu şedea pe ceva înalt, ci pe un taburet, aproape de şemineu Nu era un bărbat masiv, nu purta nicio bijuterie şi nu avea nicio armă vizibilă Nu avea nicio încruntătură fioroasă pe chipu-i fără păr, ci doar o privire goală, ca de piatră Nimic la el nu te determina să-l descrii ca pe un om fioros, şi totuşi era fioros Din ce în ce mai fioros pe măsură ce se apropiau, înaintând pe podeaua ce stârnea tot felul de ecouri În momentul în care ea şi Brand ajunseseră lângă umărul Părintelui Yarvi, la doisprezece paşi de taburet, Thorn se temea de Prinţul Varoslaf mai tare decât se temuse de oricine altcineva în toată viaţa ei — Părinte Yarvi Vocea îi era uscată şi şoptită ca foşnetul hârtiilor vechi şi-i trimise lui Thorn un fior de transpiraţie pe spinare — Preot al Gettlandului, suntem foarte onoraţi de vizita ta Bine ai venit în Kalyiv, Răspântia Lumii Ochii i se mutară asupra lui Brand, apoi asupra lui Thorn, după care se întoarseră la Yarvi, apoi Prinţul se aplecă pentru a-i mângâia urechile unui câine de vânătoare imens ce stătea încolăcit la picioarele taburetului — Este un compliment bine cumpănit din partea unui bărbat aflat în poziţia ta să vină în faţa mea cu atât de puţini însoţitori Thorn chiar se simţea cumva singură Pe lângă câinele ăla cât un urs, acolo se mai aflau multe gărzi împrăştiate prin tot castelul, înarmate cu arcuri, cu săbii curbate, cu suliţe lungi şi îmbrăcate în armuri neobişnuite Însă, dacă Yarvi era peste măsură de intimidat, nu o arăta defel — Ştiu că nu voi avea nevoie de nimeni altcineva în preajma ta, mărite prinţ — N-o să ai deloc nevoie Am auzit că o ai alături pe vrăjitoarea Scarayoi cu tine, Cea Care Păşeşte între Ruine — Eşti la fel de bine informat pe cât ar trebui să fie un domn important Noi o numim Skifr, şi da, o avem cu noi — Şi totuşi, ai ţinut-o departe de sala mea Râsul lui Varoslaf era la fel de aspru ca un lătrat de câine Ai judecat foarte bine Şi cine sunt zeii ăştia tineri? — Vâslele din spate din cadrul echipajului meu Thorn Bathu, care a ucis şase uzhaki într-o confruntare pe Râul Interzis, şi Brand, cel care a suportat toată greutatea corabiei noastre pe umeri pe când traversam ţinuturile înalte — Asasina uzhakilor şi Ridicătorul de Corăbii Brand se foi stânjenit în timp ce Prinţul arunca asupra lor o privire cercetătoare — Îmi face mare plăcere să aud despre asemenea rezistenţă, îndemânare şi vitejie la cineva atât de tânăr Am putea chiar crede în eroi, nu, Părinte Yarvi? — Aproape Prinţul îşi întoarse capul spre servitoarea lui subţire ca o ramură de salcie — Un bănuţ pentru legendele de mâine Ea scoase ceva din săculeţul de la gât şi i-l apăsă în palmă lui Brand, apoi făcu acelaşi lucru şi cu Thorn O monedă mare, neregulată, având ştanţat grosolan un cal alergând la trap O monedă din aur roşiatic Thorn înghiţi în sec, încercând să-i calculeze valoarea şi bănuind că nu mai ţinuse niciodată în mână o asemenea avere — Eşti prea generos, mărite prinţ, murmură Brand, privind în jos cu ochi mari — Faptele măreţe merită recompense pe măsură din partea bărbaţilor măreţi Altfel de ce s-ar mai pregăti oamenii de luptă? Privirea fixă a lui Varoslaf se mută asupra lui Yarvi Dacă ei sunt cei de la vâslele din spate, ce alte minuni ar putea săvârşi ceilalţi? — Aş îndrăzni să spun că unii dintre ei ţi-ar putea face aurul să dispară chiar de sub ochii tăi — Niciun echipaj bun fără câţiva oameni mai puţin buni Nu putem fi cu toţii corecţi, nu, Părinte Yarvi? Mai ales noi, cei care conducem — Puterea înseamnă să ai întotdeauna un umăr în umbră — Aşa este Cum se prezintă giuvaierul din nord, mama ta, Regina Laithlin? — Nu mai este mama mea, mărite prinţ, am renunţat la familia mea când am făcut jurământul de Preoţie — Ciudate obiceiuri aveţi voi, nordicii! şi prinţul mângâie leneş urechile câinelui Cred că legăturile de sânge nu pot fi retezate cu un cuvânt — Cuvintele potrivite pot tăia mai adânc decât orice sabie, mai ales jurămintele Regina va avea un copil — Un moştenitor al Jilţului Negru, poate? Noutăţi valoroase ca aurul în aceste vremuri nefericite — Lumea se bucură, mărite prinţ Ea pomeneşte adeseori despre dorinţa sa de a vizita iar Kalyivul — Sper din tot sufletul că nu prea curând! Vistieria mea încă mai are cicatrice de pe urma ultimei sale vizite — Poate am reuşi să ajungem la o înţelegere care să vindece acele cicatrice şi care să şi umfle totodată vistieria? Pauză Varoslaf se uită la femeie, care se scutură uşor, făcând monedele atârnate de văl să se răsucească şi să-i sclipească pe frunte — De aceea ai venit de la o asemenea distanţă, Părinte Yarvi? Ca să-mi umfli vistieria? — Am venit să caut ajutor — Aa, şi tu doreşti ca oamenii importanţi să se revolte O altă pauză, iar Thorn simţi că între cei doi se derula un joc Un joc de cuvinte, însă nu mai puţin abil decât cel din careul de antrenament Şi chiar mai periculos — Dă un nume dorinţei tale Atât timp cât nu cauţi aliaţi împotriva Marelui Rege din Skekenhouse Zâmbetul Părintelui Yarvi nu se clinti nici cât un fir de păr — Ar fi trebuit să prevăd că privirea ta ageră va răzbate direct în miezul lucrurilor, mărite prinţ Eu – împreună cu Regina Laithlin şi cu Regele Uthil – mă tem că Mama Război şi-ar putea întinde aripile pe toată suprafaţa Mării Sfărâmate, în ciuda tuturor eforturilor noastre Marele Rege are mulţi aliaţi, iar noi urmărim să echilibrăm balanţa Cei care prosperă de pe urma comerţului făcut pe Râurile Divin şi Interzis ar putea fi nevoiţi să aleagă una din părţi — Şi totuşi, nu pot După cum ai văzut, am propriile mele probleme şi niciun ajutor de oferit — Îmi permiţi să întreb dacă ai ajutor de oferit Marelui Rege? Prinţul miji ochii — Preoţii continuă să vină în sud pentru a pune această întrebare — Nu sunt eu primul? — Mama Scaer a fost aici acum nu mai mult de-o lună Părintele Yarvi făcu o pauză când îl auzi — Preoteasa lui Grom-gil-Gorm? — În numele Bunicii Wexen A venit în faţa mea cu o duzină de războinici de-ai Marelui Rege şi m-a avertizat să nu bag vâsla în Marea Sfărâmată S-ar putea spune că a sunat chiar ca o ameninţare Câinele îşi înălţă capul şi scoase un mârâit prelung din gură scurgându-i-se un fir lung de bale şi stropind podeaua — Aici În castelul meu Am fost foarte tentat să pun să fie jupuită în piaţa publică, însă n-ar fi fost corect din punct de vedere politic Îşi linişti câinele cu un şuierat discret — Mama Scaer a plecat cu pielea pe ea, deci? — Nu m-ar fi încăput S-a îndreptat spre sud într-o navă cu însemnele Marelui Rege la proră, cu destinaţia Primul dintre Oraşe Şi, deşi agreez mai mult manierele tale decât ale ei, mă tem că nu-ţi pot oferi decât aceeaşi promisiune — Care a fost? — Să-mi ajut toţi prietenii din jurul Mării Sfărâmate în mod egal — Adică deloc Prinţul Kalyivului zâmbi, ceea ce-o făcu pe Thorn să se înfioare mai abitir decât încruntătura lui — Eşti recunoscut ca un om foarte şiret, Părinte Yarvi Sunt sigur că n-ai nevoie de ajutor pentru a desluşi ceea ce vreau eu să spun Ştii unde mă aflu Între Neamul Călăreţilor şi marile păduri Între Marele Rege şi Împărăteasă La răspântia lumii, înconjurat de multe pericole — Cu toţii avem pericole de care trebuie să ne apărăm — Însă un Prinţ al Kalyivului trebuie să aibă prieteni în est, în vest, în nord şi în sud Un Prinţ al Kalyivului se bazează pe echilibru Un Prinţ al Kalyivului trebuie să ţină un picior în fiecare prag — Câte picioare ai? Câinele ciuli urechile şi scoase un alt mârâit Zâmbetul lui Varoslaf pieri uşor, precum zăpada pe cale de a se topi — Îţi dau un sfat Încetează cu discuţia despre război, Părinte Yarvi Întoarce-te în Gettland şi netezeşte calea pentru Tatăl Pace, aşa cum am înţeles că trebuie să facă un Preot — Eu şi cu echipajul meu suntem liberi să părăsim Kalyivul, mărite prinţ? — Să-l forţez pe Preotul lui Uthil să rămână în ciuda voinţei lui? Nici asta n-ar fi corect din punct de vedere politic — Atunci îţi mulţumesc cu umilinţă pentru ospitalitate şi pentru sfat, bine intenţionat şi primit cu recunoştinţă Însă nu ne putem întoarce Trebuie să continuăm cu mare repeziciune drumul către Primul dintre Oraşe, pentru a căuta ajutor acolo Thorn îi aruncă o privire lui Brand şi-l văzu înghiţind în sec Să continue către Primul dintre Oraşe, la o jumătate de lume distanţă de casă Simţi un fior de încântare la acest gând Şi un fior de teamă Varoslaf de-abia catadicsi să pufnească a dispreţ — Îţi urez noroc Însă mă tem că nu vei obţine nimic de la Împărăteasă A devenit din ce în ce mai pioasă odată cu înaintarea în vârstă şi n-o să cadă la nicio înţelegere cu cei care nu-i venerează Zeiţa Unică Singurul lucru care o satisface mai mult decât pălăvrăgeala preoteselor este vărsarea de sânge Asta şi relicvele elfilor Însă ar fi necesară cea mai impresionantă relicvă descoperită vreodată spre a-i fi oferită cadou pentru a-i câştiga serviciile — O, mărite prinţ, oare unde aş putea găsi un asemenea lucru? Părintele Yarvi se înclină adânc, plin de inocenţă şi de umilinţă Însă Thorn îi zări acel zâmbet şiret în colţul gurii lui III Primul dintre oraşe Noroc Doar zeii o ştiau, în timpul acelei călătorii fuseseră o grămadă de dezamăgiri mari cât capul lui Brand O mulţime de lucruri trist de diferite faţă de poveştile şoptite şi cântate peste tot în Thoriby Şi o mulţime de lucruri pe care oamenii aveau tendinţa să nu le menţioneze absolut deloc Unul dintre aceste lucruri, mlaştinile întinse din apropierea gurii Râului Interzis – nori de insecte enervante stăpâneau malurile puturoase şi-i înţepau încontinuu pe cei care se trezeau în dimineţile cenuşii uzi de la apa din mlaştină şi acoperiţi cu ciupituri de insecte ce le provocau mâncărimi Un alt exemplu, coasta foarte lungă a Mării de Aur – adică sate micuţe, cu garduri micuţe, unde Părintele Yarvi se ciondănea în limbi ciudate cu păstorii cu chipuri arse de soare, ce deveniseră asemănătoare cu pielea pentru încălţăminte Plaje cu pietre pe care cei din echipaj aşezau făclii în cerc şi stăteau noaptea de pază, tresărind speriaţi la fiecare zgomot, convinşi că bandiţii îi aşteptau dincolo de lumina focului Amintirea luptei cu cei din Neamul Călăreţilor încă se mai târa în siajul lor, iar chipul omului ucis încă îi bântuia gândurile lui Brand Auzea tot timpul ciocnirea oţelului de lemn, chiar şi în timpul somnului — Moartea a sosit pentru voi! Se trezi dintr-odată în întunericul lipicios, însă nu află acolo decât bubuitul rapid al inimii şi ţârâitul molcom al greierilor În cântece nu se pomenea nimic despre regrete De asemenea, cântecele lăsau deoparte şi plictiseala Vâslit la nesfârşit şi linia sinuoasă a ţărmului scurgându-se prin faţa lor, săptămână după săptămână Dorul de casă, grija pentru sora lui, nostalgia dureroasă după lucrurile pe care întotdeauna crezuse că le urăşte Lătratul neîncetat al lui Skifr şi antrenamentul continuu al lui Thorn, plus bătăile fără de număr pe care le administra fiecărui om din echipaj, dar, mai ales, lui Brand Răspunsurile neobosite ale Părintelui Yarvi la veşnicele întrebări ale lui Koll despre plante, răni, politică, istorie şi calea pe care o străbate Tatăl Lună pe cer Rosăturile, răul de mare, arsurile de la soare, căldura, muştele, setea, trupurile împuţite, turul pantalonilor ros aproape complet, hrana raţionalizată dată de Safrit, durerea de dinţi a lui Dosduvoi, cele o mie de feluri în care-şi dobândise Fror cicatricea, mâncarea proastă şi fundurile supurânde, nesfârşitele contraziceri mărunte, teama neîncetată la vederea oricărei persoane străine şi, cea mai rea dintre toate, certitudinea absolută că pe drumul de întoarcere acasă vor avea la fel de suferit de-a lungul fiecărei mile Da, fuseseră multe frustrări, greutăţi, dureri şi dezamăgiri în această călătorie Însă Primul dintre Oraşe întrecuse cu mult orice aşteptare Era construit pe un promontoriu larg, care se întindea neted cale de mile întregi, acoperit de clădiri din piatră albă de la o mare la alta, cu turnuri semeţe şi acoperişuri abrupte, cu poduri splendide şi cu ziduri puternice înconjurate de alte ziduri puternice Palatul Împărătesei era ridicat în cea mai înaltă parte a promontoriului, cupole scânteietoare strânse în interiorul unei fortăreţe atât de masive, încât ar fi fost loc pentru întregul Thoriby şi încă două Roystockuri Tot locul sclipea de lumini, roşii, galbene şi albe, atât de multe, încât tiveau norii albaştri ai dimineţii cu un roz primitor şi trimiteau o mie de mii de reflectări în apa mării, acolo unde corăbii din fiecare naţie a lumii roiau precum cele mai agitate albine Probabil că văzuseră construcţii şi mai impunătoare în tăcerea Râului Divin, însă aici nu se găseau ruine de-ale elfilor, ci doar munca oamenilor, nu morminte pe cale de-a se prăbuşi, închinate gloriei apuse, ci un loc al speranţelor măreţe şi al visurilor nebuneşti, clocotind de viaţă Chiar şi de la o distanţă atât de mare, Brand auzea zgomotul oraşului Un zumzăit abia perceptibil, care-i trimitea furnicături prin toate degetele Koll, care ţâşnise în susul catargului scrijelit pe jumătate pentru a ajunge la vergă cu scopul de a avea cea mai bună privelişte, începu să fluture din mâini şi să ţipe ca un nebun Sub el, Safrit îşi astupase urechile cu mâinile şi murmura: — Mă dau bătută Mă dau bătută Dacă vrea, se poate arunca în gol şi să moară Coboară de-acolo, prostule! — Ai mai văzut vreodată aşa ceva? şopti Brand, aproape muşcând din vâslă de larg ce-i era căscată gura — Nu mai există nimic asemănător pe lume, zise Thorn, cu un rânjet de nebună pe faţa-i mai sfrijită şi mai dură ca niciodată Avea o cicatrice lungă şi palidă în partea de cap acum acoperită de păr scurt şi inele din aur roşu alături de argintul din părul încurcat, tăiate din moneda pe care i-o dăduse Varoslaf „Ce arogant din partea ta să porţi aur pe cap“, spusese Rulf, iar Thorn ridicase din umeri şi zisese că era un loc la fel de bun pentru păstrat banii ca oricare altul Brand şi-l ţinea pe al lui într-un săculeţ de la gât Reprezenta o nouă viaţă pentru Rin şi n-avea de gând să-l piardă pentru nimic în lume — Iat-o, Rulf! strigă Părintele Yarvi, trecând printre vâslaşii zâmbitori pentru a se căţăra pe platforma cârmei Am o presimţire bună — Şi eu, zise cârmaciul, cu o pânză de riduri în colţul ochilor exprimând bucurie Skifr privea încruntată la păsările ce se roteau pe cer — Presimţiri bune, poate, dar semne rău prevestitoare Dispoziţia ei nu mai redevenise plăcută de la lupta ce se dăduse pe Râul Interzis Părintele Yarvi o ignoră — Vom vorbi cu Theofora, Împărăteasa Sudului, şi-i vom da darul de la mama mea, apoi vom vedea ce avem de făcut Se întoarse pentru a sta cu faţa la echipaj, desfăcându-şi braţele, cu haina-i zdrenţăroasă fluturată de briză — Am străbătut o cale lungă şi periculoasă, prieteni! Am traversat jumătate de lume! Însă capătul drumului este în faţa noastră! — Capătul drumului, murmură Thorn în timp ce echipajul ovaţiona, apoi îşi linse buzele crăpate de parcă era un beţiv şi Primul dintre Oraşe era un ulcior mare cu bere la orizont Brand simţi un fior copilăresc de încântare şi adună apă în căuşul mâinii şi-o stropi pe Thorn, picăturile strălucind când îl împroşcă şi ea pe el şi-l împinse jos de pe cufăr cu cizma El o lovi cu pumnul în umăr, ceea ce în ultimul timp era ca şi cum ar fi lovit într-un scut bine ţinut, iar ea îi înhăţă cămaşa ferfeniţită în pumn, căzând amândoi pe fundul navei, râzând, gâfâind, o grămadă urât mirositoare — Ajunge, barbarilor, zise Rulf, băgându-şi cizma între ei şi despărţindu-i Acum vă aflaţi într-un loc civilizat! De-acum înainte ne aşteptăm la un comportament civilizat Docurile erau un haos extrem de întins Oamenii se împingeau, se trăgeau şi se smuceau unul pe celălalt, sub lumina puternică a torţelor, mulţimea foindu-se precum o vietate atunci când izbucnea câte o bătaie, pumnii şi chiar lamele ascuţite fulgerând pe deasupra capetelor În faţa unei porţi se afla un cerc de războinici, îmbrăcaţi în nişte zale neobişnuite, asemănătoare cu solzii de peşte, mârâind la gloată şi, din când în când, lovindu-i cu capetele de lemn ale suliţelor — Credeam că acesta este un loc civilizat Murmură Brand în timp ce Rulf conducea Vântul din Sud în direcţia unui chei — Cel mai civilizat loc din lume, murmură Părintele Yarvi Deşi asta înseamnă mai degrabă că oamenii preferă să se înjunghie în spate, nu în faţă — În felul ăsta rişti mai puţin să te murdăreşti de sânge pe rochia cea fină, zise Thorn în timp ce privea un bărbat grăbindu-se pe chei în vârful picioarelor, cu fustele de mătase ţinute mult deasupra gleznelor O corabie mare şi lată, toată numai scânduri verzi şi putrede, se clătina amarnic în golf, cu jumătate din vâsle ieşite vizibil din apă, fiind evident supraîncărcată, şi cu pasagerii panicaţi, lipiţi de parapete În timp ce Brand trăgea de vâslă, doi oameni săriră – sau fură împinşi – şi plonjară dând din mâini în mare În aer se vedea plutind un nor de fum şi se simţea miros de lemn ars, însă cea mai puternică era duhoarea de panică, înţepătoare precum fânul muced şi lipicioasă ca boala — Asta chiar că are aspectul unui mare ghinion! strigă Dosduvoi, în timp ce Brand sărea pe chei alături de Thorn — Eu nu prea cred în noroc, zise Părintele Yarvi Doar într-o planificare bună sau proastă Doar în şiretenie sau în superficialitate Se apropie de un nordic grizonant şi cu barba despicată în două şi înnodată la ceafă, care avea pe chip o încruntătură plină de durere în timp ce examina încărcătura unei corăbii exact ca a lor — O zi bună pentru începu Preotul — Nu prea cred! strigă bărbatul pe deasupra vacarmului Şi nu prea cred că o să găseşti prea mulţi care o s-o considere aşa! — Noi suntem de pe Vântul din Sud, spuse Yarvi, şi coborâm de pe Râul Interzis, venind dinspre Kalyiv — Eu sunt Ornulf, căpitanul Soarelui Mamă, spuse arătând cu capul înspre vasul său afectat de vremea proastă Veneam dinspre Roystock, avem deja doi ani de când batem drumul ăsta Făceam comerţ cu alyukii în timpul primăverii şi aveam una din cele mai bune încărcături văzute vreodată Mirodenii, vase de sticlă, perle şi alte comori ce ar fi făcut orice femeie să plângă la vederea lor Scutură cu amărăciune din cap Aveam un depozit în oraş şi azi-noapte a luat foc Totul e pierdut Complet — Îmi pare rău, zise Părintele Yarvi Totuşi, zeii v-au lăsat în viaţă — Şi părăsim locul ăsta nenorocit înainte să ne-o pierdem şi pe-aia Yarvi se încruntă la auzul unui ţipăt sfâşietor scos de o femeie — Aşa stau lucrurile de obicei? — N-ai auzit? întrebă Ornulf Împărăteasa Theofora a murit azi-noapte Brand se uită la Thorn, iar ea se strâmbă în timp ce-şi scărpina cicatricea de pe scalp Veştile făcură ca o mare parte din vigoarea vocii Părintelui Yarvi să dispară — Atunci, cine conduce? — Am auzit că nepoata de şaptesprezece ani, Vialine, a fost aşezată pe tron ca a treizeci şi cincea Împărăteasă a Sudului în această dimineaţă Ornulf pufni Însă n-am primit nicio invitaţie la acest eveniment grozav — Atunci, cine conduce? întrebă din nou Yarvi Ochii bărbatului se rotiră în toate părţile — Pentru moment, gloata Oamenii şi-au asumat responsabilitatea de a se descurca pe cont propriu în timp ce legea doarme — Am înţeles că oamenilor le place să se descurce pe cont propriu pe aici, zise Rulf — Da, le place haosul creat de gloată de generaţii întregi Aşa a izbucnit şi focul, am auzit, câţiva negustori s-au răzbunat unii pe alţii Jur că cei de aici i-ar putea da lecţii de ranchiună Bunicii Wexen — N-aş paria pe asta, murmură Părintele Yarvi — Unchiul tinerei Împărătese, Ducele Mikedas, încearcă să preia el conducerea Oraşul este plin cu războinicii lui Zice că se află aici pentru a menţine ordinea În timp ce oamenii se obişnuiesc cu ideea — Că o să-l aibă pe el la conducere? Ornulf mârâi: — Credeam că eşti nou pe-aici — Oriunde te-ai duce, murmură Părintele Yarvi, cei puternici sunt puternici — Poate că Ducele ăsta va restabili ordinea, zise Brand cu speranţă în glas — Arată ca şi cum aş lua cu mine cinci sute de săbii doar pentru a restabili ordinea la docuri, zise Thorn, privind haosul încruntată — Ducele nu duce lipsă de săbii, zise Ornulf, însă nu-i iubeşte deloc pe nordici Dacă ai un permis de la Marele Rege, eşti norocos, însă noi, ceilalţi, o luăm din loc înainte să fim taxaţi la sânge sau chiar mai rău Yarvi strânse din buze: — Eu şi Marele Rege nu ne aflăm în cele mai calde relaţii de prietenie — Atunci, îndreaptă-te către nord, prietene, cât încă mai poţi — Să te îndrepţi către nord acum înseamnă să cazi direct în plasele Prinţului Varoslaf, zise Brand — Încă mai jecmăneşte echipaje? Ornulf se apucă de barba-i despicată cu ambele mâini, de parcă ar fi vrut să şi-o smulgă de pe faţă Pentru numele zeilor, numai lupi peste tot! Cum ar putea un hoţ cinstit să mai supravieţuiască? Yarvi îi strecură ceva şi Brand întrezări sclipirea argintului — Dacă are bun-simţ, se va prezenta la Regina Laithlin a Gettlandului şi-i va spune că l-a trimis Preotul ei Ornulf se holbă în palma lui, apoi la mâna schiloadă a lui Yarvi, apoi în sus, cu ochii căscaţi — Tu eşti Părintele Yarvi? — Eu sunt Şirul de războinici începuse să se împrăştie de lângă poartă, împingându-i pe oameni în faţă, deşi nu mai era spaţiu pentru aceştia — Am sosit aici pentru o audienţă la Împărăteasă Rulf oftă greoi: — Dacă nu cumva Theofora te poate auzi de dincolo de Ultima Poartă, va trebui să vorbim cu această Vialine — Împărăteasa moare chiar în ziua în care ne facem noi apariţia Brand se aplecă mai mult, murmurând: Ce mai crezi despre noroc acum? Părintele Yarvi scoase un oftat prelung, în timp ce urmărea cum o căruţă plină era împinsă de pe chei în mare, iar calul încă înhămat dădea sălbatic din picioare, cu ochii rotindu-i-se plini înspăimântaţi — Cred că ne-ar prinde bine puţin În spatele tronului — Arăt ca un clovn, se răsti Thorn, înaintând pe străzile fremătând de oameni în urma Părintelui Yarvi — Nu, nu, zise el Clovnii îi fac pe oameni să râdă O convinsese să se spele şi pusese câteva ierburi cu miros înţepător în apa ei de baie pentru a omorî păduchii, iar ea îşi simţea pielea iritată pe sub noile sale haine, de parcă ar fi fost unul dintre oamenii jupuiţi de pe docurile din Kalyiv Safrit îi tăiase jumătate din păr, de-l adusese la aceeaşi lungime cu celălalt, apoi îi aranjase porţiunea de păr încâlcit cu un pieptene din os, deşi pufnise dezgustată atunci când îi rupsese trei dinţi Îi dăduse lui Thorn o tunică dintr-un material de culoarea sângelui, cu o cusătură aurie în jurul gulerului, atât de fină şi de moale, încât simţeai că nu purtai nimic pe tine, apoi, când Thorn îşi ceruse vechile ei haine înapoi, Safrit îi indicase o grămăjoară de zdrenţe arzând şi-o întrebase dacă este sigură că le mai vrea O fi fost Thorn cu un cap mai înaltă, însă Safrit era la fel de hotărâtă ca Skifr în ceea ce făcea şi nu suporta să fie contrazisă Terminase prin a avea atârnate de braţe cercuri zornăitoare din argint şi un colier din mărgele de sticlă roşii prins în jurul gâtului Genul de lucruri care ar fi făcut-o pe mama sa să se bucure enorm dacă le-ar fi purtat, însă ea se simţea la fel de confortabil cu ele ca un sclav purtând lanţuri — Oamenii de aici se aşteaptă la un anumit Yarvi flutură din mâna-i schiloadă înspre un grup de oameni cu pielea neagră, ale căror mătăsuri erau decorate cu cioburi scânteietoare de oglindă Teatru Vor crede despre tine că eşti fascinant de înfricoşătoare Sau înfricoşător de fascinantă Arăţi exact cum trebuie — Pfui! Thorn ştia că arăta exact ca o proastă, pentru că atunci când ieşise la lumină ca o absurditate parfumată, Koll scosese un râset batjocoritor, Skifr pufnise zgomotos, iar Brand rămăsese holbându-se la ea, tăcut de parcă ar fi văzut un cadavru umblător Lui Thorn îi arsese faţa de umilinţă şi îi ardea şi acum aproape la fel de tare Un bărbat cu o pălărie înaltă se holba la ea în timp ce treceau I-ar fi plăcut să-i arate sabia tatălui ei, însă străinilor nu le era permis să poarte arme în Primul dintre Oraşe În loc de asta însă se aplecă spre el şi clănţăni din dinţi, ceea ce se dovedi mai eficient decât orice armament, făcându-l să chiţăie de teamă şi să-şi ia picioarele la spinare — Tu de ce n-ai făcut niciun efort? întrebă, ajungându-l din urmă pe Yarvi Se părea că el avea un adevărat dar în a se strecura neobservat prin mulţimea densă de oameni, în timp ce ea trebuia să-şi facă loc cu umerii, lăsând în urmă un adevărat cor de strigăte de ură — Ba am făcut Preotul îşi perie cu mâna haina groasă de culoare neagră, deşi pe ea nu se afla nici urmă de ornamente În mijlocul acestor mulţimi ţipătoare eu voi ieşi în evidenţă prin simplitatea mea umilă, un servitor de încredere al Părintelui Porumbeilor — Tu? — Am spus că voi arăta ca unul, nu că voi fi unul Părintele Yarvi scutură din cap în timp ce ea trăgea din nou de turul excesiv de strâmt al pantalonilor — Sincer, Brand avea dreptate că nu există binecuvântare pe lumea asta pe care tu să n-o tratezi ca pe un blestem Cei mai mulţi oameni ar fi recunoscători pentru haine noi şi de calitate Nu prea te-aş putea lua cu mine la palat duhnind ca o cerşetoare, nu? — Atunci, care-i motivul pentru care mă iei cu tine la palat? — Ar trebui să mă duc singur? — Ai putea să iei pe cineva care nu spune cel mai nepotrivit lucru în cel mai nepotrivit moment Pe Safrit, pe Rulf sau chiar pe Brand Are o faţă din aia în care oamenii au încredere — Are una din feţele alea de care oamenii profită Şi nu că aş ignora monumentalele talente diplomatice ale lui Safrit, ale lui Rulf sau ale lui Brand, însă e posibil ca tânăra Împărăteasă Vialine să fie ceva mai înţelegătoare faţă de o femeie de aceeaşi vârstă — Eu? Oamenii nu sunt niciodată înţelegători cu mine! Thorn îşi aduse aminte de dispreţul fetelor din Thoriby, de privirile răutăcioase şi de râsul otrăvitor şi, chiar dacă omorâse opt oameni, se cutremură când îşi aduse aminte de ele Şi, cel mai puţin dintre toţi, femeile de vârsta mea — De data aceasta va fi diferit — De ce? — Pentru că-ţi vei ţine gura închisă şi vei zâmbi mai suav ca niciodată Thorn înălţă din sprâncene când îl auzi — Nu prea pare genul meu Eşti sigur? Privirea îngustată a lui Yarvi alunecă asupra ei — O, sunt sigur Acum aşteaptă Lui Thorn îi căzu falca la vederea a şase monştri ce traversau strada, fiecare legat de spatele celuilalt cu un lanţ din argint şi cu nişte gâturi mai lungi decât un om rotindu-li-se îndurerate — Suntem la mare depărtare de Gettland, murmură ea în timp ce îi privea înaintând încet printre clădirile albe, plutind la o înălţime atât de mare încât uliţa strâmbă dintre ele părea un canion întunecat Îşi aduse aminte de piatra umedă şi întunecată din Gettland, de ceaţa de dimineaţă de deasupra Mării Mamă cu apa de culoare cenuşie, de respiraţia ce scotea aburi în dimineţile răcoroase, de cum se ghemuia lângă foc pentru a se încălzi în serile lungi şi de glasul mamei sale, îngânând rugăciunea de seară Părea o altă viaţă Părea o altă lume O lume despre care Thorn nu crezuse niciodată că-i va lipsi — Da, suntem, zise Yarvi, luând-o ceva mai grăbit prin căldura lipicioasă şi puturoasă a Primului dintre Oraşe Thorn era conştientă că zilele anului se scurgeau cu repeziciune, însă toamna de aici era mult mai fierbinte decât mijlocul verii în Thoriby Se gândi la milele dificile pe care le parcurseseră La lunile de vâslit La robia din ţinuturile înalte La pericolul permanent al stepei Fără a uita de periculoasa experienţă din timpul călătoriei, cu Prinţul Varoslaf — Poate Împărăteasa să ne dea vreun ajutor dacă alege să încerce? — Poate că nu în oţel, dar în argint, categoric Yarvi murmură o scuză într-o limbă necunoscută în timp ce treceau pe lângă un grup de femei acoperite cu voaluri întunecate la culoare, ai căror ochi cu margini pictate o urmăreau pe Thorn de parcă ea era cea ciudată — Situaţia de acasă încă ar fi riscantă Thorn numără duşmanii pe degetele-i bătătorite: oamenii Marelui Rege, adică cei din Yutmark, inglezii, cei din Ţinuturile de Jos, vanstermanii, insularii — Ai fi surprinsă să afli că deja m-am gândit la asta — Şi nu-i avem alături de noi decât pe throvenlanderi Yarvi pufni: — Alianţa asta nu este decât lapte lăsat în căldura amiezii — Cum adică? — Nu va dura — Dar Regele Fynn a zis — Regele Fynn este un sac umflat cu maţe, care are puţină autoritate chiar şi în propriul său regat Doar vanitatea sa îl va lega de noi, iar aceasta se va topi în faţa furiei Bunicii Wexen mai repede decât zăpada în faţa Soarelui Mamă Trucul acela mărunt n-a făcut decât să ne acorde un răgaz — Atunci vom rezista singuri — Unchiul meu, Uthil, s-ar împotrivi singur lumii întregi şi insistă că oţelul este răspunsul — Sună curajos, zise Thorn — Mă îndoiesc — Însă lipsit de înţelepciune Yarvi îi zâmbi: — Sunt impresionat M-am aşteptat să înveţi mânuirea sabiei, însă ce-i prudenţa, niciodată Totuşi, nu-ţi face griji Sper să găsesc alte metode pentru a ne îmbunătăţi situaţia De îndată ce trecură printre impunătoarele uşi din bronz ale palatului, Thorn nu mai simţi stânjeneala de a fi îmbrăcată ca o prinţesă, ci ruşinea că era îmbrăcată ca o ţărancă Aici sclavii arătau ca reginele şi gărzile ca eroii din legende Sala în care fură întâmpinaţi era ticsită de curteni încărcaţi de bijuterii, la fel de plini de culori, de pompoşi şi, după cum îşi imagină Thorn, de inutili, precum păunii care se plimbau mândri prin impecabilele grădini de afară Ar fi fost bucuroasă dacă ar fi putut să dispară cu totul în noile ei cizme, dar acestea aveau tălpi foarte groase, iar ea crescuse în ultimele câteva luni, devenind mai înaltă decât Părintele Yarvi, care era el însuşi mai înalt decât majoritatea de acolo Ca de obicei, nu-i mai rămânea decât să-şi tragă umerii înapoi, să ridice bărbia şi să afişeze cea mai dârză expresie, oricât de tare ar fi transpirat laşa din ea în tunica de un roşu-aprins Ducele Mikedas stătea deasupra lor, într-un jilţ din aur aşezat pe un postament înalt, cu un picior sprijinit neglijent pe unul din braţele sculptate, îmbrăcat într-o spectaculoasă armură acoperită de vârtejuri poleite cu aur Era unul dintre acei oameni frumoşi care îşi imaginau că sunt şi mai frumoşi decât în realitate, cu pielea întunecată şi cu un ochi ce i se zbătea, cu părul negru şi cu barba înspicată cu argintiu — Salutări, prieteni, şi bine aţi venit în Primul dintre Oraşe! Le arătă un surâs victorios, deşi lui Thorn nu-i trezi decât cea mai profundă suspiciune — Cât de mare mi-e măiestria de a vă vorbi Limba? Părintele Yarvi se înclină adânc, iar Thorn îi urmă exemplul Înclină-te când mă înclin şi eu, spusese el, iar asta putea însemna oricând — E fără cusur, Alteţa Voastră O măiestrie bine-venită şi impresionantă — Reamintiţi-mi numele voastre, căci am cea mai îngrozitoare memorie a numelor — El este Părintele Yarvi, Preotul Gettlandului Femeia care vorbise era înaltă, subţire şi foarte palidă, cu capul ras complet şi cu brăţări făcute de elfi zornăindu-i pe mâinile tatuate, oţel străvechi, aur şi cristal tăiat strălucind Thorn îşi răsfrânse buzele, dezvelindu-şi dinţii, şi-şi aminti la timp să nu scuipe pe podeaua extrem de bine lustruită — Mamă Scaer, zise Yarvi, este o adevărată plăcere de fiecare dată când căile ni se intersectează Preoteasa Vansterlandului, cea care şoptea în urechea lui Grom-gil-Gorm şi care fusese trimisă de către Bunica Wexen în sud pentru a-l avertiza pe Prinţul Varoslaf să nu vâslească în Marea Sfărâmată — Mi-aş dori să pot spune la fel, zise Mama Scaer Însă niciuna dintre cele trei întâlniri ale noastre n-a fost plăcută Îşi mută privirea-i albastră, ca de gheaţă, asupra lui Thorn — N-o cunosc pe femeia asta — De fapt, v-aţi întâlnit în Skekenhouse Ea este Thorn Bathu, fiica lui Storn Headiand Thorn se simţea cumva răsplătită să vadă ochii Mamei Scaer mărindu-se — Cu ce ai hrănit-o? — Cu foc şi cu tocile, zise zâmbind Părintele Yarvi, şi are un apetit pe cinste Este un războinic cu drepturi depline acum, care a trecut testul în faţa uzhakilor — Ce războinic neobişnuit ai! Ducele Mikedas părea mai mult amuzat decât impresionat, acompaniat de curtenii slugarnici Mi-ar plăcea s-o văd duelându-se cu una din gărzile mele personale — Ce-ai zice de doi odată? se răsti Thorn, înainte să-şi dea seama că avea gura deschisă Glasul de-abia sună ca al ei, o provocare dură ce stârni un ecou prelung şi sălbatic în interiorul acelor pereţi decoraţi cu fresce din argint Însă Ducele râse doar — Minunat! Exuberanţa tinereţii! Şi nepoata mea este la fel Crede că totul este realizabil, în ciuda tradiţiilor, neţinând cont de sentimentele celorlalţi, neţinând cont de ce se întâmplă în lumea reală Yarvi se înclină din nou: — Cei care conduc şi cei de lângă ei ar trebui să ţină întotdeauna cont de ce se întâmplă în lumea reală Ducele flutură din deget: — Te plac — De fapt, cred că avem un prieten în comun — Avem? — Ebdel Aric Shadikshirram Ducele căscă ochii şi-şi smuci piciorul de pe jilţ, ridicându-se în picioare — Cum se simte? — Regret să te informez că a trecut prin Ultima Poartă, Alteţa Voastră — Moartă? — Ucisă de un sclav trădător — Zeiţă îndurătoare! Ducele se tolăni la loc A fost o femeie unică I-am cerut să se mărite cu mine, să ştii Eram un bărbat tânăr pe-atunci, desigur, însă Scutură din cap, neîncrezător M-a refuzat — Chiar aşa, o femeie unică — Anii ni se scurg printre degete, ca apa Părea că ieri Ducele oftă prelung, iar privirea îi deveni dură Dar să revenim la treburile noastre — Desigur, Alteţa Voastră Părintele Yarvi se înclină din nou Capul i se mişca precum un măr într-un coş Am venit ca emisar al Reginei Laithlin şi al Regelui Uthil ai Gettlandului, pentru a cere o audienţă cu strălucitoarea Vialine, Împărăteasa din Sud — Hmmmm Ducele se propti într-un cot şi-şi frecă barba nefericit Încă o dată, unde se află Gettlandul? Thorn strânse din dinţi, însă răbdarea Părintelui Yarvi era din oţel — Gettlandul se află pe ţărmul vestic al Mării Sfărâmate, Alteţa Voastră, la nord de tronul Marelui Rege din Skekenhouse — Atât de multe ţărişoare pe-acolo, încât este nevoie de un cărturar pentru a fi la curent cu ele! Curtenii chicotiră politicos, iar Thorn simţi o dorinţă impetuoasă de a-şi înfige pumnul în ochii lor — Mi-aş dori să pot onora orice solicitant în căutarea unei audienţe, însă trebuie să înţelegi că trecem printr-o perioadă delicată Yarvi se înclină — Desigur, Alteţa Voastră — Atât de mulţi duşmani de îmblânzit şi atât de mulţi prieteni care au nevoie de certitudini Atât de multe alianţe de care trebuie avut grijă şi unele mai puţin importante decât altele, fără lipsă de respect Zâmbetul său strălucitor degaja lipsă de respect aşa cum pute brânza veche Yarvi se înclină — Desigur, Alteţa Voastră — Împărăteasa Vialine nu este o femeie Făcu un gest, indicând-o pe Thorn de parcă era un cal lipsit de perspectivă din grajdul său De acest gen De-abia este un pic mai mult decât o copilă Uşor de influenţat Inocentă Are atât de multe de învăţat despre cum stau de fapt lucrurile Înţelegi că trebuie să fiu precaut Înţelegi că trebuie să fii răbdător Pentru ca o naţie atât de mare şi de variată ca a noastră să facă trecerea de la o stăpânire la alta este inevitabil să străbată o cale plină de obstacole Însă voi trimite după tine când va sosi momentul Yarvi se înclină — Desigur, Alteţa Voastră Aş putea întreba când? Ducele flutură din mână cu degetele sale lungi: — Când va sosi momentul, Părinte, ăă — Yarvi, şuieră Mama Scaer Thorn nu era un mare diplomat, însă avea o puternică impresie că momentul nu va sosi niciodată Mama Scaer îi aştepta pe un coridor mărginit de statui, însoţită de doi războinici de-ai ei, un vansterman cu o căutătură urâtă şi un bărbat din Ţinuturile de Jos cu o faţă ca o dală de piatră Thorn era într-o dispoziţie neagră şi trecu direct la o atitudine războinică, însă niciunul din ei nu părea dispus să-şi plece privirile Şi nici stăpâna lor nu părea — Sunt surprinsă să te văd aici, Părinte Yarvi — Şi eu pe tine, Mamă Scaer, răspunse el, deşi niciunul nu părea vreun pic surprins Ne-am deplasat amândoi cale de jumătate de lume depărtare de locurile noastre Am crezut că vei rămâne alături de regele tău, Grom-gil-Gorm Are nevoie de tine să vorbeşti în numele Tatălui Pace, înainte ca Mama Război să-l tragă după ea către ruină, într-un război împotriva Gettlandului Privirea Mamei Scaer deveni şi mai îngheţată, deşi aşa ceva părea imposibil — Aş fi fost cu el dacă Bunica Wexen nu m-ar fi ales pentru această misiune — O mare onoare O mică strâmbătură din colţul gurii lui Yarvi sugera că era mai degrabă o trimitere în exil, şi amândoi o ştiau Probabil că ai mulţumit-o peste măsură pe Bunica Wexen pentru a o câştiga Ai vorbit în numele ţării tale? I-ai ţinut piept pentru regele tău şi pentru supuşii lui, aşa cum ar trebui s-o facă o Preoteasă? — Când fac un jurământ, mi-l ţin, se răsti Scaer O Preoteasă credincioasă se duce acolo unde îi cere Bunica ei să se ducă — La fel ca un sclav credincios — Tu eşti expertul aici Încă te ustură gâtul? Zâmbetul lui Yarvi păli un pic — Cicatricele sunt destul de bine vindecate — Chiar sunt? Scaer se aplecă mai aproape, cu buzele-i subţiri dezvelindu-i dinţii Dacă aş fi în locul tău, m-aş întoarce la Marea Sfărâmată înainte de a mai căpăta unele în plus Se îndepărtă de ei, în timp ce vanstermanul şi Thorn mai schimbară o ultimă privire aspră, după care şi acesta se îndepărtă — Reprezintă o problemă, şopti ea — Da — Şi este apropiată de Duce — Da — Şi a fost trimisă aici înaintea noastră — Da — Deci Bunica Wexen a ghicit ce-o să faci cu mult înainte ca tu s-o faci — Da — Am senzaţia că n-o să obţinem nicio audienţă în acest fel Yarvi se uită cu acreală la ea — Vezi? Până la urmă eşti diplomată Prieteni vechi Pe zei, acum era foarte iute Brand era un luptător de două ori mai bun decât fusese când părăsiseră Thoriby-ul doar datorită antrenamentului cu ea, însă devenea un adversar din ce în ce mai slab pentru Thorn cu fiecare zi ce trecea Când lupta cu ea, se simţea ca un porc greoi, întotdeauna cu trei paşi în urmă Singur, nu avea nicio şansă, indiferent de tipul de teren Chiar şi alături de încă doi prieteni începea să se simtă depăşit numeric Ea se apăra din ce în ce mai puţin, devenind tot mai mult vânător, iar ei, pradă neajutorată — Koll, strigă Brand, smucind din cap, du-te în stânga! Începură să se împrăştie în curtea palatului pe cale să se prăbuşească pe care Yarvi îl găsise pentru ei, încercând s-o prindă în capcană, s-o ademenească prin spaţiile dintre ei — Dosduvoi, ia Îşi dăduse seama prea târziu că Thorn îl atrăsese pe uriaş în colţul puternic luminat al curţii şi Dosduvoi bătu în retragere când Soarele Mamă îl înţepă dintr-odată în ochi Thorn sări asupra lui ca fulgerul, dezechilibrându-l, în ciuda volumului său, cu o năucitoare lovitură de secure dată în scut, apoi alunecând cu sabia pe sub rama scutului şi înfigându-i vârful în burdihanul lui de uriaş Ea se retrase râzând, în timp ce Brand izbi aerul din locul în care fusese Thorn cu o clipă înainte, asigurându-se că între ea şi Koll se găsea unul dintre stâlpii scorojiţi ce înconjurau curtea — Of, Zeiţă, gâfâi Dosduvoi în timp ce se îndoia de mijloc, ţinându-se de pântece — Promiţător, zise Skifr, dându-le roată încet, cu mâinile la spate Însă nu te lăsa purtată de val Tratează fiecare luptă ca şi cum ar fi ultima Fiecare duşman, ca şi cum ar fi cel mai rău Luptătorii inteligenţi arată mai puţin impresionant decât sunt în realitate, oricât ar fi adversarii de slabi — Mulţumesc pentru asta, se forţă Brand să spună printre dinţii încleştaţi, încercând să-şi şteargă transpiraţia de pe faţă cu umărul Zei, ce cald era! Câteodată părea că nici măcar o boare de vânt nu adie în oraşul ăsta blestemat — Tatăl meu obişnuia să spună să nu devii niciodată mândru Ochii lui Thorn se mutară cu rapiditate de la Brand la Koll şi înapoi, în timp ce ei încercau s-o atragă într-un colţ Spunea că marii războinici ajung să creadă că se află în propriile lor cântece şi încep să considere că doar ceva măreţ i-ar putea ucide Însă ceva neînsemnat poate ucide pe oricine — O zgârietură care se infectează, zise Safrit, privindu-i cu mâinile în şolduri — O legătură de scut prea roasă, mormăi Brand, încercând să ţină sub observaţie armele lui Thorn, dar dându-şi seama că vesta ei zornăitoare era un element ce-i distrăgea lui atenţia — Să aluneci pe un rahat de oaie, zise Koll, ţâşnind cu rapiditate şi încercând s-o lovească, însă doar îi oferi oportunitatea de a-i lovi cu putere scutul şi de-a aluneca în jurul lui, creându-şi spaţiu de manevră — Tatăl tău părea un om care ştia ce spune, zise Skifr Cum a murit? — Într-un duel cu Grom-gil-Gorm După toate aparenţele, ceva demn Thorn schimbă dintr-odată direcţia şi, oricât ar fi fost Koll de rapid, ea fu şi mai rapidă La fel de rapidă ca un scorpion şi mai puţin miloasă Securea i se izbi de piciorul băiatului, făcându-i-l să se îndoaie, iar el icni şi se împletici într-o parte Îl izbi cu sabia în lateral, trântindu-l şi făcându-l să se rostogolească prin curte ţipând sfâşietor Însă asta îi oferi o şansă lui Brand, iar zilele de ezitare erau de mult lăsate în urmă Chiar şi prinsă pe picior greşit ea tot izbuti să-i pareze sabia şi s-o facă să i se lovească de umăr cu putere Pe zei, dură mai era, nici măcar nu tresărise El se izbi cu scutul de ea, împingând-o mârâind până la zid, făcând ca marginea scutului să zboare tencuiala în bucăţi Se clătinară într-o îmbrăţişare precară şi, pentru o clipă, fu sigur că o va dovedi Însă chiar şi-aşa, cu el forţând-o să dea în spate, ea tot reuşi nu se ştie cum să-şi treacă piciorul pe după piciorul lui, icnind când îşi răsuci toată greutatea pentru a-l trânti pe spate cu putere Se izbiră de pământ, el prins dedesubt Pe zei, era puternică Era ca în cântecul lui Bail luptându-se cu marele ţipar, însă cu un rezultat mult mai prost, aproape că nu încăpea îndoială — Se presupune că îl omori, strigă Skifr, nu că te împerechezi cu el! Asta poţi s-o faci în timpul tău liber Se rostogoliră îmbrăţişaţi, iar ea ajunse din nou deasupra, cu dinţii strânşi în timp ce încerca să-şi scoată antebraţul pentru a i-l înfige sub bărbie ca să-l sufoce, iar el o ţinea strâns de cot, străduindu-se să i-l răsucească, amândoi şuierând unul la altul Atât de apropiaţi, încât păru că privirile lor se contopesc Atât de apropiaţi, încât el putea să-i vadă fiecare picătură de transpiraţie de pe frunte Atât de apropiaţi, încât pieptul i se presa de al lui la fiecare respiraţie rapidă, fierbinte, dulceag-amăruie Şi, pentru un moment, păru că nu se luptă, ci că fac cu totul altceva Apoi poarta grea bubui, deschizându-se, iar Thorn ţâşni imediat în sus de pe el, de parcă ar fi fost pălmuită — Altă victorie? strigă Părintele Yarvi, păşind peste prag cu Rulf lângă umărul lui, încruntat — Bineînţeles, zise Thorn, de parcă nu mai avea nimic altceva în minte decât să-i dea o bătaie lui Brand Ce altceva ar mai putea fi? Se ridică şi el, scuturându-se de praf, comportându-se de parcă pielea nu-l ardea din creştet şi până-n vârful degetelor de la picioare Pretinzând că stă cocoşat din cauza unui cot primit în coaste, nu din cauza umflăturii din partea de jos a corpului Pretinzând că totul era în regulă, ca de obicei Însă ceva se schimbase din acea zi în care ea intrase în curte îmbrăcată cu noile haine, aceeaşi persoană şi totuşi atât de diferită în lumina ce-i scotea încruntătura în evidenţă şi-i făcea ochii să lucească, iar el amuţise de la atâta uitat la ea Dintr-odată, totul se destrămase Sau toate piesele se combinaseră Ea nu mai era doar prietena sau rivala lui, ori unul dintre camarazii de la vâsle, unul dintre membrii echipajului Încă mai făcea parte din echipaj, însă mai era şi altceva, pe lângă asta, care-l stârnea şi-l fascina, dar cel mai tare îl speria Ceva se schimbase în felul în care o vedea, iar acum, când se uita din nou la ea, nu mai era în stare să mai vadă şi altceva Dormeau pe podeaua aceleiaşi camere pe cale de-a se prăbuşi Nu păruse nimic neobişnuit atunci când se mutaseră, dormiseră claie peste grămadă timp de câteva luni Dar acum el şedea treaz cu privirea în tavan în noaptea lipicioasă şi fierbinte, gândindu-se cât de aproape era de ea Ascultând zgomotele neîncetate ale oraşului şi încercând să distingă respiraţia ei uşoară Gândindu-se ce uşor ar fi fost să întindă mâna şi să o atingă Îşi dădu seama că se uita iar pe furiş la fundul ei şi se forţă să-şi lase privirea în pământ — Zei, şopti el, însă habar n-avea la ce zeu trebuie să te rogi pentru o problemă ca asta — Ei, atunci sunt teribil de încântat că cineva câştigă, se răsti Yarvi — Fără noroc la palat? întrebă cu glas răguşit Brand, încă aplecat şi căutând disperat ceva care să le distragă atenţia — Palatul este complet lipsit de noroc, spuse Rulf — O altă zi irosită Yarvi se trânti pe o laviţă, cu umerii lăsaţi O să fim norocoşi dacă mai căpătăm o altă şansă de a fi insultaţi de Ducele Mikedas, ca să nu mai pomenim de nepoata sa — Aveam impresia că nu crezi în noroc, zise Thorn — În acest moment sper că norocul este cel care crede în mine Părintele Yarvi părea zguduit, aşa cum Brand nu apucase să-l vadă niciodată Chiar şi când se luptaseră cu Neamul Călăreţilor, lăsase impresia că ştie ce are de făcut Acum Brand se întreba dacă nu cumva fusese doar o mască afişată de Preot O mască ce părea că acum începe să crape Pentru prima dată deveni dureros de conştient că Yarvi este doar cu câţiva ani mai în vârstă decât el, dar că trebuia să aibă grijă de soarta întregului Gettland, ajutându-se doar de o singură mână pentru asta — Mă întreb ce se întâmplă în Thoriby chiar acum, murmură Koll nostalgic, scuturându-şi piciorul rănit — Se apropie vremea recoltei, bănuiesc, spuse Dosduvoi, care-şi făcuse cămaşa sul pentru a-şi verifica vânătăile — Câmpuri aurii cu orz ce se mişcă în bătaia vântului, zise Skifr — O mulţime de negustori sosind în pieţe Safrit începuse să se joace cu simbolurile de negustor de la gât Corăbii roind la docuri Bani care curg — Doar dacă nu cumva recoltele au fost incendiate în atacurile vanstermanilor, se răsti Yarvi Iar negustorii nu au fost reţinuţi la Skekenhouse de către Bunica Wexen Câmpurile, mirişti înnegrite, şi docurile rămase pustii Ar fi putut deja să-i convingă şi pe cei din Ţinuturile de Jos Şi pe inglezii conduşi de Strălucitorul Yilling Mii de oameni mărşăluind spre Gettland Brand înghiţi în sec, gândindu-se la Rin, stând în biata lor cocioabă din afara zidurilor — Aşa crezi? — Nu Încă nu Dar, poate, curând Timpul se scurge şi eu nu pot face nimic Întotdeauna există o cale Preotul privea în pământ, cu degetele de la mâna sănătoasă făcându-şi de lucru cu unghia degetului deformat Jumătate de război se duce cu vorbe şi se câştigă cu ajutorul lor Vorbe potrivite, adresate persoanelor potrivite Însă am rămas şi fără ele — Vor veni la momentul potrivit, murmură Brand, dorindu-şi să fie de ajutor, deşi nu prea ştia în ce fel — Mi-aş dori să-mi dau seama cum Yarvi îşi duse mâinile spre faţa palidă, cea schiloadă părând o jucărie contorsionată pe lângă cea sănătoasă Avem nevoie de un nenorocit de miracol Apoi se auzi un bubuit puternic în uşă Safrit ridică dintr-o sprânceană — Cumva aşteptăm vreun vizitator? — Nu prea suntem copleşiţi de prieteni în acest oraş, zise Thorn — Tu nu prea eşti copleşită de prieteni niciunde, zise Brand — Poate sunt trimişii Mamei Scaer să ne ureze bun venit, spuse Yarvi — Arme, mârâi Rulf Îi aruncă lui Thorn sabia, pe care ea o prinse din zbor — Pe Zeiţă, sunt bucuros să mă lupt cu cineva, rosti Dosduvoi, înşfăcând o suliţă, atât timp cât nu este vorba de ea Brand trase afară sabia lui Odda, al cărei oţel se simţea înfricoşător de uşor după sabia de antrenament Teama rezolvase rapid problema din pantaloni, dacă altceva nu reuşise Uşa se zgâlţâi de la alte lovituri, şi nu aveau în faţă o uşă chiar fragilă Koll se apropie tiptil, în vârful picioarelor, pentru a privi prin fereastra micuţă din uşă — Este o femeie, şuieră Arată ca o bogătană — Singură? întrebă Yarvi — Da, sunt singură, veni o voce înăbuşită prin uşă Şi sunt o prietenă — Exact acelaşi lucru l-ar spune şi un duşman, zise Thorn — Sau un prieten, interveni Brand — Doar zeii ştiu cât de bine ne-ar prinde unul, zise Rulf, potrivindu-şi însă, pentru orice eventualitate, o săgeată în arcul său negru — Deschide-o! zise Yarvi Koll trase zăvorul de parcă ar fi putut să-l ardă şi se dădu repede într-o parte, cu câte un cuţit pregătit în fiecare mână Brand se ghemui în spatele scutului, fiind convins că prin uşa deschisă va intra şuierând un nor de săgeţi Însă uşa scârţâi, deschizându-se încet, şi o faţă se îţi prin crăpătură O faţă de femeie, cu piele întunecată şi cu ochi negi, cu păr negru, prins lejer cu câteva bijuterii în formă de ac, pentru a sta ridicat Avea o mică cicatrice ce-i străbătea buza de sus, un ciob de dinte alb ivindu-se atunci când zâmbi — Cioc, cioc, zise ea, strecurându-se înăuntru şi închizând uşa în urma ei Purta o haină lungă din în alb, fin, iar în jurul gâtului avea un lanţ de aur, cu fiecare za lucrată să arate ca un ochi Îşi arcui o sprânceană când văzu etalarea aceea de oţel ascuţit şi ridică încet palmele în sus — O, mă predau! Rulf scoase un strigăt de bucurie şi-şi aruncă arcul zornăind pe jos, grăbindu-se s-ajungă la femeie şi s-o cuprindă într-o îmbrăţişare sufocantă — Sumael! rosti el, strângând-o cu putere Pe zei, ce tare mi-ai lipsit! — Şi tu mie, Rulf, ticălos bătrân, hârâi ea, plesnindu-l pe spate, apoi gemând când el o ridică de la pământ Am avut eu bănuielile mele când am auzit că o navă numită Vântul din Sud a andocat Un lucru finuţ, apropo — Ne reaminteşte de unde venim, zise Yarvi, frecându-se pe gât cu mâna sănătoasă — Părinte Yarvi, rosti Sumael, eliberându-se din îmbrăţişarea cârmaciului Uită-te la tine Pierdut pe mare şi căutând disperat pe cineva care să poată restabili cursul — Unele lucruri nu se schimbă niciodată, zise el Arăţi prosper — Tu arăţi groaznic — Unele lucruri nu se schimbă niciodată — Nicio îmbrăţişare pentru mine? El pufni, aproape suspinând — Mi-e teamă că, dacă o fac, nu-ţi mai dau drumul niciodată Ea se apropie, cu ochii pironiţi într-ai lui — Îmi asum riscul Îl cuprinse cu braţele, ridicându-se pe vârfuri pentru a-l trage mai aproape El îşi lăsă capul pe umărul ei, cu lacrimile lucindu-i pe obrajii supţi Brand se uită la Thorn, iar ea ridică din umeri — Bănuiesc că acum ştim cine este Sumael — Deci aceasta este ambasada Gettlandului? Sumael lovi cu degetul o grămăjoară de tencuială pătată de mucegai, care căzu de pe perete şi se împrăştie pe scândurile pline de praf Ai ochiul format pentru o târguială avantajoasă — Sunt fiul mamei mele, zise Yarvi Chiar dacă nu mai este mama mea Sala şubredă în care mâncau putea găzdui patruzeci de persoane, însă majoritatea oamenilor din echipaj plecaseră în treaba lor, iar locul scotea un ecou găunos acum — Ce cauţi aici, Sumael? — În afară de reluarea legăturii cu nişte vechi prieteni? Se aşeză mai comod în scaun şi scoase la iveală o cizmă pătată, ce contrasta puternic cu hainele ei fine, pe care o aşeză pe tăblia mesei Mi-am ajutat unchiul la construirea unei corăbii pentru Împărăteasa Theofora şi aşa mai departe, lucrurile s-au legat Spre indignarea multora dintre curteni, m-a făcut inspectorul flotei sale O şuviţă de păr îi căzu pe faţă şi ea îşi scoase buza de jos în afară, suflând-o într-o parte — Ai avut întotdeauna un mare talent când vine vorba de corăbii Rulf se uita la ea radiind, ca la o fiică sosită acasă pe neaşteptate Şi de enervat oameni — Corăbiile Împărătesei zăceau putrezind în golful din Rugora, pe coastă, mai în jos Care era, de asemenea, aşa cum se întâmplă de obicei, locul în care era educată nepoata Împărătesei, Vialine Şuviţa de păr îi căzu din nou pe faţă şi ea o suflă din nou Sau întemniţată, depinde din ce punct de vedere priveşti — Întemniţată? întrebă Brand — Aici nu prea există încredere între membrii familiei regale Sumael ridică din umeri Însă Vialine voia să înţeleagă ce înseamnă o flotă Ea vrea să înţeleagă totul Cred că am devenit prietene Când Theofora s-a îmbolnăvit şi Vialine a fost chemată înapoi, în Primul dintre Oraşe, mi-a cerut să vin cu ea şi Ridică lanţul de la gât cu vârful degetului şi-l lăsă să cadă la loc, zornăind Printr-un act magic ciudat m-am trezit consilierul Împărătesei din Sud — Talentele au tendinţa să iasă la suprafaţă, zise Rulf — Ca rahaţii, mormăi Thorn Sumael rânji drept răspuns: — Pluteşti, deci Brand râse, Thorn îi aruncă o privire urâtă, iar el se opri — Deci stai la dreapta celei mai puternice femei din lume? întrebă Rulf, scuturând din capu-i pleşuv — Nu sunt chiar singură Şuviţa căzu din nou şi Sumael se strâmbă enervată, începând să-şi scoată acele din păr Există un consiliu format din câteva duzini de membri, iar cei mai mulţi îi aparţin Ducelui Mikedas O fi Vialine Împărăteasă cu numele, însă el deţine puterea şi n-are nicio intenţie s-o împartă — N-a împărţit nimic nici cu noi, spuse Yarvi — Am auzit Părul îi căzu ca o perdea pe jumătate din faţă, lăsându-i descoperit doar un ochi, sclipind Cel puţin, aţi scăpat cu capetele pe umeri — Crezi c-o să ni le păstrăm dacă mai rămânem? întrebă Yarvi Ochii lui Sumael se abătură asupra lui Thorn — Asta depinde de cât de diplomaţi puteţi fi — Pot fi diplomată, spuse ea ameninţător Sumael doar zâmbi şi mai larg Femeia părea imună la intimidări — Îmi aduci aminte de căpitanul unei corăbii pe care am navigat împreună cu Yarvi Yarvi izbucni în râs, urmat de Rulf, ceea ce-o făcu pe Thorn să se încrunte — Asta e o insultă sau un compliment? — Hai să-i spunem puţin din fiecare Yarvi se aplecă înainte, cu coatele pe masă şi cu mâna schiloadă strânsă în cea sănătoasă — Marele Rege se pregăteşte de război, Sumael Cine ştie, poate că războiul deja a început — Ce aliaţi mai ai? întrebă ea, adunându-şi părul în sus cu ambele mâini şi strângându-l într-un nod — Mai puţini decât ne sunt necesari — Unele lucruri nu se schimbă niciodată, nu, Yarvi? Sumael îşi înfipsese acele la loc, cu dexteritate Ducele nu este un adept al Zeiţei Unice la fel de înfocat ca Theofora, însă, chiar şi aşa, are intenţia de a onora alianţa cu Bunica Wexen Poate alege un învingător — Vom vedea, zise Yarvi Am nevoie să vorbesc cu Împărăteasa Sumael expiră zgomotos — Pot încerca Dar mai mult de o audienţă nu pot promite — Nu-mi datorezi nimic Ea îi susţinu privirea în timp ce-şi prindea în păr ultimul ac, al cărui capăt cu piatră preţioasă scânteia — Nu este o chestiune de datorii Nu între noi Yarvi arăta ca şi cum ar fi fost prins undeva între râs şi plâns, dar, într-un final, se aşeză la loc, scoţând un oftat obosit — Am crezut că n-o să te mai întâlnesc niciodată Sumael zâmbi, ciobul de dinte ivindu-se din nou, iar Brand se trezi că începuse s-o placă — Şi? — Mă bucur că m-am înşelat — Şi eu mă bucur Şuviţa aceea de păr îi căzu din nou pe faţă, iar ea o privi cruciş o clipă, după care o suflă într-o parte Speranţe Thorn îşi croia drum printr-o mulţime aglomerată de oameni nemulţumiţi ce se scurgea ca un şuvoi într-un templu, pentru a se ruga Atât de multe temple pe aici şi atât de mulţi credincioşi ce se înghesuiau pentru a se ruga — Venerarea acestei Zeiţe Unice necesită o groază de timp, mormăi Brand, încercând să-şi facă loc cu umerii săi largi prin înghesuială — Zeii înalţi şi zeii mici au propriile treburi de rezolvat Iar Zeiţa Unică pare că are o singură preocupare: să se amestece în treburile altora — Şi clopotele Brand tresări când un alt dangăt se auzi dinspre un turn alb, chiar deasupra lor — Dacă n-o să mai aud niciodată un alt nenorocit de clopot, n-o să mă plâng deloc Se aplecă mai aproape, pentru a-i şopti: Îşi îngroapă morţii fără a-i incinera Îi îngroapă În pământ Neincineraţi Thorn privi încruntată la curtea supradimensionată de lângă templu, ticsită de pietre funerare şui ca dinţii unui cerşetor, având fiecare, bănuia ea, câte un mort dedesubt, putrezind Sute Mii O hrubă plină cu oase, chiar în mijlocul oraşului Se cutremură acoperită de transpiraţie rece la acest gând, strângându-şi săculeţul în care ţinea oasele de la degetele tatălui său — Oraş blestemat! Poate lui i-ar fi plăcut să vorbească despre acest loc, însă ea începea să-l urască Mult prea mare, mărimea lui părea zdrobitoare Mult prea zgomotos, de nu puteai nici să gândeşti cum trebuie Mult prea fierbinte, lipicios şi împuţit, mereu, zi sau noapte Peste tot gunoi, muşte şi putreziciuni, făcând-o să ameţească Atât de mulţi oameni, toţi trecând unul pe lângă celălalt, fără să se cunoască unul pe altul, şi nedorindu-şi unul de la celălalt decât să obţină vreun profit Thorn se simţea de parcă era ea însăşi îngropată sub o mie de mii de hoţi, pe care nu-i putea înţelege sub niciun chip, pe niciunul — Ar trebui să mergem acasă, murmură ea — De-abia am ajuns aici — Cel mai potrivit moment să părăseşti un loc pe care îl urăşti — Tu urăşti tot — Nu tot Privi într-o parte, surprinzându-l pe Brand uitându-se la ea, şi simţi iar acea fluturare în stomac, în timp ce el îşi muta cu repeziciune privirea de la ea Se dovedi că el mai avea şi altă expresie în afară de cea uimită şi de cea neajutorată, iar ea i-o surprindea acum de fiecare dată Ochi fixaţi asupra ei, strălucitori în spatele unor şuviţe rebele de păr Aproape înfometaţi Aproape speriaţi De exemplu ieri, când stătuseră lipiţi unul de altul la pământ, atât de apropiaţi, între ei fusese ceva Ceva care îi făcuse sângele să năvălească în obraji, şi nu doar în obraji În abdomen, cu siguranţă Şi, mai mult decât atât, mai jos de abdomen Însă îndoielile se adunau în capul ei precum credincioşii în templele lor la vremea rugăciunii Pot să te întreb ceva? Ştiu că înainte ne uram unul pe altul, dar am ajuns să cred că încep să te plac destul de mult Vreo speranţă să mă placi şi tu pe mine, cumva? Pentru numele zeilor, suna chiar absurd Toată viaţa dăduse oamenii la o parte, aşa că acum nu ştia cum să intre în vorbă cu cineva Dacă s-ar uita la ea ca la o nebună? Gândul acesta apăru ca o gură de beci la picioarele ei Ce vrei să spui cu să te plac? Adică să te plac? Ar trebui doar să-l ia în braţe şi să-l sărute? Se tot gândea la asta De-abia se mai putea gândi şi la altceva în afară de asta Dar dacă o privire era doar o privire? Dacă ce spusese mama ei era adevărat – ce bărbat şi-ar dori pe cineva atât de ciudat, de dificil şi de diferit ca ea? Nu cineva ca Brand, care era bine făcut, plăcut de toată lumea, un bărbat aşa cum trebuie şi care ar putea avea pe oricine şi-ar dori Dintr-odată braţul lui era în jurul ei, conducând-o înapoi, înspre o ieşire Inima îi ajunsese în gât imediat, ba chiar scoase un chicotit de fetiţă în timp ce el se apăsa de corpul ei Apoi toată lumea se bulucea în lături, dându-se la o parte din drum în timp ce caii treceau tropăind, cu pene fluturânde prinse la căpestre, cu armurile decorate cu aur strălucind în soare şi cu călăreţi cu coifuri înalte, care nu le dădeau nicio atenţie celor care fugiseră din calea lor în toate părţile Oamenii Ducelui Mikedas, fără nicio îndoială — Ar putea să rănească pe cineva, murmură Brand, uitându-se încruntat în urma lor — Aşa-i, mormăi ea Ar putea Se păcălea singură Asta trebuia să fie Erau prieteni Camarazi de vâsle Şi asta era tot ce trebuia De ce s-o strice forţând ceva ce nu putea obţine, pe care nu-l merita şi nici n-ar putea apoi ea îi surprinse privirea, şi acolo era iar acea expresie ce-i făcea bătăile inimii să se accelereze de parcă ar fi vâslit o milă întreagă El se smuci de lângă ea, oferindu-i o jumătate de zâmbet stânjenit, apoi se îndepărtă cu paşi mari în timp ce mulţimea revenea la loc în urma călăreţilor Dar dacă şi el simţea la fel ca ea, dorindu-şi să întrebe, dar fiind prea speriat să întrebe şi neştiind nici cum să o facă? Fiecare discuţie cu el părea la fel de periculoasă ca o bătălie Dormitul în aceeaşi încăpere era o tortură Fuseseră doar camarazi de vâsle pe aceeaşi podea când îşi dăduseră pentru prima dată păturile la o parte, râzând de starea în care se afla dărâmătura de care făcuse rost Yarvi, prin al cărei acoperiş se vedea lumina zilei Însă acum se prefăcea doar că doarme, în timp ce se gândea la cât de aproape se afla el, iar câteodată îşi închipuia că şi el se prefăcea la rândul lui, putea jura că ochii lui erau deschişi, ţinând-o sub observaţie Însă nu era niciodată sigură Gândul că dormea alături de el o făcea să se simtă jalnic, dar şi gândul de a nu dormi lângă el o făcea să se simtă jalnic Mă placi? Mă placi? Mă placi? Totul era o ghicitoare afurisită, într-o limbă pe care ea n-o putea vorbi Brand expiră zgomotos şi-şi şterse transpiraţia de pe frunte, fără îndoială, ce bine pentru el, necunoscând ce problemă putea să cauzeze — Am impresia că vom pleca imediat ce vom cădea la o înţelegere cu Împărăteasa Thorn încercă să-şi stăpânească nervozitatea şi să vorbească normal, orice ar fi însemnat asta — Cred că asta nu se va întâmpla Brand ridică din umeri Calm, solid şi încrezător, ca întotdeauna — Părintele Yarvi va găsi el o cale — Părintele Yarvi este foarte şiret, desigur, însă nu este un vrăjitor Dacă ai fi fost la palat, să-i vezi chipul Ducelui — Atunci Sumael va găsi o cale pentru el Thorn pufni: — Ai crede că Soarele Mamă a ieşit din fundul ei pentru lumina pe care o răspândeşte în vieţile tuturor — Nu şi-n a ta, bănuiesc — N-am încredere în ea — Tu n-ai încredere în nimeni Aproape că spuse: „Am încredere în tine“, însă îşi înghiţi cuvintele la timp şi scoase în schimb un mormăit — Şi Rulf are încredere în ea, continuă Brand Cu viaţa lui, aşa mi-a spus Şi Părintele Yarvi, iar el nu prea e genul ăsta de om — Îmi doresc să ştiu mai multe despre ce s-a petrecut între ăştia trei, zise Thorn E o adevărată poveste — Câteodată ai fi mai fericită dacă ai şti mai puţine — Aşa eşti tu Nu şi eu Ea îi aruncă o privire şi-l surprinse uitându-se din nou la ea Aproape flămând, aproape speriat, şi simţi din nou acea furnicătură în stomac, pregătindu-se din nou să se certe aprig cu ea însăşi, dacă nu ar fi ajuns la piaţă Sau, oricum, la una dintre pieţe Primul dintre Oraşe avea zeci de pieţe, fiecare la fel de mare ca Roystock Locuri în care înghesuiala era nebunească, asurzitoare, oraşe de tarabe sufocate de oameni de toate formele şi culorile Cântarele uriaşe zdrăngăneau, abacele zornăiau şi preţurile erau strigate în toate limbile, pe deasupra răgetelor, a cotcodăcelilor şi a ţipetelor animalelor Era acolo un iz sufocant de mâncare gătită, de mirodenii greţos de dulci şi de bălegar proaspăt, alături de doar zeii mai ştiau ce altceva Orice era posibil Toate lucrurile din lume erau de vânzare Catarame de centuri şi sare Îmbrăcăminte cu zorzoane şi idoli Peşti monstruoşi, cu ochi trişti Thorn închise ochii strâns şi apoi îi deschise, însă nebunia asta în toate culorile tot mai fierbea în faţa ei — Doar carne, zise Thorn ca şi cum s-ar fi plâns, cântărind punga Părintelui Yarvi în mână Vrem doar carne Safrit nici n-a cerut vreun fel anume Se feri din calea unei femei cu un şorţ pătat ce ţinea sub braţ un cap de capră De unde am putea începe în locul ăsta afurisit? — Aşteaptă Brand se oprise în faţa unui magazin în care un negustor cu pielea închisă la culoare vindea şiraguri de mărgele din sticlă, ridicând unul şi făcând ca Soarele Mamă să strălucească prin sticla galbenă Frumos, nu? Genul de lucru pe care o fată şi l-ar dori Thorn ridică din umeri — Eu nu sunt expertă în frumuseţe Şi nici când vine vorba de fete — Eşti şi tu una, nu? — Aşa îmi spune mama Apoi adăugă, murmurând: Părerile sunt împărţite El ridică un alt colier, cu verde şi cu albastru de această dată — Pe care l-ai vrea? Şi rânji pieziş În dar? Thorn simţi iar furnicătura din stomac, mai puternic ca oricând Aproape simţind că-i vine să vomite Dacă ar fi avut vreodată nevoie de o dovadă, iat-o, chiar în faţa ei Un cadou Pentru ea Nu prea era cadoul pe care şi l-ar fi ales ea, dar, cu noroc, următorul putea fi acela Dacă şi-ar fi ales cuvintele potrivite Ce să spună? Pentru numele zeilor, ce să spună? Limba părea că-şi dublase volumul dintr-odată — Pe care mi l-aş dori eu sau Privirea îi zăbovi asupra lui şi-şi aplecă uşor capul, încercând să-şi facă vocea să-i sune mai blând Fermecătoare, cum o fi fost şi asta Nu credea că fusese blândă de mai mult de trei ori în viaţă, iar fermecătoare, niciodată, aşa că tot ce ieşi fu un mârâit stângaci — Pe care mi l-aş dori? Privirea uimită de această dată — Vreau să spun, pe care ţi-ai dori să ţi-l aducă cineva în dar? Dacă ai fi în Thoriby Şi, în ciuda căldurii lipicioase, simţi o răceală răspândindu-i-se prin tot corpul, începând cu pieptul şi revărsându-i-se până în vârful degetelor Nu era pentru ea Pentru cineva de acasă, din Thoriby Bineînţeles că era cineva acolo Se lăsase amăgită de propriile-i speranţe, în ciuda avertismentelor lui Skifr — Nu ştiu, se răsti ea, încercând să arate că nu dă nicio importanţă acestui lucru, însă nu era chiar aşa De unde să ştiu eu? Se întoarse cu spatele, cu faţa arzând, în timp ce Brand discuta despre preţuri cu vânzătorul, iar ea îşi dorea ca pământul să se deschidă şi s-o înghită neincinerată, ca pe morţii din Sud Se întrebă pentru ce fată intenţiona el să cumpere acele mărgele Nu că în Thoriby ar fi fost prea multe fete de vârsta potrivită Mai mult ca sigur că Thorn o cunoştea Mai mult ca sigur că fata era una care râsese de Thorn, o arătase cu degetul şi râsese batjocoritor de ea Una dintre frumuseţile cu care mama ei îi spusese mereu că ar trebui să semene Una dintre acelea care ştia cum să coasă, cum să zâmbească şi cum să poarte o cheie Crezuse că devenise imună, că se întărise trecând prin toate încercările Palmele, pumnii şi loviturile de scut de-abia dacă o mai dureau, aşa că acest lucru cum ar fi putut s-o facă? Dar se părea că armura ei încă avea puncte slabe Unele de care ea nici nu avusese cunoştinţă Poate că Părintele Yarvi o fi făcut astfel încât să nu fie zdrobită cu pietre, dar Brand o zdrobise la fel de uşor şi de irevocabil cu un şirag de mărgele El încă mai rânjea când îl strecură într-un buzunar — O să-i placă, aşa cred Faţa lui Thorn se strâmbă Lui nici nu-i trecuse prin cap că ea ar fi putut crede că mărgelele erau pentru ea Lui nu-i trecuse niciodată prin cap să se gândească la ea aşa cum ajunsese ea să se gândească la el Parcă toată culoarea se scursese din lume Îşi petrecuse toată viaţa simţindu-se ruşinată, proastă şi urâtă, însă niciodată la fel ca acum — Sunt un rahat prost, şuieră ea Brand clipi la ea — Ce? Privea neajutorată, de această dată, iar tentaţia de a-şi înfige pumnul în faţa lui aproape că o copleşi, însă ştia că nu era din vina lui Nu era vina nimănui, decât a ei, şi nici să te loveşti singur nu rezolvă nimic Încercă să afişeze expresia de dârzenie, însă nu putu s-o dibuiască pe moment Îşi dorea să scape de acolo Să se ducă oriunde, aşa că făcu un pas şi se opri, îngheţând Vanstermanul cu căutătură urâtă care stătuse alături de Mama Scaer la palat îi bloca drumul, cu mâna dreaptă acoperită de o pelerină făcută sul, sub care ascundea, fără îndoială, o sabie Lângă el se afla un omuleţ cu faţă de şobolan, iar ea simţi o mişcare în partea stângă Uriaşul din Ţinuturile de Jos, bănui — Mama Scaer vrea să-ţi vorbească, zise vanstermanul, arătându-şi dinţii, o privelişte deloc plăcută Ar fi cel mai bine dacă vii fără a face zgomot — Şi mai bine ar fi dacă am pleca în drumul nostru, în linişte, zise Brand, apucând-o pe Thorn de umăr Ea se scutură, dându-i mâna la o parte, ruşinea arzătoare transformându-se în furie rece într-o clipă Avea nevoie să rănească pe cineva, iar idioţii ăştia apăruseră la momentul oportun Oportun pentru ea Inoportun pentru ei — N-o să fac nimic în linişte Aruncă una dintre monedele de argint ale Părintelui Yarvi înspre proprietarul celei mai apropiate tarabe, care era înţesată de unelte şi de şipci — Pentru ce e asta? întrebă el când o prinse — Pentru pagubă, zise Thorn, după care apucă un ciocan şi-l azvârli pe sub mână, trimiţându-l direct în căpăţâna vanstermanului se împletici înapoi, plin de mirare Înşfăcă o carafă grea de pe o altă tarabă şi i-o fărâmă în cap înainte ca acesta să-şi recapete echilibrul, stropindu-l şi pe el, şi pe ea cu vin Îl prinse chiar în timp ce cădea şi-i înfipse ce mai rămăsese din mânerul spart în faţă Un cuţit veni şuierând spre ea şi se feri din instinct, lăsându-se pe spate şi făcând lama să şuiere pe deasupra ei, cu ochii larg deschişi în timp ce urmărea metalul scânteind Omul cu faţă de şobolan împunse din nou cu cuţitul şi ea se feri într-o parte, se căţără pe o tarabă, făcându-l pe proprietarul acesteia să se plângă din cauza bunurilor sale Se întinse şi apucă un bol cu mirodenii şi-l aruncă în faţa lui de şobolan, stârnind un nor portocaliu, cu miros dulceag El tuşi, scuipă, repezindu-se la ea orbeşte Ea se folosi de bol ca de un scut, lama cuţitului înfigându-se în lemn, permiţându-i să i-l smulgă din mână El se repezi la ea cu o lovitură slabă de pumn, însă ea intră în interiorul arcului făcut de braţul lui şi îi simţi pumnul ştergându-i obrazul Păşi în faţă şi-l izbi puternic cu genunchiul direct în stomac, apoi încă o dată între picioare, făcându-l să guiţe Îl prinse cu braţul pe după maxilar, îşi dădu capul pe spate şi-l izbi cu fruntea cu toată puterea în faţa lui de şobolan Forţa loviturii o ameţi pentru o clipă, însă nici pe jumătate din cât îl ameţise pe el Căzu în genunchi şi în mâini, scuipând sânge, iar ea făcu un pas în faţă şi-i mai trase o lovitură puternică de cizmă, trântindu-l pe spate şi îngropându-l pe jumătate într-o avalanşă de peşte lucios, zdrobind o masă Când se întoarse, îl văzu pe Brand obligat să se dea în spate, peste o tarabă ticsită cu fructe, uriaşul din Ţinuturile de Jos încercând să-i înfigă un cuţit în faţă, făcându-l pe Brand să-şi scoată limba printre dinţi şi să se uite fix la vârful strălucitor Când te antrenezi, luptându-te cu camarazii tăi, te reţii un pic de fiecare dată Acum Thorn nu se reţinu deloc Prinse încheietura groasă a uriaşului cu o mână şi-i răsuci violent mâna la spate, urlând în timp ce-şi înfigea podul palmei de la cealaltă mână în cotul lui Urmă un pocnet şi braţul uriaşului se îndoi într-un unghi ciudat, cuţitul sărindu-i din mâna nefolositoare El urlă până când Thorn îl izbi în gât aşa cum o învăţase Skifr, iar el căzu zbătându-se peste următoarea tarabă, împrăştiind cioburi de oale în toate părţile — Hai! scuipă ea, însă nu mai era nimeni cu care să se bată Doar proprietarii de tarabe şocaţi şi trecătorii ocazionali speriaţi, alături de o mamă ce-i ţinea fiicei sale mâna la ochi Să merg în linişte, ai? ţipă ea, ridicându-şi cizma pentru a şi-o îngropa în faţa uriaşului din Ţinuturile de Jos — Nu! Brand o prinse pe braţ şi-o târî din mijlocul distrugerii, în timp ce oamenii se grăbeau să le facă loc Pe jumătate mergând, pe jumătate alergând, ajunseră în dreptul unei străzi laterale — I-ai omorât? o întrebă el cu răsuflarea tăiată — Cu puţin noroc, mârâi Thorn, smulgându-se din mâna lui De ce? Aveai de gând să le cumperi şi lor mărgele, nu-i aşa? — Ce? Am fost trimişi să aducem carne, nu să lăsăm în urmă cadavre! Schimbară brusc direcţia, trecură de un grup de cerşetori surprinşi şi ajunseră în întunecimea unei străzi mizerabile, îndepărtându-se de agitaţia creată — Nu vreau să-i facem probleme Părintelui Yarvi Nu vreau nici să te văd zdrobită cu pietre, dacă pot face ceva să împiedic asta Îşi dădu seama că el avea dreptate, iar asta o făcu să se înfurie ca niciodată — Eşti aşa de laş! şuieră ea, ceea ce cu siguranţă nu era drept, însă în acel moment nici ea nu simţea că era drept ce i se întâmplase ei Simţi ceva înţepând-o în ochi şi se şterse, iar palma i se înroşi — Sângerezi, zise el, întinzând degetele, aici — Ia mâna de pe mine! Îl împinse în perete, apoi, când el ricoşă, îl împinse şi mai tare El rămase acolo, cu o mână ridicată în timp ce ea stătea deasupra lui cu pumnii strânşi, deasupra unui bărbat dezorientat, rănit şi speriat O privire care îi provocă o furnicătură, ce bine, însă nu aşa cum şi-ar fi dorit În acea privire îşi văzu nenorocitele de speranţe prosteşti, strâmbe şi distruse, aşa cum îi lăsase ea braţul uriaşului, iar singura vină era doar a ei N-ar fi trebuit să se lase copleşită de speranţe, însă speranţele sunt ca buruienile, oricât de des le smulgi, continuă să răsară Mârâi nemulţumită şi se îndepărtă cu paşi mari pe alee Distrugeri Distrusese totul Brand stătea rezemat de zidul şubred al curţii între Rulf şi Părintele Yarvi, urmărind-o pe Thorn cum îi administra o bătaie lui Fror De când ajunseseră în Primul dintre Oraşe, jumătate din timp şi-o petrecuse urmărind-o pe ea Însă acum o făcea cu un jind îndurerat, de parcă era un orfan uitându-se la bunătăţile brutarului, amăgindu-se singur la vederea delicateselor pe care ştia că n-o să le obţină niciodată O senzaţie pe care Brand o cunoştea prea bine O senzaţie pe care sperase că n-o s-o mai aibă niciodată Fusese ceva bun între ei O prietenie, dacă nu altceva O prietenie care se clădise după multă muncă grea Şi el, ca un prost împiedicat, o distrusese Se întorsese în cameră, şi lucrurile ei dispăruseră, iar ea dormea cu Safrit şi Koll şi nu spunea de ce Nu-i mai adresase niciun cuvânt din acea zi de la piaţă Probabil că observase felul în care se uita la ea, bănuise ce gândea el Nu că el ar fi fost prea bun la ascuns astfel de lucruri Însă, judecând după felul în care se uita la el acum sau, mai degrabă, felul în care nu se uita la el, gândul acesta îi făcea pielea să i se înfioare Bineînţeles că asta i se întâmpla Cum ar putea cineva ca ea – atât de puternică, de rapidă, de încrezătoare – să-şi dorească un nătăfleţ ca el? Toată lumea ar fi observat imediat că ea reprezenta ceva cu adevărat special, iar el era un nimic şi întotdeauna va fi un nimic, aşa cum obişnuia şi tatăl lui să-l numească Un prost şi un lingău care cerşea rămăşiţe, care scormonea prin gunoaie şi care târa sacii la docuri pentru o plată de nimic şi care mai era şi recunoscător pentru asta El nu era chiar sigur cum reuşise s-o facă, însă găsise un mijloc de a-i dezamăgi pe toţi Pe cei din echipaj Familia Pe el însuşi Distrusese totul Koll trase zăvorul de la poartă şi Sumael păşi în curte Era însoţită de încă două persoane: o servitoare mărunţică într-o mantie cu glugă şi un bărbat lat în umeri, cu o privire încruntată şi atentă şi cu o cicatrice ce-i străbătea o sprânceană cenuşie Servitoarea îşi lăsă gluga în jos, dezvăluind o faţă mică, un păr negru şi nişte ochi neastâmpăraţi, ce nu ratau niciun detaliu al luptei ce se desfăşura în faţa ei Dacă o puteai numi luptă Fror era unul dintre cei mai buni războinici din echipaj, dar Thorn nu avu nevoie decât de câteva secunde pentru a-l doborî la pământ, şi ea nici măcar nu respira cu dificultate după luptă — Sunt terminat, gemu el, strângându-se de coaste cu o mână, în timp ce pe cealaltă o ridica pentru îndurare — Foarte curajos, zise Skifr, prinzând lama din lemn a securii lui Thorn înainte ca ea să-l lovească Sunt încântată de modul în care te lupţi astăzi, porumbiţa mea Fără îndoieli, fără conştiinţă, fără milă Care-i următorul adversar ? Dosduvoi şi Koll începură să se uite către colţurile curţii, deodată captivaţi de ele Brand ridică din mâini neajutorat atunci când privirea lui Skifr se abătu asupra lui După dispoziţia în care se afla Thorn, nu era sigur că va scăpa cu viaţă Bătrâna scoase un oftat — Mă tem că nu mai ai nimic de învăţat de la camarazii tăi de vâsle A sosit momentul pentru nişte adversari mai duri Îşi scoase haina şi o aruncă deasupra lui Fror Cum ai căpătat cicatricea aia, vanstermanule? — Am sărutat o fată, mormăi acesta, târându-se spre zid Cu o limbă foarte ascuţită, mai adăugă el — O dovadă în plus că romantismul poate fi mai periculos decât lupta cu sabia, zise Skifr, iar Brand nu putu s-o contrazică Îşi luă o sabie din lemn şi o secure Acum, porumbiţa mea, ar trebui să vedem ce ai învăţat cu adevărat — Înainte să începeţi, zise Sumael, am — Războiul cu dinţii-nsângeraţi nu aşteaptă nimic! Skifr ţâşni, armele repezindu-se rapid şi mortal ca nişte şerpi atacând, în timp ce Thorn se răsucea şi şerpuia ca să evite şi ca să pareze Brand de-abia putea număra câte lovituri năucitoare schimbaseră ele în timpul cât el trase aer în piept o dată Opt? Zece? Ele se despărţiră la fel de repede pe cât se încleştaseră, dându-şi ocol una alteia, Thorn strecurându-se printre coloane, ghemuită, dând târcoale, Skifr păşind cu emfază într-o parte, mişcându-şi alene armele în cerc — O, chiar că e ceva, murmură Rulf, cu un rânjet larg Fror tresări când îşi frecă uşor coastele — Este mult mai plăcut decât să te lupţi tu însuţi cu ea, să fii sigur de asta Însoţitorul încruntat al lui Sumael murmură ceva neauzit, iar Părintele Yarvi zâmbi — Ce-a zis? şopti Brand — A zis că fata este extraordinară Brand pufni — Este afurisit de evident — Foarte bine, spuse Skifr Dar nu aştepta să-ţi ofer eu o portiţă Eu nu fac daruri — Atunci o să-mi fac eu rost de una! Thorn ţâşni în faţă atât de repede încât Brand făcu un pas ezitant în spate, securea şi sabia ei făcând cercuri fulgerătoare, însă Skifr se răsuci, se clătină, reuşi să găsească o cale de scăpare dintre ele, ajungând în siguranţă — Vă rog, zise Sumael mai tare Trebuie să — Nu este loc de rugăminţi pe câmpul de luptă! ţipă Skifr, lansând un nou atac năucitor, lemnul bocănind pe lemn, conducând-o pe Thorn într-un colţ al curţii, făcând piatra să sară în ţăndări când izbi cu sabia, dar Thorn se lăsă în jos să se ferească, îndepărtându-se şi apropiindu-se, lovind întruna Skifr gâfâia în timp ce se dădea în spate, clătinându-se, sabia lui Thorn ratându-i vârful nasului la o grosime de deget distanţă Koll scoase un chicotit neîncrezător Yarvi expiră zgomotos, cu ochii lucind Rulf clătină din capul chel, nevenindu-i să creadă — N-am mai văzut nimic asemănător — Excelent! zise Skifr, cu ochii îngustaţi Mă bucur că înţelepciunea mea nu a fost irosită Îşi răsuci securea între degete atât de repede, încât deveni un vârtej Într-adevăr, excelent, însă vei găsi — Stop! urlă Sumael, atrăgând brusc toate privirile asupra ei Spre surprinderea lui Brand, ea îşi lăsă un genunchi pe pământ, întinzându-şi mâinile către servitoarea sa — Vreau să v-o prezint pe sclipitoarea Vialine, Prinţesa Râului Interzis, Marea Ducesă de Napaz, Teroarea Alyukilor, Protectoarea Primului dintre Oraşe, cea de-a Treizeci şi Cincea Împărăteasă a Sudului Pentru o clipă Brand crezu că este vreo glumă mai elaborată Apoi îl văzu pe Părintele Yarvi punându-şi genunchiul în pământ, apoi pe toţi cei din curte urmându-l, şi orice tentativă de râs îi dispăru imediat — Pe zei! şopti el, grăbindu-se să cadă la pământ — Îmi pare rău, croncăni Thorn, făcând greoaie acelaşi lucru Împărăteasa păşi în faţă — Să nu-ţi pară A fost o privelişte demnă de urmărit Vorbea Limbajul cu un accent dur, însă vocea îi era bogată şi plină de încredere — Înălţimea Voastră, zise Yarvi — Oare vă par chiar atât de înaltă? Împărăteasa râse Un râs deschis, prietenos, care reverberă prin toată curtea — Aş prefera să vorbim deschis Nu apuc să vorbesc prea mult la palat Cu excepţia momentelor când vorbesc cu Sumael, desigur — Câteodată consider că Sumael vorbeşte chiar prea deschis Părintele Yarvi îşi curăţa genunchii în timp ce se ridica Suntem cu adevărat onoraţi de vizita ta — Eu sunt cea onorată Aţi călătorit o jumătate de lume pentru a vorbi cu mine, la urma urmei Mi-ar displăcea profund să fiu genul de persoană care nu s-ar deplasa o jumătate de milă de la poarta palatului pentru a vorbi cu voi — Voi încerca să nu îţi irosesc timpul, atunci, Împărăteasă Preotul făcu un pas înspre ea Înţelegi politica din jurul Mării Sfărâmate? — Ştiu câte ceva Sumael mi-a povestit mai multe Yarvi mai făcu un pas — Mă tem că Mama Război îşi va întinde aripile însângerate deasupra tuturor malurilor sale — Şi tu cauţi ajutorul meu Chiar dacă ne rugăm unor zei diferiţi? Chiar dacă mătuşa mea a făcut o alianţă cu Marele Rege? — Alianţa ei, nu a ta Împărăteasa îşi împleti mâinile, făcând un pas în lateral, iar Preotul şi cu ea începură să-şi dea târcoale, aproape la fel ca Thorn şi Skifr mai devreme — De ce ar trebui să stabilesc alta cu Gettlandul? — Pentru că doreşti să fii de partea părţii câştigătoare Vialine zâmbi — Eşti prea îndrăzneţ, Părinte Yarvi — Regele Uthil ar spune că nu poate exista noţiunea de prea îndrăzneţ — Gettlandul este o naţiune mică, înconjurată de duşmani — Gettlandul este o naţiune bogată, înconjurată de sărăntoci Regina Laithlin s-a îngrijit de asta — Regina de Aur, murmură Vialine Faima ei de negustor s-a răspândit tocmai până aici Este adevărat că a găsit o metodă de a prinde aurul şi argintul în hârtie? — Este adevărat Una din multele minuni, secrete pe care le-ar împărţi bucuroasă cu aliaţii săi — Îmi oferi aur şi argint, deci? — Marele Rege nu oferă nimic, decât rugăciuni — Aurul şi argintul înseamnă totul pentru tine, Părinte Yarvi? — Aurul şi argintul înseamnă totul pentru toată lumea Unii dintre noi au suficient de mult încât să pretindă altceva Împărăteasa icni uşor când îl auzi — Ai cerut sinceritate Yarvi pocni din degete spre Thorn, iar ea se ridică în picioare Însă, ca o surpriză, mama mea a trimis ceva care nu e făcut nici din aur, nici din argint Un dar, adus pe un drum lung şi dificil, pe Râurile Divin şi Interzis, din cele mai întunecate colţuri ale Mării Sfărâmate Şi scoase la iveală din haină cutia neagră, pe care i-o întinse lui Thorn — O relicvă de-a elfilor? zise Împărăteasa, speriată şi curioasă în acelaşi timp Bărbatul încruntat veni mai aproape de ea, încruntându-se şi mai tare Thorn îi întinse cutia cu stângăcie Or fi fost ele de aceeaşi vârstă, dar Vialine părea o copilă pe lângă ea Capul de-abia îi ajungea la piept lui Thorn, aşa că de umăr nici nu mai putea fi vorba De parcă îşi dădu seama ce pereche ciudată formau, Thorn căzu într-un genunchi, în aşa fel încât să-i poată oferi darul dintr-un unghi mai potrivit, făcând literele elfilor scrijelite pe capac să lucească atunci când cădea lumina pe ele — Îmi pare rău — Să nu-ţi pară Îmi doresc să fi fost înaltă Vialine săltă capacul cutiei, iar lumina palidă năvăli afară, ceea ce-i făcu ochii să i se mărească de uimire Brand îl simţi pe Rulf încordându-se lângă el, îl auzi pe Koll icnind uluit şi pe Fror murmurând o rugăciune pe nerăsuflate El mai zărise lumina înainte, însă tot se întinse ca s-o vadă, dorindu-şi să-şi dea seama ce o producea, însă capacul cutiei se afla între el şi lumină — Este minunată, şopti Împărăteasa, băgând mâna înăuntru Oftă când atinse ce se afla acolo, lumina de pe faţa ei schimbându-se din alb în roz şi apoi iar în alb, în timp ce-şi trăgea mâna într-o parte — Mărită Zeiţă! Încă se transformă? — Se transformă, zise Skifr Te simte, Împărăteasă, şi se transformă ca să se potrivească dispoziţiei tale A fost adusă dintre ruinele elfilor din Strokom, acolo unde niciun om n-a mai pătruns de la Sfărâmarea Zeiţei N-ar trebui să mai fie alta asemănătoare în lume — Este sigură? — Niciun lucru cu adevărat minunat nu poate fi în întregime sigur Însă este suficient de sigur Vialine se holba la cutie, ochii ei larg deschişi reflectându-i strălucirea — Este un cadou prea distins pentru mine — Cum ar putea fi un cadou, oricare ar fi el, prea distins pentru Împărăteasa din Sud? întrebă Yarvi, făcând încet un pas către ea Cu aşa ceva în mână chiar că vei părea strălucitoare — Este mai presus de orice cuvinte Însă n-o pot accepta — Este un cadou fără obligaţii Vialine se uită în sus la el printre gene — Ţi-am cerut să vorbeşti deschis, Părinte Yarvi Şi închise cutia, făcând lumina să dispară Nu te pot ajuta Mătuşa mea, Theofora, a făcut promisiuni pe care nu le pot încălca Îşi ridică pumnul mic în sus Sunt cea mai puternică persoană din lume! apoi râse, după care se opri Şi nu pot face absolut nimic Nu pot face nimic, pentru nimeni Unchiul meu are o înţelegere cu Mama Scaer — O conducătoare trebuie să-şi croiască propriul ei drum, spuse Yarvi — Mai uşor de zis decât de făcut, Părinte Yarvi Solul este foarte pietros prin aceste părţi — Te pot ajuta să-l desţeleneşti — Mi-aş dori să poţi Sumael spune că eşti un om bun — Peste medie Sumael avea un zâmbet în colţul gurii Am cunoscut oameni mai răi, cu ambele mâini — Însă nu mă poţi ajuta Nimeni nu poate Vialine îşi trase gluga la loc şi, aruncând o ultimă privire înspre Thorn, încă îngenuncheată în mijlocul curţii, cu cutia în mână, Împărăteasa din Sud se întoarse ca să plece — Îmi pare rău, dar nu te pot ajuta Nu se putea spune că asta era ce speraseră ei Însă cu asta rămâne toată lumea, cu speranţa Un nenorocit de diplomat Skifr veni din nou spre ea, însă de data aceasta Thorn era pregătită Bătrâna mormăi surprinsă atunci când securea lui Thorn îi prinse cizma şi-o făcu să se clatine Pară o lovitură, dar îşi pierdu echilibrul, iar la următoarea îi smulse sabia din mână şi-o trânti drept în fund Chiar şi la pământ, Skifr tot era periculoasă Îi azvârli cu piciorul ţărână în ochi lui Thorn, se rostogoli şi-şi lansă securea cu o precizie mortală Însă Thorn era pregătită şi pentru asta, prinzându-i-o în aer cu a sa, aruncând-o apoi într-un colţ, insistând, cu dinţii strânşi, şi împingând-o pe Skifr într-un stâlp, cu vârful sabiei gâdilând gâtul plin de picături de transpiraţie al bătrânei Skifr înălţă din sprâncenele-i argintii — Promiţător — Am învins! ţipă Thorn, scuturându-şi armele din lemn crestate înspre cer Trecuseră luni de zile de când începuse să spere că va deveni mai bună decât Skifr Acele dimineţi nesfârşite când era bătută cu vâsla în timp ce Soarele Mamă se ridica pe cer, acele seri nesfârşite când încerca ea s-o lovească pe Skifr cu bara, sub lumina Tatălui Lună, acele lovituri fără de număr şi palme şi trânte în noroi Însă reuşise — Am învins-o! — Ai învins-o, zise Părintele Yarvi, încuviinţând uşor din cap Skifr tresări în timp ce se ridica de jos — Ai învins o bunică trecută de mult de prima tinereţe Te vor aştepta provocări mai serioase de-acum încolo Dar te-ai descurcat bine Ai ascultat Ai muncit Ai devenit mortală Părintele Yarvi a avut dreptate — Când mă înşel eu? Zâmbetul Preotului dispăru la auzul unui bubuit în poartă Întoarse capul spre Koll, iar băiatul trase zăvorul — Sumael, zise Yarvi zâmbind, aşa cum o făcea de fiecare dată când venea ea în vizită Ce te aduce Ea respira cu greutate în timp ce trecea dincolo de prag — Împărăteasa doreşte să-ţi vorbească Ochii Părintelui Yarvi se măriră — Vin imediat — Nu ţie Ea se uita drept la Thorn Ţie Brand îşi petrecuse cea mai mare parte a vieţii simţindu-se nelalocul lui Cerşetor între bogaţi Laş între viteji Prost între deştepţi Însă o vizită la Palatul Împărătesei dădu o altă dimensiune acestui sentiment — Pe zei! şoptea el de fiecare dată când mai dădea un colţ în urma lui Thorn şi a lui Sumael, intrând pe alt coridor din marmură ori pe o altă scară poleită cu aur, sau într-o încăpere gigantică, fiecare mai impresionantă decât cea de dinainte Merse în vârful picioarelor pe un hol luminat de lumânări mari cât un om Duzini întregi, fiecare mai valoroasă decât el însuşi dacă ar fi fost vândută în Thoriby, lăsate să ardă în eventualitatea în care cineva ar fi fost nevoit să treacă pe acolo Totul era incrustat cu pietre preţioase sau poleit cu argint, acoperit cu lambriu sau pictat Se uită la un scaun sculptat din mai multe soiuri de lemn şi se gândi de câte ori mai mult ar fi valorat decât tot ce câştigase el toată viaţa Se întrebă dacă nu cumva visează, însă ştia că nu are o imaginaţie atât de bogată — Aşteptaţi aici, zise Sumael când ajunseră într-o cameră rotundă, la capătul unui şir de trepte, o cameră ai cărei pereţi erau în întregime din marmură sculptată la fel de fin precum catargul cioplit de Koll, cu scene dintr-o poveste necunoscută lor Să nu atingeţi nimic Şi îl lăsă pe Brand singur cu Thorn Pentru prima dată de la acea zi din piaţă Şi uite cum se potrivise — Ce mai loc! murmură Brand Thorn stătea cu spatele la el, întorcându-şi capul pentru a arăta scurt o încruntătură — Pentru asta te-a trimis Părintele Yarvi încoace? Ca să spui ceva ce toată lumea poate vedea? — Nu ştiu de ce m-a trimis aici O tăcere rece se lăsă între ei Îmi pare rău dacă te-am încurcat În ziua aceea Eşti de departe luptătorul mai bun, ar fi trebuit să te las să conduci ostilităţile — Ar fi trebuit, zise ea fără să-l privească — Pare doar că eşti supărată pe mine şi orice aş — Ţi se pare momentul potrivit? — Nu Ştia că anumite lucruri mai bine rămân nespuse, însă nu putea rezista gândindu-se că ea îl urăşte Trebuia să încerce să îndrepte lucrurile — Eu doar Îi aruncă o privire pe care ea i-o surprinsese, aceeaşi privire pe care i-o văzuse de zeci de ori în ultimele câteva săptămâni, însă acum trăsăturile i se strâmbară — Doar taci din gura aia spurcată! mârâi ea, albă de furie şi părând dispusă să-i umple gura de sânge El îşi plecă privirea în podeaua atât de lustruită încât îşi putea vedea propriul chip abătut uitându-se prosteşte la el şi nu mai avu nimic de zis Ce poţi să mai răspunzi la asta? — Dacă voi, porumbeilor, aţi terminat, zise Sumael din uşă, Împărăteasa te aşteaptă — Am terminat, se răsti Thorn, luând-o din loc Sumael ridică din umeri înspre Brand, după care două gărzi încruntate îi închiseră uşa în faţă cu un pocnet de sfârşit Grădinile erau parcă desprinse din vis, luminate în întregime în culori dintre cele mai ciudate de către purpuriul apusului şi de lumina mereu în mişcare a torţelor, ale căror flăcări izvorau din cutii umplute cu cărbuni ce trimiteau scântei în aer la fiecare adiere de vânt Nimic nu mai era aşa cum îl creaseră zeii, totul era schimbat de mâna omului Iarba era rasă la fel de îngrijit precum obrazul unui iubit Copacii erau tunşi în forme ciudate şi se plecau sub propria greutate, creată de nenumăratele lor flori parfumate Păsările, la fel, ciripind pe crengile strâmbe, iar Thorn se întrebă de ce nu zburau de-acolo, până când văzu că erau toate legate de locurile lor cu lănţişoare din argint la fel de subţiri ca pânza de păianjen Cărări din piatră se arcuiau printre statui reprezentând femei, imposibil de drepte şi de subţiri, ţinând în mâini pergamente, cărţi, săbii Împărătesele din trecut, bănuia Thorn, întrebându-se tot timpul de ce unei orori ca ea, rasă pe jumătate, îi fusese acceptată prezenţa în mijlocul lor Gărzile păreau că se întreabă acelaşi lucru O mulţime de gărzi, dotate cu săbii şlefuite ca oglinda şi cu suliţe ce-o făcea teribil de conştientă că ea era neînarmată O urmă pe Sumael în jurul unei piscine în formă de stea cu apă limpede precum cristalul, ce clipocea căzând dintr-o fântână sculptată în forma a doi şerpi încolăciţi unul în jurul altuia, până ajunseră pe treptele unei clădiri micuţe, un dom aşezat pe stâlpi, care avea dedesubt o bancă în formă de semicerc Pe bancă şedea Vialine, Împărăteasa Sudului Suferise o adevărată transformare de la vizita făcută la casa dărâmată a Părintelui Yarvi Părul îi era răsucit într-un coc prins cu o plasă din fire de aur, în care străluceau pietre preţioase Corsetul era încrustat cu oglinzi mici, ce aruncau sclipiri albastre şi roz în lumina palidă şi unele roşii şi portocalii atunci când reflectau lumina de la flacăra torţelor Datorită unei linii de vopsea întunecată la culoare ce pleca de la şaua nasului în ambele direcţii, ochii îi luceau orbitor Thorn nu era sigură dacă se mai simţise vreodată atât de nelalocul ei — Ce să-i spun? — E doar o persoană, zise Sumael Vorbeşte-i de parcă ar fi o simplă persoană — Pentru numele zeilor, ce-ar trebui să ştiu eu despre cum să vorbesc cu o persoană? — Fii sinceră doar Sumael o plesni pe spate pe Thorn, determinând-o să facă un pas ezitant în faţă Şi fă-o acum Thorn urcă pe prima treaptă — Alteţă, rosti ea cu glas pierit, încercând să se lase într-un genunchi, apoi dându-şi seama că este cam greu să faci asta pe un şir de trepte — Vialine, şi, te rog, nu îngenunchea Acum o săptămână nu eram cine ştie ce importantă Încă mă mai simt agitată Thorn înţepenise la jumătatea gestului şi acum se ridică ezitant, ajungând într-o poziţie oarecum aplecată — Sumael spune că ai trimis după — Cum te numeşti? — Thorn Bathu, Înălţimea — Vialine, te rog Ghimpele pare că se explică Bathu? — Tatăl meu a câştigat o bătălie importantă acolo în ziua în care m-am născut — A fost războinic? — Unul faimos Thorn îşi mângâie săculeţul de la gât Păzitorul Ales al reginei Gettlandului — Mama ta? — Mama îşi doreşte ca eu să fi fost altceva Doar Sumael îi spusese să fie sinceră, nu? — Mama mea a fost un general care a murit într-o bătălie cu alyukii — Bravo ei! zise Thorn, apoi se gândi mai bine Deşi pentru tine nu Din ce în ce mai rău Aşa cred, Alteţă Se lăsă o tăcere deplină Un nenorocit de diplomat — Spune-mi Vialine Împărăteasa bătu cu palma în banca pe care stătea — Stai jos, lângă mine Thorn intră în micul pavilion şi ocoli o masă pe care un platou din argint gemea sub greutatea unei cantităţi de fructe suficient de mari încât să hrănească o armată, după care se apropie de o balustradă înaltă până la talie — O, zei! gâfâi ea Nu se prea gândise la cât de multe trepte urcase, însă acum observă că se aflau pe unul dintre acoperişurile palatului Unul din cele mai înalte, dincolo de care se zărea ceva ca o prăpastie, iar jos, grădinile Primul dintre Oraşe se întindea sub cerul întunecat până departe, un labirint nebunesc de clădiri, cu lumini scânteind în înserarea albastră, la fel de numeroase ca stelele de pe cer În depărtare, dincolo de oglinda neagră a distanţei, alţi nori de lumini Alte oraşe, mai mici sau mai mari Constelaţii bizare, neclare în depărtare — Şi toate astea sunt ale tale, şopti Thorn — Toate şi niciuna Se vedea ceva în linia maxilarului lui Vialine, parcă scos cu mândrie înainte, ceva ce Thorn credea că i se pare cunoscut Ceva ce văzuse şi la ea însăşi în oglinda mamei sale, cu mult timp în urmă Ceva ce o făcea să creadă că şi Împărăteasa afişa o expresie de dârzenie — Probabil că este o mare greutate ce trebuie purtată, zise ea Umerii lui Vialine părură că se lasă un pic — O adevărată povară — Împărăteasă, nu ştiu nimic despre politică Thorn se aşeză pe bancă într-o manieră care spera că este plină de respect, oricum ar fi arătat asta, însă ea nu se simţise niciodată confortabil stând jos, decât la vâslă Eu nu ştiu nimic despre nimic Ar fi mult mai bine dacă ai vorbi cu Părintele Yarvi — Nu vreau să vorbesc despre politică Thorn stătea acolo, cu pielea de găină — Deci — Eşti femeie Vialine se aplecă mai aproape, cu degetele împletite în poală şi cu ochii aţintiţi asupra chipului lui Thorn Dezarmant de aproape Mai aproape de ea decât fusese vreodată cineva, să nu mai pomenim de o împărăteasă — Aşa îmi spune mama, murmură ea Opiniile sunt împărţite — Te lupţi cu bărbaţi — Da — Baţi bărbaţi — Câteodată — Sumael spune că baţi şi câte trei deodată! Echipajul tău te respectă O văd pe chipurile lor Se tem de tine — Respect, nu ştiu ce să zic Teamă, poate, Alteţă — Vialine N-am mai văzut niciodată o femeie să lupte ca tine Se poate? Înainte ca Thorn să poată răspunde, Împărăteasa îşi aşeză mâna pe umărul lui Thorn şi i-l strânse Ochii i se măriră Zeiţă Atotputernică, eşti ca lemnul! Trebuie să fii foarte puternică Îşi lăsă mâna să cadă, spre marea uşurare a lui Thorn, şi se uită în jos, la ea, mică şi întunecată pe fondul marmurei dintre ele Eu nu sunt — Ei, n-o să învingi un bărbat puternic prin forţă, murmură Thorn Ochii Împărătesei fulgerară spre ai ei, albi în mijlocul vopselei negre, cu lumina torţelor reflectându-se în colţurile lor — Atunci, cu ce? — Trebuie să fii mult mai dispusă să loveşti şi extrem de rapidă când o faci, trebuie să fii mai dură şi mai isteaţă, trebuie să încerci permanent să ataci şi trebuie să lupţi fără onoare, fără conştiinţă, fără milă Cuvintele lui Skifr, şi de-abia atunci îşi dădu Thorn seama cât de bine le urmase, cât de bine şi le însuşise şi cât de multe o învăţase bătrâna În fine, aşa mi s-a spus Vialine pocni din degete — De aceea am trimis după tine Să mă înveţi cum să mă lupt cu bărbaţii puternici Nu cu săbii, însă principiile sunt aceleaşi Îşi propti obrazul cu mâna, un gest de fetişcană la o femeie ce conducea jumătate de lume Unchiul meu îşi doreşte ca eu să nu fiu decât galionul de la prora corabiei sale Şi mai puţin, dacă se poate În final, galionul ajunge în chilă — Corabia noastră are unul şi la pupă — Minunat Atunci el asta îşi doreşte pentru mine Să stau pe tron şi să zâmbesc, în timp ce el ia hotărârile Însă refuz să fiu marioneta lui Îşi încleştă pumnul şi izbi cu el în masă, de-abia făcând micul cuţit de tăiat fructe să zăngăne pe platou Refuz, mă auzi? — Te aud, dar Nu sunt sigură că, dacă aud eu, va fi o mare diferenţă — Nu Ce trebuie să deschid eu sunt urechile unchiului meu Împărăteasa aruncă o privire încruntată înspre grădinile întunecoase Am luat poziţie împotriva lui în consiliu, astăzi Ar fi trebuit să-i vezi faţa N-ar fi putut fi mai şocat de-atât nici dacă l-aş fi înjunghiat — N-ai de unde să ştii decât dacă îl înjunghii — Pentru numele Zeiţei, mi-ar plăcea s-o fac! Vialine rânji la ea Pariez că nimeni nu te consideră pe tine o marionetă, nu? Pariez că nimeni nu îndrăzneşte! Uită-te la tine Avea o expresie cu care Thorn nu era deloc obişnuită Aproape admirativă Să ştii, tu eşti — Urâtă? murmură Thorn — Nu! — Înaltă? — Nu Bine, eşti, dar mai eşti şi liberă — Liberă? pufni Thorn, neîncrezătoare — Nu eşti? — Am jurat să-l servesc pe Părintele Yarvi Să fac orice va considera el de cuviinţă Ca să mă revanşez pentru ce am făcut — Ce ai făcut? Thorn înghiţi cu dificultate — Am ucis un băiat Numele lui era Edwal şi nu cred că merita să moară, însă ei bine, l-am ucis Vialine era doar un om, aşa cum spusese şi Sumael, în ciuda hainelor şi a poziţiei sale ori, poate, tocmai de aceea, exista ceva în privirea ei liniştită, sinceră, care o făcuse să scoată acele cuvinte — Erau cu toţii hotărâţi să mă zdrobească cu pietre, însă Părintele Yarvi m-a salvat Nu ştiu de ce, dar m-a salvat Iar Skifr m-a învăţat să lupt Thorn zâmbi în timp ce-şi atingea cu degetele partea rasă a capului, gândindu-se cât de puternică se credea pe atunci şi cât de slabă fusese de fapt Ne-am luptat cu Neamul Călăreţilor pe Râul Interzis Am omorât câţiva, apoi mi s-a făcut rău Şi zilele trecute ne-am luptat cu nişte oameni în piaţă Eu şi cu Brand Nu sunt sigură dacă i-am omorât, însă mi-am dorit s-o fac Furioasă, din cauza acelor mărgele bănuiesc Se opri, dându-şi seama că spusese mult mai multe decât ar fi trebuit să spună — Mărgele? întrebă Vialine, rădăcina nasului vopsită încreţindu-i-se de uimită ce era Thorn îşi drese vocea — Nu mi-aş face griji pentru asta — Îmi închipui că libertatea poate fi periculoasă, zise Împărăteasa — Bănuiesc că da — Poate că ne uităm la alţii şi vedem doar lucrurile pe care nu le avem — Aşa cred — Probabil că ne simţim cu toţii slabi, în sinea noastră — Bănuiesc — Însă tu te lupţi cu bărbaţii şi câştigi, chiar şi aşa Thorn oftă — Aici da, câştig Vialine numără pe vârfurile degetelor sale mici — Deci hotărâre în atac, isteţime, agresivitate fără conştiinţă, onoare sau milă Thorn îşi ridică în sus mâinile goale — Mi-ai luat tot ce aveam Împărăteasa râse Un râs puternic, din partea unei femei atât de mici, răsunător şi vesel, cu gura larg deschisă — Îmi placi, Thorn Bathu! — Atunci, te alături unui grup restrâns Câteodată mi se pare că se micşorează din ce în ce Şi Thorn scoase la iveală cutia şi o aşeză între ele Părintele Yarvi mi-a dat ceva pentru tine — I-am spus că nu pot s-o accept — Mi-a spus că trebuie să ţi-o dau, chiar şi aşa Thorn îşi muşcă buza în timp ce deschidea cutia, iar lumina slabă se revărsă afară, mai bizară şi mai frumoasă ca oricând în întunericul ce se adâncea Marginile perfecte ale brăţării elfilor sclipeau precum lamele unor pumnale, metal lucitor şlefuit şi faţetat, sclipind în lumina lumânărilor, cercuri întunecate în interiorul unor cercuri ce se mişcau în incredibila adâncime de dedesubtul ferestrei rotunde O relicvă de pe altă lume O lume dispărută de mii de ani Un obiect care făcea ca avuţiile nepreţuite ale palatului să pară fleacuri mărunte, la fel de lipsite de valoare ca şi noroiul Thorn încercă să-şi facă vocea să sune blând, convingător, diplomat Sună mai aspru ca oricând — Părintele Yarvi este un om bun Un om foarte şiret Ar trebui să vorbeşti cu el — Am vorbit Vialine îşi mută privirea de la brăţară la ochii lui Thorn Şi ar trebui să fii precaută Părintele Yarvi este un om la fel ca unchiul meu, aşa cred Ei nu oferă niciun dar fără să nu aştepte ceva în schimb Închise cutia cu zgomot, apoi o luă din mâna lui Thorn Însă o voi lua, dacă asta este ceea ce-ţi doreşti Mulţumeşte-i Părintelui Yarvi din partea mea Dar spune-i că nu-i pot oferi mai mult — Îi voi spune Thorn se uită prin grădina ce se scufunda în întuneric, în căutarea altui subiect de discuţie şi văzând că acolo unde stătuse garda mai devreme, lângă fântână, acum nu mai erau decât umbre Toate gărzile dispăruseră Ea şi Împărăteasa erau singure — Ce s-a întâmplat cu gărzile tale? — E ciudat, zise Vialine Ah! Iată mai multe Thorn numără şase bărbaţi ce urcau treptele din capătul mai îndepărtat al grădinilor Şase soldaţi imperiali, complet înarmaţi şi echipaţi, tropăind grăbiţi pe cărare, printre peticele de lumină portocalie provenită de la torţe, venind în direcţia micului pavilion al Împărătesei Un alt bărbat venea în urma lor Un bărbat cu armura de la piept încrustată cu aur, cu argint în păr şi cu un zâmbet mai strălucitor decât orice metal preţios pe faţa lui frumoasă Era Ducele Mikedas, care, când le văzu, le făcu vesel un semn Thorn avu atunci senzaţia că intestinele i se scurgeau afară din corp Întinse mâna spre platoul din argint şi luă pe nevăzute cuţitaşul pentru fructe între degete O armă amărâtă, însă mult mai bună decât nimic Se ridică în picioare când soldaţii păşeau neabătuţi în jurul fântânii, trecând printre două statui, şi o simţi şi pe Vialine ridicându-se în timp ce soldaţii se împrăştiau Thorn îl recunoscu pe unul dintre ei atunci când briza aţâţă cărbunii lucitori şi lumina îi căzu pe faţă Vanstermanul cu care se luptase în piaţă, cu tăieturi şi cu vânătăi pe un obraz, ţinând o secure în pumn Ducele Mikedas se înclină adânc, însă cu buza răsfrântă, iar oamenii săi nu se înclinară deloc Vialine vorbi în limba ei şi Ducele îi răspunse, fluturând leneş din mână înspre Thorn — Alteţă, se forţă ea să spună printre dinţii încleştaţi, ce onoare! — Scuzele mele, rosti el în Limbaj Îi spuneam Alteţei Sale că pur şi simplu nu puteam să ratez vizita ta O binecuvântare, chiar aşa, să vă găsesc pe amândouă singure! — Cum aşa? întrebă Vialine Ducele Mikedas înălţă mult din sprâncene — Răufăcători din nord au pătruns în Primul dintre Oraşe! Barbari, din Gettland sau cine ştie de unde Hotărâţi să aducă aici scandalurile lor mărunte, pe ţărmurile noastre! Au încercat să pună un obstacol între noi şi aliatul nostru, Marele Rege, cel care a acceptat-o pe Zeiţa Unică, zeiţa noastră, în inima sa Când au eşuat Clătină din cap cu severitate Au trimis un asasin la palat Un ucigaş de pe altă lume, sperând să facă o pradă din natura nevinovată a nepoatei mele idioate — Presupun că acela aş fi eu? mârâi Thorn — Aha, un duşman sub înfăţişarea unei femei! Oricum, să spunem înfăţişare de femeie, căci eşti cam musculoasă pentru gustul meu Cred că îmi amintesc că ai vrut să-ţi măsori puterile cu două dintre gărzile mele? Mikedas rânji şi, în acelaşi timp, oamenii săi se apropiară şi mai mult, făcând oţelul să strălucească în lumina ce bătea pe el Cum ţi s-ar părea şase odată? Întotdeauna să pari mai puţin capabilă decât eşti Thorn se făcu mai mică, cocoşându-şi umerii, făcându-se să pară mai pricăjită şi mai plină de teamă, deşi un calm ciudat se coborâse asupra ei De parcă Ultima Poartă nu se căsca la picioarele ei, ci o privea de la o mare depărtare Analiză distanţa, examină terenul, statuile, torţele, masa, stâlpii, treptele, prăpastia din spatele lor — O Împărăteasă n-ar trebui să-şi asume asemenea riscuri când vine vorba de siguranţa ei, zise Ducele, însă nu dispera, draga mea nepoată, te voi răzbuna! — De ce? şopti Vialine Thorn îi putea simţi teama, iar ăsta era un lucru folositor Două fete lipsite de puteri, speriate şi neajutorate, se gândi strângând între degete, la spate, cuţitul micuţ Pentru un luptător, totul trebuie să reprezinte o armă Ducele îşi răsfrânse buzele — Pentru că te-ai dovedit a fi o pacoste nenorocită Ne place tuturor o fată cu atitudine, nu-i aşa? îşi împinse buza de jos în afară şi clătină din cap, dezamăgit Însă există o limită Chiar există o limită Tatăl lui Thorn obişnuia să-i spună: Dacă eşti pornită să ucizi, ucizi, nu stai să vorbeşti despre asta Dar, din fericire pentru ea, Ducele nu era un ucigaş, sporovăind, umflându-se în pene şi lăudându-se cu puterea sa, acordându-i lui Thorn timpul necesar pentru a-şi analiza adversarii, timpul necesar pentru a-şi alege cea mai bună şansă Îl catalogă pe Duce ca fiind o ameninţare neimportantă Avea o sabie şi un pumnal, însă ea se îndoia că le scosese vreodată din teacă Ceilalţi ştiau ce au de făcut, totuşi Săbii bune, scoase din teacă, scuturi bune, prinse de mâini, şi pumnale bune, agăţate la centuri Armuri bune, cu zale în formă de solzi de peşte, sclipind în lumina amurgului, însă slabe la gât La interiorul coatelor În spatele genunchilor Acolo trebuia ea să atace Ea singură, împotriva a şapte oameni Aproape că râse Şanse ridicole Şanse imposibile Însă erau singurele pe care le avea — Theofora nu putea să facă niciodată ce i se spunea, trăncăni Ducele în continuare, însă ea era un cal prea bătrân pentru a mai fi învăţat ce înseamnă supunerea Chiar am sperat că o Împărăteasă de şaptesprezece ani ar putea fi dusă de nas Scoase un oftat Însă unii ponei nu suportă căpăstrul Dau din picioare, muşcă şi refuză să fie călăriţi Mai bine să fie suprimaţi înainte să-şi arunce stăpânul din şa Tronul va trece în stăpânirea verişoarei tale, Asta Îşi arătă dinţii perfecţi Are patru ani Iată o femeie cu care poţi să lucrezi! Obosit, în sfârşit, de propria deşteptăciune, îşi îndemnă doi oameni să înainteze, cu un gest leneş Haideţi să terminăm Thorn îi privi apropiindu-se Unul avea un nas mare, rupt de multe ori Celălalt avea o faţă strâmbă şi ciupită şi zâmbea oarecum nepăsător Cu săbiile scoase, însă neridicate în sus, în timp ce urcau prima treaptă Nu-i puteai învinui că erau încrezători Însă erau atât de încrezători încât nu luaseră deloc în considerare faptul că ea s-ar putea opune Şi Thorn chiar se putea opune, din răsputeri — Atenţie, Alteţă, zise vanstermanul Este periculoasă — Te rog, îl luă în derâdere Ducele, e doar o fată Credeam că voi, nordicii, sunteţi doar foc şi Cel înţelept pândeşte momentul potrivit, aşa cum îi spusese deseori Părintele Yarvi, însă nu-l lasă niciodată să treacă Bărbatul cu nasul mare mai făcu un pas, mijind ochii în timp ce lumina torţelor îi intră în ochi, apoi uitându-se oarecum surprins când Thorn ţâşni înainte şi-i tăie gâtul cu cuţitul pentru fructe Formă un unghi de tăiere în aşa fel încât sângele îl stropi pe cel cu faţa ciupită, iar acesta tresări Doar pentru o clipă, însă suficient pentru ca Thorn să-i smulgă cuţitul de la centură lui Nas Mare, în timp ce el se dădea un pas înapoi, şi să i-l înfigă lui Ciupitură de Vărsat chiar sub marginea coifului, drept în gaura dintre gât şi claviculă, complet, până la mâner Îşi propti cizma în pieptul lui, în timp ce el scotea un geamăt sugrumat, şi-l trânti pe spate, făcându-l să se prăbuşească de pe prima treaptă şi să-i încurce pe cei doi bărbaţi din spatele lui Ea îşi puse mâna pe sabia lui, tăindu-se la mână în lamă, dar reuşi să i-o smulgă din strânsoarea-i slabă, umplându-şi degetele de sânge când apucă sabia de mâner şi de gardă, ţinând-o invers, ca pe un pumnal Ţipă când o repezi înainte, de jos în sus, răzuind rama de la scutul următorului bărbat, lovindu-l sub maxilar, cu vârful paralel cu faţa acestuia, izbindu-i coiful şi sucindu-i-l într-o parte El se împletici în spate urlând, cu sângele ţâşnindu-i printre degetele strânse, lovindu-se de Duce, care icni şi-l împinse în tufişuri, rămânând holbat la petele de sânge de pe armura de pe piept, de parcă acestea reprezentau un afront personal Nas Mare mătăhăia ca un beţiv în spate, arătând chiar mai surprins decât înainte, încercând disperat să-şi acopere rana de la gât, însă toată partea stângă a corpului i se înnegrise de sânge Thorn îşi dădu seama că şi-l poate scoate din minte Să se descurce cu trei atât de repede reprezentase un mare noroc, chiar aşa, însă surpriza fusese singurul ei avantaj Acum nu-l mai avea, iar şansele încă mai erau de patru la unu — Afurisiţi să fiţi! răcni Ducele, ştergându-şi pelerina plină de pete de sânge Omorâţi-le! Thorn păşi în spate, păstrând un stâlp în partea stângă ca pe un scut, cu ochii mişcându-i-se cu repeziciune când în stânga, când în dreapta, în timp ce oamenii se apropiau, cu scuturile, cu săbiile şi cu securile acum mai mult decât pregătite, oţel dur şi priviri dure lucind roşii în lumina torţelor O putea auzi pe Vialine în spatele ei, aproape suspinând la fiecare răsuflare — Brand! urlă ea din adâncul plămânilor Brand! Furie Brand, stând pe loc, acolo, uitându-se la carafa cu apă de pe masă şi la pocalele de lângă ea, gândindu-se că or fi puse acolo pentru musafiri, însă neîndrăznind să le atingă, deşi îi era la fel de sete ca unui om rătăcit în deşert Dacă erau puse acolo pentru musafiri mai importanţi decât el? Îşi roti umerii, încercând în van să-şi desprindă cămaşa udă de pe pielea lipicioasă Pe zei, căldura, nesfârşita şi sufocanta căldură, chiar dacă noaptea se aşternea cu repeziciune Se duse la fereastră, închizând ochii şi trăgând cu putere aer în piept, simţind briza călduţă pe faţă şi dorindu-şi să fie vântul sărat din Thoriby Se întrebă ce făcea Rin acum Îşi aruncă ochii asupra cerurilor de la apus şi îi adresă o rugăciune Tatălui Pace pentru a avea grijă de ea Din dorinţa lui de a deveni războinic, de a-şi găsi un echipaj şi de a-şi face o nouă familie, uitase de cea pe care o avea deja În regulă, era un om pe care puteai conta Că poate crea o încurcătură din orice Scoase un oftat greu Şi, dintr-odată, auzi ceva, slab De parcă cineva îi striga numele Prima dată crezu că visează, apoi se auzi din nou, iar acum fu sigur Părea că ar fi Thorn şi, din cauza situaţiei în care se afla relaţia lor, ea nu l-ar fi chemat fără un motiv întemeiat Împinse uşa, deschizând-o, gândindu-se să întrebe gărzile Însă gărzile dispăruseră Doar coridorul gol şi treptele întunecoase din capătul lui I se păru că aude o luptă şi simţi un fior de îngrijorare Metal, ţipete şi numele lui, strigat din nou Începu să alerge Thorn înşfăcă platoul din argint, făcând fructele să cadă, şi ţipă în timp ce îl aruncă înspre vanstermanul care se ghemui în spatele securii sale mari, clătinându-se în spate când platoul ricoşă din umărul lui şi se pierdu în tufişuri Păsărelele legate cu lănţişoare începură să ţipe speriate şi să bată din aripi neputincioase, nefiind departe de starea în care se afla Thorn, prinsă în spatele stâlpilor pavilionului ca într-o cuşcă Pe lângă vansterman mai erau încă doi oameni care mai stăteau în picioare – unul înalt şi iute, cu membre lungi, unul scund şi masiv, cu un gât gros ca un trunchi de copac Ducele se agita de colo până colo în spate, arătând înspre Thorn cu vârful pumnalului şi strigând cu glas spart Un bărbat deştept, probabil, însă unul obişnuit ca totul să se petreacă aşa cum doreşte el — Te-am stropit cu sânge pe pantofi, aşa-i? ţipă ea la el Ticălos bătrân? Înhăţă una din torţe, smulgând-o din sfeşnic şi ignorând scânteile ce se împrăştiară sfârâind pe braţul ei Gât Gros se repezi înainte, spre ea, însă ea îi blocă sabia cu a sa, oţelul izbindu-se de oţel, se repezi la el, făcând să sară aşchii din scutul lui, se îndepărtă de el, încercând să-şi acorde un răgaz de gândit la ceva, apoi alunecă pe un fruct căzut în întuneric şi se împiedică de masă O sabie o lovi în picior În carnea coapsei stângi, deasupra genunchiului Scoase un fel de ţipăt înăbuşit, iar soldatul înalt scoase lama din piciorul ei, pregătit să înfigă sabia cu vârful O să fii lovită, iar atunci forţa loviturii nu trebuie să te facă să te clatini, durerea provocată nu trebuie să te încetinească, iar şocul nu trebuie să-ţi provoace îndoieli Se lansă cu torţa asupra soldatului înalt, iar el îşi ridică scutul chiar la timp, tropăind pe trepte, în timp ce cărbunii încinşi din cutie se împrăştiară pe spatele lui într-o ploaie de praf strălucitor Se lăsă în jos din instinct, sabia lui Gât Gros şuierând pe lângă ea şi lovindu-se de cel mai apropiat stâlp, făcând să sară cioburi de marmură în toate părţile, umbre ucigaşe fulgerând, atacând, înţepând totul în jurul lor Thorn sări spre el, însă n-avea putere în picior, iar sabia i se lovi fără vlagă de umărul acoperit de armură, de-abia mângâindu-l pentru o clipă Ea îşi zări propriul sânge, lucind întunecat în lumina torţei, un şir de puncte şi de pete ce se întindeau până la sabia bărbatului înalt Văzu cum faţa Ducelui se schimonoseşte de furie O auzi pe Împărăteasă strigând ceva peste balustradă Chemând ajutoare, însă acolo nu era niciun ajutor care să vină Gât Gros avea piciorul din faţă urcat pe prima treaptă şi ochii fixaţi asupra ei, pe deasupra ramei scutului Lunganul se agita cu mâinile în spate, încercând să arunce cărbunii de pe pelerina fumegândă Trebuia să lupte, cât încă mai avea sânge care s-o ajute să lupte Trebuia să atace, şi trebuia s-o facă acum Se împinse de lângă masă, în timp ce Gât Gros se repezi s-o înjunghie, şi sări în jos pe scări, peste un trup căzut la pământ Coapsa rănită îi cedă când puse piciorul în pământ, însă ea era deja pregătită, căzu în faţă, se rostogoli pe sub sabia Lunganului ce se arcuia în jos, curentul produs de aceasta mângâindu-i părul, şi-l tăie pe bărbat în timp ce trecea pe lângă el Îl atinse pe Lungan în spatele genunchiului, iar el gemu, încercând să se întoarcă, dar căzând în patru labe în faţa ei Ea-şi ridică sabia mult în sus, arcuindu-se pe spate, după care o abătu cu putere asupra coifului acestuia Forţa loviturii îi reverberă în braţ atât de tare, încât îi făcu dinţii să clănţăne, sabia vibrându-i şi făcând să sară aşchii de oţel în toate părţile Însă făcu o adâncitură îngrozitoare, iar Lunganul începu să dea sălbatic dintr-un picior în timp ce se prăbuşea cu faţa în jos, cu gura căscată într-un ţipăt mut Thorn se împletici până lângă o statuie, strângând încă în mână sabia ruptă Noroc de arme bune, aşa cum ar fi spus Odda, pentru că vanstermanul îşi alese exact acel moment s-o atace cu securea, ratând-o cu puţin, iar lama smulse o bucată mare de marmură Thorn îl împinse cu torţa, făcând ca ultimele scântei să se împrăştie în vânt Piciorul îi zvâcnea, pulsându-i, nemaiavând nicio putere în el Gât Gros începu să păşească precaut înspre ea, cu scutul ridicat Întotdeauna există o cale, obişnuia Părintele Yarvi să spună, însă Thorn nu găsea niciuna Era rănită prea tare Şansele erau prea mici Strânse cu putere sabia în mână, cu dinţii încleştaţi, arătându-i cea mai dârză expresie de care era în stare Putea simţi miros de flori De flori şi de sânge — Moartea a sosit pentru tine, şopti ea Vialine ţipă sărind printre stâlpi direct în spatele bărbatului scund, apucându-l de gâtul gros, strângându-i încheietura mâinii în care ţinea sabia El încercă să o arunce jos din spate, scăpând scutul, ceea ce lăsă o cale liberă Thorn se repezi la el, genunchiul stâng îndoindu-i-se, durerea străbătându-i piciorul, însă reuşi să-l prindă de armură în cădere, ceea ce-o ajută să se tragă în sus, mârâind în timp ce-şi înfigea sabia ruptă în sus, sub falca lui El bolborosi scoţând o spumă cu sânge, iar Împărăteasa scânci când se prăbuşiră amândoi la pământ, trupul lui prinzând-o dedesubt Thorn se rostogoli la momentul potrivit, în timp ce securea grea a vanstermanului fulgera pe lângă ea, bubuind prin zalele lui Gât Gros şi înfigându-i-se adânc în piept Pe jumătate alergând, pe jumătate ţopăind, Thorn trage cu dificultate aer în pieptul ce-o ardea, în timp ce el se străduia să-şi elibereze securea — Brand! ţipă ea cu un glas spart Auzi un pas greoi în spate, se răsuci un pic şi văzu o fulgerare de metal Ducele o lovi în obraz şi capul îi zvâcni, însă fusese o lovitură moale, care de-abia o făcu să se clatine Ea se prinse de armura lui aurită ce-i acoperea pieptul — Asta-i cea mai bună lovitură a ta? şuieră ea, însă cuvintele îi ieşiră odată cu sângele, scurgându-i-se pe obraz Avea ceva în gură Rece, dur, pe deasupra limbii Atunci îşi dădu şi ea seama că o înjunghiase O înjunghiase şi pumnalul îi era înfipt în faţă, printre maxilar şi mandibulă, iar el încă îşi mai ţinea mâna pe mâner Se holbară unul la altul în întuneric, nevenindu-i niciunuia dintre ei să creadă ce se întâmplase Nevenindu-i niciunuia să creadă că ea încă mai stătea în picioare Apoi, în lumina torţelor, văzu cum privirea lui devine dură Ea simţi cum lama i se mişcă în gură în timp ce el încerca s-o elibereze, apoi muşcă din ea, lovindu-l pe Duce cu genunchiul de la piciorul lovit, după care îşi răsuci capul, smulgându-i mânerul însângerat din mâna-i moale Îl împinse lipsită de vlagă, clătinându-se în timp ce vanstermanul se repezea la ea, securea ştergându-i umărul şi stârnind un nor de frunze din tufişuri, după care ea sări în spate, în direcţia fântânii Toată lumea are un plan până când începe să sângereze, iar acum ea sângera din plin Piciorul îi devenise fierbinte de la sânge, faţa îi era lipicioasă Nu mai avea niciun plan Pufni şi scoase o ceaţă sângerie Apucă mânerul şi-şi trase pumnalul afară din obraji Ieşi destul de uşor Dar poate că odată cu el ieşise şi un dinte Pe zei, se simţea atât de ameţită Piciorul nu-i mai zvâcnea Era doar amorţit Amorţit şi umed, iar genunchiul îi tremura nestăpânit Îl simţea cum se loveşte în interiorul pantalonilor plini de sânge Moleşită Scutură din cap, încercând să-şi alunge ameţeala, însă doar înrăutăţi lucrurile, făcând grădina neclară să se mişte când într-o parte, când în cealaltă Ducele Mikedas îşi scosese sabia şi trăgea trupul bărbatului cu gât gros la o parte, pentru a ajunge la Împărăteasă Thorn dădu să izbească apoi cu cuţitul, dar era atât de greu De parcă de vârful lui atârna o nicovală Torţele fulgerau, pâlpâiau şi dansau — Haide, şuieră ea, însă limba îi era umflată şi cuvintele nu-i puteau ieşi din gură Vanstermanul zâmbea în timp ce o împingea cu spatele către fântână Se împiedică, se apucă de ceva, genunchiul i se îndoi şi încercă să şi-l ţină drept Îngenunche în apă Peşti mişcându-se cu rapiditate prin întuneric Vialine ţipă din nou Deja răguşise de la atâta ţipat Vanstermanul îşi legănă securea, iar lama imensă reflectă lumina, lăsând dâre portocalii în privirea neclară a lui Thorn Împărăteasa îi spusese să nu îngenuncheze, însă ea nu se mai putea ridica Îşi putea auzi propria respiraţie, hârâind, hârâind Nu suna prea bine Pe zei, era atât de obosită — Brand, mormăi El urcă scările în fugă Întrezări imaginea unei grădini întunecate, o cărare din pietre albe printre copaci, şi statui şi oameni morţi împrăştiaţi printre umbrele făcute de o fântână luminată de torţe O văzu pe Thorn îngenuncheată acolo, cu o mână strânsă pe piatra umedă sculptată în formă de şarpe şi cu cealaltă strângând un pumnal Avea faţa sfâşiată şi roşie, hainele mototolite şi lipite de corp, iar apa devenise roz de la sânge Un bărbat stătea în faţa ei, cu o secure în mână Vanstermanul de la piaţă Brand scoase un sunet ca de ibric pus pe foc, ajuns la punctul de fierbere Un sunet pe care nu-l mai scosese niciodată şi pe care nu-l mai auzise niciodată ieşind din gura unui om Străbătu cărarea ca un taur furios şi, în timp ce vanstermanul se întorcea, cu ochii căscaţi, Brand se izbi de el, săltându-l de la pământ aşa cum vântul din nord smulge frunzele de pe jos, şi-l izbi cu putere, din fugă, de o statuie Se loviră de ea atât de tare, încât lumea întreagă păru să se zguduie Atât de tare, încât dinţii lui Brand îi clănţăniră şi sunetul îi reverberă în tot capul Atât de tare, încât statuia se fărâmă de la mijloc, iar partea de sus căzu în bucăţi mărunte pe iarbă Poate că Brand ar fi reuşit să audă geamătul întrerupt al vanstermanului, dacă sângele nu i-ar fi bubuit în ţeastă precum Marea Mamă într-o zi cu furtună, orbindu-l, asurzindu-l Apucă în mâini capul vanstermanului şi-l izbi de piedestalul de marmură o dată, de două ori, de trei ori, de patru ori, cioburi de marmură zburând în toate părţile, până când căpăţâna i se frânse, i se strâmbă şi i se aplatiză, iar Brand îi dădu drumul, distrusă, pe cărare Thorn stătea rezemată de fântână Pe chipul ei se amestecau culori nefireşti Avea pielea ca de ceară, stropită cu sânge, obrajii sfâşiaţi şi gura şi bărbia acoperite de cheaguri negre — Stai pe loc! ţipă cineva Un bărbat mai în vârstă, cu o platoşă pentru piept poleită cu aur şi cu faţa transpirată, strălucindu-i toată O apucase pe Împărăteasa Vialine de gât, ţinându-i o sabie încrustată cu pietre preţioase sub bărbie, dar care era prea lungă pentru această treabă Sunt Ducele Mikedas! răcni el, de parcă numele i-ar fi putut servi drept scut Însă un nume este doar un nume Brand îşi răsfrânse buzele şi făcu un pas în faţă Un urlet i se revărsă din gâtlej ca flăcările unui dragon şi izbi cu piciorul într-un cadavru, pentru a-l da la o parte Ducele îndepărtă sabia de la gâtul lui Vialine şi o îndreptă cu vârful, tremurând, înspre Brand — Te avertizez, stai Împărăteasa îl apucă de mână şi-l muşcă, eliberându-se în timp ce ţipa El ridică sabia, dar Brand era deja pe el, scoţând din nou acelaşi sunet, un sunet ascuţit, fioros, pătrunzător Nu se gândea la ceva bun, la stat în lumină, la orice altceva în afară de a-l rupe în bucăţi pe acest om cu mâinile goale Sabia îi răzui capul şi i se lovi de umăr Poate că-l tăie sau poate că nu, însă lui Brand nu-i păsa Mâinile i se strânseră în jurul ducelui precum un lacăt ce se încuie Ducele era un bărbat masiv, însă, odată, Brand susţinuse toată greutatea unei corăbii pe umerii săi Îl săltă pe Ducele Mikedas în aer de parcă ar fi fost făcut din paie Înaintă rapid patru paşi, bubuind pe pajiştea întunecată, ridicându-l pe Duce din ce în ce mai sus — Nu poţi! ţipă el, apoi Brand îl aruncă în gol Se prăbuşi peste balustrada din piatră Păru că atârnă acolo pentru o clipă, pe fondul cerului la vremea amurgului, surprins, cu sabia încă în mână Ţipătul i se transformă într-o tuse gâlgâită, după care plonjă dând din mâini, dispărând din ochii lor — Zeiţă! zise răguşit Vialine Se auzi un pocnet îndepărtat, foarte jos, atunci când unchiul ei izbi pământul Apoi un zornăit prelung Apoi tăcerea Datorii şi promisiuni Ochii lui Thorn se deschiseră în întuneric Întunericul de dincolo de Ultima Poartă? Încercă să se mişte şi icni din cauza durerii Sigur singurul lucru bun ce vine odată cu moartea este că durerea încetează? Simţi bandaje pe faţă, îşi aminti cuţitul Ducelui Mikedas pătrunzându-i în gură şi scoase un geamăt greoi din gâtul uscat precum oasele unui schelet Miji ochii spre o fâşie de lumină, dădu păturile la o parte şi, încet, pe cât de încet putea, îşi lăsă picioarele jos, simţindu-le lovite, rănite şi străbătute de crampe Mormăi în timp ce încercă să-şi lase greutatea pe piciorul stâng, dar simţi o durere arzătoare în pulpă, ce-i urca în sus, pe spate, apoi cobora până la genunchi Ţopăi şi-şi târşâi picioarele, sprijinindu-se de perete, slăbită ca un mânz nou-născut care încearcă să facă primii paşi Pe Zei, ce durere simţea în picior, însă, când tresări din cauza ei, pe Zei, simţi durerea din faţă, iar când scânci din cauza acesteia, of, Zei, simţi durerea din piept, urcându-i pe gât, până la ochii inundaţi de lacrimi, aşa că se strădui să ajungă la fâşia de lumină ce venea pe sub uşă, pe care o împinse, deschizând-o, cu mâna Îşi târşâi picioarele ţinându-şi o mână streaşină pentru a-şi proteja ochii îndureraţi, de parcă privea direct în lumina soarelui orbitor, chiar dacă avea de-a face cu o simplă lumânare O lumânare groasă, cu ace lungi, cu gămălia din piatră preţioasă, înfipte în ceară Văzu tencuială desprinsă, haine căzute pe jos, aruncând umbre lungi de-a lungul scândurilor, şi faldurile întunecate ale unui pat nefăcut Îngheţă Un spate cu piele închisă la culoare, gol, cu muşchi supli jucând sub piele Auzi un geamăt uşor, voci de bărbat şi de femeie în acelaşi timp, iar Thorn văzu o mână palidă alunecând de-a lungul acelui spate, o mână lungă, descărnată, la capătul căreia se afla o palmă contorsionată, cu doar un ciot de deget — Ă murmură ea, cu ochii larg deschişi, iar capul femei se întoarse brusc către ea Păr lung, căzut pe spate, o cicatrice de-a lungul buzei de sus şi o aşchie de dinte alb ivindu-se prin ea Sumael şi Părintele Yarvi, băgat sub ea — Ă Thorn nu mai putu să înainteze, nici să dea înapoi, aşa că rămase privind podeaua, arzând de durere şi de stânjeneală, încercând să înghită, dar simţindu-se de parcă nu va mai fi niciodată în stare să-şi umezească gaura dureroasă ce-i devenise acum gura — Te-ai trezit Părintele Yarvi se precipită jos din pat, trăgându-şi pantalonii pe el — M-am trezit? îşi dori ea să răspundă, însă nu ieşi decât un „ă“ — Înapoi în pat, până nu începe piciorul să-ţi sângereze din nou Preotul o înconjură cu braţul şi începu s-o ajute să ţopăie şi să-şi târască paşii înapoi înspre intrarea întunecoasă Thorn nu se putu abţine să nu se uite înapoi, peste umăr, în timp ce treceau pragul, ca s-o vadă pe Sumael întinsă goală în pat, de parcă ar fi fost cel mai natural lucru din lume, şi uitându-se pieziş la ea, cu ochi îngustaţi — Te doare? întrebă Părintele Yarvi în timp ce o lăsa uşor în jos, pe pat — O! gemu ea Apă turnată într-o cană, o lingură clincănind în timp ce el amesteca ceva cu ea — Bea asta Învingându-şi greaţa, reuşi să guste, iar gura sfâşiată, limba umflată şi gâtul uscat o arseră, însă se forţă să înghită, ceea ce-i permise, într-un sfârşit, să articuleze şi cuvinte — Credeam, şuieră ea, în timp ce el îi suia picioarele la loc, în pat, şi-i verifica bandajele din jurul pulpei, că ai făcut un jurământ — Am făcut prea multe Trebuie să încalc unele pentru a le îndeplini pe altele — Cine hotărăşte pe care trebuie să le îndeplineşti? — O să-l îndeplinesc întâi pe cel făcut de mine Şi-şi strânse degetele de la mâna sănătoasă într-un pumn Să mă răzbun pe ucigaşii tatălui meu Ea începea să se simtă somnoroasă — Credeam că ai făcut asta cu mult timp în urmă — Pe unii dintre ei Nu pe toţi Yarvi o acoperi cu păturile Acum dormi, Thorn Ochii i se închiseră — Nu te ridica — Alteţă — Pentru numele Zeiţei, Vialine! Împărăteasa avea câteva zgârieturi pe obraz, însă nimic altceva de pe urma încăierării ei cu Moartea — Ar trebui Thorn tresări când încercă să se ridice, însă Vialine îşi lăsă mâna pe umărul ei şi, uşor, dar foarte ferm, o împinse la loc pe pat — Nu te ridica Consideră-l ca pe un edict imperial Pentru prima dată, Thorn se hotărî să nu se împotrivească Eşti rănită grav? Se gândi să spună nu, însă minciuna nu prea ar fi fost credibilă Ridică din umeri, dar chiar şi asta fu dureros — Părintele Yarvi spune că mă voi vindeca Împărăteasa privi în podea, de parcă pe ea ar fi durut-o, ţinându-şi încă mâna pe umărul lui Thorn — O să-ţi rămână cicatrice — E de aşteptat la un luptător — Mi-ai salvat viaţa — M-ar fi omorât pe mine mai întâi — Atunci, ne-ai salvat vieţile amândurora — Brand a avut şi el rolul său, am auzit — Şi i-am mulţumit Însă nu ţi-am mulţumit ţie Vialine trase aer în piept cu putere Am dizolvat alianţa cu Marele Rege I-am trimis mesaj prin păsări Bunicii Wexen Am informat-o că, indiferent la ce zei ne rugăm, duşmanul Gettlandului este şi duşmanul meu, iar prietenul Gettlandului este şi prietenul meu Thorn clipi — Eşti prea generoasă — Acum îmi permit să fiu Unchiul meu a condus un Imperiu în interiorul altui Imperiu, însă fără el acesta s-a împrăştiat precum fumul în vânt Ţi-am ascultat sfatul Să lovesc repede, fără îndurare Trădătorii sunt îndepărtaţi din consiliul meu Din garda mea Faţa ei avea o anumită duritate, iar acum Thorn se bucura că se află de partea lui Vialine Unii au părăsit oraşul, însă îi vom vâna şi-i vom prinde — O să fii o mare Împărăteasă, murmură Thorn — Dacă unchiul meu m-a învăţat ceva, acela a fost că o Împărăteasă este la fel de mare precum cei din jurul ei — O ai pe Sumael, iar tu Mâna lui Vialine o strânse de umăr, după care o privi cu acea expresie sinceră şi cercetătoare a ei — Ai vrea să rămâi? — Să rămân? — Ca garda mea de corp, poate? Reginele au aşa ceva, acolo, în Nord, nu? Voi cum le spuneţi? — Păzitorul Ales, şopti Thorn — Aşa cum a fost şi tatăl tău Te-ai dovedit mai mult decât capabilă Un Păzitor Ales Al Împărătesei din Sud chiar Să stea alături de femeia care conducea jumătate de lume Thorn îşi pipăi săculeţul de la gât, simţind bucăţelele vechi dinăuntru, imaginându-şi mândria tatălui său dacă ar fi auzit Ce cântece ar mai fi răsunat în hanurile afumate, în căsuţele înguste şi în marea Sală a Zeilor din Thoriby? Dar la acest gând Thorn se simţi copleşită de un dor de casă atât de puternic, încât aproape că se înecă — Trebuie să mă întorc Mi-e dor de falezele cenuşii Mi-e dor de marea cenuşie Mi-e dor de frig Simţi lacrimi în ochi şi clipi, pentru a scăpa de ele Mi-e dor de mama Şi am făcut un jurământ — Nu toate jurămintele merită îndeplinite — Îndeplineşti un jurământ nu pentru jurământ, ci pentru tine însăţi Cuvintele tatălui său, şoptite cu mult timp în urmă în faţa focului Mi-aş dori să mă pot împărţi în două Vialine îşi supse dinţii — O jumătate de gardă de corp nu mi-ar fi de folos Însă ştiam care va fi răspunsul tău Tu nu eşti genul care să fie ţinut în loc, Thorn Bathu, chiar şi cu un lanţ poleit cu aur Poate că într-o bună zi vei veni înapoi din proprie iniţiativă Până atunci, am un dar pentru tine Nu am găsit decât unul singur care să fie demn de serviciul pe care mi l-ai făcut Şi scoase ceva ce-i răspândea o lumină slabă pe chip, ceva ce făcu să apară o scânteie în ochii ei, ceva ce-i blocă aerul în gât Brăţara elfilor pe care o scosese Skifr din adâncimile Strokomului, acolo unde niciun om nu mai îndrăznise să pătrundă de la Sfărâmarea Zeiţei încoace Darul pe care Vântul din Sud îl adusese de-a lungul anevoiosului drum pe Râurile Divin şi Interzis Un lucru prea măreţ pentru a fi purtat de o Împărăteasă — Pentru mine? Thorn se foi prin pat, într-un efort de a se îndepărta de ea Nu! Nu, nu, nu! — Este voia mea să o ofer, binemeritată şi dăruită din inimă — N-o pot primi — Nimeni nu o refuză pe Împărăteasa din Sud Vocea lui Vialine era aspră, şi-şi ridică bărbia, aruncându-i o privire gravă lui Thorn, făcând un gest din cap ce emana o autoritate de necontestat La care mână? Thorn ridică pe muteşte mâna stângă, iar Vialine îi strecură brăţara elfilor pe ea, făcând-o să se închidă cu un pocnet, iar lumina ce ieşea prin deschizătura rotundă sclipea orbitor, schimbându-şi culoarea în albastru-albicios, metal perfect precum o bijuterie sclipitoare, cu cercuri în interiorul altor cercuri, plimbându-se uşor pe sub sticlă Thorn se holbă la ea cu un amestec de uimire şi oroare O relicvă mai presus de orice preţ Mai frumoasă decât orice cuvinte Prinsă acum la încheietura sa osoasă, având splendoarea unui diamant pe o grămadă de bălegar Vialine zâmbi şi îi dădu în sfârşit drumul la umăr — Îţi stă foarte bine cu ea Foarfeca ţăcănea peste partea stângă a scalpului lui Thorn şi părul îi cădea, fluturând, pe umăr, pe bandajul de la picior şi pe pietrele cubice ale curţii — Îţi aminteşti când te-am tuns pentru prima dată? întrebă Skifr Ai urlat ca un pui de lup Thorn prinse un smoc de păr şi-l suflă dintre degete — Se pare că te poţi obişnui cu orice — Cu suficientă muncă Skifr lăsă foarfeca deoparte şi-i mătură părul căzut Cu suficientă transpiraţie şi cu suficient sânge şi antrenament Thorn îşi plimbă limba prin interiorul nefamiliar al gurii, aspru de la cusături, şi se aplecă în faţă pentru a scuipa ceva roz — Sânge îţi pot oferi Se strâmbă în timp ce-şi întindea piciorul şi privi la brăţara elfilor ce arunca scânteieri purpurii odată cu iruperea durerii Însă antrenamentul poate fi cam dificil acum Skifr se opri, cu o mână petrecută pe după umerii lui Thorn şi cu cealaltă scărpinându-se în capul acoperit de peri ţepoşi — Ne-am antrenat pentru ultima dată, porumbiţa mea — Ce? — Am treburi de rezolvat Mi-am neglijat propriii fii, fiicele, nepoţii şi nepoatele prea mult timp Şi doar cel mai mare prost din lume ar putea nega acum că n-am îndeplinit ce mi-a cerut Părintele Yarvi să îndeplinesc pentru el, adică să te fac mortală Sau, cel puţin, să te ajut să devii mortală Thorn se holbă la Skifr, cu o senzaţie de gol în stomac — Pleci? — Nimic nu ţine pentru totdeauna Dar asta înseamnă că îţi pot spune lucruri pe care nu ţi le puteam spune înainte Skifr o cuprinse într-o îmbrăţişare puternică, ce emana un miros ciudat Am avut douăzeci şi doi de ucenici în total, însă niciunul nu m-a făcut mai mândră decât tine Niciunul n-a muncit atât de mult Niciunul n-a învăţat atât de repede Niciunul n-a avut asemenea curaj Se trase mai în spate, ţinând-o pe Thorn la o lungime de braţ Te-ai dovedit puternică şi pe dinăuntru, şi pe dinafară O însoţitoare devotată O luptătoare înfricoşătoare Ai câştigat respectul prietenilor tăi şi ţi-ai făcut duşmanii să se teamă Ai cerut asta Ai ordonat asta — Dar murmură Thorn, ezitând mai mult din cauza complimentelor decât a loviturilor, încă mai am atât de multe de învăţat — Un luptător nu termină niciodată de învăţat Însă cele mai bune lecţii le deprinde singur A venit timpul să devii tu însăţi un maestru Şi Skifr îi întinse securea ei, cea care avea cuvinte scrijelite în cinci limbi pe lama cu cârlig Asta este pentru tine Thorn visase să aibă o armă ca aia Un obiect potrivit pentru cântecul unui erou Acum o luă, amorţită, şi şi-o aşeză în poală, privind în jos către lama strălucitoare — Pentru un luptător, orice trebuie să reprezinte o armă, murmură ea Ce o să mă fac fără tine? Skifr se aplecă mai aproape, cu ochii strălucitori, şi o strânse cu putere — Orice! Totul! Nu sunt un prevestitor rău şi îţi prezic lucruri măreţe! Vocea îi deveni mai puternică, din ce în ce mai puternică, şi îndreptă un deget ca o gheară înspre cer Ne vom mai întâlni din nou, Thorn Bathu, de partea cealaltă a Ultimei Porţi, dacă nu aici, în această parte, şi mă voi înfiora la auzul faptelor tale măreţe, şi mă voi umfla în pene de mândrie pentru că am jucat un mic rol şi eu! — Afurisită să fii dacă nu, zise Thorn, reţinându-şi lacrimile cu greu Simţise aproape numai dispreţ pentru această femeie ciudată O urâse, se temuse de ea şi-i blestemase numele tot drumul de-a lungul Râurilor Divin şi Interzis Iar acum o iubea ca pe o mamă — Să ai grijă, porumbiţa mea Ba chiar să fii pregătită Mâna lui Skifr ţâşni înainte, însă Thorn i-o prinse de încheietură înainte s-o poată plesni şi i-o ţinu acolo, între degetele tremurătoare Skifr zâmbi larg — Şi să loveşti întotdeauna prima Părintele Yarvi zâmbea în timp ce dezlipea bandajele — Bine Foarte bine Îi apăsă uşor carnea sensibilă a obrazului cu vârfurile degetelor Te vindeci bine Deja mergi — Mă clatin ca un beţiv deja — Eşti norocoasă, Thorn Eşti foarte norocoasă — Fără îndoială Nu orice fată ajunge să fie înjunghiată în faţă — Şi de către un Duce cu sânge regal, unde mai pui! — Bine, zeii au zâmbit deasupra mea — Putea să te înjunghie în ochi Putea să te înjunghie în gât Începu să-i şteargă faţa cu un prosop ce mirosea a ierburi amare În sfârşit, eu, unul, aş prefera să ajung plin de cicatrice decât mort, tu nu? Thorn îşi împinse limba în gaura sărată pe care dintele lipsă o lăsase în urmă Acum era cam greu să se gândească la ea însăşi ca la o persoană norocoasă — Cum arată cicatricele? Spune-mi adevărul — Vor avea nevoie de timp ca să se vindece, însă cred că se vor vindeca aşa cum trebuie O stea în partea stângă şi o săgeată în partea dreaptă Probabil că trebuie să fie un simbol în asta Skifr ar fi putut să ne lămurească, ea avea ochiul format când venea vorba de prevestiri Thorn n-avea nevoie de Skifr ca să-i prezică aspectul feţei sale pe viitor — O să fiu monstruoasă, nu-i aşa? — Cunosc oameni cu diformităţi şi mai urâte Şi Yarvi îşi duse mâna schiloadă sub nasul ei, lăsându-şi singurul deget să se legene înainte şi înapoi Data viitoare, evită lama Ea pufni: — Uşor de zis Te-ai luptat vreodată cu şapte oameni? Picăturile cădeau în bolul cu aburi în timp ce el storcea prosopul, iar apa deveni roz-deschis — Eu n-am fost în stare niciodată să bat unul singur — Te-am văzut câştigând o dată El se opri — Chiar m-ai văzut? — Pe când erai rege, te-am văzut luptându-te cu Keimdal în careul de antrenament El se uită pentru o clipă la ea, prins pe picior greşit — Şi, când ai pierdut, ai cerut să te lupţi cu el încă o dată şi l-ai trimis pe Păzitorul Ales al mamei tale în locul tău Iar Hurik i-a îngropat lui Keimdal faţa în nisip în locul tău — Un războinic luptă, murmură Yarvi Un rege comandă — Asta face şi un preot El începu să-i cureţe o pată de pe faţă, ceea ce-i făcu copcile să o usture — Îmi aduc aminte de tine acum O fată cu părul negru, observând — Chiar şi pe atunci erai un om foarte şiret — Trebuia să fiu — Călătoria ta spre Primul dintre Oraşe s-a transformat în ceva mai bun decât putea cineva să spere — Mulţumită ţie El desfăcu un sul de bandaj Ai realizat ce niciun diplomat n-ar fi reuşit şi ai făcut un aliat din Imperiul din Sud Aproape că m-ai făcut fericit că nu te-am lăsat să fii zdrobită cu pietre Şi ai şi tu recompensa ta Ciocăni cu degetul în brăţara elfilor, făcând ca lumina palidă să iasă la iveală de sub mânecă — Ţi-aş da-o înapoi dacă aş reuşi să o desfac — Skifr spune că nu poate fi desfăcută Însă ar trebui s-o porţi cu mândrie Ai câştigat-o pe merit, şi chiar mai mult decât atât Poate că nu mai sunt fiul mamei mele, însă tot am sângele ei Sunt conştient de datoriile mele, Thorn Aşa cum şi tu eşti de ale tale — Am avut o groază de timp să mă gândesc la asta în ultimele zile Mi-am adus aminte de Throvenland — O altă alianţă la care nimeni nu mai spera — Ai un obicei din a face ca totul să iasă aşa cum vrei M-am gândit la bărbatul care a otrăvit apa — Bărbatul pe care l-ai ucis tu? Thorn îi fixă ochii albaştri cu privirea — Era omul tău? Chipul Părintelui Yarvi nu arăta nici surprindere, nici confirmare, nici negare Îi înfăşură bandajul în jurul capului de parcă ea nici nu vorbise — Un om foarte şiret, continuă ea, având nevoie de aliaţi, cunoscând temperamentul aprig al Regelui Fynn, ar fi putut aranja asemenea lucruri El înfipse cu blândeţe un ac prin bandaje, pentru a le ţine strânse — Iar o fată iute la mânie, un ghimpe în dosul lumii, neştiind nimic, s-ar fi putut prinde în angrenajele acelea — Se poate întâmpla — Nici tu nu eşti lipsită de o oarecare şiretenie Părintele Yarvi puse bandajele şi cuţitul cu grijă în sacul său Însă trebuie să ştii că un om foarte şiret nu şi-ar dezvălui niciodată maşinaţiunile Nici chiar prietenilor săi O bătu uşor pe umăr şi se ridică în picioare Ai grijă de minciunile tale la fel cum ai grijă de grâne pe timpul iernii, obişnuia să-mi spună profesoara mea Acum, odihneşte-te — Părinte Yarvi? El se întoarse, o umbră întunecată în cadrul strălucitor al uşii Dacă nu l-aş fi ucis pe cel cu otrava cine ar fi băut apa? Tăcere, şi, din cauza luminii din spatele lui, ea nu-i putu vedea faţa — Unele întrebări e mai bine să nu fie puse, Thorn Şi cel mai bine este să nu se răspundă la ele — Rulf adună din nou echipajul Brand împrăştia nişte praf invizibil cu vârful cizmei Câţiva oameni noi, dar cei mai mulţi sunt dintre cei vechi Koll de-abia aşteaptă să înceapă să sculpteze cealaltă faţă a catargului, aşa spune el Şi Dosduvoi se gândeşte să înceapă să împrăştie cuvântul Zeiţei Unice prin nord Fror e şi el cu noi Thorn îşi atinse bandajele cu un deget — Bănuiesc că acum oamenii mă vor întreba şi pe mine cum am căpătat cicatricele, ai? — Însemnele eroului, zise Brand, scărpinându-şi-le pe cele care îi şerpuiau pe antebraţe Însemnele unei fapte măreţe — Şi cu greu se poate zice că înfăţişarea era punctul meu forte, nu-i aşa? O altă tăcere jenantă Părintele Yarvi spune că tu l-ai ucis pe Ducele Mikedas Thorn nu putea spune că îi va lipsi acel om, însă Brand tresări de parcă amintirea era departe de a fi plăcută — Pământul l-a ucis Eu doar i-am prezentat unul altuia — Nu pari prea mândru de asta — Nu Nu sunt sigur că sunt atins de Mama Război, ca tine Eu nu am — Furie? — Voiam să zic curaj Furie am destulă Îmi doresc să n-o fi avut — Părintele Yarvi spune că m-ai cărat înapoi Spune că mi-ai salvat viaţa — Asta trebuie să facă orice camarad de vâslă — Îţi mulţumesc că ai făcut-o, chiar şi aşa El privi în pământ, muşcându-şi buza, după care se uită în sfârşit în sus, la ea — Îmi pare rău Pentru orice am făcut Pentru Avea din nou privirea aceea neajutorată, însă o făcea mai degrabă să-şi dorească să-l lovească decât să-l ţină în braţe Îmi pare rău — Nu este vina ta, scrâşni ea Doar a lucrurilor care sunt aşa cum sunt — Îmi doresc să fi fost diferite — La fel şi eu Era prea obosită, prea îndurerată şi prea rănită pe dinăuntru şi pe afară ca să încerce s-o facă să sune frumos Nu-i ca şi cum ai putea să devii un om diferit, nu? — Cred că nu, zise el cu o voce docilă, care o făcu să-şi dorească şi mai tare să-l lovească Am trecut împreună printr-o mulţime de lucruri, tu şi cu mine Sper că încă mai putem fi prieteni, totuşi Îşi făcu vocea să sune rece Rece şi dură ca sabia scoasă din teacă Altminteri, ar fi început să plângă, iar ea n-ar fi vrut asta — Nu cred că va funcţiona la mine, Brand Nu prea văd cum ar putea redeveni lucrurile la fel cum au fost Gura i se strâmbă, exprimând tristeţe De parcă el ar fi fost cel rănit Sau vină, mai mult ca sigur, iar ea spera că îl doare Spera că îl doare măcar pe jumătate din cât o durea pe ea — Depinde de tine Se întoarse cu spatele la ea Eu voi fi aici Dacă ai nevoie de mine Uşa se închise, iar ea strânse din dinţi din cauza asta, ceea ce-i aduse durere în faţă, după care simţi lacrimi în ochi, pe care şi le şterse cu furie Nu era drept Nu era drept deloc, însă îşi spuse că dragostea este şi mai puţin dreaptă decât câmpul de luptă Să se amăgească singură o dată fusese mai mult decât suficient Trebuia să smulgă acele speranţe înainte ca ele să poată prinde rădăcini Trebuia să distrugă seminţele De îndată ce fu în stare, îşi târşâi picioarele până la Rulf şi-i ceru să-i dea o altă vâslă la care să tragă pe drumul de întoarcere acasă Măcar îi datorau asta, nu? Parteneri ciudaţi — Deci, plecaţi? întrebă Sumael, în timp ce paşii grei îi răsunau pe coridor — Într-o săptămână, zise Părintele Yarvi Nu vom mai ajunge acasă dacă Râul Divin îngheaţă Ai putea veni cu noi Nu te purta de parcă nu ţi-ar lipsi zăpezile din Nord Ea râse — Of, în fiecare zi plăcută de aici îmi doresc să am ocazia să deger până la moarte încă o dată Şi tu ai putea rămâne aici Nu te bucuri de soarele din Sud? — Sunt un pic prea palid Eu mă ard înainte să devin maroniu Scoase un oftat îndurerat Şi am un jurământ de îndeplinit Zâmbetul ei păli — N-am crezut că-ţi iei jurămintele chiar atât de în serios — Pe ăsta îl iau, zise Părintele Yarvi — Ai distruge lumea întreagă pentru a-l îndeplini? — Sper că nu se va ajunge până acolo Sumael pufni — Ştii cum e, rămânem cu speranţa — Ştiu cum e, murmură Yarvi Avea impresia că erau două discuţii în desfăşurare Una la vedere, clară, şi una ascunsă Însă el nu fusese niciodată prea bun la discuţii sau la lucrurile ascunse vederii, aşa că rămase tăcut Ca de obicei Sumael deschise o poartă, scoţând un scârţâit de balamale ruginite şi dezvăluind un şir de trepte ce se pierdeau în întuneric — E acolo, jos Pasajul boltit din capătul scărilor era acoperit cu nămol şi ceva se precipită să se îndepărteze de lumina pâlpâitoare răspândită de făclia lui Brand — Urmează-mă doar, zise Yarvi Brand încuviinţă ostenit din cap — Ce altceva aş putea să fac? Se opriră în faţa unei deschideri acoperite cu gratii Brand văzu sclipirea unor ochi în umbră şi făcu un pas în faţă, venind mai aproape, ridicând făclia Mama Scaer, odată Preoteasa Vansterlandului, apoi emisarul Bunicii Wexen, stătea acum sprijinită de un perete din rocă acoperită de muşchi, cu capul ras sprijinit pe umăr, cu antebraţele tatuate sprijinite pe genunchi şi cu mâinile-i lungi legănându-se Avea cinci brăţări de-ale elfilor aliniate una lângă alta la o încheietură, din aur, sticlă şi metal lustruit, care scânteiau în întuneric Odată, Brand ar fi fost peste măsură de uimit la vederea lor, însă acum păreau nişte obiecte neînsemnate, distonante şi sparte în comparaţie cu cea pe care o purta Thorn — Aa, Părintele Yarvi! Scaer întinse un picior lung înspre ei, făcând să zornăie lanţurile prinse de un inel din fier de la glezna ei Ai venit să te bucuri? — Poate, un pic Mă poţi învinovăţi? La urma urmei, ai conspirat la asasinarea Împărătesei Vialine Mama Scaer scoase un şuierat — N-am avut niciun amestec Bunica Wexen m-a trimis aici ca să-l împiedic pe înfumuratul şi arogantul Duce Mikedas de la a face ceva prostesc — Şi cum a mers? întrebă Yarvi Mama Scaer ridică o bucată de lanţ pentru a le-o arăta, după care o lăsă să-i cadă în poală — Tu ar trebui să ştii mai bine decât oricine, un Preot bun dă cel mai bun sfat de care este în stare, însă, în final, conducătorul face ceea ce face de obicei conducătorul L-ai adus pe ăsta să mă sperie? Ochii albaştri ai Mamei Scaer se abătură asupra lui Brand şi el simţi un fior chiar dacă era de partea cealaltă a gratiilor Nu e înfricoşător — Din contră, l-am adus ca să te simţi mai bine Cea înfricoşătoare a căpătat o zgârietură ucigând şapte oameni, când a salvat-o pe Împărăteasă şi ţi-a năruit planurile Brand nu mai scoase în evidenţă faptul că el omorâse doi oameni dintre cei şapte Nu era mândru de asta şi avea din ce în ce mai mult impresia că nimeni nu voia să povestească această variantă a faptelor — Însă ea se vindecă bine Poate o să te sperie ceva mai târziu, continuă Yarvi Mama Scaer privi în altă parte — Ştim amândoi că nu există un mai târziu pentru mine Ar fi trebuit să te omor la Amwend — Ai vrut să-mi laşi maţele pentru corbi, după cum îmi amintesc eu Însă Grom-gil-Gorm a zis: De ce să omori ceva ce poţi vinde? — Prima lui greşeală A mai făcut una când a avut încredere în tine — Ei bine, la fel ca Regele Uthil, Gorm este un războinic, iar războinicii preferă să pună acţiunea înaintea gânditului De aceea au ei nevoie de Preoţi De aceea are el o nevoie aşa de mare de sfatul tău De aceea, bănuiesc eu, a fost atât de dornică Bunica Wexen să te smulgă de lângă el — N-o să mai aibă niciun ajutor din partea mea, zise Mama Scaer Tu, Bunica Wexen şi Ducele Mikedas aţi avut grijă de asta, voi între voi — Ei, nu ştiu ce să zic, spuse Yarvi O să plec spre Râul Divin într-o săptămână Înapoi spre Marea Sfărâmată Îşi împinse buzele în afară şi le lovi scurt de câteva ori cu arătătorul Să trimit un pasager către Vulsgard n-ar reprezenta o problemă prea mare, nu, Brand? — Nu prea mare, zise Brand Yarvi înălţă din sprâncene, de parcă de-abia atunci îi venise ideea — Poate am găsi loc şi pentru Mama Scaer? — Am pierdut o misterioasă femeie cheală Brand ridică din umeri Avem loc pentru alta Preoteasa lui Gorm se uită în sus la ei, încruntată Interesată, însă dorind să nu pară interesată — Să nu te joci cu mine, băiete! — N-am fost niciodată prea bun la jocuri, zise Brand Am avut o copilărie scurtă Mama Scaer îşi desfăcu încet membrele-i lungi şi se ridică în picioare, cu tălpile goale lipăind pe piatra udă în timp ce se îndreptă către gratii, până ce întinse lanţul la maximum, după care se aplecă pentru a ajunge mai aproape, umbrele făcute de găvanele de pe faţa-i suptă mişcându-se întruna — Îmi dăruieşti viaţa, Părinte Yarvi? — M-am trezit cu ea în mâini şi n-am o întrebuinţare mai bună pentru ea — Aha Mama Scaer înălţă din sprâncene foarte mult Ce momeală atractivă Şi niciun cârlig în ea, presupun? Yarvi se aplecă rândul lui, pentru a se apropia mai mult de gratii, în aşa fel încât între feţele celor doi preoţi nu era o distanţă mai mare de lungimea unui picior — Am nevoie de aliaţi — Împotriva Marelui Rege? Ce aliaţi ţi-aş putea aduce eu? — În echipajul nostru se află un vansterman Un om bun Puternic cu vâsla Puternic în zidul de scuturi Eşti de aceeaşi părere, Brand? — Puternic cu vâsla Brand îşi aduse aminte de Fror răcnind Cântecul lui Bail pe dealul de deasupra Râului Divin Puternic în zidul de scuturi, zise el — Văzându-l pe el luptând alături de bărbaţii din Gettland mi-am dat din nou seama cât de asemănători suntem noi, zise Yarvi Ne rugăm la aceeaşi zei, sub aceleaşi ceruri Cântăm aceleaşi cântece, în aceeaşi limbă Şi ne chinuim împreună sub jugul mai greu ca oricând al Marelui Rege Mama Scaer îşi răsfrânse buza — Şi ai elibera Vansterlandul din robie, nu-i aşa? — De ce nu? Dacă aş putea în acelaşi timp să eliberez şi Gettlandul din lanţuri Nu mi-a plăcut să port la gât zgarda pusă de un căpitan de galeră Şi mi-a ajuns şi să fiu sclavul unui prost bătrân şi bălos ce stă în Skekenhouse — O alianţă între Gettland şi Vansterland? Brand scutură sumbru din cap Ne-am luptat unii cu alţii dinainte de a exista un Mare Rege Dinainte de a exista Gettlandul O nebunie, cu siguranţă Yarvi se întoarse pentru a se uita la el, cu un avertisment în privire — Linia dintre nebunie şi şiretenie a fost întotdeauna una subţire — Băiatul are dreptate Mama Scaer îşi scoase braţele printre gratii şi le lăsă să atârne aşa cum le-ar fi lăsat un beţiv sprijinindu-se pe un bun prieten Există vrajbe străvechi între noi şi o ură profundă — Există ciorovăieli mărunte şi o adâncă ignoranţă Lasă cuvintele pline de mânie în seama războinicilor, Mamă Scaer, noi doi ştim mai bine cum stă treaba Bunica Wexen este adevăratul nostru duşman Ea este cea care te-a smuls de la locul tău pentru a îndeplini o însărcinare de sclav Ei nu-i pasă niciun pic de Vansterland, de Gettland sau de vreunul dintre noi Ei nu-i pasă decât de propria-i putere Mama Scaer îşi înclină capul, îngustându-şi ochii albaştri — N-o să câştigi niciodată E prea puternică — Ducele Mikedas a fost prea puternic, iar puterea şi capul îi sunt acum distruse Ochii ei se îngustară şi mai mult — Regele Uthil nu va fi niciodată de acord — Lasă-mă pe mine să-mi fac griji din cauza Regelui Uthil Ochii se mai îngustară încă puţin — Grom-gil-Gorm nu va fi niciodată de acord — Nu te subestima, Mamă Scaer, n-am nici cea mai mică îndoială că puterile tale de convingere sunt formidabile Ochii erau doar o dungă subţire acum — Mai puţin formidabile decât ale tale, cred eu, Părinte Yarvi Deschise dintr-odată ochii foarte larg şi-şi repezi mâna printre gratii atât de repede, încât Brand sări în spate şi aproape că scăpă făclia din mână — Îţi accept oferta Părintele Yarvi îi luă mâna, iar ea, mai puternică decât părea, îl trase aproape — Înţelegi că nu-ţi pot promite nimic — Sunt mai puţin interesat de promisiuni decât obişnuiam să fiu pe vremuri Modul în care poţi face pe cineva să ţi se supună este să-i oferi ce-şi doreşte, nu să-l determini să facă un jurământ Yarvi îşi smulse mâna din strânsoare O să fie frig pe Râul Divin, din moment ce anul e pe sfârşite O să-ţi pun ceva haine groase În timp ce mergeau prin întuneric, Părintele Yarvi îşi aşeză mâna pe umărul lui Brand — Te-ai descurcat bine — De-abia am rostit vreo câteva cuvinte — Nu Pentru că înţelepţi sunt cei care învaţă mai întâi când să rămână tăcuţi Ai fi surprins cât de mulţi oameni inteligenţi n-au învăţat lecţia niciodată Sumael îi aştepta la poartă — Ai obţinut ce ţi-ai dorit? Yarvi se opri în faţa ei — Tot ce mi-am dorit şi mult mai mult decât meritam Însă acum se pare că trebuie să-l las în urmă — Soarta poate fi crudă — Aşa este de obicei — Ai putea să rămâi — Ai putea să vii — Însă, în final, cu toţii trebuie să fim ceea ce suntem Eu sunt Consilierul unei Împărătese — Eu sunt Preotul unui Rege Amândoi avem poverile noastre Sumael zâmbi — Şi când ai o greutate de ridicat — Mai bine începi să ridici decât să te plângi — O să-mi fie dor de tine, Yarvi — O să fie ca şi cum am lăsat în urmă cea mai bună parte din mine Se priviră unul pe celălalt încă o clipă, apoi Sumael trase aer în piept, scurt — Mult noroc în călătorie! Se îndepărtă cu paşi mari, cu umerii plecaţi Expresia lui Yarvi se transformă într-o grimasă, după care se sprijini de poartă de parcă era gata să cadă Brand se pregătea să-i ofere mâna, însă cel înţelept învaţă mai întâi când să rămână tăcut Destul de repede, Preotul îşi reveni fără ajutorul lui — Adună echipajul, Brand, zise el Avem cale lungă de străbătut IV Fapte măreţe Adio Thorn îşi scoase uşor vâsla din furchet şi lovi afectuoasă cu vârfurile degetelor lemnul lustruit de transpiraţie pentru ultima oară — Rămâi cu bine, prietenă! Vâsla era complet indiferentă, totuşi, aşa că îşi apucă, oftând în semn de adio, cufărul cu obiectele personale şi-l aruncă pe chei, după care sări şi ea după el Soarele Mamă surâdea deasupra oraşului Thoriby de pe un cer curat, iar Thorn închise ochii şi-şi dădu capul pe spate, zâmbind în timp ce briza sărată îi săruta obrajii plini de cicatrice — Aşa ar trebui să arate vremea în mod normal, şopti ea, aducându-şi aminte de căldura sufocantă din Primul dintre Oraşe — Uită-te la tine Rulf se opri din legatul parâmei de la proră pentru a clătina din capul său pleşuv, uimit Greu de crezut cât ai crescut de când te-ai aşezat prima oară la vâsla din spate Şi nu doar în înălţime — De la fată la femeie, zise Părintele Yarvi, coborând de pe Vântul din Sud — De la femeie la eroină, zise Dosduvoi, prinzând-o pe Thorn într-o îmbrăţişare zdrobitoare Îţi aduci aminte de echipajul acela de throvenmani care cânta un cântec despre tine pe Râul Divin? Femeia-demon care a ucis zece oameni şi a salvat-o pe Împărăteasa din Sud! O femeie ce scoate flăcări pe gură şi aruncă fulgere din ochi! — Şarpele care-şi înghite coada, nu? mormăi Fror, făcându-i un semn cu ochiul său mai mic — Tot timpul petrecut holbându-mă la fundul tău, rânji Koll, şi n-am băgat niciodată de seamă coada – au! Mama lui îl plesni după ceafă Dosduvoi încă mai chicotea cu gândul la throvenmani — Şi feţele lor când şi-au dat seama că tu stăteai chiar în faţa lor! — Apoi te-au implorat să te baţi cu ei Rulf râse şi el odată cu Dosduvoi Proşti amărâţi — Noi i-am avertizat, mormăi Fror Tu ce ai spus, Safrit? — Poate că nu scoate ea flăcări, însă o să vă ardeţi chiar şi aşa — Şi le-a tras o bătaie la fundurile lor albe unul după altul şi le-a aruncat şi căpitanul în apa râului! strigă Koll, sărind pe parapetul corabiei şi stând acolo în echilibru, cu braţele larg desfăcute — A avut noroc că nu s-a înecat, cu toată gheaţa aia, zise Rulf În ciuda căldurii, Thorn se înfioră când îşi aduse aminte — Pe Zei, ce frig era acolo, pe Râul Divin! Gheaţa venise devreme, trosnind când se lovea de chilă şi, la doar o săptămână distanţă mai la nord de ţinuturile înalte, blocase râul complet Aşa că trăseseră pe gheaţă Vântul din Sud, transformând-o într-un adăpost, şi trăiseră sub ea timp de două luni geroase, strânşi unii într-alţii ca o turmă de oi Thorn încă se mai antrena la fel de mult, de parcă încă mai putea auzi glasul lui Skifr Poate chiar mai mult Se luptase cu Dosduvoi, cu Fror, cu Rulf sau Koll, însă, deşi îl văzuse cum o privea, nu-i ceruse niciodată lui Brand să se lupte cu ea Încă se mai scula la ora la care ar fi trezit-o Skifr Poate chiar mai devreme Se uita în jos la el, în întunericul rece, prin aburul respiraţiei, şi-l vedea întins pe jos, cu pieptul mişcându-i-se uşor, şi-şi dorea să se poată trânti lângă el, în căldura lui, aşa cum o făcuse înainte În schimb, se forţa să stea în gerul nemilos, cu dinţii încleştaţi de la durerea din picior, alergând prin deşertul alb, cu brăţara elfilor scânteind alb şi rece la încheietură şi cu focul făcut de echipaj singurul element distonant pe fondul cerului întins şi alb Avea ceea ce-şi dorise dintotdeauna Orice ar fi spus Hunnan şi cei ca el, se dovedise o războinică de seamă, cu o poziţie de frunte în echipajul unui Preot, cu cântece compuse în onoarea faptelor sale măreţe Trimisese o duzină de oameni prin Ultima Poartă Câştigase un premiu mai presus de orice valoare, de la cea mai puternică femeie din lume Şi iată rezultatul O mie de mile de nimic şi de singurătate Thorn se simţise mereu mai fericită în compania propriei persoane Acum se săturase de asta, la fel ca toată lumea Aşa că stătu pe docurile din Thoriby şi-o îmbrăţişă strâns pe Safrit, trăgându-l pe Koll jos de pe parapet şi ciufulindu-i părul rebel, făcându-l să se simtă jenat, după care îl prinse pe Rulf şi-i sărută pata lipsită de păr de pe cap, iar, în final, îi strânse laolaltă pe Dosduvoi şi pe Fror pentru a-i ţine într-o îmbrăţişare strânsă, mirosind a acru Un uriaş încruntat şi un vansterman plin de cicatrice, duhnind ca bălegarul şi înfricoşători ca nişte lupi atunci când îi întâlnise prima dată, deveniţi acum mai apropiaţi dec\t nişte fraţi pentru ea — Afurisită să fiu dacă n-o să-mi lipsiţi tare mult, ticăloşi îngrozitori ce sunteţi! — Cine ştie? zise Mama Scaer, încă ţinându-şi membrele răsfirate deasupra proviziilor printre care-şi petrecuse cea mai mare parte a călătoriei înapoi spre casă Căile noastre poate se vor încrucişa din nou peste nu prea mult timp — Să sperăm că nu, murmură Thorn neauzită, privind la toate feţele alea cunoscute, după care mai făcu o ultimă încercare: Cum ai căpătat cicatricea, Fror? Vanstermanul deschise gura, încercând parcă să mai scoată una din glumele sale La urma urmei, avea întotdeauna una pregătită Apoi ochii îi fulgerară asupra obrajilor ei plini de cicatrice şi făcu o pauză, gândindu-se Trase cu putere aer în piept şi o privi drept în ochi — Aveam doisprezece ani Gettlanderii au atacat chiar înainte de venirea zorilor I-au făcut sclavi pe majoritatea sătenilor Mama mea s-a luptat cu ei şi a fost ucisă Am încercat să fug, iar conducătorul lor m-a tăiat cu sabia M-a lăsat să mor, însă am scăpat doar cu cicatricea asta Iată, aşadar, adevărul, care era unul destul de urât Însă mai era ceva în felul în care se uita Fror la ea Ceva ce-i făcea lui Thorn părul să se zbârlească Vocea îi tremură uşor când îi puse întrebarea: — Cine era conducătorul lor? — Îl numeau Headiand Thorn rămase uitându-se la sabia pe care o purta Sabia care îi aparţinuse tatălui ei — Deci sabia asta? — Încurcate sunt căile zeilor — Dar ai navigat cu gettlanderii! Ai luptat alături de mine Chiar dacă ştiai că sunt fiica lui? — Şi mă bucur că am făcut-o Fror ridică din umeri Răzbunarea merge în cerc De la sânge înapoi la sânge Moartea ne aşteaptă pe toţi Poţi să-ţi urmezi calea, influenţat de ea, împovărat de furie Asta am făcut eu, timp de mulţi ani O poţi lăsa să te otrăvească Inspiră prelung şi expiră, oftând Ori poţi renunţa Să ai grijă, Thorn Bathu — Şi tu, murmură ea, neştiind prea bine ce altceva să mai spună Neştiind prea bine nici ce să mai creadă Mai aruncă o ultimă privire în direcţia Vântului din Sud, nemişcată acum, la chei, cu vopseaua de pe porumbeii albi de la provă şi de la pupă cojindu-se Corabia aia fusese casa ei timp de un an Cel mai bun prieten şi cel mai rău duşman al ei, fiecare scândură şi fiecare nit, acum familiare Părea o corabie diferită de cea pe care se urcaseră Bătută de vreme şi veche, plină de cicatrice şi trecută prin multe Asemănătoare un pic cu Thorn Mai dădu pentru ultima oară din cap, în semn de respect, după care-şi săltă cufărul pe umăr, se întoarse Brand stătea în spatele ei, suficient de aproape încât să-i poată mirosi respiraţia, cu mânecile suflecate pentru a scoate la iveală cicatricele şerpuitoare de pe antebraţe, mai puternic, mai tăcut şi mai arătos ca oricând — Bănuiesc că ne vom mai vedea, zise el Avea ochii aţintiţi asupra ei, lucind în spatele acelor şuviţe de păr ce-i cădeau pe faţă Părea că-şi petrecuse ultimele şase luni încercând să nu se gândească la el, ceea ce era la fel de rău ca gânditul la el, dar cu frustrare pe deasupra, pentru că nu reuşise să nu se gândească Greu de uitat cineva care se află la trei vâsle în faţa ta Umerii lui, mişcându-se odată cu vâsla Cotul lui, aproape de vâslă O parte din faţă, atunci când privea în spate — Mda, murmură ea, plecându-şi privirea în pământ Bănuiesc Păşi pe lângă el, în jos, pe scândurile prinse nu prea bine, îndepărtându-se Poate că era greu să-l lase aşa cum îl lăsa după ce trecuseră prin atâtea împreună Poate că era un act de laşitate Însă trebuia să pună capăt, să-şi lase în urmă dezamăgirea, ruşinea şi prostia odată cu el Când trebuie să faci ceva, nu câştigi decât durere dacă tot amâni Blestemată să fie, începuse să gândească la fel ca Skifr Iar asta mai degrabă îi făcu plăcere Thoriby se schimbase Totul era mult mai mic decât şi-l amintea Mai cenuşiu Mai gol Cheiurile nu mai erau la fel de aglomerate cum erau înainte, doar câţiva pescari posaci ocupându-se de capturile lor cu solzi cenuşii scânteind ca argintul Războinicii făceau de pază la poartă, însă erau unii tineri, ceea ce o făcu pe Thorn să se întrebe cu ce se ocupau ceilalţi Îl cunoştea pe unul dintre ei din careul de antrenament, un tip ai cărui ochi crescură cât cănile de bere când ea trecu pe lângă el — Ea este? auzi pe cineva murmurând — Thorn Bathu, şopti o femeie, cu vocea solemnă de parcă ar fi rostit o vrajă magică — Cea despre care cântă toată lumea? Legenda i-o luase înainte, îţi vine să crezi? Aşa că Thorn îşi trase umerii în spate, afişă expresia cea mai dârză şi-şi lăsă mâna stângă să se legene, cu brăţara elfilor strălucind Strălucind în lumina soarelui, strălucind de la propria lumină Merse în sus, pe Strada Nicovalelor, iar acolo clienţii se întoarseră cu ochii holbaţi, ciocanele încetară să mai răsune în timp ce fierarii se uitau la ea, şi Thorn mergea fluierând Cântecul pe care-l cântau throvenmanii, despre femeia-demon care o salvase pe Împărăteasa din Sud De ce nu? Doar o merita, nu? Sus, pe străduţele abrupte pe care coborâse alături de Părintele Yarvi când acesta o scosese din închisorile citadelei şi o dusese până la Skekenhouse, la Kalyiv şi în Primul dintre Oraşe Pare că au trecut de atunci o sută de ani, se gândi ea când coti pe o străduţă, ale cărei pietre îi erau toate cunoscute Auzi murmure în urma ei şi văzu că atrăsese o gloată mică de copii, ce se uitau după ea de după colţ La fel ca aceia care îl urmau pe tatăl ei pe când mergea prin Thoriby Aşa cum proceda şi el, le făcu şi ea cu mâna, veselă Apoi, aşa cum proceda şi el, strânse şi ea din dinţi şi şuieră, împrăştiindu-i într-un cor de ţipete Skifr spunea mereu că istoria merge în cerc Casa îngustă, cu trepte uzate în mijloc, cu uşa prost cioplită de tatăl ei, totul era la fel, dar parcă totul o emoţiona Inima îi bubuia în timp ce întindea mâna să deschidă uşa, însă, în ultimul moment, o strânse pumn şi ciocăni Stătu acolo, aşteptând stânjenită ca un hoţ, în faţa propriei case, cu degetele în jurul săculeţului de la gât, gândindu-se la ce-i spusese Fror Poate că tatăl ei nu fusese chiar eroul pe care şi-l imaginase ea mereu Poate că mama ei nu fusese tot timpul personajul negativ Poate că nimeni nu este ceea ce pare a fi Îi deschise mama sa Cine altcineva? Ciudat, s-o găsească exact la fel după toate câte se întâmplaseră Doar un fir sau două de păr deveniseră gri şi o clipă Thorn se simţi din nou un copil, cu o expresie înverşunată pe chip care să-i ascundă furia şi teama — Mamă Încercă să-şi aranjeze părul încurcat de pe o parte a capului, făcându-şi de lucru cu inelele din argint prinse în el Un efort zadarnic, căci n-ar fi putut să-şi taie chica aia nici cu o secure Se întrebă la ce se va repezi mai întâi mama sa să-i critice: nebunia din părul ei, urâţenia cicatricelor sau starea zdrenţelor de pe ea, ori poate — Hild! Faţa i se lumină de bucurie şi o prinse pe Thorn în braţe şi-o strânse atât de tare, că o făcu să icnească Apoi o împinse, îndepărtând-o puţin şi o examină de sus până jos, radiind de fericire, după care o trase înapoi, strângând-o cu putere — Scuze, Thorn — Poţi să-mi spui Hild Dacă-ţi place Thorn fornăi, râzând E plăcut să te aud spunând-o — Nu ţi-a plăcut niciodată — O mulţime de lucruri s-au schimbat în ultimul an — Şi aici la fel Război cu vanstermanii, regele bolnav, iar Bunica Wexen le interzice navelor noastre să intre în golf însă avem timp pentru astea mai târziu — Aşa-i Thorn închise ochii uşor şi se sprijini de ea De-abia atunci îşi dădu seama cât de obosită era Atât de obosită, încât aproape că alunecă în fund chiar acolo, pe hol — Eraţi aşteptaţi acasă de câteva săptămâni Începusem să-mi fac griji Ei, începusem să-mi fac griji din ziua în care ai plecat — Am rămas blocaţi în gheaţă — Ar fi trebuit să-mi dau seama că va fi nevoie de mai mult de jumătate de lume ca să-mi ţină fiica departe Ai crescut Pe zei, ce mult ai crescut! — N-ai de gând să spui nimic despre părul meu? Mama ei întinse mâna şi-i aşeză o şuviţă rebelă în spatele urechii, atingându-i apoi obrajii plini de cicatrice cu vârfurile degetelor — Nu-mi pasă acum decât că eşti în viaţă Am auzit câteva poveşti îngrozitoare despre în numele Tatălui Pace, ce-i asta? Mama ei îi prinse încheietura lui Thorn şi i-o ridică în sus, făcând ca lumina răspândită de brăţara elfilor să-i cadă pe faţă şi să-i facă ochii să sclipească, aruncând reflexii de aur în timp ce Thorn privea în jos — Asta murmură Thorn, este o poveste lungă Salutări Brand zisese că-i va ajuta să descarce Poate pentru că asta era ceva ce trebuia să facă Poate pentru că încă nu se îndura să părăsească echipajul Poate pentru că-i era teamă să o vadă pe Rin Speriat că păţise ceva cât timp el fusese plecat Speriat că ea l-ar putea învinovăţi pe el pentru asta Astfel încât le spuse că, atât timp cât nu va trebui să ridice singur corabia, îi va ajuta să descarce de pe ea şi îşi spuse lui însuşi că era corect ceea ce făcea La urma urmei, nu sunt prea multe lucruri pe lumea asta care să n-aibă şi un dram de egoism în ele Iar când descărcarea se sfârşi şi jumătate din echipaj se împrăştiase care încotro, îi îmbrăţişă pe Fror, pe Dosduvoi şi pe Rulf şi râseră de lucrurile pe care le spusese Odda pe când coborau pe Râul Divin Râdeau în timp ce Soarele Mamă se scufunda dincolo de dealurile din spatele oraşului Thoriby, iar umbrele se adunau în sculpturile ce şerpuiau de-a lungul întregii suprafeţe a catargului, de la coadă până la vârf — Ai făcut un lucru afurisit de bun cu catargul ăsta, Koll, zise Brand, uitându-se în sus la el — Este povestea călătoriei noastre Koll se schimbase un pic de când plecaseră, la fel de agitat ca întotdeauna, dar cu o voce mai gravă, cu o faţă mai puternică şi cu mâini mai sigure, pe care şi le trecea uşor peste scrijeliturile în formă de copaci, de râuri, de corăbii şi de siluete, minunat inserate unele în celelalte — La bază, aici, este Thoriby, Râul Divin şi Râul Interzis curg în sus, pe partea asta, şi coboară pe partea cealaltă, Primul dintre Oraşe se află la vârful catargului Aici traversăm Marea Sfărâmată Acolo ridică Brand corabia Dincolo ne întâlnim cu Jenner cel Albastru — Deştept băiat, nu? zise Safrit, strângându-l tare la piept Bine că n-ai căzut de pe verga aia nenorocită şi nu ţi-ai împrăştiat creierii peste tot — Cu siguranţă este, murmură Brand, plimbându-şi privirea pe deasupra catargului, mai uimit ca niciodată Koll mai indică vreo câteva figuri cu degetul: — Skifr trimite Moartea peste câmpii Prinţul Varoslaf blochează cu lanţuri Râul Interzis Thorn se luptă cu şapte oameni Părintele Yarvi stabileşte înţelegerea cu Împărăteasa şi Se aplecă mai aproape, mai adăugă vreo câteva tăieturi unei siluete ce stătea în genunchi la baza catargului cu cuţitul său îndelung folosit, după care suflă rumeguşul Iată-mă şi pe mine, terminând totul Şi făcu un pas în spate, rânjind Gata — Este opera unui maestru, zise Părintele Yarvi, plimbându-şi mâna schiloadă pe deasupra scrijeliturilor Am de gând să-l înalţ în curtea citadelei, astfel încât orice gettlander să poată vedea faptele de vitejie săvârşite în numele lor, dar şi măreaţa operă reprezentată de această sculptură, care nu-i mai puţin importantă Zâmbetele păliră atunci şi ei rămaseră cu ochii umezi, pentru că-şi dădură seama că se terminase călătoria lor, iar mica lor familie se destrăma Cei ale căror căi se contopiseră atât de strâns într-o măreaţă călătorie îşi vor urma acum propriile lor căi, împrăştiaţi ca frunzele de către o boare de vânt prin cine ştie ce port îndepărtat, şi numai de mâinile capricioşilor zei mai depindea ca acele căi să se intersecteze iară — Ghinion, murmură Dosduvoi, clătinând uşor din cap Găseşti prieteni şi ei dispar din viaţa ta din nou Foarte, foarte mare ghinion — Of, opreşte-te şi nu te mai prosti cu norocul tău, prostovan mare ce eşti! se răsti Safrit Soţul meu a avut nenorocul de a fi răpit şi făcut sclav, însă n-a încetat niciodată să încerce să se întoarcă la mine, n-a încetat să spere niciodată şi a murit luptând până la ultima suflare pentru camarazii săi — Aşa a făcut, zise Rulf — Mi-a salvat viaţa, zise Părintele Yarvi — Pentru ca tu să o salvezi pe a mea şi pe a fiului meu Safrit îl lovi tare peste mână pe Dosduvoi, făcându-i cercurile de argint de la încheietură să zornăie Uită-te la tot ce ai! La puterea ta, la sănătatea ta, la avuţia ta şi la prietenii pe care poate, într-o zi, îi vei vedea pătrunzând din nou în viaţa ta — Cine ştie pe lângă cine vei mai trece în drumul întortocheat către Ultima Poartă? murmură Rulf, frecându-şi barba gânditor — Ăsta e noroc, afurisit să fii, nu ghinion! zise Safrit Roagă-te la ce zeu ţi-o plăcea ţie să te rogi pentru tot restul zilelor tale — Nu m-am gândit în acest fel înainte, zise Dosduvoi, cu fruntea încreţită, gânditor Voi încerca să mă gândesc la cât de binecuvântat sunt Îşi aşeză din nou, cu mare grijă, cercurile valoroase de la încheietura-i masivă Imediat după ce voi avea parte de nişte zaruri bune Sau a doua oară Şi începu să se îndepărteze în direcţia oraşului — Unii bărbaţi nu se învaţă minte niciodată, murmură Safrit, uitându-se după el cu mâinile în şolduri — Niciunul nu se învaţă, zise Rulf Brand îi întinse mâna — O să-mi fie dor de tine — Şi mie de tine, zise cârmaciul, apucându-l de mână Eşti puternic la vâslă, puternic în zidul de scuturi şi puternic şi aici Şi bătu cu degetul în pieptul lui Brand, aplecându-se aproape de el Stai în lumină, băiete, bine? — O să-mi lipsiţi, cu toţii Brand privi în direcţia Thoriby-ului, în direcţia în care dispăruse Thorn, şi fu nevoit să-şi înghită nodul din gât Să plece după ce-i adresase doar două sau trei cuvinte, de parcă era un nimic şi un nimeni Era dureros — Nu-ţi face griji Safrit îşi lăsă mâna pe umărul lui şi-l strânse Mai sunt o mulţime de fete pe-acolo — Nu multe la fel ca ea — Şi este un lucru rău? întrebă Mama Scaer Cunosc o duzină de fete în Vulsgard care şi-ar scoate ochii una alteia pentru un băiat aşa ca tine — Şi este un lucru bun? întrebă Brand Pe de altă parte, aş prefera o soţie cu ochi Mama Scaer miji ochii, ceea ce-l făcu să se simtă şi mai nervos — Pentru asta ai ales partea învingătoare — Întotdeauna sensibilă, zise Părintele Yarvi Este timpul ca tu să ne părăseşti, Mamă Scaer Se uită încruntat înspre războinicii postaţi în faţa porţii oraşului Cred că vanstermanii sunt chiar mai puţin populari decât de obicei în Thoriby Ea scoase un şuierat — Mama Corbilor dansează la graniţă, din nou — Atunci a venit momentul ca noi, Preoţii, să ne îndeplinim rolul de vorbitori în numele Tatălui Porumbeilor şi să facem din pumn o palmă deschisă — Alianţa asta pe care o ai în minte Scaer se scărpină nefericită în capul ras Să ştergem cu buretele o mie de ani însângeraţi nu este o realizare chiar la îndemână — Însă una care va merita să fie pusă în cântece — Bărbaţii preferă să cânte despre cum se fac rănile, fiind proşti, de felul lor Ochii săi erau nişte crăpături înguste în timp ce privea în ochii lui Yarvi Şi mă tem că încerci să coşi o rană pentru a săpa una mai adâncă Însă mi-am dat cuvântul şi voi face ceea ce-mi va sta în putinţă — Ce altceva am mai putea face? Brăţările elfilor de la mâna lungă a Mamei Scaer zăngăniră atunci când Yarvi îi strânse mâna în semn de adio Apoi ochii i se mutară asupra lui Brand, reci şi indiferenţi — Mulţumiri pentru ajutor, Brand — Am făcut doar ce m-ai plătit să fac — Mai mult de-atât, cred — Atunci, poate am încercat doar să fac ce trebuie — Ar putea veni ziua când voi avea nevoie de un bărbat care nu este preocupat de binele suprem, ci doar să facă bine Aş putea să apelez la tine? — Aş fi onorat, Părinte Yarvi Îţi rămân dator Pentru că mi-ai oferit un loc — Nu, Brand, eu îţi sunt dator Preotul zâmbi Şi sper ca în curând să îţi pot plăti Brand începu să meargă pe coasta dealului, şerpuind printre corturi, cocioabe şi dărăpănături răsărite în afara porţilor precum ciupercile după ploaie Erau în război cu vanstermanii, iar oamenii îşi părăsiseră casele de la graniţă pentru a se înghesui lângă porţile Thoriby-ului Luminile lămpilor sclipeau printre găurile din gardurile de nuiele, glasurile pluteau prin văzduh şi un fragment dintr-un cântec trist se făcea auzit dintr-un loc greu de precizat Trecu pe lângă un foc mare, lângă care se aflau chipuri supte, de oameni foarte bătrâni sau foarte tineri, luminate de scântei ce se ridicau învârtejindu-se Aerul mirosea puternic a fum, a bălegar şi a trupuri nespălate Mirosul acru al copilăriei sale, însă lui i se părea un miros dulce Ştia că pentru el acest loc nu se va mai numi acasă pentru prea multă vreme În timp ce mergea îşi pipăi săculeţul ce i se mişca pe sub cămaşă Era greu acum Aur roşu de la Prinţul Varoslaf, aur galben de la Împărăteasa Vialine şi argint de calitate, cu chipul Reginei Laithlin ştanţat pe el Îndeajuns pentru o casă bună, la umbra citadelei Îndeajuns pentru ca Rin să nu mai trebuiască să-şi dorească vreodată ceva Zâmbea în timp ce împingea, scârţâind, uşa cocioabei lor — Rin, am Se trezi uitându-se la un grup de străini Un bărbat, o femeie şi câţi copii? Cinci? Şase? Cu toţii strânşi în jurul sobei la care el obişnuia să-şi încălzească picioarele îndurerate, însă acolo nu era nici urmă de Rin — Afurisiţi să fiţi, cine sunteţi? I se strânse inima de frică şi-şi încleştă mâna pe pumnal — E în regulă! Bărbatul ridică mâinile în sus Tu eşti Brand? — Normal că eu Unde e sora mea? — Nu ştii? — Dacă aş şti, aş mai întreba? Unde e Rin? Era o casă bună, în umbra citadelei Casa unei femei bogate, din piatră tăiată frumos, cu un al doilea nivel şi cu un dragon sculptat în grinda acoperişului Un adevărat cămin, cu lumina unui foc primitor ce se răspândea prin storuri în semiîntunericul amurgului O casă minunată, cu un curs de apă ce gâlgâia printr-un canal abrupt aflat alături de ea şi care apoi continua să curgă pe sub un pod îngust O casă bine întreţinută, cu o uşă proaspăt vopsită în verde, deasupra cărei se afla o plăcuţă de forma unei săbii, legănându-se uşor odată cu briza — Aici? Brand se muncise destul pe străduţele abrupte, cărând lăzi şi împingând roabe către casele celor bogaţi, aşa că ştia bine strada Însă nu mai venise niciodată la această casă şi nu avea nici cea mai mică idee ce ar fi căutat sora lui în ea — Aici, răspunse bărbatul şi ciocăni puternic în uşă Brand aşteptă acolo întrebându-se ce postură să adopte şi încă ezita atunci când uşa se deschise larg Rin se schimbase Poate chiar mai mult decât el Acum părea o femeie matură, mai înaltă, cu o faţă mai subţire, cu părul negru, tăiat scurt Avea o tunică scumpă, cu o cusătură măiastră la guler, aşa cum ar fi purtat o negustoreasă — E totul în regulă, Hale? întrebă ea — Sunt bine, zise bărbatul Ai un musafir Se dădu la o parte, lăsând lumina să cadă pe chipul lui Brand — Rin murmură el, nemaiştiind ce să spună, am — Te-ai întors! Şi-şi aruncă braţele în jurul lui, mai să-l dărâme din picioare, şi-l strânse atât de tare, că aproape i se făcu rău Ai de gând doar să stai pe trepte şi să te holbezi? Şi-l împinse înăuntru Transmite-le dragostea mea copiilor tăi! strigă ea în urma lui Hale — Cu multă plăcere! Apoi ea închise uşa cu piciorul şi-i trase lui Brand cufărul de pe umăr În timp ce-l aşeza pe pardoseala din dale, un lanţ ieşi la iveală, un lanţ din argint de care atârna o cheie din argint strălucitoare — A cui e cheia aia? murmură el — Ai crezut că m-am măritat cât ai fost tu plecat? Este cheia mea, de la încuietorile mele Ţi-e foame? Ţi-e sete? Am — A cui e casa asta, Rin? Ea îi rânji — Este a ta A mea Este a noastră — Asta? Brand se holba la ea Dar cum ai — Ţi-am spus că o să fac o sabie Ochii lui Brand crescură — Probabil că a fost o sabie demnă de pus în cântece — Aşa a crezut Regele Uthil Ochii lui Brand crescură şi mai mult — Regele Uthil — Am găsit o nouă cale de a topi oţelul O cale mai fierbinte Prima sabie a plesnit când am călit-o, însă a doua a rezistat Gaden a spus că trebuie să i-o dăruim regelui Şi regele a stat în Sala Regilor, zicând că oţelul este răspunsul şi că este cel mai bun oţel pe care l-a văzut vreodată Acum o poartă cu el, am auzit Ridică din umeri de parcă protecţia Regelui Uthil era o onoare nu chiar atât de mare După aia, toţi şi-au dorit să le fac săbii Gaden a zis că nu mă mai poate reţine Mi-a zis că eu ar trebui să fiu maestrul şi ea ucenicul Rin ridică din umeri Binecuvântată de Cea Care Izbeşte Nicovala, aşa cum obişnuiam noi să spunem — Pe zei! şopti Brand Eram pe cale să-ţi schimb viaţa Şi tu ai realizat-o singură — Tu mi-ai oferit şansa Rin îl apucă de încheietură, privindu-i încruntată cicatricele de acolo Ce s-a întâmplat? — Nimic Funia a alunecat pe când ne deplasam prin ţinuturile înalte — Bănuiesc că e doar o parte a poveştii — Am unele şi mai bune Buzele lui Rin se strâmbară — Atât timp cât nu o au şi pe Thorn Bathu-n ele — A salvat-o pe Împărăteasa din Sud de unchiul ei, Rin! Pe Împărăteasă! A Sudului — Am auzit deja despre asta Se cântă despre ea prin tot oraşul Ceva despre ea luptând de una singură împotriva unei duzini de oameni Apoi au fost cincisprezece Or fi fost chiar douăzeci ultima oară când am auzit-o Şi l-a aruncat pe un Duce de pe acoperiş, a pus pe fugă o hoardă de Călăreţi, a câştigat o relicvă de-a elfilor şi am mai auzit că, pe lângă toate astea, a mai ridicat şi o corabie A ridicat o corabie! Şi pufni din nou Brand înălţă din sprâncene — Am impresia că anumite cântece deformează adevărul — O să-mi poţi spune adevărul mai târziu Rin luă lampa în mână şi-l conduse printr-o altă intrare, dincolo de care se zărea un şir de trepte ce urcau în întuneric Hai să-ţi vezi camera — Am o cameră? murmură Brand, cu ochii mai holbaţi ca niciodată De câte ori nu visase la una? Când nu aveau un acoperiş deasupra capului sau de-ale gurii ori un alt prieten pe lumea asta, în afară de celălalt? Îşi petrecu mâna pe după umerii lui, iar el se simţi acasă — Ai o cameră Idei greşite — Se pare că am nevoie de o sabie nouă Thorn oftă în timp ce lăsa uşor pe masă sabia tatălui ei, iar lumina forjei se lovi de multiplele sale zgârieturi şi-i scoase în evidenţă ciobiturile adânci Se subţiase destul de mult de la atâta lustruit de-a lungul anilor, teaca se zdrenţuise de mai rămăseseră doar câteva fâşii slinoase, iar fierul ordinar al mânerului se hâţâna, slăbit Ucenica îi aruncă sabiei o privire rapidă, însă lui Thorn nici măcar atât — Se pare că ai dreptate Avea o vestă din piele plină de arsuri, mănuşi până la coate, braţele şi umerii goi şi plini de picături de transpiraţie de la căldură, iar muşchii tari îi jucau sub piele în timp ce întorcea bucăţile de metal în cărbunii încinşi — Este o sabie bună Thorn îşi plimbă degetele de-a lungul metalului zgâriat A fost a tatălui meu A văzut o mulţime de lucruri Şi la el, şi la mine Ucenica nu făcu decât să ridice din umeri Avea nişte maniere nu prea fine, însă Thorn nu avea nici ea unele mai bune, aşa că încercă să nu o ia ca pe un afront personal — Maestrul tău e primprejur? întrebă ea — Nu Thorn aşteptă puţin, însă nu mai veni nimic — Când o să se întoarcă? Fata doar pufni, scoase metalul dintre cărbuni, îl studie un pic, apoi îl înfipse la loc cu un şuierat, scoţând o jerbă de scântei Thorn se hotărî să o ia de la început — Îl caut pe făuritorul de săbii de pe Strada a Şasea — Şi, iată-mă, zise fata, văzându-şi de treabă încruntată — Tu? — Eu sunt cea care face săbii pe Strada a Şasea, nu? — M-am gândit că eşti mai în vârstă — Se pare că gânditul nu este punctul tău forte Thorn lăsă să treacă o secundă, cumpănind dacă să se supere sau nu, însă se hotărî că nu era cazul Încerca să ia lucrurile mai uşor în ultimul timp — Nu eşti prima care-mi spune asta Dar nu se prea obişnuieşte ca o fată să facă săbii Atunci fata se uită în sus, la ea Ochii aprigi, focul de la forjă făcându-i să sclipească prin părul căzut pe faţa-i osoasă şi ceva afurisit de familiar la ea, însă Thorn nu-şi putea da seama ce — La fel de neobişnuit ca una să le rotească — Punct lovit, zise Thorn, întinzând mâna Eu sunt Făuritoarea de săbii scoase sabia pe jumătate făcută din forjă, metalul încins trecând atât de aproape încât Thorn trebui să-şi tragă mâna înapoi — Ştiu cin’ eşti, Thorn Bathu — Ah Desigur Thorn se gândi că faima i-o luase înainte De-abia acum începuse să-şi dea seama că ăsta nu era întotdeauna un lucru bun Fata luă un ciocan şi Thorn o privi cum începe să bată un şanţ în lamă, urmărind muzica de nicovalei, aşa cum zic fierarii, şi ce mai lecţie a fost pentru ea Lovituri scurte, rapide, fără efort irosit, autoritate, control deplin, fiecare lovitură, perfectă ca împunsăturile unui maestru al sabiei, pulberea sclipitoare împrăştiindu-se de pe poanson Thorn ştia mult mai multe despre folosirea săbiilor decât despre făurirea lor, însă şi un idiot şi-ar fi dat seama că fata asta ştia să-şi facă treaba — Se spune că faci cele mai bune săbii din Thoriby, zise Thorn — Fac cele mai bune săbii de pe tot cuprinsul Mării Sfărâmate, zise fata, ţinând în aşa fel oţelul încât strălucirea lui să-i cadă pe faţa lucioasă de la transpiraţie — Tatăl meu mi-a zis întotdeauna să nu fiu mândră — Nu e o chestiune de mândrie Este doar realitatea — Ai vrea să-mi faci şi mie una? — Nu Nu cred c-o să-ţi fac Oamenii care sunt cei mai buni în ceea ce fac trec dincolo de limita bunului-simţ câteodată, însă deja devenea ciudat — Am bani — N-am nevoie de banii tăi — De ce? — Nu te plac De obicei Thorn se aprindea foarte uşor de la o insultă, însă de data asta veni atât de pe neaşteptate, încât fu prinsă pe picior greşit — Ei bine bănuiesc că mai sunt şi alte săbii de găsit — Fără îndoială că sunt — Voi căuta şi voi găsi una, atunci — Sper să găseşti una lungă Făuritoarea de săbii de pe Strada a Şasea se aplecă pentru a sufla cenuşa de pe metal, expirând uşor printre buzele ţuguiate Apoi ţi-o poţi băga în fund Thorn făcu un gest brusc cu sabia, gândindu-se serios să-i dea una în cap fetei cu partea lată a lamei, după care se gândi mai bine şi se întoarse spre uşă Înainte să pună mâna pe ivăr totuşi, fata vorbi din nou — De ce te-ai purtat aşa cu fratele meu? Era furioasă Trebuia să fie — Cine-i nenorocitul tău de frate? Fata se uită la ea încruntată — Brand Numele o izbi pe Thorn la fel de puternic ca o lovitură în cap — Nu Brand care a fost cu mine pe — Care alt Brand? Se lovi cu degetul mare în piept Eu sunt Rin Acum văzu şi Thorn asemănarea, care o izbi chiar mai tare, aşa că tot ce scoase fu un scâncet vinovat: — N-am ştiut că Brand are o soră Rin chicoti dispreţuitor — De ce ar fi trebuit? Doar ai petrecut un singur an pe aceeaşi corabie cu el — Nu mi-a spus niciodată! — L-ai întrebat? — Desigur! Într-un fel Thorn înghiţi în sec Nu — Plecat un an Rin înfipse furioasă sabia înapoi între cărbuni Şi în clipa în care mă vede, ştii despre ce începe să-mi povestească? — Ăăă Începu să bată în foale aşa cum obişnuia Thorn să bată în capul lui Brand în careul de antrenament — Thorn Bathu a alergat pe vâsle în mijlocul unei ruine de-a elfilor Thorn Bathu i-a salvat viaţa în zidul de scuturi Thorn Bathu a făcut o alianţă care va readuce lumea pe un făgaş normal Şi, când eram deja pregătită să-l muşc de faţă dacă-ţi mai auzeam numele încă o dată, ce crezi că îmi mai spune? — Ăăă — Thorn Bathu de-abia mi-a mai adresat un cuvânt pe tot drumul de întoarcere Thorn Bathu mi-a tăiat-o aşa cum tai o băşică Să ştii, pentru mine Thorn Bathu arată ca o nemernică jegoasă, după tot ce-a făcut el pentru ea, şi nu, nu prea am de gând să fac o sabie pentru tine — Opreşte-te! se răsti Thorn N-ai nici cea mai mică idee despre ce s-a petrecut între mine şi fratele tău Rin lăsă foalele în pace şi-i aruncă o privire urâtă — Luminează-mă — Ei bine Ultimul lucru de care avea nevoie Thorn era să zgândăre iar rana chiar când avea şansa de a o lăsa să se vindece Doar nu era să admită că greşise prosteşte, că se arsese cât se poate de rău şi că trebuise să se forţeze să nu se uite la Brand, să nu vorbească sub nicio formă cu Brand sau să nu aibă de-a face cu Brand în nicio secundă a fiecărei zile pentru a nu risca să se ardă din nou — Ai priceput totul anapoda, asta-i tot! — Ciudat cum ajung întotdeauna oamenii să-şi facă o idee greşită despre tine De câte ori trebuie să se întâmple ’nainte să-ncepi să te gândeşti că poate chiar şi-au făcut ideea corectă? Rin trase fierul afară din forjă şi-l aşeză din nou pe nicovală — Nu mă cunoşti, mârâi Thorn, apăsând pe foale cu furia-i caracteristică Nu ştii prin ce-am trecut — Fără discuţie, fiecare am avut propriile noastre greutăţi, zise Rin, ridicând ciocanul Însă unii dintre noi ajung să se plângă din cauza lor într-o casă mare, plătită de tăticul nostru Thorn arătă cu mâna spre fierăria nouă-nouţă din spatele impunătoarei case din apropierea citadelei — Of, văd, tu şi cu Brand de-abia vă puteţi descurca! Rin încremeni, apoi, în timp ce muşchii îi jucau pe sub pielea de pe umeri, iar ochii îi fulgerau în toate părţile, se înfurie Atât de tare, încât Thorn făcu un mic pas în spate, uitându-se cu precauţie la ciocanul ridicat Apoi Rin îl aruncă zăngănind pe jos, îşi scoase mănuşile şi le azvârli pe masă — Vino cu mine — Mama a murit când eram mică Rin o condusese în afara zidurilor În aceeaşi direcţie cu vântul, unde duhoarea gunoiului din Thoriby nu i-ar deranja pe cetăţenii de seamă ai oraşului — Brand şi-o mai aminteşte un pic Eu nu Unele movile de gunoi erau alcătuite din ani şi ani de depuneri şi se transformaseră în nişte grămezi acoperite de iarbă Altele erau descoperite şi miroseau urât, iar din ele se revărsau oase şi cochilii, zdrenţele şi gunoiul oamenilor şi al sălbăticiunilor, deopotrivă — El spunea mereu că ea l-a sfătuit să facă ce trebuie Un câine râios îi aruncă lui Thorn o privire suspicioasă, de parcă ar fi considerat-o o competitoare, după care se întoarse la scormonitul printre putreziciuni — Tatăl meu a murit luptându-se cu Grom-gil-Gorm, murmură Thorn, încercând să echivaleze ghinionul Dacă era sinceră, se simţea un pic îngreţoşată De la aspectul acestui loc, de la împuţiciunea lui şi de la faptul că nu prea avusese habar că acest loc există, din moment ce sclavii mamei sale fuseseră cei care aduceau gunoiul aici — I-au adus onoruri în Sala Zeilor — Iar tu ai primit sabia lui — Mai puţin mânerul, mormăi Thorn, încercând să nu tragă aer pe nas Gorm l-a păstrat pentru el — Ai noroc că ai ceva de la tatăl tău Rin nu părea deloc deranjată de duhoare Noi n-am primit prea multe de la al nostru Îi plăcea să bea Ei Am zis că-i plăcea Iubea băutura Ne-a părăsit când Brand avea nouă ani A plecat într-o dimineaţă şi poate că ne-a fost mai bine fără el — Cine a avut grijă de voi? întrebă Thorn cu o voce subţire, căpătând încet-încet impresia că era depăşită în întrecerea ghinioanelor — Nimeni n-a avut grijă de noi Rin păstră tăcerea un timp după această mărturisire Pe-atunci, eram deja vreo câţiva care trăiam aici — Aici? — Scotoceşti prin ele Câteodată găseşti ceva bun de mâncat Câteodată găseşti ceva ce poţi vinde Ierni întregi Rin ridică din umeri şi se înfioră Iernile erau grele Thorn nu putu decât să stea acolo şi să clipească, simţind că o ia cu frig, chiar dacă mai era mult din vară Presupusese mereu că ea era cea care trecuse prin mari greutăţi maturizându-se Acum aflase că, în timp ce ea spumega de furie în casa ei frumoasă din cauză că mama ei nu o striga pe numele care-i plăcea, existau copii care scormoneau prin gunoaie după oase de ros — De ce-mi zici mie asta? — Pentru că Brand nu ţi-a spus, iar tu n-ai întrebat Am cerşit Eu am furat Rin afişă un zâmbet subţire şi amar Însă Brand zicea că trebuie să facem ceea ce se cuvine Aşa că a muncit A lucrat la docuri şi în fierărie A muncit oriunde îi dădeau oamenii de muncă A muncit ca un câine şi de mai multe ori a şi fost bătut ca un câine Eu m-am îmbolnăvit şi el a avut grijă de mine, apoi eu m-am îmbolnăvit iar şi el a avut din nou grijă de mine A continuat să viseze că o să devină războinic, că o să capete un loc într-un echipaj şi o familie mereu în preajma lui Aşa că s-a dus la careul de antrenament A trebuit să cerşească şi să împrumute echipament, dar s-a dus A muncit înainte să se antreneze şi a muncit şi după, şi chiar şi după aia, dacă cineva avea nevoie de ajutor, el era acolo, gata să ajute Fă ce se cuvine, zicea Brand mereu, iar oamenii vor face şi ei ce se cuvine pentru tine A fost un băiat bun A devenit un bărbat bun — Ştiu asta, mârâi Thorn, simţindu-şi durerea reînnoindu-se, mai ascuţită ca oricând, căci acum mai erupea şi vina pe lângă ea Este cel mai bun om pe care l-am cunoscut Nu este ceva nou pentru mine! Rin se uita la ea — Atunci, cum ai putut să-l tratezi în felul ăsta? Dacă n-ar fi fost el, aş fi trecut prin Ultima Poartă, şi la fel şi tu, şi iată mulţumirile S-o fi înşelat Thorn cu privire la nişte lucruri şi n-o fi ştiut ea altele, deşi ar fi trebuit să le ştie, şi poate că o fi fost prea preocupată de propria-i persoană pentru a mai putea vedea ce se petrecea chiar sub nasul ei, însă era o limită pentru ce putea înghiţi — Opreşte-te, soră secretă a lui Brand Fără îndoială, mi-ai deschis ochii mai larg asupra faptului că am fost o nemernică egoistă Însă el şi cu mine am fost camarazi de vâsle În cadrul unui echipaj, eşti alături de oamenii de lângă tine Da, a fost alături de mine, însă şi eu am fost alături de el, iar — Nu atunci! Înainte Când l-ai omorât pe băiatul ăla Pe Edwal — Ce? Thorn se simţi şi mai îngreţoşată Îmi amintesc acea zi destul de bine, iar Brand n-a făcut decât să stea şi să se uite, afurisit să fie! Rin se uită la ea cu gura căscată — Aţi mai vorbit unul cu altul pe parcursul ultimului an? — Nu despre Edwal, asta pot să ţi-o spun! — Desigur că nu Rin închise ochii şi zâmbi de parcă acum înţelesese totul El nu primeşte niciodată mulţumirile care i se cuvin, prost încăpăţânat ce e Nu ţi-a spus Thorn nu mai înţelegea nimic — Ce să-mi spună, afurisită să fii? — El s-a dus la Părintele Yarvi Şi Rin o apucă blând, dar ferm pe Thorn de umăr şi lăsă cuvintele să o lovească unul câte unul I-a povestit ce s-a petrecut pe plajă Chiar dacă ştia că o să-l coste Maestrul Hunnan a aflat Aşa că l-a costat locul din raidul regelui, locul său ca războinic şi tot ce a sperat vreodată Thorn scoase un sunet ciudat când o auzi Un cotcodăcit sugrumat Sunetul scos de o găină când i se suceşte gâtul — Brand s-a dus la Părintele Yarvi, murmură ea — Da — Brand mi-a salvat viaţa Şi şi-a pierdut locul pentru asta — Da — Iar eu l-am zeflemisit pentru asta şi l-am tratat ca pe un prost tot drumul de-a lungul Râului Divin şi al Râului Interzis şi înapoi, încontinuu — Da — De ce nu mi-a zis Şi atunci Thorn văzu ceva sclipind chiar sub gulerul vestei lui Rin Întinse mâna, le agăţă cu un deget tremurător şi le scoase afară Mărgele Mărgele din sticlă, albastre şi verzi Cele pe care le cumpărase Brand în acea zi în Primul dintre Oraşe Cele despre care ea crezuse că sunt pentru ea, apoi pentru o iubită oarecare din Thoriby Şi acum vedea că fuseseră pentru sora lui, despre care ea nu se deranjase niciodată să întrebe Thorn scoase iar sunetul acela ca un cotcodăcit, însă mai puternic Rin se uita la ea de parcă înnebunise — Ce? — Sunt aşa un căcat prost — Ei? — Unde este? — Brand? La mine acasă La noi acasă — Scuze Thorn deja se dădea înapoi O să vorbesc cu tine despre sabie mai târziu! Se întoarse şi începu să fugă către poartă Arăta mai bine ca oricând Sau poate că ea-l vedea într-un mod diferit, cunoscând ceea ce cunoştea — Thorn Părea surprins să o vadă, iar ea nu-l prea putea învinovăţi Apoi o privi îngrijorat — Ce s-a întâmplat? Ea îşi dădu seama că probabil arăta chiar mai rău decât de obicei şi-şi dorea să nu fi alergat tot drumul ori măcar să fi aşteptat să-şi tragă sufletul şi să-şi şteargă transpiraţia de pe frunte înainte să ciocăne la uşă — Am vorbit cu sora ta, zise ea El o privi şi mai îngrijorat — Despre ce? — În primul rând, despre tine, care ai o soră — Nu e un secret — S-ar putea să nu fie El o privi mai mult decât îngrijorat — Ce ţi-a spus? — Că mi-ai salvat viaţa Când l-am ucis pe Edwal El tresări — I-am spus să nu vorbească despre asta! — Ei bine, n-a funcţionat — Cred că mai bine ai intra Dacă vrei Se dădu la o parte din uşă, iar ea îl urmă în holul întunecos, cu inima bubuindu-i mai tare ca oricând Nu trebuie să-mi mulţumeşti — Ba da, spuse ea Trebuie — N-am încercat să fac ceva nobil, ci doar ceva bun Şi n-am fost nici sigur, şi mi-a luat şi prea mult, şi am creat şi o încurcătură nenorocită Ea făcu un pas spre el — Ai mers la Părintele Yarvi? — Da — Părintele Yarvi mi-a salvat viaţa? — Da — Ţi-ai pierdut locul din cauza asta? El mişcă din buze de parcă ar fi căutat un mod de-a nega, însă nu reuşi — Aveam de gând să-ţi spun, însă — Nu prea sunt persoana căreia să i te adresezi uşor — Iar eu nu sunt prea priceput la vorbe Îşi trase părul pe spate şi se scărpină în cap de parcă l-ar fi durut N-am vrut să te simţi datoare faţă de mine N-ar fi fost corect Ea clipi, auzindu-l — Aşa că nu doar c-ai riscat totul de dragul meu, ci ai şi ţinut-o doar pentru tine ca să nu mă faci pe mine să mă simt prost — Poţi să spui şi aşa probabil Şi se uită la ea pe sub sprâncene, ochii scânteindu-i în umbră Privirea aceea, de parcă n-ar fi vrut să se uite în altă parte, decât la ea Şi, oricât de mult ar fi încercat să îndepărteze acele speranţe, ele înfloriră mai tare decât până atunci, iar dorinţa izbucni mai puternic ca oricând Mai făcu un mic pas înspre el — Îmi pare atât de rău — Nu trebuie să-ţi pară — Dar îmi pare Pentru cum te-am tratat Pe drumul de întoarcere Şi când ne-am dus încolo, dacă mai contează Îmi pare rău, Brand Nu mi-a părut niciodată mai tare De fapt, niciodată nu mi-a părut rău Trebuie să mai lucrez la asta Doar că am căpătat o impresie greşită despre ceva El rămase acolo, tăcut Aşteptând Privind Fără să dea niciun afurisit de ajutor Spune-o, doar Cât de greu poate să fie? Ai omorât oameni Spune-o, doar — Am încetat să-ţi mai vorbesc din cauză că Dar să mai scoată alte cuvinte era ca şi cum trebuia să arunce nicovale afară dintr-o fântână Eu adică Se simţea de parcă ar fi păşit pe un lac îngheţat, fără să ştie dacă următorul pas ar putea s-o trimită plonjând în uitarea îngheţată Mie mereu mi-a plăcut Nu putu spune „mi-ai plăcut“ N-ar fi putut să spună „mi-ai plăcut“ nici dacă viaţa ei ar fi depins de asta Închise ochii, strâns Ce încerc să spun este Hei! Deschise brusc ochii El îi atinsese obrazul, vârful degetului mângâindu-i cicatricea de acolo — Ai pus mâna pe mine Cel mai prostesc lucru pe care-l spusese vreodată, şi nu erau chiar puţine Puteau vedea amândoi că el avea mâna pe ea Că doar nu ajunsese acolo printr-un accident El şi-o smuci imediat — Am crezut — Nu! Ea îl apucă de încheietură şi i-o aşeză la loc Adică Da Îi simţea degetele calde pe faţa ei, iar ale ei alunecau uşor pe dosul palmei lui, apăsându-i-o şi simţindu-se Pe zei! Se întâmplă, aşa-i? El veni mai aproape de ea, mărul lui Adam mişcându-i-se în sus şi-n jos când înghiţi cu greutate — Aşa cred El se uita la gura ei Se uita la ea de parcă vedea ceva foarte interesant, iar ea nici măcar nu-şi mai amintea dacă mai fusese vreodată atât de speriată — Ce facem? se trezi ea scâncind, vocea parcă părăsind-o, din ce în ce mai ascuţită Adică, ştiu ce facem cred Pe zei, ce minciună, habar n-avea ce face Acum îşi dorea ca Skifr să fi învăţat-o mai puţin despre săbii şi un pic mai mult despre arta dragostei sau lucruri de felul ăsta — Adică ştim amândoi ce facem acum, ştii tu El îşi puse degetul mare peste buzele ei — Taci, Thorn! — Corect, gâfâi ea, şi-şi dădu seama că îşi ţine mâna între ei, ca şi cum ar încerca să-l împingă Obişnuia să ţină oamenii la distanţă, mai ales pe el, dar acum renunţă, aşezându-şi cu blândeţe palma pe pieptul lui, sperând că el nu-şi dă seama cât de tare tremura El veni şi mai aproape, iar Thorn se simţi cuprinsă de dorinţa de-a o lua la fugă, apoi îi veni să chicotească, scoţând un gâlgâit prostesc în încercarea de-a-şi înghiţi râsul, apoi buzele lui i le atinseră pe ale ei Blând, doar o mângâiere, pe o parte, apoi pe cealaltă, iar ea-şi dădu seama că are ochii deschişi şi-i închise Nu ştia ce să facă şi cum să procedeze cu mâinile Ţeapănă ca o femeie din lemn, aşa rămase o clipă, apoi lucrurile începură să se aşeze Partea laterală a nasului lui i-l atinse pe al ei, gâdilând-o El scoase un geamăt şi la fel făcu şi ea Ea îi prinse buzele între ale sale, trăgând de ele, lăsându-şi mâna să urce pe pieptul lui până în jurul gâtului, trăgându-l mai aproape, dinţii lovindu-li-se stânjenitor, după care se despărţiră Nu chiar un sărut, la drept vorbind Chiar deloc aşa cum şi-l imaginase ea, şi doar Zeii ştiau că şi-l imaginase îndeajuns de mult, însă o făcu să se înfierbânte peste tot Poate că era doar din cauza alergăturii, însă mai alergase de multe ori şi înainte şi nu se mai simţise niciodată aşa Deschise ochii, iar el se uita la ea Privirea aceea, printre şuviţele de păr de pe faţă Nu era primul sărut din viaţa ei, însă celelalte păreau acum doar joacă de copii Între ele era o diferenţă la fel de mare precum cea dintre o luptă în careul de antrenament şi o bătălie — O! zise ea răguşit N-a fost chiar rău Ea îi dădu drumul la mână şi-l prinse de cămaşă, începând să-l tragă spre ea, şi îi văzu zâmbetul din colţul buzelor şi zâmbi şi ea Se auzi agitaţie dincolo de uşă — Rin, murmură Brand, de parcă ăsta ar fi fost cuvântul de start pentru o cursă în care porniră amândoi alergând Se grăbiră pe coridor ca nişte hoţi prinşi asupra faptului, împiedicându-se unul de altul pe scări, chicotind ca nişte idioţi în timp ce se năpusteau într-o cameră şi Brand se lupta cu uşa, ca s-o închidă, proptindu-se în ea de parcă afară erau vreo doisprezece vanstermani furioşi Se ghemuiră în întuneric, respirând cu greutate — De ce-am fugit? şopti el — Nu ştiu, şopti şi Thorn — Crezi că ne poate auzi? — Şi ce dacă ne aude? întrebă Thorn — Nu ştiu — Asta e camera ta, nu? El se îndreptă, rânjind ca un rege care repurtase o victorie — Am o cameră — Ce mai cetăţean onorabil! zise ea Mergea în cerc, studiind Nu-i luă mult Într-un colţ se afla un pat simplu, pe care zăcea pătura jerpelită a lui Brand, în alt colţ se vedea cufărul lui, cu capacul deschis, de un perete stătea sprijinită sabia care fusese a lui Odda, însă, în afară de astea, nu mai erau decât scânduri goale şi pereţi goi, plus o mulţime de umbre — Te-ai întrebat vreodată dacă nu cumva ai încărcat prea mult camera cu mobilă? — Încă nu este terminată — Încă nu este începută, zise ea, turul camerei aducând-o din nou lângă el — Dacă nu este la fel cu ce te-ai obişnuit la Palatul Împărătesei, n-am să te reţin Ea pufni — Am locuit sub o corabie alături de patruzeci de oameni Cred că pot să rezist şi aici pentru un timp Ochii lui erau aţintiţi asupra ei în timp ce se apropia de el Privirea aceea Un pic flămândă, un pic speriată — Deci rămâi? — N-am altceva urgent de făcut Apoi se sărutară din nou, mai tare de această dată Ea nu-şi mai făcea griji din cauza surorii lui Brand, a mamei sale sau a oricărui alt lucru Nu mai avea nimic în minte, decât gura ei şi a lui Nu la început, cel puţin Însă destul de curând alte părţi ale corpului începură să prezinte interes Ea se întrebă ce o împungea în şold şi-şi îndesă mâna acolo, jos, pentru a verifica Înţelese ce era şi se feri, apoi se simţi ca o proastă, speriată, înfierbântată, nerăbdătoare, de-abia mai ştiind cum se simţea — Scuze, mormăi el, aplecându-se şi ridicându-şi un picior ca şi cum ar fi încercat să ascundă umflătura, arătând atât de ridicol încât ea pufni în râs El o privi rănit de râsul ei — Nu-i amuzant — Într-un fel, e Îi luă mâna şi-l trase mai aproape, apoi îşi îndoi piciorul în jurul lui, iar el icni când îl făcu să se împiedice, trântindu-l pe spate şi căzând deasupra lui, încălecându-l O poziţie familiară, într-un fel, însă de data asta totul era altfel Îşi apăsă şoldurile de ale lui, mişcându-se înainte şi înapoi, la început uşor, apoi ceva mai viguros Ea îşi înfipsese degetele în părul lui, trăgându-i faţa şi lipindu-i-o de a ei, barba lui gâdilându-i obrazul şi gurile deschise contopindu-se în aşa fel încât capul îi părea plin de respiraţia lui aspră, fierbinte pe buzele ei Se frecă de el înainte şi înapoi, bucurându-se de senzaţii mai mult decât s-ar fi aşteptat, apoi se sperie de intensitatea plăcerii, după care hotărî să continue şi să-şi facă griji mai târziu Gemea la fiecare respiraţie şi o mică parte din ea gândea că asta sună destul de prosteşte, însă o parte mult mai mare din ea gândea că nu-i pasă Una din mâinile lui îi alunecă în sus, pe spate, pe sub cămaşă, iar cealaltă mai sus de coaste, făcând-o să se-nfioare Se îndepărtă un pic de el, respirând greoi, privindu-l de sus în jos, proptită în cot — Scuze, şopti el — Pentru ce? Îşi desfăcu larg cămaşa şi vru s-o scoată, dar aceasta i se agăţă în brăţara elfilor de la încheietură În cele din urmă reuşi s-o smulgă şi s-o arunce cât colo Se simţi stupid pentru o clipă, ştiind că nu se comporta cum se cuvine pentru o femeie, ştiind că e palidă, dură şi necoaptă, doar atât Însă el nu se arătă nicidecum dezamăgit, ci îi mângâie trupul, trăgând-o în jos, peste el, sărutând-o, muşcând-o uşor de buze Săculeţul cu oasele de la degetele tatălui ei îi căzu în ochi lui Brand, iar ea îl îndepărtă cu palma, aruncându-l peste umăr Începu să-i desfacă şi lui cămaşa, încurcându-se în nasturi de parcă erau de mărimea unor gămălii de ac, plimbându-şi mâna peste pântecele lui, trecându-şi degetele prin părul lui de pe piept, brăţara aruncând sclipiri aurii, palide, ce se reflectau în ochii lui El îi prinse mâna — Nu trebuie să ştii tu Nu trebuia, fără îndoială, şi fără îndoială că existau o sută de motive să nu o facă, dar în acel moment ea nu se putea gândi nici măcar la unul de care să-i pese măcar un pic — Taci, Brand! Îşi eliberă mâna şi începu să-i desfacă centura Nu ştia ce face, însă ştia că unii mai proşti se descurcaseră Cât de greu putea fi? Singuri, într-un fel Dormiră ţinându-se în braţe unul pe celălalt după aceea, însă nu dură mult Brand nu mai ştia pe nimeni care să se zbuciume atât în timpul somnului Ea se zbătu şi se răsuci, tresări şi tremură, dădu din picioare şi se rostogoli, până când îl lovi cu piciorul şi-l trezi, dându-l jos din propriul lui pat Aşa că rămase aşezat pe cufărul cu capac lustruit de ajunsese să capete un luciu neted, de la sutele de mile de vâslit cu spatele la direcţia de înaintare, privind-o pe ea Ea dormea cu faţa în jos şi cu braţele larg desfăcute, cu o dungă de lumină ce trecea prin fereastra îngustă căzându-i pe spate, cu o mână atârnată în afara patului şi cu brăţara elfilor aruncând o lumină palidă pe podea Un picior lung ieşea de sub pătură, cu o cicatrice încreţită pe coapsă, părul prins cu inele din argint şi din aur căzuse peste faţă, lăsând să se vadă doar o jumătate de ochi închis şi o mică fâşie de obraz, cu un semn în formă de săgeată pe el Pentru început, nu făcu decât să stea acolo, cu un zâmbet de idiot pe faţă, ascultând-o cum sforăie Gândindu-se cum sforăise în urechea lui când coborâseră pe Râul Divin şi pe Râul Interzis Gândindu-se cât de mult îi plăcuse să o audă De-abia venindu-i să creadă cât de norocos era că ea stătea acum aici, goală, în patul lui Apoi începu să-şi facă griji Ce vor începe oamenii să creadă când vor afla ce au făcut? Ce-ar spune Rin? Ce-o să facă mama lui Thorn? Dacă făcuseră un copil? El auzise că este destul de greu să se întâmple, dar dacă se întâmpla? Ea se va trezi, mai devreme sau mai târziu Dacă nu-l va mai dori şi de acum încolo? Cum să-l mai vrea de acum încolo? Şi, pândind în adâncul minţii, cea mai neagră îngrijorare dintre toate Dacă se trezeşte şi încă-l mai vrea? Atunci, ce? — Zei, murmură el, clipind la tavan, însă ei îi răspunseseră la rugăciuni aducându-i-o în pat, nu? Nu se putea ruga la ei să o dea jos din pat Cu un sforăit ca o sfâşiere, Thorn se trezi, se întinse, strângând din pumni, întinzându-şi degetele de la picioare, tremurând din toţi muşchii Suflă un muc din nas, şi-l şterse cu dosul palmei, se frecă la ochi cu dosul celeilalte mâini şi-şi dădu la o parte părul încâlcit de pe faţă Apoi îngheţă dintr-odată şi-şi suci capul brusc, cu ochii larg deschişi — Neaţa, spuse el Ea se uita la el — Nu e un vis, deci? — Cred că nu Un coşmar, poate Se uitară unul la celălalt pentru un timp — Vrei să plec? întrebă ea — Nu! zise el, prea tare şi prea energic Nu Vrei să pleci? — Nu Ea se ridică încet, trăgându-şi pătura în jurul umerilor, cu genunchii întorşi spre el, şi căscă prelung — De ce? se trezi el că întreabă Ea se opri la jumătate, cu gura atârnând deschisă Că parcă noaptea trecută lucrurile nu prea au mers cum trebuie, nu? Tresări de parcă o pălmuise — Ce-am făcut greşit? — Tu? Nu! Tu n-ai despre mine vorbesc Nu era sigur despre ce vorbeşte, însă gura continuă să i se mişte, independent Rin ţi-a spus, nu? — Ce să-mi spună? — Că propriul meu tată nu m-a vrut Că propria mea mamă nu m-a vrut Ea se încruntă la el — Credeam că mama ta a murit — Cam acelaşi nenorocit de lucru, nu? — Nu Nu este la fel El de-abia o asculta — Am crescut căutând prin gunoaie A trebuit să cerşesc ca s-o hrănesc pe sora mea Am cărat oase ca un sclav Nu avusese intenţia să spună toate aceste lucruri Niciodată Însă acum se revărsau afară, toate Thorn închise gura cu un pocnet — Sunt o ticăloasă, Brand Însă ce gen de ticăloasă aş fi dacă te-aş plăcea mai puţin pentru toate astea? Eşti un om bun Un om în care se poate avea încredere Toţi cei care te cunosc cred asta Koll te venerează Rulf te respectă Chiar şi Părintele Yarvi te place, iar el nu place pe nimeni El o privi, clipind — Eu nu vorbesc niciodată — Însă îi asculţi pe ceilalţi oameni când vorbesc! Şi eşti frumos şi bine făcut, aşa cum Safrit nu mai contenea să-mi tot spună — Ţi-a spus? — Ea şi cu Mama Scaer au petrecut o întreagă după-amiază discutând despre fundul tău — Ce? — Ai putea avea pe oricine ţi-ai dori Mai ales că acum nu mai locuieşti într-o cocioabă Misterul este de ce m-ai dori pe mine — Cum? El nu visase niciodată că şi ea ar putea avea propriile-i îndoieli Părea întotdeauna atât de afurisit de sigură pe ea Însă ea îşi strânse pătura în jurul umerilor şi se uită în jos, la picioarele sale goale, cu gura strâmbată de dezgust — Sunt egoistă — Eşti ambiţioasă Îmi place asta — Sunt ursuză — Eşti amuzantă Şi asta îmi place Se frecă uşor pe obrazul brăzdat de cicatrice — Sunt urâtă Atunci furia izbucni în el, atât de fierbinte, că îl luă prin surprindere — Ce nenorocit a zis aşa ceva? Pen’ că, în primul rând, se înşală, iar în al doilea rând o să-i rup dinţii — Îi pot rupe şi eu Asta-i problema Eu nu sunt ştii tu Îşi scoase o mână de sub pătură şi se scărpină cu unghia în partea rasă a capului Eu nu sunt aşa cum ar trebui să fie o fată Sau o femeie N-am fost niciodată Nu sunt bună la — Ce? — La zâmbit sau, nu ştiu, la cusut — Nu-mi doresc pe cineva care coase Dădu la o parte cufărul şi îngenunche în faţa ei Grijile îi pieriseră Într-un fel sau altul, lucrurile fuseseră distruse o dată, dar acum nu ar mai fi permis să se petreacă la fel Nu pentru că nu încercase — Te-am dorit de când eram în Primul dintre Oraşe Poate chiar mai dinainte Se întinse şi-şi puse mâna peste a ei, acolo unde şi-o ţinea, pe pat Neîndemânatic, probabil, dar sincer — Doar că n-am crezut niciodată că o să fii a mea O privi în ochi, căutând cuvintele potrivite — Privindu-te şi gândindu-mă că mă doreşti, mă face să mă simt ca şi cum am câştigat — Câştigat ceva ce nimeni altcineva n-ar mai dori, murmură ea — Ce-mi pasă mie ce vor alţii? zise el, furia erupând din nou în el şi făcând-o să-şi ridice privirea Dacă ei sunt prea proşti să vadă că eşti cea mai bună femeie din jurul Mării Sfărâmate e norocul meu, nu-i aşa? Rămase tăcut, simţindu-şi faţa arzând şi imaginându-şi că stricase din nou lucrurile — Ar putea fi cel mai frumos lucru pe care mi l-a spus cineva vreodată Întinse mâna şi-i dădu la o parte părul de pe faţă Uşoară ca un fulg, atingerea ei El nu crezuse că ea ar putea atinge pe cineva atât de uşor — Nimeni nu mi-a zis ceva drăguţ niciodată, dar, chiar şi aşa Pătura îi alunecă de pe umărul gol şi el îşi aşeză mâna pe el, lăsând-o să alunece în jos şi pe spate, piele arzând pe piele, caldă, moale, ochii închişi şi Un bubuit răsună în toată casa Cineva bătând la uşa din faţă, bubuituri care nu puteau fi ignorate Brand auzi zăvorul tras, voci murmurânde — Zei! zise Thorn, cu ochii căscaţi Ar putea fi mama Nu se mai mişcaseră atât de repede nici când cei din Neamul Călăreţilor ţâşniseră atacând prin stepă, înşfăcând haine şi azvârlindu-le pe ei, smucind de ele, el chinuindu-se cu nasturii şi încurcându-se în ei din cauză că se uita la ea cu coada ochiului cum încerca să-şi tragă pantalonii peste fund — Brand? se auzi vocea surorii sale Îngheţară amândoi, el încălţat doar cu o cizmă, ea cu niciuna, apoi Brand strigă un „Mda“ ezitant — Eşti bine? se auzi vocea lui Rin, ce urca treptele — Mda! — Eşti singur? Rin era chiar dincolo de uşă — Desigur! Apoi, când îşi dădu seama că ea ar putea intra, continuă cu un vinovat: Într-un fel — Eşti cel mai prost mincinos din tot Gettlandul Thorn Bathu este acolo, cu tine? Brand tresări — Într-un fel — Este sau nu este acolo Afurisito, eşti acolo sau nu, Thorn Bathu? — Într-un fel? zise Thorn de după uşă, cu o voce slabă O pauză lungă — Era Maestrul Hunnan Numele fu la fel ca o găleată cu apă rece turnată în pantalonii săi, chiar aşa — A zis că a sosit un porumbel cu veşti despre un raid în Halleby şi, fiindcă toţi bărbaţii sunt plecaţi în Nord, la luptă, Maestrul Hunnan adună ce-a mai rămas şi încearcă să se descurce Pe cei care se antrenează, pe cei care sunt răniţi, pe cei care au picat testul Se vor strânge pe plajă — Mă vrea şi pe mine? strigă Brand cu voce tremurătoare — Spune că Gettlandul are nevoie de tine Şi mai spune că pentru orice om care-şi va face datoria va urma un loc de războinic Un loc de războinic Să ai întotdeauna fraţi şi camarazi Să ai întotdeauna pentru cine lupta Să stai în lumină Şi uite-aşa, degrabă, scrumul vechilor visuri, ce timp de luni în şir păruseră că au ars şi s-au împrăştiat în vânt, se adună şi se întregi din nou, mai strălucitor ca oricând La fel de repede fu luată şi hotărârea — Voi veni jos, strigă Brand, cu inima bătându-i tare dintr-odată, după care auzi paşii surorii sale îndepărtându-se — Te duci cu ticălosul ăla? întrebă Thorn După ce ţi-a făcut? După ce mi-a făcut? Brand trase pătura de pe pat — Nu pentru el Pentru Gettland Ea pufni — Pentru tine — Bine, pentru mine Nu merit asta? Ea-şi molfăi buzele un pic — Am remarcat că n-a întrebat şi de mine — L-ai fi urmat? întrebă el, punându-şi câteva lucruri în pătură şi făcând o bocceluţă din ea — Sigur că da Apoi i-aş fi tras un pumn în faţă — Poate că de-asta nici nu ţi-a cerut să vii — Hunnan nu mi-ar fi cerut să vin nici dacă aş fi ţinut o găleată cu apă în mână, iar el ar fi luat foc Niciunul nu m-ar fi vrut Războinicii Gettlandului O glumă nenorocită! Şi nu una amuzantă, ascultă ce-ţi spun Se opri când îşi trăsese cizma pe jumătate, pentru a-l privi încruntată Nu eşti aşa dornic să pleci doar ca să scapi de mine, nu? Pentru că, dacă e aşa, mai bine mi-ai spune Cred că am ţinut destule secrete — Nu-i aşa, zise el, deşi se întreba dacă nu era un pic de adevăr în ce spunea ea Un pic de timp, pentru a-şi trage sufletul Pentru a-şi pune ordine în gânduri — Câteodată îmi doresc să fi rămas în Primul dintre Oraşe, spuse ea — Atunci n-ai mai fi ajuns în pat cu mine niciodată — Marele meu regret când aş fi pe patul de moarte, bogată şi cu multe cântece despre faptele mele — Acordă-mi doar o săptămână, zise el, prinzându-şi sabia lui Odda Nu mă mai gândesc acum la altceva, însă trebuie să fac asta S-ar putea să nu mai primesc încă o şansă Ea-şi răsfrânse buzele şi scoase un şuierat prelung — O săptămână Apoi îl urmez pe primul bărbat care apare şi care poate să ridice o corabie — S-a făcut O mai sărută o dată Buzele ei erau cojite şi gura îi era acră, însă lui nu-i păsa Îşi atârnă scutul pe umăr şi-şi ridică bocceluţa făcută din pătură, trase aer în piept cu nesaţ, după care porni spre îmbrăţişarea de fier a Mamei Război Totuşi, ceva îl opri în pragul uşii şi mai aruncă o privire în urmă Ca şi cum ar fi vrut să se asigure că ea era în realitate acolo Era, şi zâmbea la el Erau rare zâmbetele ei, însă asta le făcea şi mai preţioase La fel de preţioase ca aurul, se părea, iar el era extrem de mulţumit de sine însuşi ştiind că el era motivul acelui zâmbet Păzitorul ales Citadela din Thoriby nu fusese un teren propice pentru Thorn Ultima oară când venise aici o făcuse pe post de ucigaşă, condusă în lanţuri către celule Iar înainte de asta fusese ca să-şi vadă tatăl întins în Sala Zeilor, palid şi rece sub domul acesteia, cu mama ei plângând alături, iar ea uitându-se în sus, la zeii înalţi, şi ştiind că rugăciunile sale fuseseră în zadar Fu nevoită să-şi înăbuşe o parte din furia pe care o simţise atunci, care tot continuau să ardă, strângând săculeţul ce conţinea oasele de la degetele tatălui său în timp ce se uita încruntată la uşile impunătoare ale Sălii Zeilor În curte erau băieţi care se antrenau, sub cedrul măreţ Se antrenau în careu, aşa cum obişnuia şi Thorn s-o facă, în timp ce maestrul lătra ordine la cei care se străduiau să alcătuiască un zid din scuturi precar Păreau atât de tineri, acum Atât de lenţi şi de neîndemânatici De-abia îi venea să creadă că şi ea fusese la fel, când Koll o conducea într-acolo — Tu eşti Thorn Bathu? Un bărbat în vârstă stătea în colţul careului de antrenament, înfofolit într-o blană neagră şi groasă în ciuda căldurii de afară, cu o sabie scoasă din teacă pe care o ţinea în braţe Părea atât de fragil, de cocoşat şi de palid, încât, chiar şi cu cercul din aur de pe sprâncene, lui Thorn îi fu greu să-l recunoască Se grăbi să pună un genunchi în pământ, lângă Koll, uitându-se la iarbă — Eu sunt, regele meu Regele Uthil îşi drese glasul — Am auzit că ai omorât şapte oameni neînarmată şi că ai făcut, astfel, o alianţă cu Împărăteasa din Sud N-am crezut asta Miji ochii umezi în timp ce o studia de sus în jos Acum încep să cred Thorn înghiţi în sec — Au fost doar cinci oameni, regele meu — Doar cinci, zice ea! Scoase un chicotit din gât către bătrânii războinici din jurul lui Doar vreo două zâmbete fugare Chipurile celorlalţi deveneau din ce în ce mai severe Nicio realizare n-ar fi suficient de măreaţă ca s-o facă să crească în ochii lor, îşi dădu ea seama, căci era la fel de demnă de dispreţ pentru ei la fel ca întotdeauna — Îmi placi, fată! zise regele Ar trebui să ne antrenăm împreună Deci se putea antrena cu el, atât timp cât nu era nevoită să lupte pentru el Thorn îşi coborî privirea, în caz că şi-ar fi putut lăsa furia să iasă la iveală şi să facă o vizită în temniţele citadelei pentru a doua oară — Ar fi o mare onoare, reuşi ea să spună Uthil fu copleşit de un acces de tuse, după care-şi trase mantia mai strâns pe umeri — Odată poţiunile Preotului meu şi-ar fi făcut efectul şi aş fi reuşit să înving boala Jur că fierturile alea cu gust de bălegar doar mă slăbesc mai tare — Părintele Yarvi este un vindecător tare iscusit, regele meu, zise Thorn Aş fi murit fără înţelepciunea sa — Aşa-i, murmură Uthil, privind în depărtare Sper ca înţelepciunea lui să aibă efect şi pentru mine Trebuie să merg în Nord, să le predau vanstermanilor o lecţie Cel Care Frânge Săbiile are întrebări pentru noi Vocea îi scăzuse la un şuierat greoi Care ar trebui să fie răspunsul nostru? — Oţelul! şuieră Thorn, şi ceilalţi războinici din jurul regelui murmurară cuvântul într-un singur glas Mâna palidă a lui Uthil tremura în timp ce-şi trăgea sabia mai aproape, iar Thorn nu se gândise că s-ar fi putut antrena cu regele atât de curând — Oţelul! şuieră el, aranjându-şi haina de blană, cu ochii-i umezi fixaţi asupra băieţilor din careul de antrenament, de parcă ar fi uitat că se afla şi Thorn acolo — Părintele Yarvi aşteaptă, murmură Koll O condusese prin iarbă, într-o sală plină de umbre şi pe un şir lung de trepte, pe care cizmele lor hârşâiră prin întuneric, în timp ce strigătele scoase de băieţii care se antrenau se pierdeau încet-încet — Brand e bine? — De unde să ştiu? se răsti Thorn, simţindu-se imediat vinovată Îmi pare rău Sper că este — Tu şi cu el Koll îi aruncă o privire fugară, din lateral Ştii tu — Nu ştiu ce suntem noi doi, se răsti ea şi un alt acces de furie şi un nou fior de vinovăţie se iviră Scuze — Eşti plictisită — Sunt lipsită de activitate, mârâi ea, în timp ce faptele măreţe sunt realizate chiar acum Dispoziţia îi fusese mizerabilă în ultimele zile, iar batjocura războinicilor lui Uthil nu fusese deloc de ajutor Nu putea face nimic, decât să se îngrijoreze Să-şi facă griji că Brand nu o va mai dori când se va întoarce sau că ea nu îl va mai dori când el se va întoarce sau că el nu se va mai întoarce deloc Avea mai multe îndoieli şi frustrări ce se roteau cu rapiditate în jurul ei decât atunci când se culcase cu el, însă nu putea face nimic în privinţa asta — Bărbaţi afurisiţi, murmură ea Ne-ar fi mai bine fără ei — Ce-am făcut? întrebă Koll — Tu nu contezi Rânji la el şi-i ciufuli părul Încă O uşă grea se deschise scârţâind, dezvăluind o peşteră a minunilor O cameră rotundă, prost luminată de câteva felinare pâlpâitoare, mirosind a mirodenii şi a mucezeală, plină de rafturi gemând de cărţi, de vase cu frunze uscate şi cu prafuri colorate, de ţeste de animale şi de beţe rupte, de mănunchiuri de ierburi şi de pietre cu cristale încrustate în ele Safrit stătea acolo, făcându-i semn să înainteze pe sub o altă arcadă Se aplecă aproape de ea, pentru a-i şopti — Nu-ţi face griji — Ce? — O să fie bine, orice ai hotărî Thorn se uita la ea — Acum îmi fac griji Părintele Yarvi stătea pe un taburet de lângă soba din camera din spate, având alături toiagul din metal făcut de elfi, care sclipea reflectând flăcările din sobă Safrit îngenunche atât de jos pe prag, încât aproape că atinse podeaua cu fundul, însă Thorn pufni în timp ce păşea ţanţoşă înainte — Îţi place ca oamenii să îngenuncheze în faţa ta, Părinte Yarvi? Credeam că ai renunţat la a mai deveni rege Thorn ajunse să poată cuprinde cu privirea şi restul camerei şi o văzu pe Regina Laithlin stând de partea cealaltă a sobei Rochia îi era trasă în jos, un umăr îl avea gol, iar la piept strângea o grămăjoară de blană Prinţul Druin, îşi dădu Thorn seama, moştenitorul Jilţului Negru — Pe zei! Thorn era înghesuită de regalitate prin toate colţurile Se grăbi să-şi lase un genunchi pe podea, dărâmă un vas de pe un raft cu cotul, împinse altul când îşi repezi mâna să-l prindă pe primul şi termină strângând neîndemânatică la piept lucrurile pe care le răvăşise — Îmi pare rău, regina mea N-am fost niciodată prea bună la îngenuncheat Îşi dădu seama că spusese exact acelaşi lucru şi ultima oară când se întâlniseră, pe docurile din Thoriby, înainte de plecarea Vântului din Sud, şi-şi simţi faţa arzând la fel de tare ca atunci Însă Laithlin păru să nu observe — Cei mai mulţi oameni nu sunt Făcu un gest către un taburet de lângă sobă Mai bine stai jos Thorn se aşeză, însă nici aşa nu se simţea prea confortabil Regina şi Preotul îşi dăduseră capetele pe spate şi se uitau la ea cu ochi îngustaţi, cenuşii Asemănarea dintre ei era stranie Totuşi, erau mamă şi fiu, orice jurăminte ar fi făcut el să renunţe la familie complet, în favoarea Preoţiei Se uitară amândoi la ea, într-o tăcere calmă O evaluare dublă, care o făcea pe Thorn să se simtă de mărimea unei gămălii de ac, şi, în tot acest timp, bebeluşul sugea, sugea, sugea, cu o mânuţă ieşită din blană, trăgând de o şuviţă de păr blond — Ultima oară când ne-am întâlnit, zise Laithlin, ţi-am spus că proştii se umflă în pene cu ce vor realiza, în timp ce eroii acţionează Se pare că mi-ai luat vorbele foarte în serios Thorn încercă să-şi alunge nervozitatea Poate că Thoriby-ul o fi părut mai mic după tot ce văzuse, iar faimoşii războinici nu chiar aşa de viteji după tot ce realizase ea, însă Regina de Aur părea la fel de uimitoare ca întotdeauna — Mi-am dat silinţa, regina mea — Părintele Yarvi îmi spune că ai devenit letală Îmi spune că ai ucis şase oameni din Neamul Călăreţilor în bătălia de pe Râul Interzis Că şapte oameni au venit s-o ucidă pe Împărăteasa din Sud şi că tu te-ai luptat singură cu ei, neînarmată, şi ai câştigat — Am avut ajutor Cel mai bun dintre profesori şi un om bun alături de mine oameni, chiar aşa Oameni buni, alături de mine Laithlin afişă un zâmbet extrem de subţire — Ai învăţat şi ce este umilinţa, deci — Mulţumită Părintelui Yarvi, am învăţat multe lucruri, regina mea — Povesteşte-mi despre Împărăteasa din Sud — Ei bine Thorn nu se putea gândi acum decât la ce diferenţă mare era între Împărăteasă şi Regina Laithlin Este tânără şi mică şi isteaţă — Şi generoasă Regina se uită înspre brăţara elfilor de la încheietura lui Thorn, aruncând o lumină roz, în timp ce Thorn roşea din nou — Am încercat să nu o accept, regina mea, însă — Era menită să distrugă o alianţă A ajutat la stabilirea alteia N-aş fi putut spera la o întorsătură de situaţie mai bună, mulţumită investiţiei mele Îţi doreşti să fi rămas în Primul dintre Oraşe? Thorn clipi — Eu — Ştiu că Împărăteasa ţi-a cerut să rămâi Să rămâi să o păzeşti, s-o protejezi de duşmanii ei şi s-o ajuţi să strunească destinul unei naţiuni măreţe Într-adevăr, puţini ar primi o asemenea ofertă Thorn înghiţi cu greutate — Gettlandul este casa mea — Da Şi iată-te zăcând degeaba în Thoriby, în timp ce Bunica Wexen le interzice accesul navelor noastre pe Marea Sfărâmată, vanstermanii năvălesc peste graniţă, iar o războinică faimoasă stă cu mâinile în sân, în timp ce băieţii necopţi şi moşii care de-abia se mai ţin pe picioare sunt chemaţi să lupte Soţul meu, regele, probabil că arată ca un prost în ochii tăi Ca un om care merge să-şi cosească păşunea cu o lingură, lăsându-şi coasa cea nouă şi bună să ruginească în cui Regina îi aruncă o privire fiului ei sugar Lumea e în schimbare Trebuie să se schimbe Însă Uthil e un bărbat din fier, şi fierul nu se îndoaie uşor, în toate direcţiile — Nu pare el însuşi, murmură Thorn Preotul şi regina schimbară o privire al cărei înţeles ei îi scăpa — Nu se simte bine, zise Yarvi — Şi trebuie să aline sentimentele celor mai bătrâni şi mai neînduplecaţi războinici, zise Laithlin Thorn îşi linse buze — Am făcut prea multe lucruri prosteşti ca să mai pot acuza de prostie, cu atât mai puţin un rege — Dar ţi-ar plăcea să lupţi? Thorn înălţă bărbia şi-i susţinu privirea reginei — Pentru asta sunt croită — Probabil că-ţi zgândăre mândria de războinic că eşti ignorată — Tatăl meu mi-a spus să nu devin niciodată mândră — Bun sfat! Prinţul adormise şi Laithlin îl trase de la sân şi i-l dădu lui Safrit, trăgându-şi rochia înapoi şi încheind-o — Tatăl tău a fost Păzitor Ales pentru o vreme, aşa am înţeles — Al mamei Regelui Uthil, murmură Yarvi — Ce s-a întâmplat cu el? întrebă regina, în timp ce Safrit îl legăna pe Prinţ în braţe şi gângurea cu blândeţe la el Thorn simţi greutatea săculeţului pe piept şi se mişcă stânjenită — A fost ucis într-un duel cu Grom-gil-Gorm — Cel Care Frânge Săbiile Un războinic înfricoşător Un mare duşman al Gettlandului Iar acum ne înfruntăm din nou cu el Am avut şi eu odată un Păzitor Ales, al meu — Hurik, zise Thorn L-am văzut luptând în careul de antrenament A fost un războinic redutabil — M-a trădat, rosti regina, cu privirea-i rece aţintită asupra lui Thorn A trebuit să-l ucid Ea înghiţi în sec — O — N-am mai găsit unul vrednic de a-i lua locul Urmă o tăcere lungă şi apăsată — Până acum Ochii lui Thorn se măriră Se uită la Yarvi, apoi înapoi, la regină — Eu? Yarvi îşi ridică mâna schiloadă — Nu eu Lui Thorn începu să-i bubuie inima dintr-odată — Dar eu n-am trecut niciodată testul de războinic N-am făcut niciodată jurământul unui războinic — Ai trecut teste mult mai dure, zise regina, şi singurul jurământ pe care trebuie să-l facă un Păzitor Ales este în faţa mea Thorn alunecă de pe taburet şi îngenunche la picioarele lui Laithlin, de această dată fără să mai răstoarne nimic în foc — Spune-mi cuvintele, regina mea — Eşti o tipă vitează, zise Laithlin şi se aplecă în faţă, punându-şi cu blândeţe degetele pe obrazul ei brăzdat de cicatrice Însă nu trebuie să fii nesăbuită — Ar trebui să ai grijă la ce jurăminte faci, zise Părintele Yarvi — Aceasta este o povară şi, în acelaşi timp, şi o onoare Poate o să fie nevoie să lupţi pentru mine Poate o să fie nevoie să mori pentru mine — Moartea ne aşteaptă pe toţi, regina mea Thorn nu mai trebuia să se gândească Părea lucrul cel mai corect dintre toate cele pe care le făcuse până atunci — Am visat la asta de când am putut ţine o sabie în mână Sunt pregătită Spune-mi cuvintele — Părinte Yarvi? Koll se năpusti în încăpere, roşu de nerăbdare şi cu răsuflarea complet tăiată — Nu acum, Koll — A sosit un corb! Întinse o bucată de hârtie, cu mici semne mâzgălite pe ea — Mama Scaer ne răspunde, în sfârşit Yarvi o desfăcu pe genunchi, cu ochii fulgerându-i pe deasupra semnelor Thorn privea întrebătoare Să capturezi cuvinte, aliniindu-le pe o bucăţică de nimic părea un act de magie pentru ea, la fel ca acela pe care îl făcuse Skifr în stepă — Ce spune? întrebă Laithlin — Grom-gil-Gorm acceptă provocarea Regelui Uthil Atacurile sale vor înceta până la mijlocul verii Apoi războinicii Vansterlandului şi cei ai Gettlandului se vor ciocni în bătălie, la Dintele lui Amon Yarvi întoarse hârtia şi-şi îngustă privirea — Şi ce altceva? — Cel Care Frânge Săbiile face o provocare în numele său Întreabă dacă Regele Uthil se va întâlni cu el în careu, bărbat contra bărbat — Un duel, zise Laithlin — Un duel — Regele nu este suficient de zdravăn pentru a lupta, spuse regina, aruncând o privire fiului său Preotului său Nu poate fi suficient de zdravăn pentru a lupta — Cu ajutorul Tatălui Pace, nu se va ajunge niciodată până acolo — Angrenajele tale se mişcă, Părinte Yarvi El mototoli hârtia şi o aruncă în sobă — Se mişcă — Atunci, trebuie să ne pregătim să plecăm spre Nord într-o săptămână Regina Laithlin se ridică, înaltă şi semeaţă, inteligentă şi frumoasă, iar Thorn, îngenuncheată la picioarele ei, credea că nu ar mai putea exista o femeie mai demnă de urmat ca ea — Învaţ-o cuvintele Halleby Plouase, iar focul se stinsese Dispăruse aproape totul Rămăseseră câţiva montanţi arşi şi nişte hornuri gata să se prăbuşească Restul satului Halleby era doar o grămadă de cenuşă amestecată cu noroi şi aşchii Câţiva oameni scormoneau pe acolo, în căutarea a ceva vrednic de a fi salvat, dar negăsind mai nimic Alţi câţiva se strânseseră în jurul unor brazde de pământ proaspăt săpate, cu capetele atârnând a deznădejde — Un loc amărât chiar şi în perioadele sale de glorie, murmură Brand — Iar asta nu e una dintre ele, zise Rulf Un bătrân îngenunche între dărâmăturile unei case, mânjit cu funingine şi cu părul rar fâlfâind, şi zise răguşit spre cer: — Mi-au luat fiii Mi-au luat fiii Mi-au luat fiii Din nou şi din nou — Ticălos amărât! Lui Rauk îi curgea nasul şi şi-l şterse cu dosul palmei, apoi tresări din nou când îşi ridică scutul Tresărea întruna de când plecaseră din Thoriby — Te doare mâna? întrebă Brand — Am primit o săgeată acum câteva săptămâni Mă simt bine Dar nu părea bine Arăta slab, epuizat, iar ochii săi apoşi nu mai aveau acea expresie provocatoare de dinainte Brand n-ar fi crezut în veci că-i va fi dor de acea expresie Însă îi lipsea — Vrei să-ţi ţin eu scutul pentru o vreme? O fulgerare a vechii mândrii, apoi Rauk păru că se înmoaie — Mulţumesc Îşi lăsă scutul să cadă, gemând printre dinţii încleştaţi în timp ce-şi mişca mâna în cerc — Nu prea arată ca o rană, însă, pe zei, ce doare! — Fără îndoială că deja începe să se vindece, zise Brand, aruncându-şi cel de-al doilea scut pe spate Nu părea să aibă nevoie de ele astăzi, căci vanstermanii plecaseră de mult Un lucru bun, din moment ce Hunnan nu reuşise să adune decât nişte rămăşiţe amărâte Vreo două duzini de băieţi cu echipament care nu li se potrivea, un pic mai mari decât Koll şi mult mai puţin folositori, holbându-se la dezastrul mistuit de foc cu ochi mari şi speriaţi O mână de bărbaţi vârstnici, dintre care unul fără niciun dinte-n gură, altul fără păr pe cap, un al treilea cu o sabie pătată de rugină de la mâner şi până la vârful bont Apoi mai erau şi cei răniţi Rauk, un băiat care pierduse un ochi şi care acum avea acoperit găvanul cu nişte bandaje prin care rana supura încontinuu, un altul cu un picior bolnav, care-i încetinise tot drumul, şi Sordaf, cu care nu era nimic în neregulă, din ce-şi dădea Brand seama Doar că era la fel de prost ca întotdeauna, normal Îşi dezumflă obrajii şi scoase un oftat ostenit O părăsise pe Thorn Goală În patul lui Fără nicio haină pe ea Pentru asta Zeii ştiau că luase o mulţime de decizii greşite, însă aceasta probabil că era cea mai proastă Afurisit să fie, stătea în lumină, în loc să stea întins la căldură Rauk îşi masa umărul cu o mână palidă — Sper că se va vindeca în curând Nu pot sta în zidul de scuturi cu un braţ rănit Ai stat în zid? Ar fi fost o înţepătură în această întrebare, mai demult, însă acum în voce nu i se mai simţea decât teamă — Am stat, pe Râul Interzis Ar fi fost un motiv de mândrie în asta, odată, însă acum Brand nu se putea gândi decât la senzaţia avută când pumnalul se împlântase în carne, aşa că avea şi el o umbră de teamă în glas când vorbi — Ne-am luptat cu cei din Neamul Călăreţilor acolo Sincer, nu ştiu de ce, dar ne-am luptat cu ei Tu? — Am stat O încăierare cu nişte vanstermani, cu câteva luni în urmă Rauk fornăi din nou, amândoi molfăind amintiri al căror gust le displăcea amândurora — Ai ucis pe cineva? — Am ucis, spuse Brand, gândindu-se gândi la chipul celuilalt bărbat, încă foarte proaspăt în minte Tu? — Am ucis, zise Rauk, uitându-se încruntat în pământ — Thorn a ucis şase! Brand o spuse mult prea tare şi mult prea voios, însă era disperat să vorbească despre orice altceva decât despre participarea lui la asta — Ar fi trebuit s-o vezi luptând! Mi-a salvat viaţa — Unii oameni au asta în sânge, replică Rauk, cu ochii apoşi încă pironiţi în pământ Mie mi se pare că cei mai mulţi încearcă doar să se descurce, aşa cum pot şi ei Brand privi încruntat către cenuşa ce fusese înainte un sat Care fusese viaţa unor oameni — Să fii războinic nu înseamnă doar înfrăţire şi bătăi pe spate, nu? — Nu e ca în cântece — Nu Brand îşi trase cele două scuturi mai sus pe umăr Nu, nu este — Mi-au luat fiii Mi-au luat fiii Mi-au luat fiii Maestrul Hunnan vorbise cu o femeie care scăpase când veniseră vanstermanii Acum el venea spre ei cu degetul mare de la mâna cu care ţinea sabia împins sub centură, cu părul cenuşiu fâlfâind în vânt şi cu o încruntătură şi mai aprigă pe chip — Au năvălit la apusul soarelui, acum două zile Ea crede că au fost două duzini, însă nu e sigură şi eu cred că au fost mai puţini Aveau câini cu ei Au ucis doi bărbaţi, au luat zece ca sclavi şi cinci sau cam aşa ceva erau bolnavi sau bătrâni, aşa că i-au lăsat să ardă în case — Pe zei! şopti unul dintre băieţi şi făcu un semn de închinăciune în dreptul pieptului Hunnan miji ochii — Asta înseamnă războiul, băiete La ce te-ai aşteptat? — Deci au dispărut deja de două zile Brand îşi plimbă privirea pe deasupra bărbaţilor mai în vârstă, după care şi-o mută asupra băiatului cu piciorul bolnav — Şi noi nu suntem cea mai rapidă echipă văzută vreodată Acum n-o să-i mai ajungem din urmă — Nu Hunnan strângea din fălci în timp ce privea spre nord cu ochi duri Înspre Vansterland — Însă nici nu putem lăsa asta să treacă Nu departe de aici se află un sat de-al vanstermanilor Chiar peste râu — Rissentoft, zise Sordaf — Îl ştii? Ridică din umeri — Are o piaţă de oi foarte bună Obişnuiam să duc miei acolo cu unchiul meu, primăvara Ştiu un vad în apropiere — N-o să fie supravegheat? întrebă Brand — Noi nu-l supravegheam — Atunci, acolo vom merge Hunnan trase de mânerul sabiei, scoţând-o din teacă, după care o împinse la loc Traversăm prin acest vad şi ne îndreptăm spre Rissentoft Mişcaţi-vă cururile slăbănoage! Şi puse capul în pământ şi începu să meargă Brand se grăbi după el, vorbind încet, nedorind să-l contrazică în faţa celorlalţi, căci şi aşa aveau destule dubii — Maestre Hunnan, aşteaptă Dacă a fost greşit ce ne-au făcut ei, cum să fie corect dacă le-o facem noi lor? — Dacă nu putem răni păstorii, trebuie să rănim turma — Nu oile au făcut asta, nici păstorii Războinicii au făcut-o — Acesta e războiul, zise Hunnan, mişcând din buze Ce-i corect nu are nimic de-a face cu asta Regele Uthil a spus că oţelul este răspunsul, aşa că oţelul trebuie să fie Brand făcu un semn cu mâna înspre supravieţuitorii prăpădiţi ce scormoneau printre dărâmăturile caselor — N-ar trebui să rămânem şi să-i ajutăm? La ce-o să ne ajute dacă dăm foc unui sat doar pentru că-i pe partea cealaltă a râului Hunnan se întoarse spre el — Ar putea ajuta următorul sat sau pe cel de dincolo de el! Suntem războinici, nu doici! Ai primit o a doua şansă, băiete, însă, în cele din urmă, încep să cred că am avut dreptate prima oară şi că ai în tine mai mult din Tatăl Pace decât din Mama Război Privind în urmă, la rezultatele făcute de Mama Război, Brand se întrebă dacă ăsta era un lucru rău — Dacă familia ta ar fi fost ucisă aici, ai? Casa ta arsă? Sora ta, făcută sclava vreunui vansterman? Ai mai fi de partea răzbunării? Brand privi peste umăr, la ceilalţi băieţi, ce-i urmau cu paşi ezitanţi Apoi scoase un oftat şi-şi aşeză mai bine cele două scuturi — Mda, zise el Bănuiesc că da Însă nu vedea ce lucru bun se realiza cu asta Foc — Cred că am nevoie de o nouă sabie Şi Thorn aruncă zăngănind pe masă sabia tatălui ei Rin mai frecă o dată sabia la care lucra cu piatra de lustruit şi privi la ea încruntată: — Îmi pare cunoscută — Speram ca răspunsul tău să fie unul diferit — Pentru că te-ai culcat cu fratele meu? — Pentru că urmează o bătălie, iar Regina Laithlin îşi doreşte ca Păzitorul ei Ales să fie înarmat cum trebuie Rin lăsă deoparte piatra de lustruit şi se îndepărtă, plesnind din palme pentru a se curăţa de praf — Păzitorul Ales al Reginei? Tu? Thorn înălţă bărbia şi îi întoarse privirea — Eu Stătură aşa pentru ceva timp sau, cel puţin, aşa li se păru Apoi Rin luă sabia lui Thorn, o întinse, îi frecă mânerul banal cu degetul mare şi-o lăsă jos — Dacă Regina Laithlin a zis aşa, atunci aşa e — Aşa zic şi eu, spuse Thorn — O să ai nevoie de nişte os — Pentru ce? — Ca să se amestece cu fierul şi să rezulte oţel Rin arătă cu capul înspre lama strălucitoare prinsă pe banc, sub care se strânsese pulbere de oţel cenuşiu Pentru aceea am folosit oase de la un şoim Însă am folosit şi oase de lup De urs Dacă o faci cum trebuie, prinzi spiritul animalului în lamă Aşa că alege ceva puternic Ceva mortal Care înseamnă ceva pentru tine Thorn se gândi la asta un moment, apoi îi veni o idee şi începu să zâmbească Părea ceva normal Scoase săculeţul de la gât şi împrăştie micile grămăjoare netede şi gălbui pe tăblia mesei Le purtase destul timp Era momentul să le dea o întrebuinţare mai bună — Ce zici de oasele unui erou? Rin înălţă din sprâncene auzind-o — Chiar şi mai bine Se opriră într-un luminiş presărat cu cenuşă de lângă râu, în care se afla un cerc din pietre înnegrit de parcă în el ar fi ars focul focurilor Rin îşi trase jos de pe umăr sacul umflat cu scule — Am ajuns — Chiar a fost necesar să venim tocmai aici? Thorn aruncă jos sacii cu cărbune, întinzându-şi spatele şi ştergându-şi transpiraţia de pe faţă cu antebraţul — Nu vreau să-mi fure cineva secretele Apropo de asta, dacă spui cuiva ce s-a petrecut aici, va trebui să te omor Rin îi aruncă o lopată lui Thorn Acum, sari în râu şi scoate nişte argilă Thorn îi aruncă pieziş o privire încruntată, sugându-şi gaura lăsată de dintele lipsă — Încep să cred că Skifr era un profesor mai indulgent — Cine este Skifr? — Nu contează Se bălăci în apă până la brâu, o apă atât de rece că o făcu să icnească în ciuda căldurii de vară, şi se puse pe săpat în fundul apei, smulgând bucăţi de argilă şi aruncându-le pe mal cu lopata Rin avea cu ea un vas în care pusese câteva bucăţi de minereu de fier închis la culoare, plus cenuşa neagră a oaselor tatălui lui Thorn, câteva fire de nisip şi două mărgele din sticlă, după care începu să ungă cu argilă în jurul capacului, sigilându-l — Pentru ce este sticla? întrebă Thorn — Ca să elimine impurităţile din fier, murmură Rin, fără să privească în sus Cu cât putem încinge mai tare cuptorul, cu atât mai pur va ieşi oţelul şi mai puternică lama — Cum ai învăţat asta? — Am fost ucenica unei femei-fierar pe nume Gaden I-am urmărit pe alţii Am discutat cu vânzători de săbii din josul Râului Divin Rin se bătu uşor în cap şi lăsă acolo o urmă de argilă Restul l-am dedus singură — Eşti o fată deşteaptă, nu-i aşa? — Când vine vorba de oţel Rin aşeză cu grijă ulciorul cu argilă în interiorul acelui cerc din pietre Acum, înapoi în râu Aşa că Thorn pleoscăi iar dârdâind în apa râului, în timp ce Rin construia cuptorul Stivui înăuntru cărbune şi pe margine pietre, pe care le lipi unele de altele cu argilă până ce rezultă ceva ce semăna cu o casă având un mic dom deasupra, înaltă până la piept, cu o deschizătură în partea de jos — Ajută-mă să-l etanşeizez Rin săpă cu mâna în argilă, alături de Thorn, realizând un strat gros pe partea din afară a cuptorului — Cum este? Să fii un Păzitor ales? — Am visat la asta toată viaţa, zise Thorn, gâfâind Şi nu mă pot gândi la altcineva pe care l-aş servi cu mai mare plăcere decât pe Regina Laithlin Rin încuviinţă din cap — Doar nu o numesc degeaba Regina de Aur — Este o mare onoare — Fără discuţie Însă cum este? Thorn se aplecă — Până acum, plictisitor De când am făcut jurământul, mi-am petrecut cea mai mare parte din timp în casa finanţelor, încruntându-mă la negustorii care-i cer favoruri ce ar putea fi la fel de uşor cerute şi într-o limbă străină, necunoscută mie — Te întrebi dacă n-ai făcut o greşeală? spuse Rin, adunând iar o mână de noroi gri — Nu, se răsti Thorn, după care, în timp ce lipea mai multă argilă mocirloasă în crăpături, adăugă: Poate N-ar fi chiar prima oară — Nu eşti chiar aşa de dură precum pari, nu? Thorn trase adânc aer în piept — Cine este? Rin suflă uşurel asupra lopeţii cu cărbuni aprinşi, care se încinseră, devenind strălucitori, după care se aşeză pe burtă şi-i împinse adânc în gura cuptorului, umflându-şi obrajii pentru a sufla tare, din nou şi din nou În sfârşit, se ridică şi se lăsă pe călcâie, privind focul ce învăluia cărbunii şi scotea flăcări portocalii prin deschizătură — Ce s-a întâmplat între tine şi Brand? întrebă ea Thorn ştia că va fi întrebată, însă asta n-o făcu să-i vină mai uşor — Nu ştiu — Nu este o întrebare chiar complicată, nu? — N-ai crede — Ei bine, ai terminat cu el? — Nu, zise Thorn, surprinsă şi ea de vehemenţa tonului — A spus el că a terminat cu tine? — Ştim amândouă că Brand nu este chiar priceput la spus lucruri Însă n-aş fi surprinsă Nu sunt chiar cineva la care visează bărbaţii, nu? Rin o privi încruntată — Bănuiesc că diferite tipuri de bărbaţi visează la diferite tipuri de lucruri La fel cum fac şi diferitele tipuri de femei — Ar fi putut totuşi să nu fi fugit chiar atât de repede, nu? — Îşi dorea de mult să devină războinic Acum a fost şansa lui — Aşa-i Thorn trase aer în piept cu putere Am crezut că va fi mai simplu după ce ştii tu — Şi n-a devenit? Thorn se scărpină în capul ras, pipăindu-şi cicatricea din părul ţepos — Nu, afurisit să fie, nu a devenit mai simplu! Nu ştiu ce-am făcut, Rin Îmi doresc să ştiu, dar nu ştiu N-am fost niciodată bună la nimic, decât la luptă — Nu ştii niciodată Ai putea să descoperi că ai talent la apăsatul foalelor Rin le lăsă să cadă lângă gura cuptorului — Când ai o greutate de ridicat, murmură Thorn în timp ce îngenunchea, mai bine te apuci s-o ridici decât să te plângi Şi scrâşni din dinţi, făcând acele foale să şuiere până când începură s-o doară umerii, s-o ardă pieptul şi vesta să i se ude de transpiraţie — Mai tare, zise Rin Mai fierbinte Începu să îngâne rugăciuni, uşor şi încet, către Cel Care Stârneşte Flacăra, către Cea Care Izbeşte Nicovala, către Mama Război şi către Mama Corbilor, de asemenea, cea care adună morţii şi care face din mâna deschisă un pumn Thorn munci până când gura cuptorului începu să arate ca o poartă către infern în întunericul care se pogora peste ele, ca o gură de dragon în lumina amurgului Munci până când, chiar dacă ajutase la căratul unei corăbii în ambele sensuri peste ţinuturile înalte, nu mai fu sigură dacă nu cumva acum se spetise mai tare decât atunci Rin pufni — Dă-te la o parte, ucigaşo, îţi arăt eu cum se face Şi începu şi ea să lucreze la foale, calm, puternic şi constant, la fel ca fratele ei la vâslă Cărbunii străluciră şi mai tare în timp ce stelele apărură pe cer, deasupra lor, iar Thorn murmură o rugăciune a ei, o rugăciune către tatăl ei, în timp ce se căuta cu mâna la gât, după săculeţul cu oasele lui, care acum erau amestecate în oţel, ceea ce i se păru normal Pleoscăi iar în râu şi bău apă, udă până la piele, după care sări afară şi-i luă locul lui Rin, imaginându-şi că foalele sunt capul lui Grom-gil-Gorm, din nou şi din nou, până când sfârşi epuizată de munca la cuptor şi leoarcă de transpiraţie În sfârşit, începură să lucreze împreună, fiecare în câte o parte, în timp ce căldura îi apăsa faţa lui Thorn ca o mână uriaşă, flăcări albăstrii-roşiatice pâlpâind şi ieşind din deschizătură, amestecate cu fum ce se strecura în valuri prin crăpăturile din părţile laterale ale cuptorului astupate cu argilă, şi scântei ce pluteau în sus, în noapte, către Tatăl Lună ce stătea mare, gras şi alb deasupra copacilor Chiar când lui Thorn i se părea că pieptul îi era pe cale să explodeze şi că braţele îi puteau sări afară din umeri, Rin zise „suficient“ şi amândouă se trântiră pe spate, mânjite cu funingine şi gâfâind din greu — Şi acum, ce? — Acum aşteptăm să se răcească, zise Rin şi scoase din sac o sticlă lunguiaţă, pe care o destupă Şi ne abţiguim Trase o înghiţitură lungă, în timp ce gâtul mânjit de funingine i se mişca în sus şi-n jos, după care îi întinse sticla lui Thorn, ştergându-se la gură — Cunoşti calea către inima unei femei Thorn închise ochii, simţind mirosul berii bune, al cărei gust îl şi testă imediat, înghiţind berea şi plescăind satisfăcută din buzele-i uscate Rin ţinea lopata deasupra dogorii pâlpâinde din vârful cuptorului, aruncând şuncă pe metalul încins — Ai o mulţime de talente, nu? — Am făcut câteva tipuri de munci la viaţa mea Rin sparse câteva ouă deasupra lopeţii, care începură să sfârâie instantaneu — Se pregăteşte să înceapă o bătălie, deci? — Aşa se pare La Dintele lui Amon Rin presără şi sare — Va lupta şi Brand acolo? — Cred că amândoi vom lupta Totuşi, Părintele Yarvi are alte idei Ca de obicei — Am auzit că este un bărbat foarte şiret — Fără îndoială, însă nu-şi împarte isteţimea şi cu alţii — Aşa au tendinţa să facă oamenii foarte şireţi, zise Rin, întorcând şunca uşor cu ajutorul unui cuţit — Gorm i-a lansat o provocare Regelui Uthil pentru a rezolva problema — Un duel? N-a mai existat vreun mânuitor de sabie mai înzestrat decât Uthil, aşa-i? — Nu când e în formă maximă Dar este departe de forma lui maximă — Am auzit un zvon, cum că ar fi bolnav Rin trase lopata de pe cuptor şi se aşeză pe genunchi, lăsând lopata între ele şi făcând-o pe Thorn să-i plouă în gură de la mirosul de carne şi de ouă — L-am văzut ieri în Sala Zeilor, zise Thorn Încerca să pară că este făcut din fier, însă, în ciuda iscusinţei lui Yarvi când e vorba de plante, jur, de-abia putea să stea în picioare — Nu sună prea bine, având în vedere bătălia care urmează Rin scoase şi o lingură, pe care i-o întinse lui Thorn — Nu Nu sună prea bine Începură să înfulece şi, după toată munca, Thorn nu era sigură dacă mâncase vreodată ceva mai gustos — Pe zei, zise ea cu gura plină, o femeie care poate găti ouă şi face săbii cu aşa măiestrie şi care mai aduce şi bere fină cu ea? Dacă nu merge treaba cu Brand, mă mărit cu tine Rin pufni — Dacă băieţii vor arăta în continuare la fel de mare interes ca până acum, atunci te consider o partidă bună Râseră amândouă de asta, mâncară şi se abţiguiră puţin, în timp ce cuptorul încă le mai încălzea chipurile — Sforăi, ştiai? Thorn se trezi brusc, frecându-se la ochi, pe când Soarele Mamă îşi făcea apariţia pe cerul ca de piatră — Au mai comentat şi alţii Rin începu să spargă cuptorul în bucăţi cu un ciocan, iar Thorn dădu la o parte cărbunii fumegând, ţinându-şi mâna la ochi, căci o briză iritantă răscolea tăciunii şi făcea cenuşa să se ridice în rotocoale Rin introduse înăuntru nişte cleşti şi trase afară vasul din materia încălzită, care căpătase o culoare galbenă Îl aşeză pe o piatră netedă, îl sparse în bucăţi, îndepărtând pulberea albă şi scose ceva din el, la fel cum scoţi un miez de nucă din coajă Oţelul amestecat cu oasele tatălui ei, strălucind roşu-închis, nu mai mare decât un pumn — Arată bine? întrebă Thorn Rin îl ciocăni, îl răsuci pe toate părţile şi în cele din urmă zâmbi — Da Arată bine Rissentoft În cântece, gettlanderii lui Angulf Copită-Despicată s-au năpustit asupra vanstermanilor precum şoimii din înaltul cerului la ceas de seară Adunăturile Maestrului Hunnan se năpustiră asupra satului Rissentoft precum o turmă de oi pe un şir de trepte abrupte Băiatul cu piciorul beteag de-abia mai era în stare să meargă când ajunseră la râu, aşa că-l lăsară epuizat şi amărât pe malul sudic Ceilalţi se udară până la piele trecând prin vad, iar scutul unui băiat fu luat de curent şi dispăru la vale Apoi se rătăciră într-o negură de după-amiază, aşa că era deja aproape de lăsarea întunericului când, obosiţi, bocănind şi mormăind, intrară împleticindu-se în sat Hunnan îl plesni pe un băiat după ceafă ca să facă linişte, după care îi împărţi prin gesturi şi-i trimise să se furişeze în grupuri de câte cinci pe uliţe sau să se târască pe burtă pe pământul tare dintre cocioabe — Stai aproape! şuieră Brand către Rauk, care se strecura în spatele lui, cu scutul atârnând şi arătând mai palid şi mai obosit ca oricând — Locul e gol, mârâi bătrânelul fără dinţi, şi se părea că are dreptate Brand se lipi de un perete şi aruncă o privire printr-o uşă ce atârna deschisă Nici măcar un câine nu se mai zărea pe-acolo În afară de miasma sărăciei, o aromă cu care era din cale-afară de obişnuit, locul era abandonat — Probabil că ne-au văzut venind, murmură el Bătrânul înălţă o sprânceană — Crezi? — Am găsit unul aici! se auzi un strigăt speriat şi Brand o rupse la fugă, precipitându-se pe după un colţ al unei cocioabe din nuiele, cu scutul ridicat Un bătrân stătea în uşa unei case, cu mâinile ridicate în sus Nu era o casă mare sau una frumoasă Era doar o casă Bătrânul avea cocoaşă şi-şi ţinea părul cenuşiu şi împletit în codiţe într-o parte şi în alta a feţei, aşa cum obişnuiau vanstermanii să îl poarte Trei băieţi de-ai lui Hunnan stăteau în semicerc în jurul lui, cu suliţele paralel cu pământul — Nu sunt înarmat, zise el, ridicând mâinile şi mai sus Avea un anumit tremur al mâinilor, şi Brand nu prea putea să-l învinovăţească pentru asta — Nu vreau să mă lupt — Unii dintre noi nu vor, spuse Hunnan, păşind printre băieţi cu sabia scoasă din teacă Dar, câteodată, o luptă ne găseşte pe noi, orice ar fi — N-am nimic din ce aţi dori voi, zise bătrânul, privindu-i nervos în timp ce se adunau în jurul lui Vă rog! Nu vreau să-mi daţi foc la casă Am construit-o cu soţia mea — Ea unde este? întrebă Hunnan Bătrânul înghiţi în sec, făcând ca gâtlejul acoperit de o mirişte cenuşie să i se mişte în sus şi-n jos — A murit iarna trecută — Şi ceilalţi oameni din Halleby? Crezi că ei şi-ar fi dorit să le fie incendiate casele? — Îi cunoşteam pe cei din Halleby Bărbatul se linse pe buze N-am avut nimic de-a face cu aia — Totuşi, nu eşti deloc surprins de ce s-a întâmplat, nu-i aşa? Hunnan îl lovi cu sabia Îi provocă o tăietură adâncă pe mână, iar el ţipă, se clătină şi se apucă de tocul uşii în cădere — Au! zise unul dintre băieţi Hunnan păşi în faţă cu un mârâit şi-l izbi pe bătrân în partea din spate a capului, scoţând un sunet de buştean despicat Bătrânul se rostogoli, zvârcolindu-se, cu limba ieşită din gură, ţeapănă Apoi rămase nemişcat, în timp ce sângele împrăştiat pe intrarea din piatră începu să se scurgă pe runele zeilor ce vegheau asupra casei Aceeaşi zei care vegheau asupra caselor din Thoriby Se părea că în acel moment nu vegheau nimic Brand se holba înfrigurat Se petrecuse atât de repede, că nu avusese timp să facă nimic Nu avusese timp nici să se gândească dacă îşi dorea sau nu să oprească pe cineva Doar se întâmplase, şi acum stăteau cu toţii şi se uitau Se întâmplase şi nu mai era cale de întoarcere — Răspândiţi-vă, zise Hunnan Căutaţi prin case, apoi daţi-le foc Daţi-le foc la toate! Bătrânul chel clătină din cap, auzindu-l, iar Brand simţi că-l ia cu rău, însă făcură ce li se ceruse — Eu voi rămâne aici, zise Rauk, aruncându-şi scutul jos şi aşezându-se pe el Brand se repezi cu umărul în cea mai apropiată uşă şi îngheţă O încăpere joasă, aproape la fel ca odaia pe care o împărţise cu Rin, în care găsi o femeie lipită de sobă O femeie slăbănoagă, într-o rochie jegoasă, cu vreo doi ani mai în vârstă decât Brand, aprecie el Se ridică, sprijinindu-se cu o mână de perete, uitându-se la el, respirând greoi Speriată de moarte, bănuia el — Eşti bine? strigă Sordaf de afară — Îs, zise Brand — Ei, afurisit să fiu! rânji băiatul cel grăsan în timp ce-şi vâra capul pe sub pragul de sus al uşii Nu chiar goală, după cum văd Desfăcu o funie, tăie o bucată din ea cu un cuţit şi i-o dădu lui Brand — Bănuiesc că vei obţine un preţ bunicel, ticălos norocos ce eşti — Aşa-i, zise Brand Sordaf ieşi afară, clătinând din cap — În război contează norocul, jur că da Femeia nu vorbi şi nici el n-o făcu Brand îi legă funia în jurul gâtului, nici prea strâns, nici prea lejer, iar ea nici măcar nu tresări Înnodă bine celălalt capăt în jurul încheieturii sale, simţindu-se tot timpul amorţit şi ciudat Asta era ce făceau ceilalţi războinici în cântece, nu? Luau sclavi? Nu părea a fi un lucru bun pentru Brand Nici măcar pe-aproape Însă, dacă n-ar fi luat-o el, ar fi luat-o ceilalţi Asta era ceea ce făceau războinicii Afară, deja dădeau foc la case cu ajutorul făcliilor Femeia scoase un fel de geamăt când îl văzu pe bătrân mort Şi un altul când acoperişul din paie al bordeiului său luă foc Brand nu ştia ce să-i spună, ei sau altcuiva, iar el era obişnuit să păstreze tăcerea, aşa că nu spuse nimic Unul dintre băieţi avea obrajii brăzdaţi de lacrimi în timp ce dădea foc la case, însă le dădea foc oricum Curând, aerul se umplu de mirosul incendiilor, lemnul pocnind şi pârâind pe măsură ce focul îşi făcea de cap şi paiele arse pluteau în întuneric — Care-i scopul acestor lucruri? murmură Brand Însă Rauk nu făcea decât să-şi frece umărul — O sclavă Sordaf scuipă cu dezgust Şi câţiva cârnaţi O pradă nu prea consistentă — N-am venit pentru pradă, zise Maestrul Hunnan, cu o încruntătură aprigă Am venit să facem ce se cuvine Iar Brand stătu drept, ţinând o funie legată în jurul gâtului unei femei, şi privi un sat arzând Mâncară în tăcere pâine veche, întinşi pe pământul rece Încă se aflau în Vansterland şi nu-şi permiteau să facă focul, fiecare om singur cu gândurile sale, cu toţii străini unul pentru celălalt, în întuneric Brand aşteptă prima geană de lumină a dimineţii, fâşii cenuşii printre norii negri de deasupra lor Nu că ar fi reuşit să doarmă vreun pic, în orice caz Continuase să se gândească la bătrân Şi la băiatul care plângea în timp ce dădea foc la acoperişuri Continuase să o asculte cum respira pe femeia care acum era sclava lui, proprietatea lui, fiindcă îi pusese o funie în jurul gâtului şi-i dăduse foc la casă — Ridică-te! şuieră Brand, iar ea se ridică încet Nu-i putea zări chipul, însă umerii lăsaţi, de parcă nimic nu mai conta, spuneau totul Sordaf era de pază acum şi-şi sufla în mâinile-i grăsune şi le freca una de alta, după care sufla din nou în ele — Facem câţiva paşi, zise Brand, indicând cu capul în direcţia unor copaci din apropiere Sordaf rânji la el — Nu pot spune că te învinovăţesc Noaptea este rece Brand îi întoarse spatele şi începu să meargă, trăgând de funie şi simţind-o pe femeie urmându-l Merseră pe sub copaci şi prin desiş, fără să rostească niciunul vreun cuvânt, vreascurile pârâind sub cizmele lui Brand, până când lăsară tabăra mult în urmă O bufniţă ţipă pe undeva şi el o trase pe femeie în tufăriş, aşteptând, însă acolo nu se afla nimeni Nu era sigur cât le luase să ajungă în partea mai îndepărtată a pădurii, însă Soarele Mamă era o pată cenuşie la est când ieşiră dintre copaci Scoase pumnalul făcut de Rin pentru el şi tăie cu grijă funia din jurul gâtului femeii — Pleacă, acum, zise el Ea doar stătea şi se uita Îi arătă cu degetul într-o direcţie: — Pleacă Ea făcu un pas, apoi se uită în spate, mai făcu unul, de parcă se aştepta la vreo păcăleală El rămase nemişcat — Mulţumesc, şopti ea Brand tresări — Nu merit mulţumiri Doar pleacă Ea o luă la fugă O urmări alergând în direcţia din care veniseră, prin iarba udă, în jos, pe panta lină În timp ce Soarele Mamă se căţăra pe cer, putu vedea Rissentoftul în depărtare, o pată de culoare pe pământ, încă fumegând Se gândi că probabil o fi fost destul de asemănător cu Halleby-ul înainte ca războiul să înceapă Iar acum arătau din nou la fel, amândouă Lacuri îngheţate Alaiul regelui se opri în burniţa care cădea asupra taberei, o mie de focuri de tabără răspândite sub cerul întunecat, făclii ca nişte punctuleţe clipind în vale în timp ce războinicii Gettlandului se adunau Thorn sări jos şi îi oferi reginei mâna Nu că Laithlin avea nevoie de ajutor, că doar era o călăreaţă de două ori mai bună decât Thorn Însă Thorn era disperată să se facă folositoare În cântece, Păzitorii Aleşi îşi protejau reginele de asasini sau transmiteau mesaje secrete, ajungând până în mijlocul pericolului, sau luptau în dueluri de care atârna soarta naţiunilor Probabil că deja ar fi trebuit să înveţe până acum să nu ia cântecele prea în serios Se trezi că rătăceşte pierdută printre legiunile de sclavi şi de servitori în permanentă mişcare, târându-se în urma Reginei de Aur ca o coadă după o cometă, zăpăcind-o cu o sută de întrebări la care ea, indiferent dacă avea grijă de moştenitorul tronului sau nu, avea întotdeauna răspunsuri O fi stat Regele Uthil în Jilţul Negru, însă, după câteva zile petrecute în compania lui Laithlin, pentru Thorn deveni clar ca bună ziua cine conduce de fapt Gettlandul Nu mai exista nici urmă din familiaritatea plăcută pe care o avusese cu Vialine Fără discuţii sincere sau cereri să i se adreseze reginei pe numele mic Laithlin avea de două ori vârsta lui Vialine şi încă un pic: soţie şi mamă, negustor neîntrecut, stăpâna unei gospodării întinse, la fel de frumoasă şi de şireată pe cât de mult dădea dovadă de un autocontrol desăvârşit Era tot ce şi-ar fi dorit o femeie să fie şi încă puţin pe deasupra Tot ce nu era Thorn — Mulţumirile mele, murmură ea, apucându-i mâna lui Thorn şi făcând până şi săritul din şa să pară graţios — Nu-mi doresc decât să slujesc Laithlin nu-i dădu drumul la mână — Nu Tu nu te-ai născut pentru a asista la întâlniri prăfuite şi pentru a număra monede Tu vrei să lupţi Thorn înghiţi în sec — Acordă-mi o şansă — Destul de curând Laithlin se aplecă mai aproape, strângând-o tare de mână pe Thorn Un jurământ de credinţă are şi un revers Am uitat asta o dată şi nu voi mai repeta greşeala Noi două ar trebui să facem fapte măreţe împreună Fapte despre care să se cânte — Regele meu? întrebă Părintele Yarvi îngrijorat Uthil se clătina de la efortul descălecării şi acum se rezema greoi de preotul său, palid ca o fantomă, cu pieptul ridicându-i-se în timp ce se sprijinea de sabia pe care o ţinea strâns în mână — Vom vorbi mai târziu, zise Laithlin, dându-i drumul la mână lui Thorn — Koll, pune apa la fiert! strigă Părintele Yarvi Safrit, adu-mi plantele! — L-am văzut pe omul ăla mergând o sută de mile printre gheţuri şi nu s-a clătinat niciodată, zise Rulf, stând alături de Thorn cu braţele încrucişate Regele nu se simte bine — Nu Thorn îl urmări pe Uthil cum se îndrepta clătinându-se spre cort, cu un braţ petrecut pe după umerii preotului său — Şi cu bătălia asta care se apropie Mare ghinion, să ştii! — Părintele Yarvi nu crede în ghinion — Eu nu am încredere în cârmaci, iar ei tot nu mă lasă în pace, chiar şi aşa Rulf chicoti, auzind-o — Cum mai e mama ta? Thorn se uită la el încruntată — Nefericită din cauza alegerilor mele, ca de obicei — Încă mai sar scântei în confruntările voastre? — Dacă tot întrebi, nici pe departe pe cât eram noi două obişnuite — Poftim? Bănuiesc că una dintre voi s-a mai maturizat un pic între timp Thorn miji ochii — Poate că una din noi are un războinic bătrân şi înţelept care s-o înveţe virtuţile familiei — Toată lumea ar trebui să fie norocoasă aşa ca tine Rulf îşi aţinti privirea în pământ, scărpinându-se în barbă M-am gândit că poate aş putea să-i fac o vizită — Îmi ceri mie permisiunea? — Nu Dar totuşi mi-ar plăcea s-o am Thorn ridică din umeri a neajutorare — Departe de mine intenţia de-a interveni între doi tineri îndrăgostiţi — Sau de mine Rulf îi aruncă o privire complice peste umăr, uitându-se la ea pe sub sprâncene Pentru asta o să dispar uşor înspre vest, cred Thorn se întoarse şi-l văzu pe Brand venind spre ea Sperase că va reuşi să dea cu ochii de el, însă imediat ce-l văzu deveni foarte nervoasă De parcă ar fi păşit pentru prima oară în careul de antrenament, iar el era adversarul ei Acum ar fi trebuit să fie apropiaţi unul de celălalt, nu? Dintr-odată, simţi că n-are nicio idee cum trebuie să se comporte cu el Să facă glume nesărate, cum făceau camarazii de vâsle unul cu altul? Să zâmbească duios, precum o fecioară cu cineva care-i face curte? De o regalitate de gheaţă, precum Regina Laithlin cu un datornic? Înfiorător de precaută, ca un parior isteţ ce-şi ţine zarurile ferite de orice privire? Fiecare pas făcut de el, care-l aducea mai aproape de ea, părea un pas în spate pe un lac îngheţat, gheaţa crăpând sub greutatea ei, fără să aibă habar unde ar putea s-o trimită următorul pas — Thorn! rosti el, privind-o drept în ochi — Brand, zise ea, întorcându-i privirea — N-ai mai rezistat să nu mă vezi, nu? Deci glume nesărate — Pretendenţii erau înşiruiţi de-acasă de la mine şi până la nenorocitele de docuri Şi aşa de mulţi bărbaţi plâng din cauza frumuseţii mele, că de-abia mai rezist Şi-şi apăsă un deget pe o nară şi suflă muci în noroi din nara cealaltă — Ai o sabie nouă, zise el, uitându-se în jos, la centura ei Ea-şi apăsă un deget sub garda masivă a sabiei pe care o trase pe jumătate afară, pentru ca el să poată scoate cealaltă jumătate cu un clincănit discret — De la cel mai bun săbier de pe Marea Sfărâmată, fără îndoială — Pe zei, a devenit bună! Mângâie cu degetul mare semnătura lui Rin de pe şanţul de pe tăiş, tăie cu sabia într-o parte şi în alta, după care o ridică pentru a se uita cu un ochi de-a lungul tăişului, făcând ca Soarele Mamă să arunce reflexii pe oţelul lucios şi să strălucească orbitor când o rază se lovi de vârf — N-am avut ocazia să fac nimic deosebit cu ea, zise Thorn, dar mă bucur din plin că o am Brand fluieră uşor — Este un oţel de calitate — Amestecat cu oasele unui erou — Chiar aşa? — Cred că am purtat suficient de mult oasele tatălui meu atârnate la gât El rânji în timp ce-i dădu sabia înapoi, iar ea se trezi că rânjeşte la rândul ei — Credeam că Rin te-a refuzat — Nimeni n-o refuză pe Regina Laithlin Brand avea pe chip acea expresie a lui de profundă uimire — Cum? — Şi-a dorit ca Păzitorul ei Ales să fie înarmat conform statutului său, zise ea, băgând sabia în teacă cu un pocnet El rămase cu gura căscată, în timp ce sensul cuvintelor ajungea la el — Ştiu ce crezi Thorn îşi lăsă umerii să cadă Nici măcar nu am un scut El închise gura cu un pocnet — Mă gândesc că tu eşti scutul şi că nu există altul mai bun Dacă aş fi regină, pe tine te-aş alege — Regret să-ţi spulber speranţele, dar mă îndoiesc că vei ajunge vreodată regină — Nicio rochie nu mi s-ar potrivi Scutură uşor din cap şi începu iar să zâmbească Thorn Bathu, Păzitor Ales — Şi tu, ce-ai mai făcut? Încă n-ai salvat Gettlandul? V-am văzut strângându-vă pe plajă Ce mai mulţime de tineri campioni! Fără a uita şi câţiva strămoşi Brand tresări — N-aş putea spune c-am salvat prea multe Am ucis un fermier bătrân Am furat nişte cârnaţi Am dat foc la un sat pen’ că se afla pe partea greşită a râului Am luat o sclavă Brand se scărpină în cap I-am dat drumul — Nu te poţi abţine să faci ce trebuie, nu-i aşa? — Nu cred că Hunnan are aceeaşi părere I-ar plăcea să spună tuturor că sunt o ruşine, însă ar fi nevoit să admită şi că atacul său a fost o ruşine, aşa că Îşi dezumflă obrajii, arătând mai confuz decât oricând Voi face mâine jurământul de războinic Alături de nişte băieţi care n-au mai rotit o sabie nici de furie Thorn adoptă tonul Părintelui Yarvi: — Lasă-l pe Tatăl Pace să verse lacrimi din cauza metodelor! Mama Război surâde când vede rezultatele! Cred că eşti mulţumit El privi în pământ — Probabil — Nu eşti? — Te-ai simţit vreodată prost? Din cauza acelor oameni pe care i-ai ucis? — Nu prea De ce, ar trebui? — Nu spun c-ar trebui Te întreb doar dacă te-ai simţit sau nu prost — Nu, nu m-am simţit — Ei, tu eşti atinsă de Mama Război — Atinsă? Thorn pufni M-a plesnit de mi-a înroşit pielea — Să fiu războinic, să am camarazi alături, asta e tot ce mi-am dorit vreodată — Nu există dezamăgire mai mare decât obţinerea a ceea ce ţi-ai dorit — Unele lucruri merită aşteptarea, zise el, privind-o în ochi Ea nu mai avea nicio îndoială cu privire la ce-şi dorea el acum Începu să se întrebe dacă nu cumva traversarea acestui lac îngheţat s-ar putea dovedi nu chiar atât de dificilă Poate că e suficient să faci câte un pas pe rând şi să te bucuri de experienţă Făcu un pas, venind mai aproape de el — Unde ai culcuşul? El nu dădu înapoi — Sub stele, bănuiesc — Un Păzitor Ales primeşte un cort — Încerci să mă faci gelos? — Nu, e doar unul mic Mai făcu un pas mic Însă are şi pat — Începe să-mi placă povestea asta — Totuşi, mi-e cam frig Mai făcu un pas mic şi amândoi zâmbiră De una singură — Aş putea vorbi cu Sordaf pentru tine, cred că ţi-ar putea încălzi o pătură trăgând un vânt în ea — Sordaf reprezintă tot ce şi-ar putea dori vreodată o femeie, însă eu am avut mereu gusturi ciudate Întinse mâna, folosindu-se de degete ca de un pieptăn, şi-i dădu părul la o parte de pe faţă Am pe altcineva în minte — O mulţime de oameni se uită la noi, zise Brand — De parcă mi-ar păsa vreun piculeţ Laşitate Îngenuncheară înşiraţi unul lângă celălalt, formând o linie Trei băieţi mai tineri şi Brand Doi dintre ei aţintiseră suliţele spre bătrânul fermier Unul plânsese când dăduse foc la nişte case Ultimul lăsase singurul sclav capturat să scape Ce mai războinici! Şi totuşi erau aici, alături de luptătorii Gettlandului adunaţi în jurul lor, o mulţime înarmată şi echipată, pregătită să-i primească în frăţia lor Pregătiţi să îi accepte drept camarazi, atunci când îi vor întâmpina pe Grom-gil-Gorm şi pe vanstermanii săi în locul stabilit Pregătiţi să-i poarte cu ei în îmbrăţişarea Mamei Război Regele Uthil se schimbase foarte mult în decursul anului în care Brand nu-l mai văzuse, şi nu în bine Pielea îi devenise la fel de gri-oţelie ca şi părul, iar ochii lăcrimoşi i se înfundaseră în orbitele ca nişte găuri întunecate Părea micşorat în jilţul său, de-abia mai mişcându-se, de parcă Cercul Regelui de pe frunte era o greutate zdrobitoare, iar mâinile îi tremurau strângând sabia scoasă din teacă Părintele Yarvi stătea cocoţat pe un taburet alături de rege, iar Regina Laithlin stătea foarte dreaptă, cu umerii traşi în spate şi cu pumnii încleştaţi pe genunchi, măturând mulţimea cu privirea ei rece, de parcă ar fi compensat slăbiciunea soţului său cu tăria ei Thorn stătea lângă umărul reginei, cu bărbia ridicată şi cu o expresie provocatoare pe chip, cu braţele încrucişate şi cu brăţara elfilor lucind rece şi alb la încheietură Arăta precum cineva desprins din cântece, un Păzitor Ales din capul ras pe jumătate şi până-n vârful degetelor de la picioare Lui Brand de-abia îi venea să creadă că se dăduse jos din patul ei cu doar o oră în urmă Cel puţin, avea măcar un lucru de care să se simtă mândru Regele îşi plimbă încet privirea de-a lungul şirului de băieţi, până la Brand, şi-şi drese glasul: — Sunteţi tineri, zise el, cu o voce foşnitoare şi slabă, care de-abia se putea face auzită peste vântul ce făcea materialul cortului să fluture Dar Maestrul Hunnan v-a considerat suficient de valoroşi, iar Gettlandul este împresurat de duşmani Se ridică puţin din jilţ, o umbră a bărbatului care îl încântase pe Brand cu discursul său pe plaja din faţa Thoriby-ului — Vom mărşălui către Dintele lui Amon pentru a ne încrucişa săbiile cu vanstermanii în bătălie şi avem nevoie de orice scut! Îl cuprinse un acces de tuse şi continuă hârâit: — Oţelul este răspunsul Apoi se prăbuşi înapoi în jilţ, iar Părintele Yarvi se aplecă pentru a-i şopti ceva la ureche Maestrul Hunnan păşi în faţă, cu sabia ridicată, şi-l privi în ochi, încruntat, pe primul băiat din rând — Juri credinţă Gettlandului? Băiatul înghiţi cu dificultate — Jur! — Juri să-ţi serveşti regele? — Jur! — Juri să stai alături de camaradul tău în zidul din scuturi şi să-ţi asculţi superiorii? — Jur! — Atunci, ridică-te, războinic al Gettlandului! Băiatul se supuse, arătând mai mult speriat decât bucuros, şi toţi bărbaţii din jurul său bubuiră cu pumnii în piepturi, răpăiră cu cozile de la securi în ramele scuturilor şi bocăniră cu cizmele în pământ în semn de aprobare Brand se chinui să înghită, reuşind cu dificultate În curând va fi rândul său Ar fi trebuit să fie cea mai fericită zi din viaţa sa Dar, în timp ce se gândea la cenuşa rămasă din Halleby şi din Rissentoft, la bătrânul lăsat plin de sânge în pragul uşii sale şi la femeia cu funia în jurul gâtului, numai mândrie nu simţea Mulţimea chiui când cel de-al doilea băiat spuse al treilea său „Jur“, iar bărbatul din spatele său îl împunse, făcându-l să ţâşnească în picioare ca un peşte ce sare din iaz Brand îi prinse privirea lui Thorn, iar gura ei se strâmbă într-un zâmbet subţire I-ar fi zâmbit şi el înapoi, dacă n-ar fi fremătat, plin de îndoieli Fă ce se cuvine, îi spusese mama sa cu ultima suflare Făcuseră ce se cuvine ieri noapte la Rissentoft? Al treilea băiat avea din nou lacrimi în ochi în timp ce făcea jurămintele, însă războinicii le socotiră ca fiind lacrimi de mândrie şi-i acordară cele mai zgomotoase aclamaţii de până atunci, ciocnirea armelor iritând nervii şi-aşa întinşi ai lui Brand Hunnan încleştă fălcile, încruntându-se şi mai tare în timp ce se apropia de el, iar oamenii amuţiră — Juri credinţă Gettlandului? — Jur! murmură Brand, cu gura uscată — Juri să-ţi serveşti regele? — Jur! murmură Brand, cu inima bubuindu-i în urechi — Juri să stai alături de camaradul tău în zidul din scuturi şi să-ţi asculţi superiorii? Brand deschise gura, însă cuvintele nu ieşiră Tăcerea se prelungi Zâmbetele păliră Simţea fiecare privire aţintită asupra lui O hârjâire discretă de metal începu să se audă în timp ce războinicii se foiau, nerăbdători — Ei bine? se răsti Hunnan — Nu Liniştea se prelungi parcă şi mai mult, precum liniştea de dinaintea unei ruperi de nori, după care un murmur de neîncredere începu să se facă auzit Hunnan se holba la el, perplex — Cum? — Ridică-te, băiete, se auzi vocea hârâită a regelui, în timp ce zgomotul creştea din ce în ce mai furios când Brand se ridică în picioare N-am mai auzit un asemenea lucru până acum De ce nu-ţi rosteşti jurământul? — Pentru că e un laş, mugi Hunnan Mai multe murmure, din ce în ce mai furioase Băiatul de lângă Brand se uita la el cu ochii căscaţi Rulf încleştă pumnii Părintele Yarvi ridică o sprânceană Thorn făcu un pas în faţă, mişcând din buze, însă regina o opri ridicând degetul Cu un efort epuizant, regele ridică o mână osoasă, cu ochii la Brand, iar războinicii amuţiră — L-am întrebat pe el — Poate că sunt un laş, zise Brand, deşi glasul îi sună mult mai îndrăzneţ decât de obicei Maestrul Hunnan a omorât un bătrân fermier ieri-noapte, iar eu am fost prea laş pentru a-l opri Am dat foc unui sat, iar eu am fost prea laş ca să spun ceva A pus trei elevi să se lupte cu unul singur ca test, iar eu am fost prea laş ca să-i ţin partea celui singur Să fiu alături de cel slab, împotriva celui puternic Nu asta ar trebui să facă un războinic? — Mincinos nenorocit ce eşti! răcni Hunnan O să te — Tacă-ţi gura, mârâi Părintele Yarvi, până când regele îţi cere să vorbeşti Maestrul de arme avea o încruntătură ucigaşă, însă lui Brand nu-i păsa Se simţea de parcă i se luase o greutate de pe umeri De parcă avusese din nou greutatea Vântului din Sud pe umeri şi acum ar fi scăpat brusc de ea Simţea, pentru prima dată de când părăsise oraşul Thoriby, că stătea în lumină — Vrei pe cineva care nu se teme de nimic? Întinse braţul drept în faţă Acolo stă Thorn Bathu, Păzitorul Ales al Reginei În Primul dintre Oraşe s-a luptat singură cu şapte oameni şi a salvat-o pe Împărăteasa din Sud Se cântă despre ea pe tot întinsul Mării Sfărâmate! Şi totuşi mai degrabă acceptaţi băieţi care de-abia ştiu de ce capăt al suliţei trebuie să ţină Ce mândrie nebunească e în asta? Ce prostie? Am visat mereu să devin războinic Să te slujesc pe tine, regele meu Să lupt pentru ţara mea Să am întotdeauna un frate credincios alături de mine Îl privi pe Hunnan drept în ochi şi ridică din umeri — Dacă asta înseamnă să fii războinic, atunci nu vreau să iau parte la aşa ceva Furia izbucni din nou, iar Regele Uthil fu încă o dată nevoit să ridice mâna-i tremurătoare pentru a se face linişte — Unii dintre cei de-aici s-ar putea să nu dea doi bani pe vorbele tale, zise el Însă nu sunt vorbele unui laş Unii oameni sunt atinşi de Tatăl Pace Ochii săi obosiţi se mutară la Yarvi, după care la Thorn, şi una din pleoape începu să i se zbată Aşa cum unele femei sunt atinse de Mama Război Moartea ne aşteaptă pe toţi Mâna de pe sabie îi tremura mai tare ca oricând — Fiecare trebuie să ne găsim propria noastră cale către poarta ei Căzu în faţă Părintele Yarvi ţâşni de pe taburetul său şi-l prinse înainte să se prăbuşească, iar sabia îi alunecă din poală şi căzu zăngănind în noroi Îl ridică pe rege din jilţ împreună cu Rulf, după care îl conduseră, ţinându-l între ei, înapoi în cortul său Capul i se bălăbănea Picioarele i se târau prin noroi Murmurul se ridică din ce în ce mai mult, însă acum erau şocaţi şi temători — Regele şi-a scăpat sabia — Un semn rău — Ghinion în luptă — Favorurile zeilor sunt în altă parte — Calmaţi-vă! Regina Laithlin se ridică, măturând mulţimea cu privirea-i plină de dispreţ — Sunteţi războinicii Gettlandului sau nişte sclave tinere puse pe bocit? Ridicase sabia regelui din noroi, strângând-o la piept la fel ca el, însă nu exista nici urmă de tremur în mâna ei, nici ochii nu-i avea umezi şi nici vocea nu-i era slabă — Nu este timp de îndoieli! Cel Care Frânge Săbiile ne aşteaptă la Dintele lui Amon! Poate că regele n-o să fie alături de noi, dar ştim cu toţii ce-ar spune — Oţelul este răspunsul! lătră Thorn, şi brăţara elfilor luci roşie ca flacăra — Oţelul! răcni Maestrul Hunnan, ţinându-şi sabia ridicată, iar metalul şuieră pe măsură ce săbiile erau trase afară, iar el parcă înţepă cerul cu vârful sabiei sale — Oţelul! Oţelul! Oţelul! incantau în acelaşi timp o sută de glasuri Brand fu singurul care păstră tăcerea Crezuse mereu că să faci ce se cuvine înseamnă să fii alături de fraţii tăi Dar poate că să faci ce se cuvine înseamnă să nu lupţi deloc Locul stabilit Armatele Vansterlandului şi ale Gettlandului se priveau una pe cealaltă, despărţite de o vale puţin adâncă, cu iarbă bogată şi verde — Un loc bun de păscut pentru o turmă de oi, zise Rulf — Sau pentru o bătălie Thorn miji ochii şi examină creasta din partea opusă, punându-şi mâna streaşină la ochi din cauza soarelui pentru a vedea războinicii mai bine, dar ce văzu fu câte o sabie fulgerând ici şi colo când lumina Soarelui Mamă cădea pe ea Zidul din scuturi al vanstermanilor era destul de spaţiat, iar printre goluri, în spatele scuturilor, se vedeau puncte vopsite în culori strălucitoare, cu suliţe cu vârful aţintit în sus, şi steagul întunecat la culoare al lui Grom-gil-Gorm, ridicat şi atârnând nemişcat, în centru, în timp ce în faţă se afla o mână de arcaşi ce se iţeau prin spaţiile dintre scuturi, iar în cele două părţi laterale se aflau cei înarmaţi mai uşor — Arată atât de asemănător cu armata noastră, încât ai impresia că priveşti în oglindă, murmură Yarvi — În afară de nenorocitul ăla de turn al elfilor, zise Thorn Dintele lui Amon se înălţa dintr-o formaţiune de stâncă ce se afla în capătul îndepărtat al liniei vanstemanilor, un turn gol pe dinăuntru ce avea de treizeci de ori înălţimea unui om, înalt şi subţire ca o sabie ascuţită la vârf, făcut de elfi dintr-o reţea de bare din metal — La ce a servit în trecut? întrebă Koll, studiindu-l înmărmurit — Cine mai ştie acum? zise Preotul Un fel de far de semnalizare? Un moment al aroganţei elfilor? Un templu al Zeiţei Unice, pe care au sfărâmat-o în bucăţi? — O să-ţi spun eu ce-o să devină Rulf arunca priviri sumbre la oştile adunate la umbra lui O piatră funerară Un mormânt pentru multe sute de oameni — Multe sute de vanstermani, se răsti Thorn Bănuiesc că oastea noastră este mai numeroasă — Aşa-i, zise Rulf Însă războinicii cu experienţă sunt cei care câştigă bătăliile, iar în privinţa asta stăm cam la fel — Iar Gorm este cunoscut pentru faptul că-şi ţine călăreţii ascunşi, zise Părintele Yarvi Forţa noastră este oarecum egală cu a lor — Şi numai unul dintre noi are regele alături Rulf aruncă o privire înspre tabără Uthil nu mai părăsise patul pe care bolea de seara trecută Se spunea că Ultima Poartă stă deschisă pentru el, iar Părintele Yarvi nu negase — Chiar şi o victorie ar lăsa Gettlandul slăbit, rosti Preotul, şi Bunica Wexen o ştie foarte bine Bătălia aceasta face parte din planul ei Ştia că Regele Uthil n-ar putea vreodată să refuze o bătălie Singura victorie de aici ar fi dacă niciunul din noi n-ar lupta — Ce vrajă de-a elfilor ai plăsmuit ca să faci să se petreacă asta? întrebă Thorn Părintele Yarvi îşi etală zâmbetul dur — Sper ca un mic truc magic preoţesc să dea roade Koll îşi mângâia vaga sa urmă de barbă în timp ce privea peste vale — Mă întreb dacă şi Fror este printre ei — Probabil, zise Thorn Un om alături de care se antrenaseră, cu care râseseră, alături de care luptaseră şi vâsliseră — Ce-o să faci dacă o să te ciocneşti de el în luptă? — Probabil că-l voi ucide — Atunci, să sperăm că n-o să vă ciocniţi Koll ridică un braţ pentru a arăta cu degetul Iată-i, vin! Steagul lui Gorm era în mişcare, un grup de călăreţi desprinzându-se din centrul oştii şi coborând acum pe coastă Thorn îşi făcu loc printre cei mai de seamă războinici ai regelui, până ajunse alături de Laithlin, însă regina îi făcu semn să plece — Stai în spate, Thorn, şi ţine-ţi gluga pe cap — Locul meu este alături de tine — Astăzi nu eşti pavăza mea, ci sabia Câteodată este cel mai bine ca o sabie să fie ţinută ascunsă Dacă va veni şi momentul tău, o să afli — Da, regina mea Şovăind, Thorn îşi trase gluga în sus şi aşteptă până când cei din alaiul regal îşi găsiră fiecare locurile lor, furişându-se cu gluga trasă pe cap ca o hoaţă şi îndreptându-se către partea din spate, în locul despre care nimeni nu compune cântece Mărşăluiră în jos pe pantă, iar copitele aruncară în spate cu noroi smuls din solul moale Doi purtători de steag îi însoţeau, al lui Lauthlin auriu, iar al lui Uthil gri-oţeliu, ambele fluturând în timp ce briza le umfla Vanstermanii veniră mai aproape, din ce în ce mai aproape Douăzeci dintre cei mai de seamă războinici ai lor, cu coifuri înalte, cu încruntături severe, cu părul împletit în cozi şi cu inele de aur încrustate în zale Şi, în faţa lor, cu colierul din mânere de săbii smulse de la duşmanii învinşi înconjurându-i gâtul gros de patru ori, venea omul care îl ucisese pe tatăl lui Thorn Grom-gil-Gorm, Cel Care Frânge Săbiile, în plină glorie războinică În stânga lui stătea purtătorul obişnuit de steag, un sclav shend uriaş ce avea la gât o zgardă încrustată cu ghinturi din granate, iar pe spate îi flutura un veşmânt negru În dreapta călăreau doi băieţi cu păr alb scunzi şi îndesaţi, unul cu un zâmbet batjocoritor pe faţă şi cu scutul enorm al lui Gorm în spate, celălalt cu un rânjet războinic şi cu sabia de uriaş a lui Gorm în mâini Între ei şi rege, cu maxilarul încleştat atât de tare încât întregul scalp ras îi zvâcnea, venea călare Mama Scaer — Salutări, gettlanderi! Copitele giganticului cal al lui Gorm clefăiră în noroi în timp ce acesta se opri în fundul mlăştinos al văii şi rânji către cerul strălucitor — Soarele Mamă surâde deasupra locului în care ne întâlnim! — Un semn bun, zise Părintele Yarvi — Pentru care din noi? întrebă Gorm — Pentru ambele părţi, poate? Laithlin îşi îndemnă calul să înainteze Thorn de-abia se putea abţine să nu vină fuguţa lângă regină, ca s-o poată proteja, însă îşi forţă călcâiele să rămână la locul lor — Regină Laithlin! Cum e posibil ca înţelepciunea şi frumuseţea ta să sfideze trecerea anilor? — Cum e posibil ca forţa şi curajul tău să facă la fel? întrebă regina Gorm se scărpină gânditor în barbă — Ultima oară când am fost în Thoriby nu părea să fiu chiar atât de apreciat — Zeii nu oferă dar mai de preţ decât un duşman de seamă, spune mereu soţul meu Gettlandul nu putea avea pretenţia la un duşman mai de seamă decât Cel Care Frânge Săbiile — Mă flatezi, iar mie îmi face o profundă plăcere Dar unde este Regele Uthil? Eram atât de nerăbdător să reînnod prietenia care ne leagă de atunci, din Sala Zeilor — Mă tem că soţul meu n-a putut veni, zise Laithlin M-a trimis pe mine în locul său Gorm afişă o mutră îmbufnată — Puţini războinici se ridică la nivelul lui Bătălia va fi cu mult mai puţin măreaţă din pricina absenţei lui Însă Mama Corbilor nu stă să aştepte pe nimeni, oricât ar fi el de faimos — Mai există o opţiune, rosti Yarvi, oprindu-şi calul lângă cel al reginei O cale prin care s-ar evita vărsarea de sânge O cale prin care noi, cei din Nord, ne-am putea elibera de sub jugul Marelui Rege din Skekenhouse Gorm înălţă o sprânceană — Eşti şi magician, nu doar preot? — Ne rugăm cu toţii la aceiaşi zei, cântăm despre faptele aceloraşi eroi, suferim cu toţii din cauza vremii nefavorabile Şi totuşi Bunica Wexen ne asmute unul împotriva celuilalt Dacă va avea loc o bătălie azi, la Dintele lui Amon, a oricui va fi victoria, numai ea va avea de câştigat Ce n-ar putea realiza Vansterlandul şi Gettlandul împreună? Se aplecă în şa, în faţă, înflăcărat Hai să facem din pumn o mână deschisă! Hai să facem o alianţă între noi! Thorn icni când îl auzi şi nu fu singura Un murmur străbătu mulţimea de războinici din ambele tabere, jurăminte şoptite şi priviri furioase, însă Cel Care Frânge Săbiile ridică mâna pentru a se face linişte — O idee îndrăzneaţă, Părinte Yarvi! Fără discuţie, eşti un om foarte şiret Vorbeşti în numele Tatălui Pace, aşa cum ar trebui să facă un preot! Gorm mişcă din buze nefericit, trase aer pe nas şi-l lăsă să iasă cu un oftat — Însă mă tem că nu se poate realiza Preoteasa mea este de altă părere Yarvi clipi către Mama Scaer — Este? — Noua mea preoteasă este — Salutări, Părinte Yarvi! Cei doi tineri cu părul alb ce purtau sabia şi scutul se dădură într-o parte pentru a lăsa un călăreţ să treacă printre ei, un călăreţ acoperit cu o mantie, cocoţat pe un cal alburiu Îşi trase gluga de pe cap, iar vântul rece îi flutură părul blond peste faţa-i suptă, dezvăluindu-i ochii ce ardeau ca aprinşi de febră în timp ce zâmbea Un zâmbet atât de strâmbat de amărăciune, că ţi-era şi greu să te uiţi la el — O cunoşti pe Mama Isriun, cred, murmură Gorm — Răsfăţata lui Odem, şuieră Regina Laithlin, şi, după cum reieşea din glasul ei, asta nu figura printre planurile sale — Te înşeli, regina mea, zâmbi strâmb Isriun Singura mea familie este Preoţimea acum, ca şi în cazul Părintelui Yarvi Singurul nostru părinte este Bunica Wexen, nu-i aşa, frate? După groaznicul ei eşec din Primul dintre Oraşe, a simţit că Sora Scaer nu mai poate fi de încredere Chipul lui Scaer se contorsionă când auzi cum o numeşte — M-a trimis pe mine să-i iau locul, continuă Isriun — Şi tu i-ai permis? murmură Yarvi Gorm plescăi cu acreală, fiind clar că era departe de-a fi satisfăcut — Am un jurământ faţă de Marele Rege, de care trebuie să ţin seama — Cel Care Frânge Săbiile este şi înţelept, şi puternic, zise Isriun Îşi reaminteşte care este locul său în ordinea firească a lucrurilor Gorm parcă deveni şi mai acru când o auzi, însă păstră o tăcere solemnă — Ceva ce voi, cei din Gettland, aţi uitat Bunica Wexen cere ca voi să fiţi pedepsiţi pentru aroganţa voastră, pentru insolenţa şi pentru lipsa voastră de loialitate Chiar acum, Marele Rege adună o armată numeroasă de inglezi şi de luptători din Ţinuturile de Jos, mii şi mii de oameni L-a chemat pe campionul său, Yilling cel Strălucitor, să le conducă! Cea mai mare oştire pe care a văzut-o vreodată Marea Sfărâmată! Gata să mărşăluiască prin Thorvenland întru gloria Zeiţei Unice! Yarvi pufni — Şi eşti şi tu alături de ei, Grom-gil-Gorm? Îngenunchezi în faţa Marelui Rege? Te prosternezi în faţa Zeiţei sale Unice? Părul lung de pe chipul brăzdat de cicatrice al lui Gorm fusese dat la o parte de vânt, aşa că încruntătura sa părea dăltuită în piatră — Sunt alături de cei în faţa cărora am făcut jurămintele, Părinte Yarvi — Totuşi, adăugă Isriun, frângându-şi mâinile subţiri cu nerăbdare, Preoţii vorbesc mereu în numele păcii Zeiţa Unică oferă întotdeauna iertare, oricât de puţin ar merita cei cărora le-o oferă Să eviţi vărsarea de sânge este o dorinţă nobilă Totuşi, susţinem oferta noastră de a rezolva treburile: regii noştri să se dueleze Îşi răsfrânse buzele Dar mi-e teamă că Uthil este prea bătrân, prea slăbit şi prea gârbovit de boală pentru a lupta Fără îndoială, pedeapsa Zeiţei Unice pentru lipsa lui de loialitate Laithlin îi aruncă o privire lui Yarvi, iar Preotul încuviinţă discret din cap — Uthil m-a trimis pe mine în locul său, zise ea, şi Thorn îşi simţi inima, care deja bătea în ritm accelerat, cum începe să-i bubuie sub coaste O provocare adresată regelui trebuie să fie o provocare şi pentru regina lui Mama Isriun scoase un râset batjocoritor, ca un lătrat — O să te lupţi tu cu Cel Care Frânge Săbiile, regină aurită? Laithlin îşi răsfrânse buzele — O regină nu se luptă, copilă Păzitorul meu Ales o va face în locul meu Iar Thorn simţi un calm desăvârşit coborându-se asupra ei, în timp ce începu să zâmbească sub glugă — Este o mârşăvie, ţipă Isriun, al cărei zâmbet pierise — Este legea, zise Yarvi Fiind preoteasa regelui, tu ar trebui să ştii mai bine Tu ai lansat provocarea Noi o acceptăm Gorm flutură din mâna-i masivă, nepăsător, de parcă îndepărta un fluture ce-l sâcâia — Mârşăvie sau lege este acelaşi lucru O să mă lupt cu oricine ar fi Vorbea de parcă era plictisit — Arată-mi campionul tău, Laithlin, şi mâine dis-de-dimineaţă ne vom întâlni aici şi-l voi ucide, îi voi frânge sabia şi-i voi lua mânerul, pe care îl voi adăuga pe lanţul meu Întoarse privirea către războinicii Gettlandului — Dar Păzitorul tău Ales ar trebui să ştie că Mama Război a suflat asupra mea în leagăn şi că s-a prezis că niciun bărbat nu mă va putea ucide Laithlin îi zâmbi subţire şi brusc parcă toate lucrurile s-ar fi aşezat cuminţi la locul lor, precum o încuietoare bine unsă, iar însărcinarea prevăzută de zei pentru Thorn Bathu ar fi fost în sfârşit revelată — Păzitorul meu Ales nu este un bărbat Aşa că se ivi momentul când sabia trebuia scoasă din teacă Thorn îşi desfăcu mantia şi o aruncă la pământ În tăcere, războinicii Gettlandului se dădură la o parte, făcându-i loc şi lăsând-o să înainteze cu calul printre ei, ţinându-şi privirea aţintită asupra Regelui Vansterlandului Şi, atunci când o zări, sprânceana acestuia se arcui a îndoială — Grom-gil-Gorm, rosti ea uşor, în timp ce trecu de Laithlin şi de Yarvi Cel Care Frânge Săbiile Calul lui Isriun se dădu la o parte din calea ei — Cel Care Lasă Copiii Orfani Thorn mână calul până lângă el, făcându-i chipul să strălucească roşiatic de la lumina puternică a brăţării sale făcute de elfi, şi se aplecă spre el pentru a-i şopti: — Moartea a sosit pentru tine O expresie dârză După aceea, pentru ceva timp, nu se mişcară deloc Părul ei îi gâdilă faţa, iar coastele ei se apăsară de ale lui de fiecare dată când trăgea aer în piept Îl sărută pe gura deschisă, îşi frecă nasul de faţa lui, iar el nu se clinti Alunecă de lângă el, se întinse cu un mormăit mulţumit, iar el nu făcu niciun gest Se bâţâi pe lângă el, îşi frecă fruntea de umărul lui, respiraţia domolindu-i-se încet-încet, devenind regulată, iar el rămase nemişcat Fără îndoială, el ar fi trebuit să o ţină în braţe mai strâns decât ţine un avar aurul şi să încerce să preţuiască la maximum orice moment petrecut împreună Dar Brand se simţea iritat, posac şi speriat Parcă pielea ei umedă lipită de a lui reprezenta o capcană şi căldura ei îl înăbuşea, aşa că se îndepărtă de ea, se ridică în picioare, îşi prinse capul în pânza cortului în întuneric şi o sfâşie cu mâna, înjurând şi făcând-o să fâlfâie — I-ai predat o lecţie cortului meu, fără discuţie, se auzi vocea lui Thorn El de-abia îi întrezărea conturul trupului Poate doar o semilună de lumină pe umărul ei atunci când se propti într-un cot O licărire undeva, în coada ochilor ei O sclipire aurie în păr — Deci ai de gând să te lupţi cu el? zise Brand — Bănuiesc că da — Cu Grom-gil-Gorm — Dacă el nu e prea speriat şi se hotărăşte să nu apară — Cu Cel Care Frânge Săbiile Cu Cel Care Lasă Copiii Orfani Numele căzură nemiloase în întuneric Nume la auzul cărora măreţii războinici se cutremurau Nume cu care mamele îşi speriau copiii — La câte dueluri a participat el? — Sunt vreo câteva — Şi tu, la câte? — Ştii la câte, Brand — La niciunul — Pe-acolo, pe undeva — Câţi oameni a ucis el? — Abisuri pline cu cadavre, răspunse Thorn şi vocea îi deveni mai dură, acum, iar de sub pătură se iţea o scânteiere de la brăţara elfilor Probabil că mai multe decât orice om din jurul Mării Sfărâmate — Câte mânere are pe lanţul ăla al lui? O sută? Două? — Iar cel al tatălui meu este unul dintre ele — Vrei să-i calci pe urme? Sclipirea deveni o strălucire, indicându-i nivelul de furie la care ajunsese — Din moment ce întrebi, sper să-l omor pe ticălosul ăla gigant şi să-i las cadavrul pradă corbilor Între ei, se lăsă tăcerea şi cineva trecu pe afară cu o torţă, făcând ca lumina portocalie să cadă pe faţa lui Thorn şi să-i dezvăluie cicatricea în formă de stea de pe obraz Brand îngenunche, ţinându-şi faţa la aceeaşi înălţime cu a ei — Putem pur şi simplu să plecăm — Nu, nu putem — Părintele Yarvi, el te-a amestecat în asta Un truc, o cacealma, cum s-a întâmplat cu cel care a vrut să ne otrăvească în Yaletoft Este în întregime planul său — Şi ce dacă este? Nu sunt copil, Brand, am avut ochii deschişi Am făcut un jurământ faţă de el şi altul faţă de regină şi ştiu ce presupune fiecare Ştiam că s-ar putea să fiu nevoită să lupt pentru ea Ştiam că s-ar putea să trebuiască să mor pentru ea — Dacă am fura cai, am putea să fim la zece mile depărtare în zori Ea lovi cu putere în pătură şi se întinse pe spate, acoperindu-şi faţa cu mâinile — N-o să fugim, Brand Niciunul dintre noi n-o să fugă I-am spus lui Gorm că moartea a sosit pentru el Ar fi o mică deziluzie pentru toată lumea dacă n-aş mai apărea, nu? — Ne-am putea îndrepta spre sud, către Throvenland, să ne alăturăm unui echipaj şi să coborâm pe Râul Divin Spre Primul dintre Oraşe Vialine ne-ar oferi un adăpost Pentru numele zeilor, Thorn, el este Cel Care Frânge Săbiile — Brand, opreşte-te! se răsti ea atât de neaşteptat, că el tresări Crezi că eu nu ştiu? Crezi că nu-mi bâzâie deja capul ca un cuib de viespi nenorocite? Crezi că nu ştiu că toţi cei din tabără îşi fac aceleaşi calcule şi că toţi ajung la acelaşi rezultat? Se aplecă în faţă, mult, cu ochii strălucitori — O să-ţi spun ce poţi să faci pentru mine, Brand Ai putea fi singurul bărbat de pe o rază de cincizeci de mile care să creadă că voi câştiga Sau, cel puţin, să te prefaci că pot Nu este alegerea ta, e a mea, iar eu am făcut-o deja Alegerea ta este să fii susţinătorul meu sau să pleci El îngenunche acolo, gol, clipind pentru o clipă de parcă ar fi fost pălmuit Apoi trase adânc aer în piept, tremurând, şi îl dădu afară zgomotos — O să fiu mereu alături de tine Mereu — Ştiu că o să fii Dar se presupune că eu ar trebui să fiu cea îngrozită — Îmi pare rău Întinse mâna, îi atinse faţa în întuneric şi ea-şi presă obrazul de mâna lui Doar că Ne-a luat mult timp să ajungem aici Nu vreau să te pierd — Nici eu nu vreau să fiu pierdută Dar ştii că m-am născut pentru asta — Dacă cineva poate să-l învingă, aceea eşti tu Îşi dorea să creadă asta — Ştiu Dar e posibil să nu mai am mult timp la dispoziţie Îl apucă de încheietură şi-l trase în pat — Nu vreau să mi-l petrec discutând Brand stătea cu sabia lui Thorn pe genunchi şi o lustruia O lustruise deja de la mânerul masiv şi până la vârful sclipitor de vreo douăsprezece ori În timp ce stelele păleau, iar cerul se lumina şi Soarele Mamă se arăta din spatele Dintelui lui Amon Oţelul nu putea deveni mai strălucitor de-atât, nici ascuţişul mai tăios Totuşi, el freca întruna, murmurând rugăciuni către Mama Război Sau aceeaşi rugăciune, din nou şi din nou — las-o să trăiască, las-o să trăiască, las-o să trăiască Îţi doreşti un lucru când nu poţi să-l obţii Când îl obţii, în minte îţi încolţesc îndoieli Apoi, când crezi că l-ai putea pierde, te trezeşti că ai nevoie de el mai tare ca oricând Părintele Yarvi mormăia nişte rugăciuni de-ale sale în timp ce îşi făcea de lucru cu o oală de pe foc, iar din când în când arunca vreo câteva frunze uscate dintr-un săculeţ sau dintr-altul într-o fiertură ce mirosea ca picioarele nespălate — Te-ai putea opri din frecat, zise el — Nu pot să stau cu ea în careu, răspunse Brand, răsucind furios sabia pentru a începe să lucreze şi partea cealaltă Tot ce pot să fac este să lustruiesc şi să mă rog Intenţionez să fac ambele lucruri cât mai bine Brand ştia că Thorn nu va arăta nicio urmă de teamă Şi avea chiar şi urma unui surâs pe faţă în timp ce stătea cu coatele pe genunchi şi cu mâinile atârnând şi bălăbănindu-se uşor, brăţara elfilor de la încheietură strălucind orbitor Avea o apărătoare din oţel pe mâna stângă, dar, în afară de asta, nu mai avea nicio armură, ci doar apărători din piele de care erau cusute din loc în loc inele din oţel, legate strâns cu benzi şi curele, aşa că nu mai rămânea nimic de care cineva să se poată agăţa Regina Laithlin stătea alături de ea, legându-i părul încurcat strâns în jurul capului, degetele mişcându-i-se cu îndemânare, sigure, de parcă ar fi participat la un banchet de nuntă, nu la un duel Două chipuri dârze, fără îndoială Cele mai dârze din toată tabăra, căci, dintre toţi, ele erau cele care aveau cel mai mult de pierdut Aşa că, atunci când Thorn privi înspre el, Brand se strădui să încuviinţeze din cap şi să afişeze cea mai dârză expresie a sa Măcar atât putea face Asta, să lustruiască şi să se roage — Este pregătită? murmură Yarvi — E Thorn Ea este mereu pregătită Orice ar crede idioţii ăştia Războinicii se adunaseră de la prima geană de lumină, iar acum era o mulţime de oameni ce şopteau privind în toate părţile, înghesuiţi în jurul corturilor, aruncând priviri pe deasupra umerilor celorlalţi Maestrul Hunnan se afla în primul rând şi nu s-ar fi putut încrunta mai tare de-atât, pentru că i-ar fi plesnit pielea cutată de pe frunte Brand putea vedea îngrijorarea şi dezgustul de pe chipurile lor Întrucât o fată oarecare trebuia să lupte pentru onoarea Gettlandului, în timp ce războinicii cu jurăminte vechi stăteau şi nu făceau nimic O fată care picase la test şi care fusese numită criminală O fată care nu purta nicio armură şi nu strângea niciun scut în mână Thorn nu arătă niciun un semn că i-ar fi păsat vreun pic de părerea lor în timp ce se ridică în picioare, dură, arătând înaltă şi suplă ca un păianjen, aşa cum arătase şi Skifr, dar mai înaltă, mai lată în umeri şi mai puternică, întinzându-şi braţele la maximum şi strângându-şi şi desfăcându-şi degetele, cu maxilarul încordat şi cu ochii aţintiţi către vale Regina Laithlin îşi aşeză o mână pe umărul ei — Mama Război să fie alături de tine, Păzitorul meu Ales! — Întotdeauna a fost alături, regina mea, zise Thorn — Se apropie momentul, spuse Părintele Yarvi şi turnă o parte din fiertura lui într-o cană, pe care i-o întinse cu mâna sănătoasă Bea asta Thorn adulmecă şi sări înapoi — Miroase îngrozitor! — Cele mai bune fierturi miros aşa Asta îţi va ascuţi simţurile, îţi va face mâinile mai rapide şi-ţi va amorţi orice durere — Înseamnă că trişez? — Mama Isriun se va folosi de orice truc pe care îl cunoaşte Şi Yarvi îi întinse din nou cana aburindă Un campion trebuie să câştige, restul e ţărână Thorn se ţinu cu o mână de nas, înghiţi tot şi scuipă cu dezgust Rulf păşi în faţă, cu scutul întins ca o tavă, pe care erau aşezate două cuţite, proaspăt ascuţite — Eşti sigură că nu vrei zale? Thorn scutură din cap — Iuţeala va fi cea mai bună armură a mea şi cea mai bună armă Iuţeala, surpriza şi agresivitatea Dar şi astea m-ar putea ajuta destul de mult Luă pumnalele şi le înfipse în tecile de pe piept şi de pe coaste — Încă unul, pentru noroc Brand îi întinse pumnalul pe care îl făcuse Rin pentru el, cel pe care îl purtase cu el în aval şi în amonte pe Râul Divin şi pe Râul Interzis Cel care îi salvase viaţa în stepă — O să am grijă de el Thorn îl înfipse la centură, în spate — Mai degrabă o să aibă el grijă de tine, murmură Brand — O mulţime de cuţite, spuse Părintele Yarvi — Am rămas o dată fără niciunul şi nu prea mi-a plăcut experienţa, zise Thorn Cel puţin, n-o să mor fără să am cu ce să înjunghii şi eu, la rândul meu — N-o să mori Brand se asigură că glasul nu-i era plin de îndoieli, chiar dacă inima îi era copleşită de ele — O să-l ucizi pe ticălos — Aşa-i Ea se aplecă aproape de el Simt că intestinele o să-mi iasă prin fund — N-aş şti niciodată — Teama te păstrează vigilent, murmură ea, strângând şi deschizând palmele Teama te menţine în viaţă — Fără îndoială — Îmi doresc ca şi Skifr să fi fost aici — Nu ţi-a mai rămas nimic de învăţat de la ea — Un pic din magia elfilor nu mi-ar strica, totuşi Pentru orice eventualitate — Şi să-ţi ştirbească din glorie? Nu Brand îi arătă ambele laturi ale sabiei şi strălucirea îngheţată de la marginile pe care le tot lustruise de la prima geană de lumină — Să nu eziţi! — Niciodată, zise ea, în timp ce lăsa sabia să alunece în agăţătoarea de pe coaste şi întindea mâna după secure Tu de ce ai ezitat? În ziua aceea, pe plajă? Brand rememoră evenimentele ce se petrecuseră în decursul unui an lung şi ciudat, până când ajunse şi la partea cu careul de antrenament de pe plajă — M-am gândit la ce se cuvine Răsuci securea pe ambele părţi, făcând ca literele elfilor scrijelite pe oţel în cinci limbi să scânteieze — Analizam ambele puncte de vedere, ca un prost ce sunt — M-ai fi învins, dacă n-ai fi făcut-o — Poate Thorn înfipse securea la locul ei — Aş fi picat testul şi Hunnan nu m-ar mai fi supus la altul Nu l-aş mai fi omorât pe Edwal N-aş mai fi fost numită ucigaşă Nu m-aş mai fi antrenat cu Skifr, n-aş mai fi vâslit pe Râul Divin în jos, n-aş mai fi salvat-o pe Împărăteasă şi nici nu s-ar mai fi făcut cântece despre faptele mele măreţe — Eu nu mi-aş mai fi pierdut locul în raidul regelui, zise Brand Acum aş fi un demn războinic al Gettlandului, făcând tot ce mi-ar spune Maestrul Hunnan să fac — Şi mama m-ar fi măritat cu un bătrân prost, iar eu aş fi purtat cheia cum nu trebuie şi aş fi cusut foarte prost — Nu l-ai mai înfrunta pe Grom-gil-Gorm — Nu Însă nici n-am mai fi avut vreodată ce-om avea noi acum El o privi în ochi pentru o clipă — Mă bucur că am ezitat — Şi eu Atunci îl sărută Un ultim sărut înainte de furtună Buzele ei moi, lipite de ale lui Răsuflarea ei, fierbinte în răcoarea dimineţii — Thorn? Koll stătea lângă ei Gorm este în careu Brand voia să urle, dar se forţă să zâmbească — Cu cât începi mai repede, cu atât îl ucizi mai repede Scoase sabia lui Odda şi începu să bată cu mânerul în scutul lui Rulf, iar ceilalţi îl imitară şi ei cu armele şi cu armurile lor, zgomotul răspândindu-se printre rândurile de oameni, care începură să strige, să răcnească, să-şi cânte sfidarea Nu era ea chiar campioana pe care şi-ar fi ales-o ei, însă, chiar şi aşa, era campioana Gettlandului Iar Thorn păşi dreaptă prin tunetul de metal bubuitor, în timp ce războinicii se despărţeau în faţa ei precum pământul în faţa plugului Mergând cu paşi mari la întâlnirea cu Cel Care Frânge Săbiile Oţel — Te-am aşteptat, rosti Gorm-gil-Gorm cu vocea sa cântată Stătea aşezat pe un taburet cu cei doi purtători de sabie şi de scut cu părul alb îngenuncheaţi alături de el, unul dintre ei zâmbindu-i lui Thorn, celălalt uitându-se la ea cu o căutătură urâtă, de parcă el era cel care trebuia să lupte cu ea În spatele lor, de-a lungul laturii estice a careului, erau aliniaţi douăzeci dintre cei mai apropiaţi războinici ai lui Gorm, din mijlocul cărora se zărea Mama Isriun privind cu severitate, cu părul răsfirat în jurul feţei supte de o adiere de vânt, iar alături de ea se afla Sora Scaer cea supărată În spatele lor se aflau sute de oameni, siluete negre ce se împrăştiau până în vârful coamei, deasupra căreia strălucea Soarele Mamă ce se ivea de dincolo de Dintele lui Amon — M-am gândit să te mai las un pic să trăieşti Thorn scoase la iveală expresia ei cea mai dârză în timp ce păşea printre Regina Laithlin şi Părintele Yarvi Ieşi în faţa celor mai buni douăzeci de oameni ai Gettlandului şi înaintă până pe bucăţica de pământ cu iarbă tăiată foarte scurt Un careu la fel ca multe altele în care se antrenase ea, cu latura de opt paşi şi cu câte o suliţă înfiptă în fiecare colţ Un careu în care ori ea, ori Grom-gil-Gorm va muri — Fără cadouri pentru mine Cel Care Frânge Săbiile ridică din umerii săi masivi, făcând ca armura sa grea, prin care şerpuiau linii din aur, să scoată o şoaptă metalică — Timpul se târăşte când Ultima Poartă se află atât de aproape — Poate că stă mai aproape de tine decât de mine — Poate, rosti el, jucându-se gânditor cu unul dintre mânerele de pe lanţ, apoi întrebă: Deci tu eşti Thorn Bathu? — Da — Cea despre care se cântă în cântece? — Da — Cea care a salvat-o pe Împărăteasa din Sud? — Da — Cea care a câştigat de la ea o relicvă nepreţuită Gorm aruncă o privire în jos, înspre brăţara elfilor, ce strălucea roşiatic precum un cărbune încins la încheietura lui Thorn, şi înălţă din sprâncene — Am considerat toate acele cântece minciuni Ea ridică din umeri — Unele dintre ele — Oricât ar fi adevărul de impresionant, niciodată nu este îndeajuns pentru barzi, nu-i aşa? Gorm îşi luă scutul de la băiatul cel zâmbăreţ, un obiect enorm, vopsit în negru şi cu rama ciobită şi îndoită de o sută de lovituri vechi Daruri de la nenumăraţii bărbaţi pe care-i omorâse în careuri ca acesta — Cred că ne-am mai întâlnit — În Skekenhouse, unde stăteai în genunchi în faţa Marelui Rege Obrazul i se strâmbă, arătând un uşor semn de nemulţumire — Cu toţii trebuie să îngenunchem în faţa cuiva Ar fi trebuit să te recunosc mai devreme, dar te-ai schimbat — Da — Eşti fiica lui Storn Headiander — Da — A fost un duel straşnic Băiatul încruntat îi dădu sabia lui Gorm, care îşi strânse degetele imense în jurul mânerului, pentru a o scoate O sabie monstruoasă, pentru care Thorn ar fi avut nevoie de ambele mâini ca s-o rotească, dar pe care el o mânuia la fel de uşor ca pe o nuia de salcie — Să sperăm că şi despre al nostru se va compune un cântec grozav — Nu conta pe un rezultat identic, zise Thorn, privind cum reflexia Soarelui Mamă aluneca pe oţelul strălucitor El ar fi avut de partea lui alonja, forţa şi armura, însă, îngreunat de tot acel metal, ea ar fi avut de partea ei iuţeala Ea ar fi rezistat mai mult Cine ar fi avut de partea lui marele avantaj al curajului rămânea de văzut — Am participat la ceva dueluri şi am băgat ceva oameni sub tumuluri, aşa că am învăţat un lucru Să nu contezi niciodată pe rezultat Ochii lui Gorm se mutară asupra îmbrăcăminţii lui Thorn, asupra armelor, evaluându-le la fel cum şi ea îl evalua pe el Ea se întrebă ce forţă vedea el la ea Ce slăbiciuni — Nu m-am mai luptat niciodată cu o femeie, totuşi — Şi nici nu te vei mai lupta Asta este ultima ta luptă, zise ea şi ridică bărbia către Gorm Răsuflarea Mamei Război nu te va proteja de mine Spera ca el să arate un semn de furie, ceva ce l-ar fi putut irita, o iritare care poate ar fi dus la nervozitate, însă Regele Vansterlandului nu-i arătă decât un mic zâmbet trist — Aha, încrederea celor tineri S-a profeţit că niciun bărbat nu mă va ucide Se ridică, umbra-i enormă înălţându-se deasupra ei prin iarba ca o mirişte, un uriaş ce-şi făcuse apariţia din cântece — Nu că tu ai putea — Mamă Război, las-o să trăiască! bâigui Brand, cu pumnii atât de strânşi că îl dureau Mamă Război, las-o să trăiască O tăcere deplină se lăsă asupra văii după ce luptătorii îşi ocupară poziţiile Doar foşnetul vântului prin iarbă, o pasăre ţipând la mare înălţime, pe cerul ca de fier, zăngănitul discret al echipamentului de război scos de un bărbat sau altul, când se foia cu nervozitate Mama Isriun păşi în spaţiul gol dintre cei doi campioni — Sunteţi pregătiţi să ucideţi? Sunteţi pregătiţi să muriţi? Preoteasa ridică mâna, între degetele căreia ţinea o pană albă de gâscă — Sunteţi pregătiţi să înfruntaţi judecata Zeiţei Unice? Gorm stătea drept şi înalt, mare cât un munte, cu scutul său enorm în faţa corpului şi cu sabia cea lungă la spate — Mama Război va fi judecătorul meu, mormăi el Thorn se ghemui aproape de pământ, cu dinţii dezveliţi într-un rânjet malefic, încordată ca un arc întins la maximum — Oricare Întoarse capul şi scuipă Sunt pregătită — Atunci, începeţi! strigă Mama Isriun, şi lăsă pana să cadă, grăbindu-se să iasă de acolo, de pe iarba scurtă, ca să ajungă între războinicii din partea opusă Pana pluti uşor-uşor, în jos, fiecare ochi, din ambele tabere, fiind aţintit asupra ei O prinse un vârtej, care o învolbură şi o răsuci Pluti în jos, din ce în ce mai jos, fiecare răsuflare, a fiecărui om din cele două tabere, se oprite — Mamă Război, las-o să trăiască, Mamă Război, las-o să trăiască În aceeaşi clipă în care pana uşoară atinse iarba tunsă scurt ţâşni şi Thorn Nu uitase lecţiile lui Skifr Îi erau impregnate în carne Atacă întotdeauna Loveşte prima Loveşte rapid Un salt şi vântul se grăbi să o întâmpine Gorm stătea nemişcat, privind Două salturi şi zdrobi pana în ţărână cu călcâiul El era tot complet nemişcat Trei paşi şi ea deja sărea asupra lui, urlând, atacând de sus cu securea lui Skifr şi de jos cu sabia făurită cu oasele tatălui său Acum se mişcă şi el, se mişcă pentru a o întâmpina, sabia ei se izbi de a lui şi securea smulse aşchii din scutul său Îşi dădu seama, instantaneu, că nu mai luptase niciodată cu cineva la fel de puternic Ea era obişnuită cu un scut care ceda atunci când îl lovea, cu cineva care se clătina de la intensitatea atacurilor ei Dar izbirea scutului lui Gorm se compara cu izbirea unui stejar bine înfipt în pământ Lovirea sabiei lui îi făcea corpul să vibreze din palmă şi până în vârful nasului, făcându-i, în acelaşi timp, dinţii să clănţăne Totuşi, Thorn nu era genul de persoană care să se descurajeze la primul semn de surpriză Gorm îşi înfipsese nepăsător greaua-i cizmă stângă în faţă cu nepăsare, iar ea se lăsă în jos, încercând să i-o agaţe cu cârligul de la secure şi să-l doboare El făcu un pas în spate cu graţie, în ciuda staturii sale imense, iar ea îl auzi mârâind şi simţi enorma sabie coborând cu putere în jos, biciuind-o ca o coadă de scorpion Ea doar se feri, lăsându-se în jos pe sub ea, în timp ce sabia şfichiuia în urma ei într-un unghi ucigător, o lovitură menită să despice scuturi în două, să despice coifuri, să despice ţeste, creând un curent de aer rece ce-o lovi peste faţă Se răsuci, în căutarea unei deschideri ce i-ar fi permis o lovitură, însă nu găsi niciuna Gorm mânuia sabia aia monstruoasă la fel cum mânuia mama ei un ac, fără furie sau inconştienţă, doar control Privirea îi era calmă, analizând, testând, cu scutul cât o uşă care nu cobora niciun pic Ea socoti prima ciocnire ca pe un rezultat de egalitate, aşa că dansă înapoi către locul ei, în căutarea unui spaţiu care să-i permită o nouă oportunitate de atac În căutarea unei noi deschideri Încet, cu precauţie, Cel Care Frânge Săbiile făcu un pas în direcţia centrului careului, apăsând, printr-o mişcare de răsucire, cizma-i uriaşă în ţărână — Da! şuieră Rulf când Thorn ţâşni înainte, lansând un vârtej de lovituri Da! Lamele clincăniră când se izbiră de scutul lui Gorm, iar Brand strânse pumnii atât de tare, încât unghiile i se înfipseră în palme Icni când Thorn se rostogoli pe sub arcul sclipitor făcut de sabia lui Gorm, când se aruncă mârâind şi lovindu-i scutul, când respinse o lovitură cu dispreţ şi sări cu graţie din raza lui de acţiune, folosind din plin lărgimea careului Ea se lansă într-o clătinare de beţiv, cu armele mişcându-se aşa cum obişnuia Skifr să le manevreze, în timp ce Gorm o studia pe deasupra ramei scutului, încercând să ghicească un anumit tipar în tot acel haos — Este prudent, şuieră Regina Laithlin — Lipsit de armura profeţiei sale, murmură Părintele Yarvi Se teme de ea Regele Vansterlandului făcu din nou un pas greoi, răsucindu-şi cizma în pământ de parcă încerca să înfigă piatra de temelie a monumentului unui erou Era doar nemişcare absolută, în timp ce Thorn era toată numai mişcare — La fel ca Marea Mamă împotriva Pământului Tată, murmură Rulf — Marea Mamă câştigă întotdeauna bătălia, zise Laithlin — În timp, zise Părintele Yarvi Brand tresărea mereu asistând la duel, incapabil să-l privească, incapabil să privească în altă parte — Mamă Război, las-o să trăiască Scutul lui Gorm era la fel de solid ca poarta unei cetăţi Thorn n-ar fi reuşit să-l sfărâme nici cu ajutorul unui berbec şi a douăzeci de bărbaţi puternici Şi să se învârtească în jurul lui era aproape la fel de dificil Nu mai văzuse niciodată un scut mânuit cu asemenea abilitate Era foarte rapid în mişcări şi chiar mai rapid când trebuia să se ascundă în spatele scutului, pe care însă îl ţinea foarte sus Cu fiecare pas pe care îl făcea cizma-i uriaşă parcă se avânta prea departe, mai mult decât era prudent, piciorul lui ivindu-se de sub partea de jos a ramei De fiecare dată când ea vedea acest lucru întâmplându-se îi părea o slăbiciune Tentant Foarte tentant Poate prea tentant? Doar un prost ar considera că un războinic de talia lui n-ar avea niciun truc la îndemână, iar Thorn nu era deloc proastă Fii mai rapidă, mai dură, mai inteligentă, spunea Skifr Avea şi ea trucurile sale Îşi lăsă privirea să zăbovească asupra cizmei, lingându-şi buzele de parcă ar fi urmărit prada cum se apropie de capcană, suficient de mult pentru ca el să vadă la ce se uita ea, după care acţionă Sabia lui ţâşni în faţă, dar ea era pregătită, aşa că alunecă în jurul ei, securea lui Skifr biciui pe lângă ea, însă la nivelul umărului, nu jos, cum se aştepta el Ea îi văzu ochii căscându-se El se împletici în spate, ridicând repede scutul, parându-i securea cu rama, dar lama cu cârlig tot bubui izbindu-se de umărul lui, inelele din zale zburând precum praful dintr-un covor bătut cu paleta Ea se aşteptă ca el să se împiedice în spate, poate chiar să se prăbuşească, însă el doar se scutură ca şi cum ar fi fost deranjat de o muscă, după care înaintă, venind prea aproape pentru ca sabia lui sau a ei să poată avea vreun efect Rama scutului o lovi în gură chiar când se dădea în spate, ceea ce o făcu să se clatine Nicio durere, nicio îndoială, nicio ameţeală Şocul loviturii nu făcu decât să-i sporească atenţia Îl auzi pe Gorm mugind, văzu razele Soarelui Mamă reflectate în oţel şi evită, cu o săritură înapoi, sabia ce venea şuierând Schimbul acela de lovituri îl consideră tot un egal, însă acum erau amândoi loviţi Sânge pe zalele lui Sânge pe rama de la scut Sânge pe securea ei Sânge în gura ei Îi arătă dinţii dezveliţi într-un mârâit războinic şi scuipă salivă roşie în iarba dintre ei Sânge Cum s-ar întâmpla şi cu o haită de câini, vederea sângelui îi readuse brusc la viaţă pe războinicii adunaţi acolo, iar zgomotul n-ar fi putut fi mai asurzitor nici dacă s-ar fi ciocnit cu toţii într-o bătălie De pe creasta din faţă vanstermanii zbierau rugăciuni şi răcneau blesteme, de pe creasta din spate gettlanderii răcneau încurajări ineficiente şi sfaturi fără rost Răpăiau cu securile pe scuturi şi cu săbiile pe coifuri şi făceau un vacarm aţâţător şi plin de furie ce putea trezi şi morţii din morminte şi zeii din amorţeală Dintre toate, bărbaţilor le place cel mai mult să-i vadă pe alţii înfruntând Moartea Le reaminteşte că sunt încă în viaţă Peste careu, între vanstermanii ce mârâiau şi urlau, Brand o văzu pe Mama Isriun, palidă de furie, şi pe Mama Scaer, alături de ea, cu ochi calmi şi mijiţi, urmărind confruntarea Gorm izbi puternic pe deasupra şi Thorn se feri într-o parte, sabia lui ratând-o la o lăţime de-o palmă şi deschizând o rană imensă în pământ, făcând iarba şi ţărâna să sară în sus Brand îşi muşcă încheietura unui deget, dureros de tare Ar fi fost de ajuns ca o singură asemenea lovitură să o atingă şi oţelul acela greu ar fi despicat-o în două Părea că deja trecuse o zi întreagă de când începuse lupta şi el nu reuşise să tragă aer în piept nici măcar o dată — Mamă Război, las-o să trăiască Thorn păşea ţanţoşă prin careu Era iarba ei Ea era stăpâna Regina acestui noroi De-abia îi auzea pe războinicii ce urlau pe terenul mai înalt, de-abia îi zărea pe Laithlin, pe Isriun, pe Yarvi sau chiar şi pe Brand Pentru ea, lumea se micşorase, la fel ca şi Cel Care Frânge Săbiile şi la fel ca acei câţiva paşi scurţi de iarbă tăiată ce-i despărţeau, iar ei începu să-i placă ce vedea Gorm respira greoi, iar deasupra sprâncenelor groase fruntea îi era plină de transpiraţie Greutatea acelui echipament îl dovedise, însă ea nu sperase că se va vedea atât de repede Scutul lui începea să se lase uşor în jos Ea aproape izbucni în râs Ea ar fi fost în stare să continue timp de câteva ore O făcuse ore întregi, zile, săptămâni, în sus, pe Râul Divin şi pe Râul Interzis şi înapoi Sări în faţă, ţintind în sus cu sabia Prea sus, pentru ca el să se aplece, iar el se aplecă, însă, exact aşa cum planificase ea, scutul lui se ridică un pic Îi fu uşor să facă un pas în jurul lui şi să agaţe rama de sus cu cârligul securii lui Skifr, a cărei lamă era inscripţionată în cinci limbi Ea intenţionase să-i tragă scutul în jos, ca să-l lase descoperit, poate chiar să i-l smulgă din mâini cu totul, însă îl evaluase greşit El mugi, smucind de scut în sus, smulgându-i securea din mână şi trimiţând-o la mare distanţă, rotindu-se prin aer Asta îi lăsă trupul neapărat pentru o clipă totuşi, însă Thorn nu fusese niciodată genul care ezită Sabia îi şuieră înainte, pe sub scut, şi-l lovi într-o parte a corpului Suficient de tare să-l facă să se îndoaie uşor şi să se clatine Suficient de tare încât să străpungă armura şi să atingă carnea de dedesubt Nu suficient de tare însă ca să-l şi oprească El mârâi, se suci într-o parte, făcând-o să se împiedice, dând înapoi, împunse cu sabia şi-o făcu să dea iar înapoi, lovi din nou, chiar mai tare, oţelul şuierând în aer, însă ea era deja la o distanţă sigură, atentă, dându-i roată În timp ce el se întorcea către ea, reuşi să vadă tăietura zdrenţuită din armura sa, zalele fluturând liber, sângele mustind Văzu cum el îşi ferea acum acea parte în timp ce-şi ocupa din nou poziţia de luptă şi începu să zâmbească în timp ce-şi trecea în mâna stângă, rămasă acum goală, pumnalul mai lung Poate că-şi pierduse securea, însă runda aceasta era a ei Acum Thorn era una de-a lor Acum îl făcuse pe Grom-gil-Gorm să sângereze şi Maestrul Hunnan ridică pumnul în aer, răcnindu-şi sprijinul Acum războinicii care rânjiseră batjocoritor la ea creau un vacarm asurzitor de metal izbit, admirându-i îndemânarea Fără îndoială că cei înzestraţi pentru aşa ceva deja pregăteau terenul pentru un cântec care să-i laude triumful în versuri Gustau deja victoria, însă tot ce putea gusta Brand era frica Inima îi bubuia la fel de tare precum ciocanul lui Rin Tresărea şi icnea la fiecare mişcare din careu Nu se mai simţise niciodată atât de neajutorat Nu putea face ce se cuvine Nu putea face ce nu se cuvine Nu putea face nimic Thorn ţâşni înainte, lăsându-se în jos cu sabia, atât de rapid încât Brand de-abia o putu urmări Gorm lăsă scutul repede în jos pentru a o bloca, însă ea era în altă parte, tăind pe deasupra scutului cu pumnalul Gorm îşi trase capul pe spate, făcu un pas clătinându-se, cu o dungă roşie de-a lungul obrazului, peste nas, pe sub ochi Bucuria luptei o cuprinsese deja Sau poate că de vină era fiertura Părintelui Yarvi Răsuflarea îi ardea pieptul, iar ea dansa prin aer Simţea gust dulceag de sânge în gură şi pielea îi luase foc Zâmbi, zâmbi atât de larg încât i se păru că obrajii brăzdaţi de cicatrice i s-ar putea desface în bucăţi Din tăietura de sub ochiul lui Gorm curgea sânge, râuleţe ce şiroiau în jos pe faţă, iar din nasul tăiat sângele i se scurgea în barbă El obosea, era rănit, începea să devină neglijent Ea îi luase deja pulsul şi el o ştia Putea vedea teamă în ochii lui Îi putea vedea îndoiala, crescând din ce în ce Înălţă scutul şi mai mult, pentru a-şi apăra faţa rănită Atitudinea lui începea să devină ezitantă, iar sabia grea începea să i se clatine în mână Piciorul stâng alunecă şi mai mult în faţă, expus în întregime, cu genunchiul tremurând Poate că fusese un truc, la început, însă mai exista acum vreun truc care s-o poată opri? Scotea foc pe nări şi scuipa fulgere Era furtuna, mereu în mişcare Era Mama Război reîncarnată — Moartea a sosit pentru tine! urlă la el, cuvinte care chiar şi ei îi fu greu să le audă din cauza zgomotului O să-l omoare pe Cel Care Frânge Săbiile, o să-şi răzbune tatăl şi se va dovedi a fi cel mai grozav războinic din jurul Mării Sfărâmate Cel mai grozav războinic din toată lumea! Ce mai cântece se vor compune despre asta! Îl făcu să circule în cerc, mânându-l până ea rămase cu spatele la vanstermani, până când rămase cu spatele către est, şi-l văzu pe Gorm mijind ochii, căci Soarele Mamă îi arunca pumnale în ei, ceea ce-l făcu să se sucească pe o parte, cu piciorul rămas neapărat Ea fentă spre partea de sus, strângând tare degetele în jurul mânerului, se aplecă pe sub o lovitură prost sincronizată şi urlă în timp ce-şi rotea sabia într-un cerc larg şi jos Sabia amestecată cu oasele tatălui ei îi izbi piciorul lui Gorm deasupra gleznei cu toată forţa lui Thorn, cu furie şi cu tot antrenamentul din spatele ei Momentul victoriei sale Momentul răzbunării sale Însă, în loc să taie prin carne şi prin os, lama se izbi de metal, vibrând în mâna lui Thorn atât de tare, că o făcu să se împleticească, pierzându-şi echilibrul Armură ascunsă Oţelul sclipea pe sub pielea despicată a cizmei lui Gorm El se mişcă rapid ca un şarpe, deloc obosit sau rănit, aşa cum o făcuse să creadă, lovind jos, izbindu-i sabia şi smulgându-i-o din degetele amorţite Ea se lansă asupra lui cu pumnalul, dar el pară cu scutul şi o izbi cu umboul în coaste Se simţi de parcă fusese lovită de un cal şi se dădu în spate, împleticindu-se, de-abia ţinându-se pe picioare Gorm se uită urât la ea pe deasupra ramei scutului, iar acum veni rândul lui să zâmbească — Eşti un adversar de seamă, zise el La fel de periculos ca toţi cei cu care m-am luptat Păşi în faţă, trântindu-şi cizma cu armură pe dedesubt peste sabia ei căzută şi îngropându-i-o în nămol — Dar pentru tine a sosit moartea — O, zei! murmură Brand, înfrigurat până la oase Thorn mai lupta acum cu două pumnale, fără alonjă, iar Gorm o împingea prin tot careul cu izbituri scânteietoare ale sabiei sale enorme, părând mai puternic ca oricând Bărbaţii Gettlandului amuţiră dintr-odată, în timp ce zgomotul de peste vale îşi dublă intensitatea Brand se ruga ca Thorn să se ţină la distanţă, dar ştia că singura ei şansă era să se apropie de el În consecinţă, ea se aplecă pe sub o lovitură înaltă şi se lansă spre el, împungând cu mâna dreaptă, năucitor, însă Gorm săltă brusc de scut în sus, făcând ca pumnalul să bubuie şi să se înfigă adânc între două plăci, rămânând înţepenit — Termină-l! şuieră Regina Laithlin Thorn izbi cu stânga mâna în care Gorm ţinea sabia în timp ce şi el încerca s-o lovească, pumnalul scrâşnind în jos pe zale şi tăindu-l, făcând sângele să ţâşnească şi sabia să-i scape Sau poate el o lăsase să-i cadă În timp ce ea împungea din nou cu pumnalul, el îi prinse mâna, degetele închizându-i-se în jurul încheieturii ei cu un pocnet ce fu ca un pumn înfipt în stomacul lui Brand — O, zei! murmură el Răsuflare Thorn pipăi după pumnalul lui Brand, însă cotul i se prinsese în scutul ţinut lejer de către Gorm, care păşi în spate, strângând-o cu putere Îi ţinu puternic încheietura stângă şi i-o smuci în sus, înfigându-i brăţara elfilor adânc în carne, după care lăsă mânerul scutului să-i alunece din mână şi-i înşfăcă mâneca stângă — Te-am prins! mârâi el — Nu! Se smuci în spate de parcă ar fi încercat să se elibereze din strânsoare, dar el o trase aproape — Te-am prins! Ea se repezi în faţă, folosindu-se de forţa lui, şi-l lovi cu putere cu capul în maxilar, dându-i capul pe spate Îşi înfipse genunchiul în coastele lui şi urlă în timp ce-şi eliberă mâna dreaptă din strânsoare O şansă Una singură Smulse pumnalul lui Brand de unde-l ţinea, pe şale, şi împunse spre gâtul lui Gorm în clipa în care privirea lui se îndrepta spre ea Săltă mâna în care ţinuse scutul pentru a-i para lovitura, iar lama trecu prin carne, înfigându-se până la garda ce se lovi de palma lui Ea mârâi în timp ce împlânta lama, scutul său atârnând nefolositor, ţinut doar de legături, dar el, încordându-se, opri vârful scânteietor la mică distanţă de gât, ţinându-l acolo, în timp ce printre dinţii dezgoliţi picura salivă roz Apoi, deşi palma îi era străpunsă toată, degetele-i enorme se închiseră peste pumnul ei, prinzându-i-l ca într-o capcană Ea se sili din răsputeri să-i înfigă lama în gât, dar nu putea dovedi prin forţă un om puternic, iar un om mai puternic decât Cel Care Frânge Săbiile nu exista în lume El îşi poziţionă altfel umărul, scoţând un mârâit, şi începu să o împingă cu spatele, înapoi, tot înapoi, către marginea careului, în timp ce sângele fierbinte picura din palma străpunsă pe mânerul pumnalului, umezindu-i pumnul zdrobit Brand scoase un geamăt de durere în timp ce Gorm o forţa pe Thorn să cadă în genunchi în faţa războinicilor Vansterlandului, care jubilau Brăţara elfilor strălucea roşiatic prin carnea mâinii lui Gorm strânsă peste ea, oasele ivindu-se negre pe dinăuntru şi strângând, strângând Ea icni printre dinţii încleştaţi în momentul în care cuţitul îi scăpă dintre degetele moi ale mâinii stângi, ricoşă din umărul ei şi căzu în iarbă, permiţându-i lui Gorm să-i dea drumul încheieturii şi s-o prindă strâns de gât Brand încercă să intre în careu, însă Părintele Yarvi îl prinse de-o mână şi Rulf de cealaltă, trăgându-l înapoi — Nu! îi şuieră cârmaciul în ureche — Da! ţipă Mama Isriun, holbându-se triumfătoare Nicio răsuflare Fiecare muşchi îndelung antrenat al lui Thorn i se opunea lui Gorm, dar acesta era prea puternic, împingând-o pe spate, tot mai mult Strânsoarea lui îi zdrobea mâna dreaptă chiar deasupra mânerului de la pumnalul lui Brand, făcându-i oasele să protesteze Ea căută prin iarbă cu cealaltă mână după pumnal, dar nu-l putu găsi, lovi cu pumnul în genunchiul lui, însă era lipsită de putere, încercă să ajungă la faţa lui, dar nu reuşi decât să-l tragă uşor de barba însângerată — Ucide-o! răcni Mama Isriun Gorm o apăsă spre pământ, sângele picurându-i din gură şi căzând pe obrazul ei Pieptul o ardea, însă tot ce ieşea era un hârâit sugrumat din gât Nicio răsuflare Faţa o ardea De-abia mai reuşea să audă freamătul vocilor din cauza sângelui ce-i pompa năvalnic în ţeastă Zgârie mâna lui Gorm cu vârfurile degetelor, sfâşiind cu unghiile, însă mâna lui era făcută din fier, sculptată din lemn, la fel de implacabilă ca şi rădăcinile unui copac ce odată cu trecerea anilor răzbate şi prin stânca cea mai dură — Ucide-o! Chiar dacă îi zărea chipul Mamei Isriun, strâmbat într-o expresie de triumf deasupra ei, de-abia dacă-i putea auzi ţipătul: — Marele Rege ordonă! Zeiţa Unică îl susţine! Ochii lui Gorm fulgerară într-o parte, către Preoteasa lui, obrazul strâmbându-i-se Strânsoarea păru să-i slăbească, dar probabil că era doar efortul lui Thorn de a rămâne în viaţă, efort ce slăbea cu fiecare clipă Nicio răsuflare Se făcea întuneric Ea era în faţa Ultimei Porţi, nemaiavând niciun truc la îndemână Moartea lăsa zăvorul să alunece, deschizându-l complet Iar ea tropăia în prag Însă Gorm nu mai forţă Parcă printr-un văl întunecat, Thorn reuşi să-i vadă fruntea încreţindu-se — Ucide-o! ţipă Mama Isriun, vocea devenindu-i din ce în ce mai ascuţită, din ce în ce mai necontrolată Bunica Wexen o cere! Bunica Wexen porunceşte! Iar chipul lui Gorm se strâmbă din nou, un tremur ce porni de la ochi şi se opri la maxilar Buzele îi alunecară la loc peste dinţi, făcând din gură o linie subţire şi dreaptă Mâna i se relaxă, iar Thorn reuşi să tragă aer în piept, înecându-se, lumea răsturnându-se cu susul în jos în timp ce ea se rostogolea pe o parte Brand privi neîncrezător cum Gorm îi dă drumul lui Thorn să cadă la pământ şi cum acesta se întoarce pentru a se uita la Preoteasa lui Mârâiturile înfometate ale războinicilor începură să scadă, mulţimile de mai sus amuţiră, tot zgomotul se diminuă pentru a face loc unei tăceri şocate — Eu sunt Cel Care Frânge Săbiile Gorm îşi duse mâna la piept cu mândrie — Ce nebunie te îndeamnă să-mi vorbeşti mie astfel? Isriun arătă cu degetul înspre Thorn, care se răsucea cu faţa în jos, vomitând în iarbă: — Ucide-o! — Nu — Bunica Wexen porunceşte — Am obosit să tot aud poruncile Bunicii Wexen! răcni Gorm, cu ochii ieşiţi din orbite Am obosit de la aroganţa Marelui Rege! Dar, cel mai mult, Mamă Isriun Strânse din dinţi într-o grimasă îngrozitoare, în timp ce-şi scotea din mână pumnalul lui Brand — M-a obosit vocea ta Behăitul tău continuu îmi zgârie auzul Chipul Mamei Isriun devenise de o paloare ca de mort Încercă să se tragă înapoi, dar braţul lui Scaer se încolăci pe după umerii ei şi o ţinu strâns — O să-ţi încalci jurământul faţă de ei? murmură Isriun, cu ochii holbaţi — Să-mi încalc jurămintele? Gorm se descotorosi de scutul de pe mână şi-l lăsă să cadă la pământ zăngănind — Este o dezonoare mai mare pentru mine dacă mi le ţin Le desfac Scuip pe ele Mă cac pe ele Se ridică deasupra lui Isriun, cu cuţitul sclipind roşiatic în mână — Marele Rege porunceşte, aşa? Bunica Wexen comandă, da? Ţapul bătrân şi scroafa bătrână, gata, mă dezic de ei! îi provoc! Gâtlejul lui Isriun se ridică şi coborî în timp ce înghiţea — Dacă o să mă omori, va fi război — Vai, va fi război! Mama Corbilor îşi întinde aripile, fato Grom-gil-Gorm ridică încet cuţitul făurit de Rin, în timp ce privirea lui Isriun părea captivată de vârful strălucitor — Penele ei sunt săbii! Le auzi cum zăngăne? întrebă el şi un surâs îi apăru pe chip Însă nu e nevoie să te ucid Aruncă pumnalul în iarbă până la Thorn, care stătea sprijinită în mâini şi în genunchi, vomitând — La urma urmei, Mamă Scaer, de ce să omori ceva ce poţi vinde? Vechea preoteasă a lui Gorm şi noua lui preoteasă, acum, afişă un zâmbet la fel de rece ca marea pe timp de iarnă — Luaţi şarpele ăsta de aici şi puneţi-i o zgardă la gât — O să plătiţi! ţipă Isriun, cu ochii holbaţi O să plătiţi pentru asta! Însă războinicii lui Gorm deja o târau după ei pe coasta dinspre est Cel Care Frânge Săbiile se răsuci, cu sângele picurând dintre degetele nemişcate ale mâinii rănite — Oferta ta pentru alianţă încă mai este valabilă, Laithlin? — Ce n-ar putea realiza Vansterlandul şi Gettlandul împreună? strigă Regina de Aur — Atunci, accept Un oftat şocat străbătu mulţimea din jurul careului, de parcă toţi bărbaţii care îşi ţinuseră răsuflarea până atunci se treziseră iar la viaţă Brand se smulse din mâinile moi ale lui Rulf şi o luă la fugă — Thorn? Glasul lui părea un ecou venit de la mare depărtare, ca printr-un tunel întunecos Glasul lui Brand O, zei, era atât de fericită să-l audă! — Eşti bine? Simţi mâini puternice în jurul umerilor săi, susţinând-o — Am devenit mândră, abia rosti ea, cu gâtul iritat şi cu gura zvâcnind Încercă să se ridice în genunchi, fiind atât de slăbită şi de ameţită încât aproape că se prăbuşi din nou, însă el o prinse — Dar eşti în viaţă — Aşa cred, şopti ea, mai mult decât surprinsă că faţa lui Brand era cea care se materializa încet-încet din ceaţa strălucitoare Pe zei, era atât de bucuroasă că-l vedea — Este suficient Îi trase braţul peste umerii lui, iar ea mormăi când el o ridică uşor în picioare N-ar fi fost în stare să facă nici măcar un pas singură, dar el era puternic N-o s-o lase să cadă — Vrei să te car eu în braţe? — Ce gând frumos! Ea tresări când se uită în direcţia războinicilor Gettlandului adunaţi pe creasta de deasupra — Dar aş prefera să merg Oare de ce nu m-a ucis? — Mama Isriun l-a făcut să se răzgândească Thorn mai aruncă o privire în urmă în timp ce se deplasau cu încetineală către tabără Grom-gil-Gorm stătea în mijlocul careului, plin de sânge, dar neînvins Mama Scaer deja îi dregea mâna rănită în care ţinuse scutul cu ajutorul acului şi al aţei Mâna în care ţinuse sabia îi strângea mâna Reginei Laithlin, pecetluind alianţa dintre Vansterland şi Gettland Doi dintre cei mai aprigi duşmani, deveniţi acum prieteni Cel puţin, pentru moment Alături de ei, cu braţele încrucişate, Yarvi zâmbea În ciuda tuturor rugilor închinate Mamei Război, se părea că Tatăl Pace fusese cel care hotărâse deznodământul astăzi În lumină Brand mai lovi bucata de oţel de câteva ori cu ciocanul, după care o împinse la loc între cărbuni, stârnind un nor de scântei Rin scoase un plescăit din limbă — Nu ai ceea ce unii numesc darul unei atingeri uşoare, nu-i aşa? — Pentru asta te afli tu aici, rânji Brand la ea Trebuie să te fac să te simţi specială, nu? Însă ea se uita pe lângă el, înspre uşă — Ai un musafir — Părinte Yarvi, ce onoare! Brand lăsă ciocanul jos şi-şi şterse fruntea cu mâna — Ai venit să cumperi vreo sabie? — Un Preot trebuie să fie de partea Tatălui Pace, zise Yarvi în timp ce păşea în fierărie — Unul bun rămâne prieten şi cu Mama Război, spuse Rin — Înţelepte vorbe Mai ales acum, mai mult ca niciodată Brand înghiţi în sec — Deci va fi război până la urmă? — Marelui Rege îi va trebui ceva timp să-şi strângă războinicii Dar cred că va fi război Totuşi, războiul este un lucru bun pentru afacerile unui săbier Rin înălţă din sprâncene către Brand — Nouă ne-ar conveni şi o pace nu la fel de favorabilă pentru afaceri, bănuiesc Am auzit că Regele Uthil îşi revine, în sfârşit — Puterea îi revine, încet-încet, zise Yarvi În curând îşi va teroriza iar războinicii la antrenamentele cu sabia, folosind cel mai bun oţel făcut de tine — Slavă Tatălui Pace! zise Rin — Tatălui Pace şi harurilor tale, zise Brand Yarvi se plecă umil — Fac şi eu ce pot Şi cum se poartă zeii cu tine, Brand? — Destul de bine, răspunse arătând cu capul către sora lui Dacă n-ar fi fost tiranul acela de maestru al meu, probabil că mi-ar fi plăcut ce făceam S-a dovedit că îmi place să lucrez metalul mai mult decât îmi aminteam — Mai uşor decât să lucrezi cu oamenii — Oţelul este cinstit, spuse Brand Părintele Yarvi îl privi cu coada ochiului O privire cercetătoare Însă toate privirile sale erau aşa — Se poate să vorbim între patru ochi? Brand se uită la Rin, care deja apăsa cu putere pe foale Ea ridică din umeri — Oţelul este şi răbdător — Tu totuşi nu eşti — Du-te şi discută, îl îndemnă, privindu-l cu ochi mijiţi Până nu mă răzgândesc Brand îşi scoase mănuşile şi-l conduse pe Părintele Yarvi prin curtea micuţă, zgomotoasă din cauza apei curgătoare Se aşeză pe banca pe care Koll o sculptase pentru ei la umbra ca o pată a unui copac, simţind briza rece pe faţa plină de broboane de transpiraţie, şi-l invită pe Părintele Yarvi să stea lângă el — Plăcut loc, surâse Preotul către Soarele Mamă, ce strălucea şi pâlpâia printre frunze V-aţi aranjat o existenţă foarte plăcută tu şi sora ta — Ea a făcut tot Eu doar s-a întâmplat să fiu acolo — Întotdeauna ai avut şi tu rolul tău Îmi amintesc cum ai luat pe umerii tăi întreaga greutate a Vântului din Sud Yarvi privi cicatricele ce şerpuiau pe antebraţele lui Brand — A fost o realizare demnă de un cântec — Mi-am dat seama că îmi pasă mai puţin de cântece decât îmi păsa înainte — Înveţi Thorn cum se simte? — Participă zilnic la antrenamente de câte trei sferturi de zi — Este făurită din lemn, ce mai — Nu există femeie mai zdravăn atinsă de Mama Război — Şi totuşi ea este acul care a ajutat la ţeserea a două alianţe importante Poate că a fost atinsă şi de Tatăl Pace — Să nu-i spui asta — Voi doi încă mai sunteţi împreună? — Mda Brand avea impresia că Preotul cunoştea deja aceste răspunsuri şi că fiecare întrebare mai ascundea încă una — Ai putea să spui şi aşa — Bine Foarte bine — Aşa cred, zise el, cu mintea la cearta presărată de ţipete pe care o avuseseră de dimineaţă — Nu e bine? — E bine, zise el, gândindu-se la împăcarea de după Doar că Eu mi-am imaginat mereu că vom rămâne împreună la final S-a dovedit că este doar începutul — Nicio călătorie ce merită făcută nu este uşoară, spuse Părintele Yarvi Fiecare din voi are virtuţi care-i lipsesc celuilalt, slăbiciuni care sunt compensate de către celălalt Este un lucru tare bun, dar foarte rar, să găseşti pe cineva care Se încruntă la crengile ce se tot mişcau, de parcă se gândea la ceva foarte îndepărtat, iar gândul era unul dureros pentru el Te întregeşte Îi luă ceva timp lui Brand să-şi facă un pic de curaj să vorbească — M-am tot gândit la topirea acelei monede pe care mi-a dăruit-o Prinţul Varoslaf — Ca să faci o cheie? Brand împinse câteva frunze căzute la pământ cu latul cizmei — Probabil că ea ar prefera un pumnal, dar o cheie este ceva tradiţional Care crezi că ar fi părerea Reginei Laithlin? — Regina a avut trei fii şi nicio fiică Cred că s-a ataşat foarte mult de Păzitorul său Ales Dar sunt sigur că s-ar putea lăsa convinsă Brand mai împinse frunzele acelea o dată — Fără îndoială, oamenii cred că eu ar trebui să fiu cel care poartă cheia Nu sunt chiar cel mai popular om din Thoriby — E corect, războinicii regelui nu sunt cei mai înfocaţi admiratori ai tăi Mai ales Maestrul Hunnan Dar am auzit spunându-se că duşmanii sunt preţul succesului Poate că ei sunt şi preţul convingerilor ferme — Poate preţul laşităţii — Doar un prost te-ar considera laş, Brand Să-ţi susţii punctul de vedere în faţa războinicilor Gettlandului şi să vorbeşti aşa cum ai făcut-o tu? Părintele Yarvi strânse din buze şi scoase un fluierat — Poate că oamenii nu vor cânta despre această faptă, dar a fost o dovadă de curaj admirabilă — Aşa crezi? — Da, iar curajul nu este singura ta calitate demnă de admirat Brand nu prea ştia ce să-i răspundă, aşa că nu mai zise nimic — Ştiai că Rulf şi-a topit câştigurile de pe urma călătoriei noastre şi că şi-a făurit propria cheie? — Pentru cine? — Pentru mama lui Thorn Se vor căsători în Sala Zeilor săptămâna viitoare Brand clipi — O! — Rulf îmbătrâneşte N-ar recunoaşte-o niciodată, dar abia aşteaptă să se retragă Yarvi privi într-o parte Cred că te vei descurca bine în locul său Brand clipi din nou — Eu? — Ţi-am spus odată că s-ar putea să am nevoie de un om alături de mine care doreşte să facă ce se cuvine Acum sunt mai convins ca oricând — Aha Lui Brand nu-i mai trecea prin cap nimic demn de zis — Te-ai putea alătura lui Safrit şi lui Koll şi să faci parte din mica mea familie Fiecare cuvânt al Părintelui Yarvi era cântărit cu atenţie şi cădea exact în locul menit să cadă Ştia exact ce trebuie să ofere — Ai putea fi aproape de mine Aproape de regină Aproape de Păzitorul Ales al Reginei Cârmaciul corabiei Preotului Îşi aduse aminte de acea zi de pe platforma cârmei, de răpăitul echipajului pe vâsle, de lumina soarelui strălucind în apa Râului Interzis — Ai putea sta la dreapta celui care este mâna dreaptă a regelui Brand se opri, frecându-şi vârfurile degetelor cu degetul mare Fără discuţie, ar fi trebuit să accepte oferta pe loc Un om ca el n-ar putea să se aştepte la prea multe oportunităţi ca asta Totuşi, ceva îl reţinea — Eşti un om teribil de şiret, Părinte Yarvi, iar eu nu sunt cel mai înţelept dinte toţi — Ai putea fi, dacă te-ai strădui Însă eu am nevoie de tine pentru braţul tău puternic şi pentru inima ta puternică — Pot să-ţi pun o întrebare? — Poţi să mă întrebi Dar să fii sigur că doreşti şi răspunsul — Cu cât timp înainte ai planificat duelul lui Thorn cu Grom-gil-Gorm? Yarvi miji puţin ochii deschişi la culoare — Un Preot trebuie să se bazeze pe fapte probabile, pe şanse, pe posibilităţi Aceasta mi s-a înfăţişat cu mult timp în urmă — Când am venit la tine în Sala Zeilor? — Ţi-am spus atunci că lucrul care se cuvine făcut depinde de fiecare om în parte Am luat în considerare că o femeie care ar putea mânui o sabie l-ar putea provoca într-o zi pe însuşi Gorm Aşa viteaz şi faimos războinic cum este el, nu s-ar fi putut abţine să nu accepte provocarea aruncată de o femeie Şi totuşi s-ar teme de una Mai mult decât de orice bărbat — Crezi în acea profeţie? — Cred că el o crede — De aceea ai vrut ca Skifr să o antreneze — Unul dintre motive Împărătesei Theofora îi plăceau obiectele rare şi-i mai plăcea să vadă şi vărsare de sânge, iar eu m-am gândit că o fată luptătoare din nordul îndepărtat i-ar atrage suficient de mult atenţia cât să am ocazia să-i vorbesc şi să-i dau cadoul Moartea a tras-o pe Theofora prin Ultima Poartă înainte să am ocazia aia Yarvi scoase un oftat Un Preot capabil face tot posibilul să gândească în avans, dar viitorul este un teritoriu învăluit în ceaţă Evenimentele nu decurg întotdeauna după modelul pe care l-ai stabilit tu pentru ele — Aşa cum a fost cu înţelegerea cu Mama Scaer — O altă năzuinţă, un alt pariu, spuse Părintele Yarvi şi se sprijini de trunchiul copacului Aveam nevoie de o alianţă cu vanstermanii, însă Mama Isriun mi-a năruit planul Ea a lansat provocarea, iar duelul era mai bun decât o bătălie Vorbea calm, calculat, de parcă vorbea despre pionii de pe o tablă, nu despre oameni pe care îi cunoştea Brand îşi simţi gura foarte uscată — Şi dacă Thorn ar fi murit, ce mai era? — Atunci, am fi înălţat cântece de jale lângă mormântul ei şi cântece de laudă despre faptele ei de vitejie Ochii lui Yarvi erau cei ai unui măcelar care privea la vite, calculând care-i va fi profitul — Dar noi şi cu vanstermanii nu ne-am fi irosit puterile luptându-ne unii cu alţii Eu şi Regina Laithlin ne-am fi ploconit la picioarele Bunicii Wexen Regele Uthil şi-ar fi revenit, fără a fi dezonorat În timp poate că ne-am fi încercat din nou şansele Ceva din cuvintele Părintelui Yarvi nu-i dădea pace lui Brand, ca o gânganie care-l tot sâcâia — Cu toţii am crezut că Regele Uthil este aproape de Ultima Poartă Cum puteai fi atât de sigur că-şi va reveni? Yarvi se opri o clipă, cu gura pe jumătate deschisă, pe care o închise apoi discret Privi spre intrare, dincolo de care se auzea zdrăngănitul ciocanului lui Rin stârnind ecouri, după care se întoarse spre Brand — Cred că tu eşti un om mai şiret decât laşi să se ghicească Brand avea senzaţia că păşeşte pe gheaţă primăvara, o gheaţă ce-i pârâia sub cizme, însă acum nu mai exista cale de întoarcere, ci trebuia să meargă înainte — Dacă am să stau alături de tine, ar trebui să ştiu tot adevărul — Ţi-am spus odată că adevărul este precum ceea ce se cuvine făcut, adică depinde de fiecare om în parte Adevărul meu este că Regele Uthil este un om din fier, iar fierul este puternic şi poate căpăta un ascuţiş foarte subţire Însă fierul e şi dificil Şi câteodată trebuie să ne adaptăm din mers — El n-ar fi făcut niciodată pace cu vanstermanii — Iar noi trebuia să facem pace cu vanstermanii Fără ei, am fi singuri împotriva a jumătate de lume Brand încuviinţă uşor din cap, văzând cum se aşază fiecare piesă la locul ei — Uthil ar fi acceptat duelul cu Gorm — S-ar fi luptat cu Gorm în careu, pentru că este mândru Şi ar fi pierdut, pentru că fiecare an îl slăbeşte şi mai tare Trebuie să-mi protejez regele Pentru binele său şi pentru binele întregii ţări Avem nevoie de aliaţi Am fost în căutare de aliaţi Am găsit aliaţi Brand se gândi la Preotul aplecat deasupra focului, aruncând frunze uscate în fiertură — L-ai otrăvit Pe propriul tău unchi — N-am niciun unchi, Brand Am renunţat la familie când m-am alăturat Preoţiei Yarvi miji ochii şi mai mult Câteodată marile realizări trebuie încropite din mici delicte Un Preot nu-şi permite întotdeauna luxul de a lucra doar cu fapte corecte Un Preot trebuie să cântărească binele suprem Un Preot trebuie să găsească răul cel mai mic — Puterea înseamnă să ai mereu un umăr ascuns în umbră, murmură Brand — Asta înseamnă Trebuie — Înţeleg Nu mă îndoiesc de tine, dar Părintele Yarvi clipi nedumerit, iar Brand se întrebă dacă îl mai văzuse vreodată arătând surprins — Mă refuzi? — Mama mi-a spus să stau în lumină Rămaseră aşa un moment, privindu-se unul pe celălalt, apoi Părintele Yarvi începu încet-încet să zâmbească — Te admir pentru asta, sincer Se ridică şi-şi lăsă mâna sănătoasă pe umărul lui Brand — Dar când Mama Război îşi va întinde aripile, ar putea trimite întreaga Mare Sfărâmată în întuneric — Sper că nu, zise Brand — Bine Părintele Yarvi se întoarse Ştii doar cum stă treaba cu speranţele Şi intră în casă, lăsându-l pe Brand să stea la umbra copacului, întrebându-se, ca de fiecare dată, dacă a făcut ce trebuia sau nu — Un pic de ajutor aici! se auzi vocea surorii sale Brand se ridică — Sosesc acum! Vine o furtună Thorn mergea cu paşi mari prin nisip, cu taburetul pe umăr Refluxul era departe, vântul bătea cu putere peste câmpii şi norii zdrenţuiţi se urmăreau unii pe alţii pe cerul plumburiu Se strânseseră în număr mare în jurul careului de antrenament, strigătele transformându-se în mormăituri când trecu printre războinici şi mormăiturile în tăcere când îşi aşeză taburetul lângă suliţa care marca unul dintre colţuri Chiar şi cei doi băieţi care trebuiau să se lupte unul cu altul se opriră nehotărâţi, uitându-se la ea în timp ce îşi trecea trupul pe deasupra taburetului şi se aşeza pe el Maestrul Hunnan se încruntă la ea — Văd că Păzitorul Ales al Reginei se află printre noi Thorn ridică o mână — Nu vă faceţi griji, nu este nevoie să mă aplaudaţi cu toţii — Careul de antrenament este pentru Războinicii Gettlandului şi pentru cei care urmează să devină războinici — Aşa-i, dar probabil că se află câţiva luptători destul de rezonabili printre ei, chiar şi aşa Nu vă lăsaţi distraşi de mine — Nu suntem distraşi, se răsti Hunnan Heirod, tu urmezi Cel care urma era un băiat impunător, cu pete rozalii pe obrajii grăsuni — Şi tu, Edni Ea avea doisprezece ani, probabil, şi o constituţie slăbănoagă, dar avea o expresie de dârzenie, ţinându-şi bărbia în afară de parcă ar fi fost expresia ei normală, chiar dacă scutul era mult prea mare pentru ea şi-i tremura în mână — Începeţi! Nu urmă nimic demn de remarcat Băiatul atacă în viteză, pufăind ca un taur, primi lovitura de sabie a lui Edni, pe care nici nu o simţi, cu un umăr masiv, şi o izbi cu putere, aruncând-o pe spate cu membrele desfăcute larg, în timp ce scutul îi sărea de pe mână şi se răsucea în loc, pe ramă Băiatul se uită la Hunnan, aşteptând ca acesta să-l declare câştigător, însă antrenorul îi întoarse doar privirea Heirod înghiţi în sec, după care păşi în faţă şi-i mai dădu lui Edni câteva picioare, deşi cam reţinut, până când Hunnan ridică mâna pentru a-l opri Thorn o urmări pe fată cum se ridică greoi, ştergându-şi nasul plin de sânge, încă mai afişând acea expresie de dârzenie, şi se gândi la toate bătăile pe care le încasase în acest careu Se gândi la toate loviturile, la toate batjocurile şi la tot nisipul pe care îl înghiţise Se gândi la acea ultimă zi, la Edwal şi la sabia ei din lemn înfiptă în gâtul lui Fără îndoială, intenţia Maestrului Hunnan fusese să-i zgândăre memoria El îi arătă unul dintre rarele sale zâmbete subţiri — Ce zici de asta? — Cred că băiatul este un golănaş de doi bani Ea îşi apăsă o nară cu degetul mare şi-şi suflă mucii în nisip — Dar nu e vina lui A învăţat de la altul, la fel şi ea Cel care s-a făcut de ruşine în lupta asta a fost profesorul lor Un murmur străbătu mulţimea de războinici şi zâmbetul lui Hunnan redeveni imediat o încruntătură — Dacă tu crezi că te pricepi mai bine, de ce nu le arăţi tu cum se face? — De asta mă aflu aici, Maestre Hunnan Nu mai am nimic de învăţat de la tine, la urma urmei Arătă cu degetul spre Edni — O să o iau cu mine, apoi arătă spre o altă fată, înaltă şi serioasă: Şi pe ea După care indică spre o fată cu ochi foarte, foarte spălăciţi: şi pe ea O să le predau lor o lecţie O să le dau câte o lecţie pe zi, iar după o lună vom reveni şi vom mai vedea ce va fi — Nu poţi să vii aici pur şi simplu şi să-mi iei elevii unde ai tu chef! — Şi totuşi, iată-mă aici, cu aprobarea Regelui Uthil Hunnan îşi trecu limba peste buze, prins pe picior greşit, dar îşi reveni imediat, hotărându-se să atace — Hild Bathu, zise el cu gura strâmbata de dezgust Ai picat testul din acest careu N-ai reuşit să devii războinic Ai pierdut în faţa Celui Care Frânge Săbiile — Am pierdut în faţa lui Gorm, adevărat Thorn îşi frecă unul din obrajii brăzdaţi de cicatrice şi rânji la el — Dar nu mi-a frânt sabia Se ridică în picioare, cu mâna sprijinita lejer pe mânerul sabiei — Iar tu nu eşti Gorm Păşi prin nisip spre el — Te crezi mai bun decât mine? Şi păşi până când aproape că-l călcă pe cizme — Luptă-te cu mine Se aplecă spre el, cu nasul aproape atingându-i-l pe-al lui, şi şuieră din nou şi din nou: — Luptă-te cu mine Luptă-te cu mine Luptă-te cu mine Luptă-te cu mine Luptă-te cu mine Luptă-te cu mine Luptă-te cu mine Chipul lui Hunnan se strâmba de fiecare dată când ea îl provoca, dar păstra tăcerea — Bună alegere! zise ea Te-aş frânge în două ca pe un vreasc uscat Trecu pe lângă el, strigând la ceilalţi războinici: — Poate vă gândiţi că n-a fost corect ce-am făcut Câmpul de luptă nu este corect, dar vă garantez că Maestrul Hunnan nu mai e de mult ce-a fost Aşa că, dacă cineva se crede de talia lui Gorm, mă voi lupta cu el Mă voi lupta cu oricare dintre voi Se răsuci pe călcâie, mutându-şi privirea de la unul la altul, uitându-se în ochii fiecărui războinic Tăcere Doar vântul ce ofta pe plajă — Nimeni? pufni Uitaţi-vă la voi, supăraţi din cauză că nu aţi obţinut o bătălie în care să luptaţi O să fie mai multe bătălii decât puteţi voi duce în curând Am auzit că Marele Rege îşi adună războinicii Din Ţinuturile de Jos, insulari, inglezi Mii de oameni O furtună se apropie şi Gettlandul are nevoie de orice om De orice bărbat şi de orice femeie Voi trei, veniţi cu mine Ne vom întoarce peste o lună Ridică mâna, aţintindu-l pe Hunnan cu degetul: — Iar băieţii tăi ar face bine să fie pregătiţi Îşi săltă taburetul pe umăr şi ieşi din careu, păşind prin nisip, înspre Thoriby Nu privi înapoi Dar auzi paşii fetelor ce veneau în urma ei Mulţumiri Ca de obicei, celor patru, fără de care nu se poate: Bren Abercrombie, pe care îl dor ochii de cât a citit cartea aceasta Nick Abercrombie, pe care îl dor urechile de cât m-a auzit povestindu-i despre ea Rob Abercrombie, pe care îl dor degetele de cât a răsfoit-o Lou Abercrombie, pe care o dor braţele de cât m-a susţinut Apoi, pentru că nimeni nu e singur pe lume, mai ales cel de faţă, cele mai profunde mulţumiri: Pentru că a sădit sămânţa acestei idei: Nick Lake Pentru că a avut grijă ca ramura să se transforme într-un copac: Robert Kirby Pentru că a avut grijă ca în acest copac să crească fructe de aur: Jane Johnson Apoi, pentru că metafora fructelor de aur a luat-o pe alt drum, tuturor celor care m-au ajutat să le realizez, să le scot pe piaţă, să le public, să le fac reclamă, să le ilustrez, să le traduc şi, mai presus de toate, să-mi vând cărţile, oriunde s-ar afla în lumea largă, dar, mai ales: pentru Natasha Bardon, Emma Coode, Ben North, Jaime Frost, Tricia Narwani, Jonathan Lyons şi Ginger Clark Artiştilor care au făcut posibilă imposibila provocare de a mă face să arăt elegant: lui Nicolette şi Terence Caven, Mike Bryan şi Dominic Forbes Pentru entuziasmul şi pentru susţinerea inepuizabile, indiferent de vreme: lui Gillian Redfearn Şi tuturor scriitorilor cu care m-am întâlnit pe internet, la bar sau chiar, de câteva ori, în paginile scrise ale cărţilor, care mi-au fost de ajutor, care mi-au dat sfaturi, care m-au făcut să râd şi care mi-au furnizat o mulţime de idei demne de a fi furate Vă ştiţi voi care sunteţi 